
Jonathan Harris reviziteazá istoria 
Bizantului dintr-o perspectivá nouá si 
poate nu intamplátor extrem de actualá. 
Imperiul din rásáritul Europei a fost 
exceptional de longeviv. Care sá fie 
explicatia, se intreabá istoricul englez. 
Peste Constantinopol au venit valuri 
de populatii, de multe ori puternice si 
agresive, cu armate capabile sá distrugá 
orice opoziţie. Şi se pare cá soluţia 
salvatoare a fost de cele mai multe ori 
abila transformare a dușmanilor în 


aliați şi apoi integrarea lor în imperiu. 

Noua Hagia Sofia, sfintitá la 27 decem- 
brie 537, a fost una dintre cele mai 
scumpe construcţii ridicate vreodată, 
însă costul este deplin motivat, ținând 
seama de splendoarea ei, care trezește 
atâta admiraţie. Domul, înalt de cinci- 
zeci și cinci de metri, domina străzile 
din jur, fiind probabil vizibil de la 
mare distanţă, chiar și de pe navele 
din largul mării. Interiorul era chiar și 
mai impresionant, prin sentimentul 
coplesitor creat de dimensiuni si de 
spatii. Efectul era potentat de mozai- 
curile care acopereau in intregime 
bolta si de coloanele din marmurá de 
diverse culori - roşii, purpurii si 
verzi - care susțineau galeriile. Prin 
cele patruzeci de mici ferestre aflate 
de jur împrejurul domului, lumina 
pătrundea în clădire din diverse 
unghiuri, la diferite ore ale zilei, scăl- 
dând în raze orbitoare mozaicurile de 
aur și coloanele din marmură. Nu e de 
mirare că Iustinian a fost extrem de 
încântat de noua lui catedrală. Se 
spune chiar că s-ar fi lăudat că nu-i era 
cu nimic mai prejos lui Solomon, regele 
din Vechiul Testament care ináltase 


Templul de la Ierusalim. 

Prefatá si multumiri 


Aceastá carte reprezintá o cálátorie personalá in indelungata 
istorie a Bizantului, construitá in jurul intrebárilor care m-au 
nedumerit si al personalitátilor si evenimentelor care m-au intrigat 
de când mă știu. Mai presus de orice, am vrut să investighez de 
ce Bizanțul a continuat să existe atâta vreme, în ciuda nenumára- 
telor răsturnări și invazii care i-au ameninţat existenţa, și de ce, 
până la urmă, a dispărut cu desăvârșire. Urmărind aceste linii, în 
mod inevitabil am lăsat deoparte multe din cele care ar fi fost 
incluse de un alt autor, făcând în schimb loc unor aspecte consi- 
derate poate marginale sau chiar irelevante de alţii. Aceeași 
regulă se aplică și Notelor Bibliografice de la sfârşit. Intenţia lor 
nu este să fie vaste, ci doar să sugereze câteva idei pentru pașii de 
urmat, multumindu-se să trimită la lucrări în limba engleză, uşor 
disponibile. Desigur, au fost scrise mult mai multe studii. Prin 
urmare, în acest volum mi-am rezervat libertatea de a decide ce 
să cuprind și să analizez. 

Însă indiferent cât de personal ar fi felul în care abordez 
Bizanțul în Lumea pierdută, scrierea mea a fost profund influențată, 
direct și indirect, de alții. Așa cum se înfățișează ea acum, cartea a 
avut enorm de beneficiat datorită comentariilor de susținere a doi 
referenti anonimi și a celor făcute de Heather McCallum și 

Rachel Lonsdale, de la Yale University Press. Andrew Sargent a 
avut amabilitatea sá citeascá o ciorná a volumului, ca nespecialist 
interesat de subiect, si m-a ajutat sá evit o multime de incon- 
secvente, solecisme si omisiuni. Munca mea la Facultatea de 
Istorie de la Royal Holloway a avut, la rândul ei, o influenţă con- 
siderabilă. Nu aș fi reușit să scriu cartea în lipsa oportunității de 
a-mi testa ideile cu ajutorul studenților înscriși la cursurile mele, 
Bizanțul și vecinii lui și Căderea Constantinopolului. Reacţiile, între- 
bárile și obiecțiile lor m-au obligat să-mi limpezesc și să-mi slefu- 
iesc ideile, pe unele chiar să le revizuiesc cu totul. Le sunt 
îndatorat si celor trei conducători ai departamentului - Jonathan 
Phillips, Sarah Ansari si Justin Champion - pentru susținerea 
acordatá activitátii mele de cercetátor si profesor, iar lui Penelope 
Mullens si Marie-Christine Ockenden pentru cá m-au ajutat sá 
trec cu usurintá peste obstacolele administrative. Una peste alta, 
este un mare privilegiu sá scrii istorie cánd te afli in interiorul 
unui departament academic atát de mare si de divers. 


Royal Holloway, University of London 


ianuarie 2015 


PROLOG 


,in multe locuri intálnesti vestigiile monumentelor 

străvechi, desi nu te poti opri să te întrebi de ce atât de 

puţine dintre ele au supravieţuit...“ 

OGIER GHISELIN DE BUSBEQ, ambasador al suveranului 
Sfántului Imperiu Roman la Constantinopol, 1555-1562 


Capitala sultanului otoman era, la mijlocul secolului al 
XVI-lea, unul dintre cele mai mari si mai bogate orase din 
lume, pe străzile căruia se imbulzea o populaţie care cres- 
tea rapid de peste 400 000 de oameni, centrul unui imperiu 
întins din Crimeea până la Alger. Numele oficial al orașului 
era Konstantiniyye sau Constantinopol, dar poporul îi spu- 
nea Istanbul. Suveranul, Suleiman Magnificul (1520-1566), 
a fost nu doar unul dintre cei mai însemnați comandanți 
militari produși de imperiu, ci și Calif al Islamului, prin 
urmare orașul se mândrea cu vreo trei sute de moschei, 
semne ale puterii lui spirituale, dar și lumești. Pe un deal 
din centrul orașului se construia o nouă moschee, uriașă și 
splendidă, cu patru minarete, care în final avea să dispună 
de un complex de școli, băi şi spitale. Numită Süleymaniye, 
în onoarea sultanului care comandase înălțarea ei, moscheea 


BIZANȚ 9 


se constituia in nucleul adecvat al capitalei liderului credin- 
ciosilor, cel mai puternic conducátor musulman al acelor zile. 

Un francez numit Pierre Gilles a sosit in metropola 
imperialá in 1544. Educat in spirit clasicist si naturalist pasio- 
nat, Gilles fusese trimis de suveranul sáu, Francisc I, cu 
misiunea de a gási vechi manuscrise si de a le aduce in biblio- 
teca regalá de la Fontainebleau. Ín cele din urmá, a rámas 
aici mult mai mult decát intentionase initial, deoarece dupá 
moartea regelui Francisc, in 1547, invátatul si misiunea lui 
au fost uitate si Gilles s-a vázut abandonat la Constantino- 
pol, lipsit de mijloacele sá cálátoreascá spre casá. Trei ani 
mai tárziu, ca sá aibá din ce trái, s-a inrolat ca mercenar in 
armata sultanului si a pornit in mars spre rásárit, intr-o 
campanie împotriva persanilor. În perioada șederii sale 
silite la Constantinopol, a străbătut străzile orașului si a 
ajuns să-l cunoască foarte bine. Însă ceea ce l-a fascinat în 
primul rând nu a fost Constantinopolul contemporan. Sen- 
timentul sáu era că nenumăratele moschei márete dădeau 
cetății un aspect si mai posomorât, la nivelul străzii. Ca om 
de litere de formație clasicistă, căuta mai degrabă urmele 
trecutului antic, când orașul era cunoscut sub numele de 
Byzantion. Spre dezamăgirea lui Gilles, vestigiile antice 
abia mai puteau fi ghicite, în schimb a fost tot mai captivat 
de cele din secole mai apropiate de prezentul său, din vre- 
mea când Constantinopolul fusese capitala unui imperiu 
creștin, nu musulman, când pe „coridoarele puterii“ se vor- 
bea limba greacă, nu turcește. Contemporanii săi începu- 
seră să numească acest organism politic defunct Imperiu 
Bizantin sau Bizanţ și, cum el dispăruse definitiv cu doar un 
secol în urmă, urmele lui erau mult mai vizibile decât astăzi. 
Ori de câte ori i se ivea prilejul, Gilles căuta cu pasiune să 
descopere monumentele supraviețuitoare ale acelei lumi 
pierdute. Colinda deseori prin preajma celei mai evident 
bizantine dintre clădiri, impozanta fostă catedrală creștină 


10 Jonathan Harris 


Hagia Sofia (Sfânta Sofia, „Sfânta Íntelepciune^), care dominá 
şi astăzi centrul orașului, față în față cu palatul sultanului, 
Topkapi. Aflat undeva, lângă catedrală, a alunecat și a căzut 
într-un sant, unde a descoperit un sir de șapte coloane miste- 
rioase, rămase în picioare. Unii i-au spus că ar fi fost o parte 
din fostul Mare Palat al împăraţilor bizantini, dar Gilles era 
convins că acelea erau rămășițele unui portic din jurul pie- 
tei principale a orașului, Augusteion. A coborât sub nivelul 
străzii și, urcat într-o barcă, a plutit printre coloanele masive 
ale unei cisterne subterane, sub acoperișul boltit, luminat 
doar de pálpáitul tortei ţinute de el în mână. S-a cátárat și pe 
porticul ce marca partea de răsărit a Hipodromului, unde 
pe vremuri se adunau bizantinii ca să asiste la cursele 
de care trase de cai, de unde francezul a putut urmări, în 
depărtare, jocul delfinilor în apele Bosforului. 

Dezváluirea trecutului bizantin nu era deloc o operaţiune 
uşoară, avea să constate Gilles. Un interes prea mare față 
de antichități ar fi avut darul să trezească bănuielile local- 
nicilor. În această privință, locuitorii creștini ai orașului 
erau la fel de suspiciosi ca si cei turci. Măsurătorile, o ade- 
vărată obsesie a lui Gilles, ar fi provocat cu siguranță 
denuntarea lui ca spion în fata autorităţilor. Și, odată ce 
atrăgeai atenţia celor din jur, fără să vrei, singurul mod de 
a scăpa din bucluc era să le faci cinste cu vin. Vechile ziduri 
care apărau marginile de vest ale Constantinopolului de 
atacuri dinspre zona continentală erau destul de ușor de 
vizitat, iar Gilles reuşea să măsoare cu pasul distanțele 
dintre fortificațiile interioare și cele exterioare. Hagia Sofia, 
în schimb, trebuia tratată cât se poate de circumspect, ea 
fiind atunci moscheea Aya Sofya, unde doar musulmanii 
erau priviți cu ochi buni. Gilles reușea să se strecoare 
înăuntru amestecându-se în mulțime, cercetându-i bolta 
maiestuoasă fără să atragă atenţia. Cât despre măsurători, 
a trebuit să-l plătească pe un turc să le facă. 

Indiferent cát de fascinante erau aceste vestigii ale trecu- 
tului, Gilles înțelegea cá ele reprezentau doar o frântură din 
monumentele bizantine care împodobiseră odinioară spa- 
tiul constantinopolitan. Nenumărate biserici, mănăstiri si 
palate dintre cele menţionate în textele literare atât de bine 
cunoscute lui dispăruseră pur si simplu. Ştia că mai existase 
şi un al doilea palat al împăraţilor bizantini, la Vlaherne 
(Blachernae), lângă zidurile din vestul cetăţii, dar nu reușise 
să-l localizeze. A căutat și Biserica Sfinții Apostoli, despre 
care se spunea că era depășită în grandoare doar de Hagia 
Sofia, dar nu a găsit nicio urmă, nici măcar a fundațiilor. 
Unul dintre monumente a fost demolat chiar în fata ochilor 
lui. Nu departe de Hagia Sofia, a văzut un picior gigantic, 
din bronz, ieșit din mijlocul unei grămezi de dărâmături. 
A fost tentat să-l măsoare, dar s-a abținut, de teamă să nu 
atragă atenția. Chiar și fără măsurători, şi-a dat seama că 
piciorul era mai mare decât el însuși, în înălțime. Cercetând 
în continuare dărâmăturile, aparent nepăsător, a văzut și un 
nas lung de vreo douăzeci de centimetri și picioarele și copi- 
tele unui cal. Graţie lecturilor lui, Gilles a știut exact despre ce 
era vorba. El era unul dintre ultimii oameni care vedea impu- 
nătoarea statuie ecvestră a împăratului Iustinian I, care 
vreme de o mie de ani stătuse înălțată pe un soclu din 
piața centrală a Constantinopolului bizantin. Împăratul era 
înfățișat călare pe armăsarul lui cabrat, cu mâna dreaptă 
ridicată poruncitor, în semn de avertisment pentru duş- 
mani, și ținând în cea stângă mărul imperial sau globul cru- 
cifer. Statuia lui făcută bucăţi zăcea acum la pământ, în 
așteptarea distrugerii definitive, căci fragmentele erau pe 
rând cărate la topitorie, unde erau transformate în tunuri. 
După cum si Gilles era conștient, turcii nu agreaserá nicio- 
dată arta statuará si nici designul arhitectural și decoratiu- 
nile, în general, adică tocmai ceea ce contribuia mai mult la 
splendoarea clădirilor respective. În ciuda pasiunii lui pentru 

monumente și dimensiuni, Gilles nu s-a atașat de Constan- 
tinopolul contemporan sau de poporul orașului, iar la 
plecare şi-a jurat să nu se mai întoarcă niciodată. 


Câţiva ani după revenirea sa din Orient, pe când trăia 
la Roma, Gilles a relatat această experiență în lucrarea 
despre Antichitátile Constantinopolului, publicată postum, 
în 1561. Dispariţia atâtor urme fizice ale unei societăți aşa 
de puternice si de prospere, cum fusese pe vremuri cea 
bizantină, l-a pus in fata unei întrebări firești. Cum fusese 
posibil ca puternicii stăpâni creştini ai Constantinopolului 
bizantin să piardă totul și să ajungă sclavi ai „necredincio- 
șilor“? Potrivit concluziei sale, de vină era caracterul, 
influențat de clima din acea parte a lumii: 


„Din acest motiv, desi potrivit firii Constantinopolul este 
făcut pentru guvernare, poporul lui nu se distinge nici 
prin bun&cuviinta învăţăturii, nici prin rigoarea discipli- 
nei. Belsugul îl împinge spre trândăvie... [si] îl face 
absolut incapabil să reziste în fața tuturor acelor neamuri 
barbare care îl înconjoară din toate părțile.“ 


Gilles nu era nici pe departe cel dintâi dispus să pună 
prăbușirea Constantinopolului pe seama indolentei si a 
delăsării morale si cu siguranţă nu era ultimul. Tema a fost 
reluată după vreo alte două secole de Edward Gibbon, care 
în ultimele volume ale monumentalei sale Istorii a declinului 
și prăbuşirii Imperiului Roman a subliniat „lașitatea si dezbi- 
narea“ dintre „greci“, asa cum el si multi alții preferau să-i 
numească pe bizantini. Sentimentul că era ceva în neregulă 
cu bizantinii a persistat până în zilele noastre, ceea ce explică 

de ce nu mai apar pe hartá. Ei au ignorat realitatea politicá 
si economică, preferând ceremonialul, respectarea tradiții- 
lor, disputele legate de dogmă si decoratiunile bisericești, 
atunci când ar fi trebuit să fie preocupaţi de echiparea legiu- 
nilor care să-i apere de nenumáratii lor inamici. Drept 
urmare, în vreme ce se consideră cá împlinirile Greciei si 
Romei antice au o influenţă profundă asupra lumii noastre 
de astăzi și sunt mereu prezente în emisiuni de televiziune 
si programe şcolare, Bizanțul este in mare măsură ignorat. 
Ne lovim însă de un fapt cât se poate de supărător, deoa- 
rece sugerează că Bizanțul nu merită expediat atât de ușor. 
Dacă locuitorii lui erau cu adevărat atât de apatici, de vred- 
nici de milă şi de incapabili să se apere, cum se face că socie- 
tatea lor a rezistat atât de mult? Istoria abundă în blocuri de 
putere efemere, cum sunt cele ale lui Alexandru cel Mare sau 
ale hunului Attila, construite prin strălucite victorii militare, 
pentru ca să se destrame imediat după moartea fondatorului 
lor carismatic. Bizanțul, dimpotrivă, a fost una dintre institu- 
tiile omenești cele mai durabile. Dacă luăm în considerare 
anul 330 d. Hr. ca dată a inaugurării și cucerirea orașului de 
către otomani, la 1453, ca moment al prăbușirii, înseamnă că 
a durat peste o mie de ani. Iar recordul lui de supraviețuire 
este cu atât mai impresionant cu cât a fost realizat în cele mai 
potrivnice condiții. Una dintre tendinţele perene din istoria 
umanității este permanenta mișcare a maselor omenești, fie 
fugind din calea oprimării sau a dezastrelor ecologice, fie în 
căutarea unei vieți mai bune, fie, uneori, cu intenția de cuce- 
rire și de jaf. Dar există şi vremuri când mișcarea se înceti- 
neste, într-o oarecare măsură. Între 31 î. Hr. si 180 d. Hr, 
Imperiul Roman a beneficiat de acest gen de situatie, care 
i-a permis sá sustiná frontiere enorme, niciodatá atacate 
simultan din mai multe directii. Bizantul, o continuare a 
Imperiului Roman intr-o formá foarte diferitá, nu s-a bucu- 
rat niciodatá de un asemenea lux. De-a lungul intregii sale 

istorii, a jucat rolul de capát al unei piste de bowling etnic, 
fiind mereu punctul de deversare al valurilor de popoare 
venite spre vest din stepele Asiei si din Peninsula Arabicá. 

Tocmai acest factor, mai mult decát oricare altul, a 
determinat ceea ce a fost sá deviná Bizantul. Societatea si 
etosul lui specifice s-au format ca reactie la presiunea 
fenomenalá si constantá de la granite. Fatá de o asemenea 
provocare, dibácia militară nu avea cum să fie suficientă. 
Inutil să înfrângi un grup în bătălie, când trei altele săreau 
imediat în locul lui. A fost nevoie de un mod cu totul nou 
de gândire, capabil să dezamorseze diversele primejdii - fie 
prin integrare și fixare, fie prin corupere si acțiune acope- 
ritá, fie, cel mai iesit din comun, prin crearea de splendori 
vizuale capabile sá-i copleseascá pe inamici si sá-i atragá 
in cercul prietenilor si aliatilor. Imperiul a trecut prin nenu- 
márate catastrofe, dar de fiecare datá a reusit sá supravie- 
tuiascá si sá se refacá. Dacá aceste aspecte ale civilizatiei 
bizantine nu au fost apreciate la justa lor valoare, dupá 
cum s-ar fi cuvenit, de viná sunt cel putin in parte si bizan- 
tinii. Ín literatura, arta si ceremoniile lor, au pus la cale una 
dintre cele mai enorme inseláciuni din istorie, prezentàn- 
du-și societatea ca si cum continuitatea în raport cu trecu- 
tul ar fi fost absolută: au insistat să-și atribuie numele de 
„romani“, până în ultima clipă, ca și cum nimic nu s-ar fi 
schimbat din Antichitate și până la ei. În realitate, Bizanțul 
a evoluat si s-a adaptat continuu în fata amenințărilor fără 
sfârșit. Ne vine foarte ușor să-i acceptăm pe bizantini în 
termenii evaluati chiar de ei și să scăpăm din vedere 
tocmai esența societății bizantine. Drept urmare, Gilles, 
Gibbon si toti ceilalți care au cumpánit de ce a dispărut 
Bizanțul nu și-au pus întrebarea corectă. Adevărata pro- 
blemă nu este de ce imperiul și-a găsit sfârșitul, ci cum se 
face că a supravieţuit, ba chiar a cunoscut uneori momente 
de înflorire, în condiţiile în care șansele au fost minime. 

AMURGUL ZEILOR 


„Am descris triumful barbariei si al religiei.“ 
EDWARD GIBBON, 1776 


Monumentele surpate ale Constantinopolului nu 
erau singurele urme rămase în anii 1540, la un secol după 
căderea Bizanțului. În întregul Apus european, bibliotecile 
regilor, ducilor si cardinalilor erau pline de manuscrise cu 
texte în limba greacă, religioase și clasice, copiate cu toată 
grija de scribii bizantini de odinioară. Odată cu dispariţia 
imperiului, turcii nu au pus mare pret pe cărțile rămase în 
mâinile lor, fiind bucuroși să le vândă unor trimiși ca 
Pierre Gilles, care le duceau în ţările lor. Și refugiații sco- 
teau din țară asemenea codice, cu un conţinut cât se poate 
de divers, de la Evanghelii și Psalmi până la pretioasele 
scrieri ale filozofilor greci din Antichitate, care de secole 
întregi nu fuseseră la îndemâna Occidentului. 

Unul dintre aceste manuscrise este Codex Vaticanus 
Graecus 156, păstrat și astăzi în Biblioteca Vaticanului de 
la Roma. Există sute de manuscrise bizantine la Vatican, 

dar acesta este diferit. Noii lui proprietari, fiind clerici, 
au preferat să nu fie public si, până la mijlocul secolului 
al XIX-lea, accesul la el a rămas practic imposibil. La un 
moment dat, mai multe pagini din el au fost cu bună 
ştiinţă decupate, conținutul lor fiind definitiv pierdut. De 
fapt, este uluitor că s-a păstrat şi în această formă, ținând 
seama de mesajul lui subversiv si opozitionist. Manuscri- 
sul datează din secolul al X-lea, fiind o copie târzie a unei 
relatări istorice scrise în greceste la circa cinci sute de ani 
după nașterea lui lisus Hristos. Autorul este Zosimus, un 
oficial obscur despre care nu se știe aproape nimic, dar un 
martor esenţial al tranziției de la Imperiul Roman spre 
Bizanţ, statul care i-a urmat. 

Zosimus a fost martorul părții perdante. Relatarea sa 
cuprinde istoria statului până în anul 410, lămurind însă de 
la bun început că este povestea declinului și a dezintegrării 
unui imperiu departe de epoca lui de strălucire. În momen- 
tul când scria el, jumătate dintre teritorii fuseseră pierdute. 
Provinciile din vest încetaseră să mai fie sub guvernare 
imperială, fiind împărțite între diverse triburi germanice de 
„barbari“, după cum îi considerau cu dispreţ Zosimus și 
contemporanii săi. Nordul Africii era dominat de vandali, 
Spania de vizigoți, Galia de franci si de burgunzi, Britania 
de angli, saxoni și iuți. Până si Italia si vechea capitală a 
imperiului, Roma, fuseseră pierdute și se aflau acum în 
mâinile regelui ostrogoților. Iar Constantinopolul, orașul 
răsăritean, devenise capitala a ceea ce mai rămăsese din 
imperiu: Balcanii, Asia Mică, Siria, Palestina și Egipt. Cum 
se ajunsese aici? În această privință, Zosimus nu are nicio 
îndoială. Când nu mai este pe placul zeilor, susține el, statul 
suferă un declin inevitabil, cauza fiind abandonarea de 
către imperiu a zeităților olimpiene, cele care îi asiguraseră 
prosperitatea și succesele militare în zilele de măreție, 
pentru a adopta creştinismul, religia de modă nouă. 

Zosimus nu avea nicio ezitare nici in privinta celui 
vinovat de profanarea traditiilor de credintá si, drept con- 
secintá, de prábusirea imperiului: in istoria sa, il acuzá 
direct pe cel care fusese impárat intre anii 306 si 337, con- 
siderându-l „originea si începutul distrugerii prezente a 
imperiului“ El se numea Constantin și era un parvenit. 
Desigur, părintele lui, Constanțiu (Constantius), fusese si 
el împărat, însă, după cum precizează Zosimus cu înver- 
sunare, Constantin era copil nelegitim, conceput în cursul 
unei aventuri efemere cu o fiică de hangiu. Într-un fel sau 
altul, bastardul reușise să se strecoare în palat si să câştige 
afecțiunea lui Constanțiu, în dauna fiilor lui legitimi. În acele 
zile, Imperiul Roman încă se întindea din Siria, în sud-est, și 
până în Britania, în nord-vest, iar când Constanțiu pornise in 
campanie ca să-și protejeze hotarele imperiale nordice, 
ambițiosul Constantin îl urmase. Constanțiu a ajuns până 
la York, loc unde a și murit, in 306. Soldaţii l-au proclamat 
fără întârziere succesor pe tânărul Constantin - fiul unei 
târfe, după cum spune Zosimus. Nimic de reproșat, existau 
însă în imperiu o mulțime de alti aspiranti la titlul suprem 
si, nu peste mult, Constantin a trebuit să-și infrunte pe rând 
rivalii in luptă. În 312, l-a învins pe Maxentius, la Podul 
Milvian care traversa Tibrul, luând în stăpânire Roma si 
provinciile din vest. În 324, l-a înfrânt pe fostul lui aliat, 
Licinius, și astfel, relatează Zosimus cu regret, întregul 
imperiu a rămas sub controlul lui Constantin. 

Zosimus relatează apoi cum Constantin, ajuns cel mai 
puternic bărbat din lume, la vârsta de peste cincizeci de 
ani, nu a mai avut motive să-și ascundă „răutatea firii“. 
Această latură a caracterului sáu a ieşit la lumină, pretinde 
Zosimus, când s-a lăsat cuprins de bănuiala că tânăra lui 
soție, Fausta, întreținea o legătură amoroasă cu fiul lui 
dintr-o altă căsătorie, Crispus. Tânărul a fost executat fără 
multe discuţii. Însă Constantin i-a pregătit o pedeapsă și 

mai crudá Faustei: a pus sá se pregáteascá o camerá de 
baie incálzitá peste másurá si apoi si-a inchis acolo sotia, 
care a murit sufocată. După săvârşirea acestor fapte, conti- 
nuă Zosimus, pe Constantin a început să-l mustre conști- 
inta. Una era să-ți ucizi rivalii în bătălie și cu totul altceva 
să le iei viața soției și fiului. S-a temut poate că zeii se vor 
răzbuna crunt pe el, asa cum pátise miticul Tantal după 
ce-l omorâse pe fiul sáu, Pelops: părintele denaturat a fost 
osândit să-și petreacă eternitatea scufundat în apă până la 
gât, dar chinuit de sete, căci apa răcoritoare se retrăgea ori 
de câte ori se apleca să soarbă din ea. Dornic să nu împăr- 
tăşească aceeași soartă, Constantin s-a sfătuit cu preoții și 
cu inteleptii, dar cu toții i-au dat același verdict neplăcut — o 
asemenea crimă oribilă rămânea o pată de nesters. 

S-a întâmplat atunci ca în Roma să ajungă un creștin din 
Egipt. La acel început de secol al IV-lea, creştinii reprezen- 
tau o minoritate din populaţia imperiului, iar într-unele 
dintre orașele mari Biserica avea o mulțime de credincioși. 
Împăratul Dioclețian (284-305) adoptase o atitudine cát se 
poate de defavorabilă față de acest cult religios în plină 
dezvoltare, iar în 303 a emis un edict prin care impunea 
demolarea bisericilor și distrugerea Scripturilor. Creștinii 
care îndeplineau funcții înalte în stat urmau să fie retro- 
gradati și siliți să aducă jertfe zeilor, sub amenințarea cu 
moartea. Decretul a fost pus în aplicare si, chiar dacă a 
avut efecte izolate, un număr considerabil de creștini au 
murit pentru credința lor, dar Biserica, în sens de institu- 
tie, nu a fost distrusă, iar câțiva creștini au rămas până si la 
curtea imperială. Cunoscându-i pe unii dintre ei, vizitato- 
rul egiptean a reușit să ajungă în preajma lui Constantin și 
l-a asigurat pe împărat că Dumnezeul creștinilor poate să 
ierte până și cele mai atroce fapte. Potrivit lui Zosimus, 
Constantin a muşcat această nadă. A pus capăt politicii de 
persecuții a lui Dioclețian și a început să încurajeze deschis 

Biserica crestiná, neglijànd adorarea zeilor olimpieni. 
Zosimus era scandalizat de acest sacrilegiu si de hotárárea 
lui Constantin de a renunta la religia strámoseascá. 

Si asta nu a fost totul: Zosimus a lansat si o a doua acu- 
zatie la adresa lui Constantin, si anume aceea cá s-a fácut 
vinovat de construirea unui oraș nou si absolut inutil, care 
a secătuit populaţia şi resursele imperiului. Potrivit lui 
Zosimus, convertirea împăratului nu fusese bine primită 
de romani, mai cu seamă atunci când a încercat să împie- 
dice desfășurarea traditionalelor ceremonii păgâne de pe 
Capitoliu, prin urmare Constantin luase hotărârea să se 
mute în est, cu tot cu reședință. Prima lui alegere fusese să 
construiască din temelii un oraș lângă vechea Troie, în 
zona Strâmtorii Dardanele, pe malul asiatic, dar după 
câțiva ani s-a răzgândit și a pornit mai departe. În cele din 
urmă, a ales oraşul Byzantion. Pentru a-l face demn de 
prezenţa sa, a decis să-l reconstruiască în totalitate, înzes- 
trându-l cu toate copiile clădirilor márete şi monumente- 
lor de la Roma: Senatul, Forumul, cunoscut sub numele de 
Augusteion, Hipodromul pentru cursele de care trase de 
cai şi o reședință imperială grandioasă, Marele Palat. 
Urmau să se înalțe multe biserici și o mare catedrală 
închinată Sfintei Íntelepciuni alui Dumnezeu, Hagia Sofia, 
insá Constantin, precaut fiind, a avut grijá sá pástreze si 
câteva temple păgâne. În cinstea lui, noua metropolă a 
fost redenumită — Constantinopol, „oraşul lui Constantin“ 
Zosimus dezaproba din toată inima întregul proiect, 
indignat de sumele enorme stoarse sub formă de taxe din 
alte părți ale teritoriului și folosite pentru construcții. 
Constantinopolul, spune el, a funcționat ca un magnet 
pentru coloniști din tot imperiul, dornici să profite de pe 
urma patronajului împărătesc. Astfel, orașul a devenit 
extrem de populat si străzile aglomerate până la limita peri- 
colului. Terenul liber pentru noi construcții a devenit atât de 

greu de găsit, încât au apărut suburbii dincolo de zidurile 
cetății si s-au bătut stâlpi de sustinere pentru platforme în 
mare, pe care s-au construit alte case. După părerea lui 
Zosimus, orașul era un abces enorm, din care într-o zi 
avea să tágneascá sânge, un monument dedicat exclusiv 
vanitátii şi risipei extravagante ale lui Constantin. 

Exista și o a treia acuzaţie, adăugată de Zosimus la cele 
de sacrilegiu, prin abandonarea zeilor tradiționali, și de 
întemeiere a unui oraș complet inutil. Oricât de eficace s-a 
dovedit Constantin în eliminarea rivalilor lui interni, a 
avut mai puţin succes în acţiunile de anihilare a barbarilor 
comasati la granițele imperiului. Confruntat cu vreo cinci 
sute de călăreți barbari care invadaseră teritoriul roman, 
pretinde Zosimus, Constantin pur şi simplu a fugit. Mai 
mult, în vreme ce piosul împărat păgân Dioclețian luase 
toate măsurile ca frontierele să fie bine apărate de soldați 
incartiruiti în fortificații construite de-a lungul lor, Con- 
stantin a hotărât ca soldaţii să stea în orașe. Astfel, nu 
numai că frontierele au rămas nepăzite, dar a avut de sufe- 
rit și spiritul militar al imperiului, permițând trupelor să 
devină leneșe și îngăduitoare cu sine. Religia creștină a 
adâncit și mai mult acest proces, în opinia lui Zosimus, 
subminând virtuțile bărbătești ce ridicaseră Roma pe 
culmi și promovând, ca noi idealuri, castitatea si respinge- 
rea pasiunilor lumești. ÎI îngrozeau călugării, in special, 
pentru că erau „nefolositori la război şi în alte servicii 
necesare statului” În palatele împăraților, eunucii, și nu 
soldații, au început să domine coridoarele puterii. Astfel, 
desi frontierele s-au prăbușit abia la o sută de ani după 
Constantin, Zosimus îl acuza cu tărie de decăderea 
imperiului şi de pierderea provinciilor occidentale. „Când 
sufletele noastre freamătă de viață, prosperám", conchide 
el, „în schimb, când uscăciunea sufletului trece de orice 
limită, ne trezim aduși în starea noastră de acum“ 

Nu toatá lumea impártásea párerile preconcepute si 
extrem de ostile ale lui Zosimus cu privire la Constantin si 
declinul imperiului. Nu era deloc surprinzátor ca populatia 
crestiná sá aibá o atitudine cu totul diferitá fatá de cel care 
le salvase Biserica de persecutii si deschisese calea pentru 
ca religia lor sá deviná credinta oficialá a imperiului. Unul 
dintre cei dintâi care şi-au exprimat recunostinta a fost un 
anume Eusebiu, episcopul orasului Cezareea din Pales- 
tina. Fiind contemporan al lui Constantin, cunoscuse in 
mod direct ororile dezlántuite de Diocletian si, odatá ce 
trecuse vremea persecutiilor, s-a grábit sá laude noul regim 
într-o biografie măgulitoare a lui Constantin. Împrejurările 
nașterii împăratului sunt ocolite cu grijă, iar relatarea se 
deschide cu perioada petrecută de tânărul Constantin la 
palatul imperial. După cum pretinde Eusebiu, firea lui vir- 
tuoasă l-a chemat spre o etică superioară celei a păgânilor 
din jur. Virtutea și înfățișarea lui plăcută au stârnit în cele 
din urmă atâta invidie la palat, încât a fost silit să se refu- 
gieze la tatăl sáu, în Britania. Astfel, gratie intervenţiei 
divine, Constantin s-a aflat la locul potrivit la moartea 
tatălui său și, firesc, a fost ales succesor. Divinitatea a 
intervenit si atunci când a venit momentul să se impună in 
fata dușmanilor si să-şi consolideze puterea. Se spune cá, 
aflat în tabăra lui din apropierea Romei, în anul 312, când se 
pregătea de bătălia cu rivalul Maxentius, Constantin a avut 
viziunea unui contur cruciform! însoțit de cuvintele In hoc 
signo vinces (Sub acest semn vei învinge), suprapuse peste 
soare. În aceeași noapte, scrie Eusebiu, lisus Hristos i s-a 
arătat lui Constantin si i-a poruncit să facă un stindard cu 


! Monograma lui Hristos sau semnul XP (pronunție: chi-rho) (n. tr.). 

semnul vázut pe cer, care sá fie purtat in fruntea armatei 
in lupta ce avea sá urmeze. Asa se face cá impáratul Con- 
stantin a ieșit victorios în Bătălia de la Podul Milvian și a 
fost îndemnat ca de atunci înainte să favorizeze Biserica 
creștină și să dea un edict prin care să pună capăt persecu- 
tiilor. Eusebiu nu menţionează uciderea lui Crispus şi a 
Faustei, nici sentimentul de culpă care îl împinsese pe 
Constantin în braţele Bisericii. 

După cum consideră Eusebiu, odată ajuns unic condu- 
cător al imperiului, în 324, Constantin și-a putut aplica fără 
piedici planurile potrivite cu firea sa generoasă și cucernică. 
Reclădirea Byzantionului sub noua înfățișare de Constanti- 
nopol nu a însemnat o risipă de bani și de resurse, ci un gest 
de evlavie creștină. Noul oras era pur creștin, de la facerea 
lui, nestricat de credințe păgâne: templele despre care vor- 
bea Zosimus nu apar și în relatarea lui Eusebiu. Și, mai sus- 
tine bunul episcop, Constantin nici nu a neglijat granițele, 
nici nu a permis accesul barbarilor. Dimpotrivă, i-a supus 
dominaţiei romane și, în loc ca romanii să le plătească bar- 
barilor tributul anual, aceștia veneau acum cu umilință să-și 
depună darurile la picioarele lui Constantin. Departe de a 
duce imperiul spre ruină, împăratul a fost salvatorul lui. 

Constantin a fost, fără îndoială, unul dintre acei lideri 
care le stârnesc supușilor fie un devotament nemăsurat, 
fie o ură amară. Privind fără părtinire, nu putem vedea 
domnia lui Constantin nici ca pe un dezastru total, nici ca 
pe un început al unei epoci de aur, ci mai degrabă ca pe un 
proces de transformare într-o perioadă când imperiul se 
adapta la lumea nouă și plină de pericole din jur. Încă din 
vremea lui Constantin, se pot distinge toate elementele 
caracteristice ale civilizației bizantine: o capitală, Constan- 
tinopolul, monumentală și invincibilă; o religie dominantă, 
creștinismul; o teorie politică preamărind, dar și punând 
sub constrângere funcția împăratului; admiraţia față de 

spiritualitatea ascetică; sublinierea expresiei vizuale a tărâ- 
mului spiritual; si abordarea amenințării de la hotare cu 
mijloace dincolo de cele pur militare. 


Din anumite puncte de vedere, Zosimus avea dreptate 
să se plângă de Constantinopol, un oras nou si într-o prea 
rapidă expansiune. În jurul anului 500, devenise o cetate 
primejdioasă și nestatornică, din cauza supraaglomerării. 
Un simplu pretext, oricât de mărunt, era suficient pentru 
declanșarea dezordinii pe străzi. În primii ani ai secolului al 
V-lea, arhiepiscopul și patriarhul orașului, Ioan Hrisostomi, 
se bucura de o enormă popularitate, iar predicile sale 
înflăcărate atrăgeau mari mase de credincioşi. Din nefe- 
ricire, el nu era pe placul împărătesei Eudoxia, soţia lui 
Arcadiu (395-408). Patriarhul o criticase atunci când 
aceasta își însușise proprietăți din Constantinopol fără să 
țină seama de drepturile proprietarilor. Împărăteasa se sim- 
tea profund jignită de o parte dintre predicile lui în care, 
fără să pomenească vreun nume, le acuza public pe femeile 
prea înclinate spre putere și spre urzeli. În iunie 404, loan 
Hrisostom a fost trimis în exil, dar susținătorii săi l-au 
răzbunat. Hotărâtă să nu permită ungerea unui alt patriarh 
în locul lui Hrisostom, mulțimea a năvălit în catedrala 
Sfintei Íntelepciuni si i-a pus foc. Până a doua zi, clădirea 
se transformase într-un morman de ruine fumegânde. 

Nu numai chestiunile religioase stârneau pasiuni la 
începuturile Constantinopolului bizantin. Cursele de care 
desfășurate pe Hipodrom atrăgeau un mare număr de 


1 Sfântul Ioan Hrisostom sau loan Gură de Aur, 344/354-407 (n. tr.). 

sustinátori ai principalelor douá echipe, Verzii si Albastrii. 
Vizitiii de succes se bucurau de celebritate: in onoarea lor 
se compuneau poeme, iar statuile lor erau ridicate în locuri 
publice, la fel ca acelea ale împăratului. Bătăile dintre 
grupurile rivale de suporteri erau la ordinea zilei, dar 
ceea ce a îngrozit cu adevărat autoritățile imperiale a fost 
faptul că Albaştrii și Verzii și-au unit forțele. În 498, mai 
multi partizani ai Verzilor au fost arestați pentru cá arun- 
caseră cu pietre. O ceată de camarazi s-a strâns să ceară 
eliberarea lor împăratului, vârstnicul Anastasiu (491-518), 
care i-a refuzat ferm si a trimis o trupă să-i împrăștie. 
Acesta a fostsemnalulunei revolte generale în Hipodromul 
plin până la refuz de spectatori. Din mulțime a început să 
se arunce cu pietre spre loja imperială, unde tocmai luase 
loc suveranul, ca să fie în fruntea evenimentului sportiv. 
Un bolovan mai mare, aruncat de un negru din mulțime, 
a fost cât pe ce să-l nimerească pe Anastasiu, iar gărzile 
de corp s-au repezit asupra făptașului și l-au tăiat în 
bucăţi cu săbiile. Între timp, căile de ieșire din Hipodrom 
fuseseră blocate şi atunci gloata a recurs la incendiere, 
punând foc la poarta principală și provocând daune 
considerabile stadionului și zonei dimprejur. În cele din 
urmă ordinea a fost restabilită, după ce câţiva dintre 
capii răscoalei au fost izolați şi pedepsiţi, dar întâmpla- 
rea semnala din nou cât de ușor se putea transforma un 
oraș aglomerat în teatru de război. 

Dacă Zosimus putea să aibă dreptate în privinţa izbuc- 
nirilor de violenţă care erau oricând posibile la Constanti- 
nopol, el nu a ştiut să aprecieze valoarea noului oraș. 
Urbea nu apăruse, așa cum pretindea el, gratie dorinței lui 
Constantin, mânat de vanitatea colosală de a rămâne departe 
de Roma. Existau motive cât se poate de întemeiate pentru 
a construi un oraș nou în acel moment și în acel loc. De o 
vreme, împărații încetaseră să mai stea permanent la 

Roma - vechea capitalá era cu mult prea departe de hota- 
rele amenintate si era nevoie de o bazá mai apropiatá de 
zonele de operatiuni. Ín jumátatea de vest a imperiului, 
Milano si Trier erau adesea preferate, in vreme ce, in rásá- 
rit, Antiohia si Nicomedia serveau acestui scop. Constantin 
era si el in cáutarea unei baze alternative proprii, dar pre- 
fera ca locul sá fie vrednic de o prezentá imperialá perma- 
nentá si de aceea, odată ales Byzantionul, s-a străduit să-l 
orneze cu cládiri impunátoare, ca la Roma. Constantin a 
tinut seama si de considerente strategice, locul nefiind 
cátusi de putin preferat la intàmplare, indiferent ce ar fi 
avut de obiectat Zosimus față de cea dintâi alegere - Troia. 
Constantinopolul ocupa o poziție perfectă, pe Bosfor, la 
jumătatea distanței dintre Dunăre și frontiera Mesopota- 
miei, un loc cu mult mai bun decât Roma, având în vedere 
presiunea de la granite. Mai mult, până si Zosimus trebuia 
să admită că operaţiunea aceasta oferea un refugiu sigur, 
fiind situat pe un promontoriu îngust, ușor de apărat, 
poziționat între mare și unul dintre cele mai bune porturi 
naturale din lume, Cornul de Aur. Constantin a întărit 
locul, construind un zid de apărare sprezona continentală. În 
secolul următor a fost adăugat un nou rând de fortificaţii — 
Zidurile lui Teodosiu -, care cuprindea în interiorul orașului 
o suprafață mai mare de teren. Construite din blocuri de 
calcar groase de cinci metri şi jumătate, ele au făcut 
Constantinopolul practic inexpugnabil dinspre uscat. Un 
sector unic de zid a fost înălțat și la capătul dinspre mare 
al promontoriului, protejându-l de atacurile unei flote 
dușmane. Singura slăbiciune a perimetrului era lipsa sur- 
selor de apă proaspătă, dar si pentru asta s-a găsit un 
remediu - s-au construit apeducte pentru a aduce apa si 
cisterne subterane pentru păstrarea ei. Ceea ce Zosimus 
nu a trăit să cunoască este că, la vremuri de restriște, când 
imperiul era asaltat din toate direcțiile, Constantinopolul 

avea sá deviná unul dintre cele mai mari atuuri, supravie- 
tuind de fiecare datá asediilor si blocadelor. Cládirile pre- 
tentioase si pietele deschise si-au dovedit si ele virtutile, 
transformánd orasul intr-o capitalá pliná de strálucire, 
care îi impresiona pe călători prin bogăţia si puterea impe- 
rială şi îi justifica pretenţiile de centru al lumii creștine. 


Oricâtă semnificaţie a avut întemeierea Constantino- 
polului, elementul care distinge cel mai radical Imperiul 
Bizantin de lumea romană, care l-a precedat, a fost fără 
îndoială omniprezenta religiei creştine. În perioada romană, 
pe lângă zeii olimpieni, venerati oficial, existase si o mul- 
time de zeități si culte locale. În schimb, Bizanțul avea oreli- 
gie unică şi nu puteai fi considerat supus fidel al împăratului 
decât dacă o acceptai. Indiferent ce ar vrea să sugereze 
Eusebiu și alți autori creștini, schimbarea nu s-a petrecut 
peste noapte. Convertirea personală a lui Constantin nu a 
produs automat creştinarea întregului imperiu, ci, mai 
degrabă, a inițiat o adoptare treptată a acestei religii. După 
victoria de la Podul Malvian din 312, Constantin, călare, 
și-a făcut intrarea triumfală în Roma și a ridicat un arc 
monumental în amintirea succesului său, pe care nu apare 
însă nicio trimitere directă la creștinism, în afara unei 
declaraţii vagi că victoria a fost obținută „sub imboldul 
divinității“. În 313 a emis un Edict de toleranţă, prin care 
s-a pus capăt persecuțiilor la adresa creștinilor. Mai târziu, 
în cursul domniei sale, a declarat duminica sărbătoare 
publică, a avut un schimb amical de scrisori cu episcopii 
creștini si a început să subventioneze Biserica din fonduri 
publice. Pe de altă parte, împăratul nu a întreprins nimic 
deosebit în vederea interzicerii vechilor zeități, templele si 

sanctuarele lor continuánd sá functioneze la fel ca inainte. 
Chiar si dupá moartea lui Constantin, in 337, nu a existat 
vreo actiune concertatá de a impune crestinismul intregului 
popor al imperiului. Fiul său, Constantiu al II-lea (337-361), 
a ordonat închiderea unor temple, dar multe dintre măsu- 
rile luate de el au fostanulate de următorul împărat, păgânul 
Iulian. În scurta lui domnie, Iulian (361-363) a încercat să 
revină la cultul vechilor zeități, însă, după moartea lui 
neașteptată, toti împărații care l-au urmat au fost creştini. 
Chiar și în aceste condiţii, aveau grijă să le acorde o tole- 
rantá largă tuturor credințelor. 

Abia spre sfârșitul secolului al IV-lea s-au putut lua 
măsuri susținute si active împotriva păgânilor fără nicio 
teamă. Atunci, după ce creștinismul fusese adoptat de 
împărat și de curtea sa, în mod inevitabil a crescut ritmul 
convertirilor și creștinii au devenit majoritari în multe 
orașe. Procesul prin care creștinismul a devenit religie de 
stat, un proces nu lipsit de momente obscure sau chiar 
brutale, a început cu adevărat odată cu venirea pe tron a 
lui Teodosiu I (379-395). Initial, templele păgâne au fost 
lichidate pe rând, dar in 391 Teodosiu s-a simțit suficient 
de puternic să impună un decret prin care scotea în afara 
legii ofranda, parte importantă a idolatriei păgâne. 

Interpretarea dată acestei legislații a depins în cea mai 
mare măsură de situaţia locală. În multe locuri, unde cres- 
tinii formau oricum o majoritate, cultele păgâne au dispă- 
rut fără prea multă opoziţie. Asa s-au desfășurat cu 
siguranţă evenimentele la Constantinopol, însă nu și în cel 
de-al doilea oraș al imperiului din acea vreme, marele port 
egiptean Alexandria. În secolul al IV-lea, Alexandria avea 
o populaţie de circa 300 000 de locuitori si aproape patru 
sute de lăcașuri de cult, destinate păgânilor, creştinilor şi 
evreilor. Comunitatea creștină era înfloritoare, Biserica 
fiind întemeiată chiar de Apostolul Marcu Evanghelistul. 

Arhiepiscopul era considerat printre cei dintâi in ierarhia 
creştină, ocupând cel de-al treilea loc, după papa de la 
Roma și patriarhul Constantinopolului, fiind unul dintre 
cei doar cinci înalți prelati indreptátiti să se intituleze 
„patriarhi“. Pe de altă parte, în Alexandria exista și o comu- 
nitate păgână energică, numeroasă, dispusă să-și exprime 
direct părerile și un centru al culturii clasice, unde func- 
tiona cea mai importantă școală de filozofie după cea de la 
Atena si o bibliotecă având 490 000 de suluri de papirus, 
cuprinzând scrieri antice greceşti. Existau și temple 
márete, spre exemplu Tychaion, dedicat zeiţei Fortuna, şi 
Caesareum, dedicat cultului vechilor împărați. Cel mai 
impunător era Serapeum, a cărui sală centrală, susținută 
de un ansamblu de coloane, era dominată de o statuie 
monumentală din aur a lui Serapis. 

Era de așteptat ca mai devreme sau mai târziu aceste 
două grupări să intre în conflict, criza fiind declanșată, așa 
cum se mai întâmplase, de încercările creștinilor de a înlo- 
cui templele cu biserici. Patriarhul Alexandriei, Gheorghe, 
a hotărât în anul 361 ca un templu al lui Mithra, părăsit 
între timp, să fie demolat și terenul să fie dedicat cultului 
creştin. Au început lucrările, dar când au fost scoase la 
lumină mai multe schelete și expuse fără respectul cuvenit 
de un grup de creştini, s-a iscat o rebeliune. Păgânii s-au 
năpustit în catedrală, l-au luat pe sus pe nefericitul Gheorghe 
și l-au omorât în bătaie. Creștinii au avut desigur câștig de 
cauză, ar fi fost imposibil să piardă atât timp cât aveau de 
partea lor autoritatea imperială. În 391, un alt patriarh, 
Teofil, a cerut împăratului Teodosiu permisiunea de a 
dărâma templele păgâne din oraș. Încuviințarea a fost 
dată cu dragă inimă și Teofil a pornit munca în fruntea 
unei cete de susținători. Aflând ce se petrece, o mulțime de 
păgâni a pus mâna pe arme și i-a atacat pe creștini. Pe 
străzi a avut loc un şir de ciocniri și, în cele din urmă, 

păgânii s-au baricadat in Serapeum. Criza a fost dezamor- 
sată abia după ce s-a promis, prinedictimperial, amnistierea 
tuturor participanţilor la violenţe, cu condiția să părăsească 
imediat templul. Majoritatea dintre ei au profitat de această 
propunere și atunci a dat năvală ceata de creștini — fai- 
moasa clădire a fost complet demolată, coloanele au fost 
dărâmate și statuia lui Serapis făcută bucăți. Din magnificul 
templu nu a mai rămas practic nicio urmă. 

Aproape la fel s-a întâmplat și la Gaza, în provincia 
Palestina. Principalul reper al acestui oraș prosper era 
enormul Marneion circular, centrul cultului lui Marnas, 
zeul local al agriculturii si belsugului, un echivalent al 
lui Zeus din panteonul grecesc. Lespezile din marmură 
scumpă care pavau sanctuarul erau considerate atât de 
sacre, încât nimănui nu-i era permis să calce pe ele. În Gaza, 
mai mult decât oriunde, păgânismul părea de neclintit, 
având în vedere că populaţia creștină reprezenta o mino- 
ritate printre cei 20 000 de locuitori. În 395, când creștinii 
din oraș au ales ca episcop un călugăr prea puțin dispus la 
compromisuri, Porfirie, păgânii localnici l-au întâmpinat cu 
cea mai mare răceală. Au adunat grămezi de mărăcini pe 
drum, ca să-l împiedice să se apropie, acesta reuşind să 
pătrundă în orașabia târziu în noapte. Creștinii erau deseori 
atacați pe străzi si bătuţi. Înfuriat de aceste provocări, 
Porfirie s-a plâns autorităților imperiale, obținând un decret 
de închidere a templelor din Gaza. Oficialitátile locale au 
neglijat să pună în aplicare ordinul, fără îndoială de teama 
unor tulburări, și Marneion a continuat să funcționeze. 
Exista un singur leac. Porfirie a decis să meargă la Constan- 
tinopol si să intervină personal la împărat. 

Ajunși la palatul imperial, episcopului și insotitorilor 
săi le-a fost greu să obţină o audienţă la împăratul Arcadiu, 
fiul lui Teodosiu. Au reușit în schimb să o întâlnească pe 
împărăteasa Eudoxia, care s-a arătat intelegátoare față de 

cererea lor si a promis cá-si va convinge sotul sá fie de 
acord cu distrugerea Marneionului. Usor de zis, mai greu 
de fácut. Desi Arcadiu era un crestin evlavios, s-a impotri- 
vit atunci când Eudoxia l-a incoltit cu rugămintea ei, spu- 
nând că păgânii bogați din Gaza plăteau sume considerabile 
ca impozit şi nu avea de gând să şi-i pună în cap. Porfirie 
nu s-a dat bătut. A aşteptat câteva săptămâni, până când 
împărăteasa a dat naștere unui fiu și, în ziua botezului, a 
pândit la porţile catedralei cu o petiție pe care, cu compli- 
citatea împărătesei, a izbutit să o dea în grija servitorului 
care purta copilul. Așa se face că, atunci când alaiul impe- 
rial s-a întors la palat, împăratul nu a mai putut evita să 
primească solicitarea și nici să cedeze insistențelor crești- 
nilor. Chiar a doua zi, Porfirie a primit un ordin semnat de 
împărat și a pornit spre Gaza însoţit de un funcționar, 
Cynegius, cu misiunea de a pune în aplicare hotărârea. 
Odată ajuns în Gaza, în mai 402, Cynegius a adunat 
soldați și a asaltat Marneionul. Păgânii nu au vrut să aban- 
doneze lupta și au baricadat porţile grele ale templului; 
atunci soldaţii si localnicii creștini au atacat alte temple 
nepăzite, pe care le-au prădat și apoi le-au ars. După zece 
zile s-au adunat din nou, ca să decidă cum să pună mâna 
pe Marneion, trofeul cel mai important. Şi-au făcut planul 
şi s-au dus la templu, unde au uns porţile cu smoalá, 
pucioasă și untură de porc. Apoi au dat foc amestecului 
incendiar, flăcările întinzându-se ușor de la porti în restul 
clădirii. Până la sfârșitul acelei zile, Marneionul se tran- 
sformase într-un morman de ruine. Odată ce spiritele s-au 
calmat, Porfirie și-a anunţat intenţia de a construi în acel 
loc o biserică nouă, cu banii primiţi în acest scop de la 
Eudoxia. Edificiul urma să aibă o formă si un design diferite 
de templul initial, prin urmare locul trebuia bine curățat. 
Construcţia a fost încheiată după cinci ani. Pavajul de mar- 
mură care supravietuise focului a fost așezat, la ordinul lui 

Porfirie, in piata din fata bisericii, unde putea sá fie cálcat 
de oricine si de orice, inclusiv de porci si câini. Chiar si 
peste o generaţie, multi păgâni au continuat să evite piața, 
ca să nu fie nevoiţi să atingă pietrele. 

Aceste episoade dramatice marchează sfârșitul expre- 
siei publice a riturilor păgâne din Bizanţ. În anul 423, 
împăratul Teodosiu al II-lea (408-450) considera atât de 
improbabilă posibilitatea unei renasteri păgâne, încât şi-a 
putut permite să fie generos și să promulge o lege care 
garanta securitatea și proprietățile idolatrilor, cu condiția 
ca aceștia să nu încerce să aducă jertfe publice. Lăsând 
deoparte acest gest de reconciliere, ultimele stadii ale proce- 
sului de crestinare amintesc, prin atmosferă, de vânătoarea 
de vrăjitoare. Spre începutul secolului al V-lea, păgânii erau 
o minoritate încercuită, adesea victimă a persecuțiilor bru- 
tale. Cel mai șocant incident s-a petrecut la Alexandria, în 
415. Una dintre profesoarele școlii de filozofie de acolo era 
Hypatia, iar printre elevii ei se numărau unii dintre cei 
mai de seamă intelectuali ai zilei, creștini și păgâni. Hypatia 
nu se convertise la creștinism si acest fapt, împreună cu 
refuzul de a juca un rol de culise, după cum se considera 
că ar fi potrivit pentru femei, i-au atras ostilitatea unor 
membri ai Bisericii din Alexandria. Într-o zi, când străbătea 
străzile orașului în trăsură, a fost atacată de un grup de 
creștini, târâtă în altarul unei biserici, despuiată și omorâtă 
în bătaie. Era un incident izolat, care i-a înspăimântat pe 
cei mai multi creştini, la fel ca si pe păgâni, însă care a 
aruncat o umbră cât se poate de neplăcută asupra procesu- 
lui de crestinare si explică, într-o bună măsură, tonul amar 
al istoriei lui Zosimus şi plângerea sa că filozofi învățați si 
plin de virtuţi erau persecutați din cauza credinţei lor. 

Nu numai păgânii au avut de suferit în mijlocul acestei 
revoluții religioase. Creștinii care aderau la o versiune a 
religiei diferită de cea recunoscută oficial intrau si ei în 

linia de foc. Atunci când adoptase creștinismul, Constantin 
nu intelesese probabil că Biserica era divizată într-un 
număr de privinţe. Cea mai acută dintre ele era legată de 
întrebarea cine fusese lisus Hristos si în ce relație se afla cu 
Dumnezeu-Tatál. Această controversă a luat amploare in 
cetatea mereu nesupusá a Alexandriei. Potrivit invátátu- 
rilor preotului Arie, fiind creat, lisus era prin urmare un 
Dumnezeu secundar. Alţi creștini susțineau că natura 
divină a Fiului este egală cu aceea a lui Dumnezeu-Tatăl. 
În speranţa de a pune capăt acestei dezbateri, Constantin 
a convocat în 325 un conciliu al întregii Biserici la Niceea, 
cunoscut în istorie drept Primul Sinod Ecumenic. Cei trei 
sute de episcopi participanţi la adunare au redactat Crezul 
sau o listă a credințelor, care în linii mari a adoptat concepția 
opozanților lui Arie, descriindu-L pe lisus ca de aceeași 
ființă sau esență cu Dumnezeu. 

Dar asta nu a pus capăt disputelor. Arie și adepţii lui 
au continuat să predice teologia în propria lor versiune și, 
spre sfârşitul domniei, Constantin a început să le arate mai 
multă înțelegere. Urmașul lui, Constanțiu al II-lea, i-a 
favorizat pe arieni (la fel ca alti câțiva împărați care l-au 
urmat). Mai exact, cei care sustinuserá deciziile Sinodului 
de la Niceea au fost declaraţi eretici și supuși persecuțiilor. 
Cel mai cunoscut dintre ei era Atanasie, patriarhul Alexan- 
driei, exilat în trei rânduri în părţile mai reci și mai înde- 
părtate ale imperiului. Spre sfârșitul secolului al IV-lea, 
atitudinea s-a schimbat. Teodosiu I era nu doar antipăgân 
militant, ci și adept convins al hotărârii Sinodului de la 
Niceea. În februarie 380, a emis o lege care prevedea că, 
începând de atunci, toti creştinii trebuie să urmeze cre- 
dinta așa cum a fost ea definită de Sinod si că doar ei sunt 
indreptátiti să se considere membri ai Bisericii universale. 
Câteva luni mai târziu, şi-a pus în aplicare edictul destituin- 
du-i pe toti episcopii considerati arieni şi înlocuindu-i cu 

sustinátori ai Crezului de la Niceea. Ín anul urmátor, s-a 
convocat un al doilea sinod ecumenic la Constantinopol, 
pentru a întări hotărârile luate la Niceea. „Otrava sacrile- 
giului arian“ a fost interzisă, iar credinţa în forma definită 
la Niceea și Constantinopol si reconfirmată de Sinodul din 
Calcedon din 451 a rămas doctrina oficială a Imperiului 
Bizantin de-a lungul întregii sale existente. Vai şi amar de 
cei care gândeau altfel: începând de atunci, era o erezie să 
consideri, asemenea arienilor, că lisus Hristos ar fi mai 
puţin divin decât Dumnezeu. 

Alături de păgâni si de eretici, evreii erau un alt grup 
care nu putea fi ușor integrat în noua ortodoxie atotcu- 
prinzătoare. Ei avuseseră mereu o poziţie dificilă în timpul 
Imperiului Roman. După înăbușirea revoltelor evreilor din 
Palestina, din anii 70 si 135, evreii din Ierusalim si Palestina 
porniseră într-o emigrație în masă și aşa se face cá in vremea 
lui Zosimus existau comunități mari și adesea prospere peste 
tot în imperiu, dar, în special, în Egipt si în Siria. În general, 
aceste comunități evreieşti trăiau în pace alături de vecini, 
dar pe măsură ce creștinismul devenea religie majoritară, 
lucrurile au început să se schimbe. Clericii locali erau 
preocupați de faptul că multi dintre noii creștini nu erau 
suficient de conștienți de diferenţa dintre credinţa lor si 
iudaism și se bucurau să meargă atât la biserică, cât și la 
sinagogă. În predici revenea tot mai des ideea că acceptarea 
dumnezeirii lui lisus de către creștini reprezenta diferența 
esenţială față de iudaism. Cel mai faimos dintre predicatori 
era loan Hrisostom, viitorul patriarh al Constantinopolului, 
ale cărui opt omilii dedicate acestei teme, ţinute la Antiohia 
în anii 386--387, au fost întâmpinate cu aplauze furtunoase. 
Cum ideea făcea plăcere publicului, Hrisostom nu a rezistat 
tentatiei de a lansa acuzaţia că evreii erau vinovaţi de 
moartea lui lisus Hristos și că prin urmare nu aveau „nicio 
șansă de ispășire, iertare ori apărare“. 

Ráspándirea unor asemenea páreri producea uneori 
tensiuni și ciocniri între evrei și creștini, la fel ca între creștini 
şi păgâni. În jurul anului 490, o ceată de creștini din Antiohia 
a pus foc unei sinagogi și a deshumat o parte din morții 
îngropați în cimitirul alăturat. La Alexandria s-au produs 
incidente grave în 413 când, infuriati de atacurile crestini- 
lor, evreii din oraș s-au hotărât să dea un răspuns stabilit 
de comun acord. S-a transmis consemnul ca toti evreii să 
poarte pe deget un inel aspru, din coajă de palmier, ca să 
se recunoască între ei pe întuneric. Apoi, într-o noapte, au 
ieșit alergând pe străzi, strigând că a luat foc o biserică. 
Când au apărut creştinii din toate părţile, cu intenția să 
stingă flăcările, evreii care îi pândeau i-au omorât pe mulți 
dintre ei. A doua zi, când s-au văzut dimensiunile masa- 
crului, patriarhul Alexandriei a chemat în stradă cete de 
credincioşi, care să atace casele și sinagogile evreilor. În 
câteva zile, întreaga comunitate evreiască din Alexandria 
a fost silită să plece, cea mai mare parte a proprietăților 
iudaice trecând în mâna creștinilor. 

Atitudinea autorităților imperiale creştine față de evrei 
a fost echivocă. Guvernatorul Alexandriei a fost indignat 
de expulzarea lor, fără îndoială din cauză că absenţa unei 
părți atât de mari si de bogate a populaţiei orașului avea 
să afecteze grav veniturile din impozite. Începând din 425, 
au intrat în vigoare legi speciale menite să-i protejeze pe 
evrei și să prevină atacurile asupra caselor și templelor 
acestora. Dar dogmatismul reușise să pătrundă până și pe 
coridoarele puterii. Evreilor li s-a interzis să ocupe posturi 
în administrația imperială, iar în 388 Teodosiu I a emis o 
lege de interzicere a căsătoriei dintre evrei și creştini. În 531 
s-a decretat că evreii nu mai puteau depune mărturie 
împotriva creștinilor în tribunale. Comunitățile evreiești au 
supraviețuit în orașele bizantine, dar cel care nu subscria 
la religia oficială era mai mult sau mai puțin dezavantajat. 

Însă în societatea bizantină timpurie puteai fi marginalizat 
și din alte motive, în afara diferențelor de credință. Religia 
creștină promovadreptideal celibatul și restrângea activitatea 
sexuală la relațiile monogame dintre bărbați și femei. Cei cu 
înclinații în afara acestor limite erau în primejdie. În vremea 
Imperiului Roman clasic, relațiile sexuale între persoane de 
acelaşi sex nu erau ilegale și până și împărații nu se 
ascundeau când aveau iubiţi, deși din câte se pare exista o 
prejudecată larg răspândită că unui cetățean roman nu i se 
cuvenea rolul pasiv într-o relaţie de acest gen. Pe măsură 
ce creştinismul devenea religia oficială a imperiului, 
autoritățile au început să legifereze ceea ce până atunci 
fusese o chestiune de opțiune personală. Ca și în cazul 
păgânismului, împărații au procedat cu încetul. În 342 a 
fost introdus un statut vag formulat, prin care bărbaților li 
se interzicea să se însoare cu alți bărbaţi, fără să se preci- 
zeze o pedeapsă anume, iar, cincizeci de ani mai târziu, o 
altă lege a interzis prostituția homosexuală. În schimb, 
legislația din 533 a proscris în mod expres relațiile sexuale 
dintre bărbaţi, un număr de persoane publice fiind urmă- 
rite si condamnate la tortură si exil. Curios este că acestea 
erau fără excepție episcopi. După cum nota un cronicar 
din acele vremuri, de atunci, „toţi cei care simțeau o 
atracţie sexuală față de alti bărbaţi au trăit în teroare“ 


Până aici, tranziția de la Roma la Bizanţ inspiră o ima- 
gine deprimantă, in care intoleranta pare să ocupe o pozi- 
tie fermă în guvernare și în legislaţie. Asemenea evoluţii îi 
lăsau un gust amar lui Edward Gibbon, istoric din secolul 
al XVIII-lea. Însă persecutarea dizidentilor, a evreilor si a 
homosexualilor îi sună îngrozitor de familiar oricărui 

cetátean al lumii de dupá 1945. Cu toate astea, orice para- 
lelá de acest gen este nepotrivitá. Regimul venit la putere 
in Germania anilor 1930 se considera capabil sá reziste o 
mie de ani si cu greu a implinit doisprezece. Bizantul, in 
schimb, a depásit pragul de un mileniu. Si asta deoarece, 
aláturi de márginirea de necontestat a religiei si culturii 
bizantine in formare, existau si alte aspecte, apte sá capteze 
imaginatia, sá inspire loialitatea populatiilor respective, dar 
și teama si reverenta celor din afară — ceea ce avea să se 
dovedească extrem de util în vremurile grele ce au urmat. 
Sunt suficiente patru exemple pentru a ilustra cum a fost 
posibil acest lucru. În primul rând, creștinismul a impus în 
Bizanț modelul unei combinaţii de autoritate politică si 
religioasă a unui șef unic al statului, ceea ce a susținut sta- 
bilitatea politică. În al doilea rând, această autoritate își 
invita supușii să-şi exprime consimțământul pentru fie- 
care nou conducător, oferindu-le o relație surprinzător de 
directă cu el. În al treilea rând, autoritatea punea la dispo- 
zitie servicii publice care satisfăceau în bună măsură nevoile 
esenţiale ale cetățenilor și promova un etos spiritual care 
le captiva inimile și minţile. Și, în fine, a dezvoltat o nouă 
formă de artă și de arhitectură, care încerca să exprime 
vizual imaterialul și spiritualul. 

În ceea ce privește autoritatea, teoria politică bizantină 
a fost profund influențată de criza prin care a trecut 
Imperiul Roman între 235 și 284, o perioadă de instabilitate 
politică provocată de o serie de dezastre militare. Cum 
împăratul părea incapabil să apere frontierele, în provincii 
s-au produs nenumărate revolte și uzurpări. Schimbările 
conducătorilor se petreceau în ritm năucitor, majoritatea 
ocupanților tronului imperial abia reușind să domnească 
câteva luni în șir. În aceste circumstanţe, unii dintre 
împărați au încercat să ridice prestigiul funcţiei lor prin 
asociere cu divinitatea. Dacă până atunci împărații erau 

onorati ca zei dupá moarte, Aurelian, care a domnit in anii 
270, s-a declarat încă din timpul vieții Dominus et Deus, domn 
si zeu. Dioclețian a fost mai modest, considerându-se un fel 
de reprezentant pe pământ al lui Jupiter, stăpânul zeilor, însă 
cu aceeași intenţie: să demonteze ideea că tronul putea fi 
inhátat de oricine dispunea de suficientă putere militară. 

Tendinţa de a îmbina guvernarea cu religia a continuat 
şi după ce împărații au devenit creștini, deși nu se mai 
putea invoca în niciun fel natura lor divină. Episcopul 
Eusebiu din Cezareea, autorul biografiei elogioase a lui 
Constantin, care contrastează atât de flagrant cu interpre- 
tarea evenimentelor dată de Zosimus, a fost în bună 
măsură responsabil de elaborarea unei versiuni creștine a 
autorității pământești confirmate pe cale divină. În 336, cu 
prilejul sărbătoririi celor treizeci de ani de domnie ai lui 
Constantin, Eusebiu a integrat ideile lui asupra acestei 
chestiuni într-un discurs măgulitor pronunţat în prezența 
împăratului. Surprinzător poate, a fost perfect dispus să 
admită că oficiul de împărat roman fusese dintotdeauna 
deosebit în ochii lui Dumnezeu, chiar și în zilele cât fusese 
îndeplinit de păgâni. La urma urmei, potrivit Evangheliei 
după Matei, lisus Hristos îi îndemnase pe cei care îl ascul- 
tau „Daţi-i dar Cezarului cele ce sunt ale Cezarului și lui 
Dumnezeu cele ce sunt ale lui Dumnezeu“, o dovadă lim- 
pede că toti creștinii aveau o îndatorire față de împăratul 
roman, la fel ca față de Dumnezeu. Nu putea fi o simplă 
coincidenţă, a argumentat Eusebiu, că nașterea lui Hristos 
se petrecuse în timpul domniei primului împărat roman, 
Augustus (31 î. Hr-14 d. Hr.). Se vedea clar că Domnul inten- 
tionase de la bun început ca Imperiul Roman să devină cres- 
tin și să fie statul in care urmau să trăiască toti creștinii. Acum, 
după convertirea lui Constantin, împăratul era creștin, iar 
oficiul lui încă si mai important decât în vremea lui lisus. 
Basileus, bazileul, aşa cum preferau bizantinii să-și numească 

împăratul, era un locţiitor lăsat pe pământ ca să domnească 
asupra poporului creştin, o reflectare pământească a adevă- 
ratului stăpânitor, Dumnezeu Atotputernicul. 

Această nouă concepţie asupra funcției imperiale avea 
să aibă implicaţii vaste asupra sferei de acțiune a împăra- 
tului. În vremurile păgâne, chiar dacă împăratul fusese 
preot suprem, nu intrase în răspunderile lui să păzească 
ordinea în mulţimea de temple și de culte. În schimb, loc- 
tiitorul creștin al Domnului avea cu siguranţă obligația să 
se îngrijească de protejarea şi de înflorirea Bisericii. Asta 
însemna subvenţionarea ei din fondurile statului, demon- 
tarea și, în ultimă instanță, suprimarea păgânismului, 
mergând însă mult mai departe de atât. Când apăreau 
dispute legate de doctrină, împăratul era și el antrenat — 
Constantin a condus Sinodul de la Niceea din 325, așa 
cum au făcut și urmașii săi la următoarele sinoade ecume- 
nice. Împăratul juca un rol concret în formularea doctrinei, 
o îndatorire care ar fi fost potrivită mai degrabă pentru pre- 
oti și teologi. Drept urmare, pe măsura scurgerii secolului al 
IV-lea, oficiul imperial a început să fie considerat oarecum 
sacru. Cronicarii vremii vorbeau despre „sfântul împărat”, 
iar în portrete era reprezentat cu aureolă - un exemplu 
elocvent al estompării distinctiilor dintre laicitate și religie, 
fenomen tot mai caracteristic spațiului bizantin. 

Într-o lume modernă, în care democraţia reprezentativă 
este considerată pe o scară largă forma ideală de guvernare, 
iar religia o chestiune ce tine de conștiința personală, fără 
legătură cu devotamentul față de stat, acest gen de teocratie 
ar putea părea o simplă mască pentru dictatură şi 
megalomanie. În realitate, ce mijloc mai bun de control al 
maselor ai avea decât să te învălui într-o aură religioasă şi 
să denunti drept erezie orice formă de opoziţie politică? Pe 
de altă parte, nu trebuie să uităm că avem de-a face cu o 
formă de guvernare care s-a dezvoltat pe fundalul unei 


40 Jonathan Harris 


lumi periculoase si nesigure, fiind adecvată acelui context: 
granițele Bizanțului erau supuse unei presiuni continue. 
Ea asigura o anumită stabilitate deoarece, deși în istoria 
Bizanțului au existat perioade când împărații s-au succedat 
prin serii de lovituri și contralovituri, prestigiul înaltei lor 
funcţii a rămas intact. Niciun uzurpator nu putea spera 
acceptarea sa ca împărat dacă nu reușea să pară făcut 
pentru acel rol - adică să se instaleze în Marele Palat de la 
Constantinopol și să parcurgă ciclul cuvenit de ceremonii 
religioase. Să pui stăpânire pe capitală era o performanţă 
greu de atins, iar tocmai acest eşec al multor căpetenii a 
făcut ca revoltele lor să se stingă. 

Oa doua trăsătură importantă a statului bizantin a fost 
că funcţia imperială, cu mistica ei religioasă, antrena fide- 
litatea autentică a masei de supuși, care îndeplinea un rol 
important în întronarea unui împărat. Noul ocupant al 
funcţiei își făcea apariţia în loja imperială a Hipodromului 
din Constantinopol, unde mulțimea de 100 000 de specta- 
tori îl aclama, exprimându-și astfel consimțământul în 
privinţa lui. Apoi, fapt remarcabil, împăratul era accesibil 
cetățenilor de rând. Grădinile Marelui Palat erau deschise 
publicului din zori și până la ora nouă si, din nou, după 
ora trei după-amiaza. În timpul procesiunilor de sărbători, 
privitorii îi puteau transmite petiții. Astfel, o văduvă 
numită Berenice s-a plâns în 369 de un curtean de seamă, 
Rhodanos, care profitase de o acuzaţie neîntemeiată la 
adresa ei ca să-i acapareze averea. După investigaţii, împă- 
ratul Valentinian I (364—375) a pus ca vinovatul să fie exe- 
cutat pe Hipodrom, în fata mulțimii, și toate proprietățile 
lui i-au revenit lui Berenice. Iar poate cel mai important 
fapt era că împăratul bizantin nu era un despot liber să 
dispună orice după bunul lui plac. Aceeași ideologie reli- 
gioasă care îi acorda puterea îi impunea și limite stricte, 
iar Biserica îi putea aplica pedepse când întrecea măsura. 

Ín anul 390, impáratul Teodosiu I, sosit la Tesalonic in 
fruntea armatei, a fost întâmpinat de localnicii revoltați 
din cauză că erau siliți să-i încartiruiască pe soldați. 
Împăratul s-a înfuriat foarte tare, dar a avut răbdare și a 
amânat răzbunarea până când cetățenii se adunaseră pe 
hipodromul orașului ca să urmărească o cursă de care, 
apoi le-a ordonat trupelor să tragă săgeți în mulțime. Au 
pierit atunci mai multe sute de oameni. Multumit de 
isprava lui, Teodosiu şi-a continuat marșul spre vest însă, 
când a ajuns la Milano, și-a primit pedeapsa. Ambrozie, 
episcopul orașului, aflase de evenimentele de la Tesalonic 
şi a refuzat să-l primească pe împărat în biserică, pentru 
împărtășanie. Interdictia a rămas valabilă mai multe zile, 
până când împăratul a arătat că era mustrat de conștiință 
printr-o lege care prevedea că unui cetățean condamnat la 
moarte sau la confiscarea proprietății i se acorda o peri- 
oadá de gratie de treizeci de zile înainte de aplicarea sen- 
tintei, timp în care ar fi putut să apară dovada inocentei 
lui. Abia după aceea a putut să intre în biserică. Teocratia 
bizantină ar putea să nu fie acceptabilă vederilor contem- 
porane, însă în Bizanţ a funcționat şi s-a menținut surprin- 
zător de constant de-a lungul întregii istorii a imperiului. 


A existat și un al treilea domeniu în care populația 
imperiului a beneficiat de pe urma tranziției de la Roma la 
Bizanţ. În măsura în care Biserica creştină definea teoria 
politică bizantină, ea a devenit și principala sursă de 
bunăstare publică pentru marea majoritate a populației 
urbane. În zilele când Imperiul Roman trăise în pace și 
stabilitate, administrația municipală revenise cetățenilor 
bogaţi din fiecare oraș, adunați în curia sau senatul local. 


42 Jonathan Harris 


Acesti curiales ráspundeau de colectarea impozitelor, dar 
se si intreceau intre ei sá puná la dispozitie, pe cheltuialá 
proprie, cládiri publice si servicii comunitare, de la bái 
până la apeducte. Însă odată cu înăsprirea vremurilor, 
începând din secolul al III-lea, numărul celor bogaţi a 
scăzut, iar cei rămași au fost mai puţin dispuși să chel- 
tuiască pentru binele comun. Unii dintre ei s-au străduit 
să scape de povară mutându-se în vile la țară, alții deve- 
nind senatori ai Romei sau ai Constantinopolului, scutiți 
să servească în curia municipală. În același timp, populaţia 
din multe orașe a crescut datorită celor veniţi de la țară în 
căutare de muncă, aceștia transformându-se adesea în 
persoane fără adăpost, care rătăceau pe străzi. Autorită- 
tile imperiale nu au întreprins practic nimic legat de 
aceastá problemá, in schimb Biserica crestiná a fácut 
eforturi care au depășit cu mult simplele donații carita- 
bile de remediere. În marile orașe ea a organizat mari 
retele de distribuire a hranei; dupá cum a rezultat din 
calcule, la un moment dat, nu mai putin de 75 000 de 
locuitori ai Alexandriei beneficiau de asemenea ajutoare. 
Bisericile din orașe nu erau clădiri de sine stătătoare, 
fiind de obicei înconjurate de complexuri de construcții 
oferind gratis diverse servicii. Printre ele se întâlneau 
aziluri, unde săracii primeau haine, mâncare și adăpost, 
şi spitale, unde tratamentul era acordat gratis celor lipsiţi 
de mijloace pentru a plăti. loan Hrisostom, cel care predi- 
case împotriva evreilor în Antiohia, în anii 380, a întemeiat 
mai multe spitale la Constantinopol după ce a fost înscău- 
nat patriarh al orașului, în 398. 

Oraşul Cezareea din Asia Mică, situat la aproximativ 
610 km est de Constantinopol, era foarte avantajat în 
această privință. Cetăţenii de aici, creștini devotați si 
prosperi, distruseseră toate templele păgâne încă înainte 
de anii 360, iar în 370 l-au ales ca episcop pe un membru al 

unei importante familii locale, numit Vasile!. Noul prelat 
era partizan al credinței creștine potrivit definirii ei de la 
Niceea și, prin urmare, se afla în relaţii tensionate cu împă- 
ratul de la Constantinopol, Valens (364—378), care susținea 
punctul de vedere al arienilor. Din câte se spune, împăratul a 
hotărât să-l trimită în exil pe incomodul episcop, dar, încer- 
când să semneze ordinul, condeiul i s-a rupt de trei ori la 
rând. Valens a renunțat atunci și Vasile a putut să rămână 
în funcţie și să ducă la îndeplinire un proiect de îmbunătă- 
tire a vieţii credincioșilor din turma sa. A înălțat chiar in 
apropiere de Cezareea un complex de clădiri destinate 
operelor de caritate: un azil pentru săraci, un han pentru 
călători, un refugiu pentru leproși și un spital. Cel din urmă 
dispunea de medici si infirmieri, care tratau atât bolnavii, 
cât și răniții. Nu există indicii că serviciile ar fi fost destinate 
exclusiv creştinilor şi se spune că la moartea lui, în 379, 
pe lângă coreligionarii lui, l-au jelit si păgâni și evrei. 
Înzestrarea cu aziluri pentru bătrâni și spitale era 
desigur un rezultat al filantropiei creștine, însă înfăptuirile 
episcopilor au depășit cu mult acest cadru. Pe măsură ce 
averile cetățenilor obișnuiți se micșorau și autoritățile impe- 
riale aveau alte griji, episcopii au început să ia asupra lor 
multe alte obligaţii. Teodoret, înscăunat în 423 episcop al 
orașului sirian Cir, de lângă Antiohia, a preluat întreținerea 
băilor, podurilor și apeductelor din dioceza lui, deoarece 
nimeni altcineva nu era dispus. În Alexandria, dioceza avea 
propria ei flotă de nave cu care să aducă în oraș alimente și 
alte produse. Toate acestea erau parte a unui proces prin 
care Biserica pătrundea în toate domeniile vieții. 
Asemenea evoluții ar putea lăsa impresia că Biserica 
creștină nu făcea decât să-şi asigure adeziunea unei mari 


! Sfântul Vasile cel Mare, 330-379 (n. tr.). 

párti din populatie prin plocoane. De fapt, nu era vorba de 
asa ceva. Noua credintá inspira o evlavie si o inflácárare 
greu de înțeles de la asemenea distanţă. Însă trebuie să 
spunem că nu doar Biserica oficial recunoscută și episcopii 
ei stárneau această exaltare, uneori o făceau si ascetii și 
oamenii sfinți. Chiar înainte de convertirea lui Constantin, 
multi creștini simtiserá că doar credinţa în lisus Hristos nu 
era suficientă și că exemplul Lui trebuia urmat întocmai, 
prin gestul de a împărți săracilor întreaga lor avutie. Cel 
dintâi a fost un egiptean purtând numele de Antonie! care, 
în jurul anului 300, a renunţat la toate bunurile lumești și 
a plecat în deșert. Vreme de douăzeci de ani s-a retras 
într-o fortăreață părăsită din Pispir, pe malul de est al 
Nilului, unde a dus o viață de înfrânare si de contempla- 
tie. Antonie nu se așteptase la admiraţia pe care avea să o 
provoace decizia sa. Când ştirea prezenţei lui în acea for- 
táreatá s-a răspândit, câțiva bărbaţi indrázneti și-au croit 
drum într-acolo, ca să-i urmeze exemplul. Apoi s-au adu- 
nat din ce în ce mai multi, până când pustiul a început să 
semene cu un mic oraș, iar faima lui Antonie s-a propagat 
în tot imperiul. I-a scris până şi împăratul Constantin, ca 
să-i ceară sfatul. Dorindu-și cu ardoare să-și continue viața 
în singurătate, Antonie s-a îndepărtat și mai mult în deşert, 
fără să reușească vreodată să se elibereze de propria lui 
celebritate. Într-una din rarele sale vizite în Alexandria, 
străzile s-au umplut de admiratori, păgâni și creştini. 
Discipolii lui Antonie au început să fie cunoscuţi drept 
monachoi, „cei care trăiesc singuri“, de unde derivă și cuvân- 
tul „monah“. Încetul cu încetul, mulți dintre ei au început să 
trăiască în comunități sau mănăstiri, dar în lumea bizantină 
chemarea religioasă supremă a fost întotdeauna considerată 


1 Sfântul Antonie cel Mare, 251-356 (n. tr.). 

cea de eremit. Unii dintre acesti schimnici au devenit celebri 
pentru extrema lepádare de sine, ajungând la o notorietate 
rezervatá astázi doar stelelor de cinema. Cel mai ilustru 
dintre toti ascetii a fost Simeon Stâlpnicul. Acesta a crescut 
în spirit creștin și s-a îngrijit de turmele familiei, in Siria, 
apoi s-a călugărit și a intrat în mănăstire. A rămas acolo 
vreme de zece ani, fără să fie mulțumit de viața din comu- 
nitate. Nu se bucura de un bun nume la mănăstire, din 
cauza rigorii exagerate cu care urma regulile. Dacă restul 
călugărilor posteau două zile, Simeon se abtinea să mănânce 
o săptămână întreagă. În cele din urmă, starețul i-a cerut să 
plece. O vreme, a cutreierat zona satelor siriene, la fel ca 
Antonie în pustiurile din Egipt, înainte de a se stabili într-un 
loc suficient de izolat, unde s-a inlántuit de o stâncă. Curând 
însă, s-a lovit de aceeași problemă ca Antonie. Reputația lui 
de om sfânt atrăgea mulțimi de oameni care căutau să se 
apropie de el, tulburându-i singurătatea după care tânjea 
atât de tare. Adepții se buluceau în jurul lui și se străduiau 
să-l atingă. Mai mult, pe când Antonie, în Egipt, avusese 
cum să se retragă tot mai adânc în pustiu, în Siria, unde 
deșertul este mult mai restrâns, nu aveai unde să te ascunzi. 

Și atunci, Simeon a ales să se însingureze altfel. Pe la 
412, a găsit nu departe de Antiohia o coloană antică soli- 
tară, înaltă de nouă metri, probabil rămasă de la un tem- 
plu păgân demolat. Simeon a reușit să urce în vârful ei și a 
rămas acolo, absolut neprotejat de arsita soarelui și de 
gerul iernii. Mai multi discipoli ai lui s-au așezat la baza 
coloanei, de unde îi dădeau mâncare și apă cu ajutorul 
frânghiilor. Nu e de mirare că ascetul a avut de suferit de 
pe urma acestui stil de viață bizar. Mai ales din cauză cá isi 
petrecea aproape tot timpul stând ridicat, Simeon suferea 
de o ulceratie gravă cu infecţie la laba piciorului stâng, 
infecţie care s-a întins apoi mai sus, întregul picior fiindu-i 
cuprins de putreziciune. Rănile i s-au umplut cu viermi, 

care uneori se desprindeau si cádeau la baza coloanei. 
Discipolii lui Simeon îi culegeau cu respect si, la dorința sa, 
îi puneau la loc, provocându-i dureri si mai crâncene. La fel 
ca în cazul lui Antonie, mulțimi tot mai mari se adunau în 
acel loc, atrase de faima de om sfânt a lui Simeon. Zona din 
jurul coloanei s-a transformat într-o tabără permanentă, 
unde se strângeau sute de vizitatori. Într-o zi, au ieșit la 
numărătoare 1 244 de persoane. A fost nevoie să se închidă 
locul cu un zid, pentru ca oamenii să nu se îmbulzească 
prea aproape de baza coloanei. Simeon a trăit acolo vreme 
de peste patruzeci de ani, iar când în cele din urmă s-a stins, 
în 459, a rămas în picioare, cuprins de rigor mortis. 

La fel ca statutul cvasireligios al împăraților bizantini, 
atenţia acordată călugărilor poate să pară stranie din per- 
spectiva unei perioade, a unui spațiu si a unei culturi atât de 
îndepărtate. Însă percepția era că acești oameni sfinți asigu- 
rau o serie de daruri, spirituale, dar si materiale. Exista cea 
mai veritabilă credinţă că, în urma chinului ascetic al aces- 
tor oameni sfinți, precum Simeon, ei se apropiau de Dum- 
nezeu mai mult decât făpturile omenești mai slabe, inclusiv 
preoții de rând. Drept urmare, ei erau în măsură să mijlo- 
cească harul divin, să dea pilde, să intervină cu rugăciuni, 
inclusiv pentru mântuire, ceea ce nimănui nu i-ar fi fost dat 
prin simpla participare la liturghia de duminică. Se puteau 
obţine astfel beneficii imense, acum și aici. Mulţi dintre cei 
care veneau la coloana lui Simeon erau însoţiţi de bolnavi, 
aduși la sfânt spre vindecare, ceea ce, potrivit biografilor 
lui, se întâmpla cu regularitate. Alții, țărani mai ales, veneau 
să-i ceară să se roage pentru schimbarea vremii, ca să-și 
poată culege recoltele. Simeon era consultat si în ceea 
puteau fi considerate chestiuni pur lumești. Delegații ale 
sătenilor din împrejurimi obișnuiau să vină ca să-i ceară 
sfatul în legătură cu procesele lor sau ca să-i solicite părerea 
despre cel mai potrivit moment pentru semănături. Însă 

probabil cel mai important rol pe care l-au jucat Simeon 
Stálpnicul si alti oameni sfinti a fost acela de apárátori ai 
celor sáraci si vulnerabili in fata puterii coplesitoare a auto- 
ritátilor guvernamentale. Într-o lume a comunicării lente si 
nesigure, administratorii imperiali dispuneau de putere 
absolutá in districtele lor si de posibilitáti nelimitate de 
abuz. Apelurile pentru aobtine o dreaptá judecatá, adresate 
la mare distantá impáratului de la Constantinopol sau chiar 
guvernatorului din Antiohia ori din Alexandria, aveau 
sanse minime sá fie luate in seamá. Aveai mai mare nádejde 
dacă i te adresai unui om sfânt din apropiere. Când la Simeon 
venea o delegație să se plângă de faptele unui oficial local, 
acuzându-l că stoarce bani de la cei sărmani și slabi, sfântul 
trimitea un mesager cu vorbele sale: „Să nu smulgi cu forța 
ce nu este al tău“. Functionarului puțin îi păsa, desigur, dar 
când chiar a doua zi cădea lat după un infarct, nimănui nu 
i-ar fi trecut prin minte că fusese o coincidenţă. Indiferent 
cât de rare ar fi fost asemenea deznodăminte dramatice, 
omul sfânt dispunea de un avantaj enorm în confruntarea 
cu puternicii zilei: era absolut invulnerabil. Amenintárile de 
confiscare sau de violenţă nu aveau nicio greutate când cel 
în cauză nu avea nicio proprietate și îşi supunea de bună- 
voie trupul la dureri teribile. Dacă orășeni pretiosi, aseme- 
nea lui Zosimus, îi detestau poate pe călugări, pentru cei 
săraci și oprimati ei erau adevăraţi luptători dispuși să-i 
ocrotească. Ei reprezentau un alt mod în care masa poporu- 
lui reușea să-și impună vocea și să se identifice cu pretenția 
imperiului de a exista spre protejarea și folosul lor. 


O parte dintre evenimentele petrecute în această 
perioadă ar putea lăsa impresia că Biserica creștină timpurie 

a fost antiintelectualá, antiartisticá si intru totul filistiná. 
Incidente ca omorárea Hypatiei si distrugerea de monu- 
mente arhitectonice ca Serapeum si Marneion lasá o 
impresie tulburátoare de fanatism si vandalism cultural. 
Zosimus a consemnat cu oroare revolta de la Constantino- 
pol din vara anului 404, când militanti creștini au incen- 
diat nu numai catedrala Hagia Sofia, ci si senatul, cu tot cu 
galeria de statui ale muzelor, sculptate intr-o marmurá 
rará, adusá dintr-o carierá inchisá. Aceastá pierdere, se 
lamenta el, reflectá dispretul general fatá de artá si de fru- 
mos. Aceeași atitudine se făcea simțită și față de moștenirea 
bogată a literaturii clasice. Celebrităţi ale lumii spirituale, 
precum Antonie si Simeon Stâlpnicul, aveau prea puțină 
educaţie și nu cunoșteau decât limbile lor locale, copta și 
siriaca: nu aveau cunoștințe de latină sau greacă. Mulţi 
creştini aveau sentimentul că nu se cuvenea să citească 
opere de Homer, Aristofan și Lucian, cu poveștile lor 
despre zei, nimfe şi eroi, iar credincioşii ar face bine să se 
rezume la Biblie și la alte lucrări ce insuflă virtute și pietate. 
În timpul procesului de creștinare, a părut, o vreme, cá 
acest gen de literatură va împărtăși soarta templelor. 

Asta nu avea să se întâmple deoarece, pe măsură ce se 
eroda o tradiţie culturală, se dezvolta o alta nouă, care inte- 
gra multe aspecte ale celei vechi. Un exemplu elocvent fiind 
literatura clasică. Creștini cu influență, asemenea lui Vasile 
din Cezareea, au susținut că aceste opere sunt vrednice de 
studiu, pentru frumusețea limbii și stilului lor, iar punctul 
lor de vedere a avut câștig de cauză. Clasicii greci nu au 
fost arşi pe rug când imperiul a devenit creștin, ci au fost 
păstraţi cu grijă și studiati de-a lungul întregii perioade 
bizantine. La fel și arta religioasă, o a patra caracteristică defi- 
nitorie a civilizaţiei bizantine. Serapeum și Marneion au fost 
distruse, în schimb statuile de marmură ale zeitelor și zeilor 
păgâni aliniate de-a lungul străzilor din Constantinopol 

au rámas neatinse. Crestinii au fost bucurosi sá le pástreze, 
pentru frumusetea si máiestria lor artisticá, conditia fiind sá 
nu fie venerate. Uneori, arta păgână a fost subtil adaptată 
necesităților momentului. Dorind ca imaginea lui să împodo- 
beascá una dintre piețele centrale ale Constantinopolului, 
Constantin a preferat o soluție interesantă. În loc să comande 
o statuie cu totul nouă, pur și simplu a refolosit o statuie a 
zeului solar Apollo prădată dintr-un templu din Asia Mică, 
lăsând la locul lor cele șapte raze care îl încununau. 

Această sinteză dintre vechea cultură clasică şi cea 
nouă, creștină, se reflectă și în arhitectură. Pe vremea când 
creştinismul era o mică sectă persecutată, aderentii ei se 
întruneau pe ascuns, în case. Termenul care a ajuns să 
însemne „biserică“, ekklesia în greacă, se referea inițial 
la „adunare“, întrunirea grupului de creştini. Odată ce 
numărul de creştini a crescut, a apărut nevoia unor clădiri 
spatioase destinate cultului, în care să incapá cu toții 
duminica. S-a pus atunci problema cum trebuiau să arate 
asemenea clădiri, deoarece la acel moment nu existau 
tradiţii arhitecturale creștine. Existau temple păgâne, însă 
creștinii doreau ca lăcașele lor să se deosebească de ele. 
Porfirie din Gaza s-a opus cu tărie ca Marneionul să fie 
prefăcut spre folosință creştină: construcția trebuia demo- 
lată şi locul purificat înainte să se înalțe o biserică. Creștinii 
şi-au îndreptat atenţia spre un alt model clasic — bazilicile, 
clădiri publice de mari dimensiuni, prezente în toate ora- 
şele din imperiu, unde se desfășurau judecátile si audien- 
tele acordate de guvernator. Acestea erau structuri destul 
de simple, de formă dreptunghiulară, cu tavan drept si 
acoperiș înalt, prevăzute uneori si cu abside laterale. Ele 
prezentau marele avantaj că ofereau un spaţiu vast, acope- 
rit, în care oricine putea vedea și auzi perfect. Una dintre 
primele asemenea bazilici creştine a fost înălțată în anii 
320 deasupra mormântului de la Roma al Sfântului Petru, 

fiind inchinatá acestuia. O alta a fost construitá de 
Constantin la Ierusalim, in locul unde se credea cá a fost 
așezat trupul lui lisus, după rástignire, fiind cunoscută 
drept Biserica Sfântului Mormânt. Au urmat multe altele, 
printre care catedrala Hagia Sofia din Constantinopol, în 
versiunea ei inițială, sfințită în 360. 

Odată hotărâte dimensiunea si forma bisericii, rămâ- 
nea să se stabilească dacă si în ce fel să fie ornamentată in 
interior. Pereţii nu puteau rămâne goi, având în vedere că 
întreaga structură trebuia să fie impunătoare și frumoasă, 
reflectând scopul înalt căruia îi era destinată. Bazilicile 
timpurii au fost împodobite cu scene pastorale, copaci şi 
plante. Nu peste mult însă, unii au fost de părere că deco- 
ratiunile nu trebuie să rămână neutre, ci să aibă o intenție 
spirituală sau educativă. Imaginile puteau să infátiseze 
exemple de martiri care îşi sacrificaseră viața pentru cre- 
dintá în timpul persecuțiilor sau să evoce scene din Evan- 
ghelii, arătând minunile săvârșite de Hristos, învățăturile, 
răstignirea și învierea Lui. Această idee a stârnit însă o 
opoziție vehementă din partea unora: aducea prea mult 
aminte de idolatrie și de statuile zeilor care împodobeau 
templele păgâne. Pe când se afla în pelerinaj în Palestina, 
în 394, Epifanie, episcopul Salaminei din Cipru, a fost 
îngrozit la vederea imaginii lui lisus pictată pe o draperie 
dintr-o biserică. A rupt-o cu furie și și-a văzut de drum. 
Dar lucrurile nu s-au oprit aici. Enoriașii i s-au plâns lui 
Epifanie, reproșându-i că, dacă nu i-a plăcut draperia lor, 
ar fi trebuit cel puţin să aibă bunătatea să o schimbe cu 
alta, pe cheltuiala lui. 

În celedinurmă, Epifanie a pierdutdisputa. La începutul 
secolului al V-lea, toată lumea căzuse de acord că bisericile 
trebuie decorate cu scene biblice adecvate, care să-i inspire 
şi să-i instruiască pe credincioși. Noua filozofie a fost pusă 
în aplicare la bazilica Santa Maria Maggiore din Roma, 

reconstruitá si redecoratá intre 432 si 444. Peretii interiori 
sunt impodobiti cu o serie de mozaicuri - imagini alcátuite 
din mici cuburi de marmurá coloratá. Sirul de tablouri din 
naos reprezintá un ciclu de momente din Vechiul si Noul 
Testament, unde profetii si ingerii poartá togi, ca senatorii 
romani, o demonstratie limpede a felului in care Antichita- 
tea era integratá in noul context. Asadar, desi crestinarea 
Imperiului Roman a fost fárá indoialá insotitá de violente, 
persecuții şi distrugeri, ea nu a însemnat sfârșitul artei si 
culturii, indiferent ce ar fi pretins Zosimus. 


Este posibil ca Zosimus și ceilalți critici să fi fost dispuși 
să-i ierte lui Constantin proiectul vanitos al Constantino- 
polului și preferința sa religioasă bizară dacă nu s-ar fi 
întâmplat ca, până în anul 500, să nu se piardă jumătate 
din imperiu. Păgânii au dat vina pe Constantin și pe suc- 
cesorii lui creștini, dar nici ei nu erau cu totul rezonabili. 
Greutățile înfruntate de împărații creștini din secolele al 
IV-lea și al V-lea nu erau în niciun caz noi, iar predecesorii 
lor păgâni nu le rezolvaseră cu mai mult succes. 

Miezul problemei era cá, în jurul anului 200 d. Hr, 
frontierele Imperiului Roman se lungiseră excesiv. În pri- 
mele două secole ale erei noastre faptul nu avusese mare 
importanță, deoarece la graniţe se înregistraseră doar ata- 
curi sporadice, ceea ce le-a permis romanilor să se laude că 
instauraseră Pax Romana („pacea romană“). Situaţia s-a 
schimbat radical în secolul al III-lea. În Persia, vecina de la 
răsărit a Romei, dinastia suferindă a Arsacizilor a fost înlo- 
cuită de ambitiosii sasanizi, care sperau să-și extindă imperiul 
în provinciile romane din est. Seria de înfrângeri suferite 
de romani a culminat în 260, când împăratul Valerian, 

prigonitor notoriu al crestinilor, a fost luat prizonier de 
regele persan Sapur si nu s-a mai întors niciodată din 
captivitate. Cam în aceeași perioadă, persanii au cucerit și 
prădat importantul oraș Antiohia. La înfrângerile catas- 
trofale din răsărit s-au adăugat, simultan, atacurile lansate 
dinspre nord de un nou inamic. În 251, triburile germanice 
ale goților au traversat Dunărea, au măturat în cale armata 
romană în frunte cu împăratul și și-au continuat incursiu- 
nea până departe, în sud, în Asia Mică, unde au incendiat 
una dintre cele Șapte Minuni ale lumii antice, templul lui 
Artemis de la Efes. Era în primejdie chiar existența impe- 
riului. Începând din anii 260 însă, un șir de împărați ener- 
gici au reuşit să salveze statul ajuns pemarginea prăpastiei, 
după mai multe victorii militare care au neutralizat ame- 
nintarea imediată a persanilor si goților. Eroul lui Zosimus, 
Dioclețian, a negociat un tratat cu persanii, stabilizând 
pentru moment granița de est. După restabilirea ordinii, 
Dioclețian a impus o serie de reforme interne, prin care 
imperiul să fie mai bine pregătit pentru supraviețuire în 
noua conjunctură periculoasă şi nesigură. Imperiul, a sta- 
bilit el, era prea întins si nu putea fi condus de un singur 
om, prin urmare a inaugurat sistemul în care doi împărați 
guvemau împreună, unul în est și celălalt în vest. 

Una dintre cele mai dificile probleme era găsirea unei 
soluţii pe termen lung la amenințarea dinspre nord. Ina- 
micul de acolo nu era un stat unitar, ca Imperiul Sasanid, 
ci era reprezentat de o serie de triburi „barbare“ indepen- 
dente. Atacurile lor la granițele romane nu aveau intenții 
expansioniste, ca ale persanilor. Barbarii erau fie în cău- 
tare de pradă, fie, mai adesea, doreau să se pună la adă- 
post din calea altui trib, care îi împingea spre sud sau spre 
vest. În aceste condiții, împărații știau de mult că nu mai 
era vorba de câștigat bătălii și de încheiat tratate. Uciderea 
în masă a barbarilor în lupte trebuia să rămână o soluție 

extremá si, de altfel, inaptá sá lichideze primejdia pe termen 
lung: mai devreme sau mai târziu, în locul lor apărea un 
alt grup. Au căutat, în schimb, să-i integreze în imperiu pe 
noii sosiți, ori de câte ori era posibil. În 280, împăratul 
Probus fixase tribul de bastarni veniți de peste Dunăre în 
Balcani, asemenea înțelegeri dovedindu-se foarte benefice 
pentru imperiu. Într-o lume în care resursele umane erau 
atât de căutate, coloniștilor li se cerea să pună la dispoziție 
soldati, la nevoie transformându-i in foederati, aliaţi, care 
contribuiau la eforturile de apărare. Ei puteau fi așezați pe 
pământuri pustii, pe care să le cultive, generând produse 
şi venituri suplimentare. Oricât îi reproșează Zosimus lui 
Constantin incompetenta militară, împăratul a abordat 
amenințarea barbară în bună măsură la fel ca predecesorii 
săi. Zosimus afirmă că el s-a ferit să-i înfrunte direct pe 
barbari fără să aibă argumente valabile. Dimpotrivă, 
Constantin a restabilit pacea la granița dunăreană în anii 
320, construind un pod peste fluviu pe care l-au traversat 
soldaţii lui porniţi la război în teritoriile goților. În anul 
332, un trib de goți tervingi a fost obligat să capituleze și să 
încheie un tratat cu imperiul, în schimbul promisiunii că 
va trimite 40 000 de bărbaţi în ajutorul împăratului, când 
acesta apela la ajutorul lor. 

Zosimus deplângea nu numai pretinsa lașitate a lui 
Constantin. După părerea lui, prin înlocuirea religiei 
războinice a anticilor cu aceea creștină, pacificatoare, prin 
lăsarea administraţiei pe mâna eunucilor, în locul unor 
bărbaţi virili, de acțiune, Constantin subminase spiritul 
militar pe care se întemeiase măreția Romei. La o privire 
mai atentă, nici aceste acuzaţii nu sunt fondate. Dacă unii 
creștini, spre exemplu Vasile din Cezareea, considerau un 
păcat orice ucidere, chiar şi în apărarea patriei, celălalt 
creștin de seamă al acelor zile, Atanasie din Alexandria, 
scria cá este de laudă să ucizi în bătălie si pentru asta 

meriti onoarea sá ti se inalte un monument. Cu certitudine 
nu à apárut o rezistentá din partea crestinilor de a sluji 
în armatele imperiale. Încă in anii 160 se semnalează 
prezenţa unui contingent de creștini în luptele împotriva 
tribului de marcomani, de-a lungul Dunării, iar Sinodul 
de la Arles din 314 a stabilit cá le era permis creștinilor să 
intre în armată. Spre sfârșitul secolului al IV-lea, este 
foarte probabil ca majoritatea soldaţilor să fi fost creștini. 
Mai mult decât atât, a început să apară un nou etos militar, 
în multe privințe mai puternic decât cel vechi. Atât timp 
cât imperiul era în tot mai mare măsură creștin, apărarea 
granițelor romane de dușmanii persani și de cei barbari 
echivala cu apărarea Bisericii. Această ideea se reflecta în 
steagurile și celelalte însemne ale armatei. 

Eusebiu sustine că în bătălia împotriva goților tervingi 
Constantin a purtat același semn cruciform care i se arătase 
în 312. Steagurile sale erau blazonate cu simbolul XP, 
corespunzător primelor două litere ale numelui lui Hristos 
în greacă, identic cu cel bătut și pe monede. Misiunea de 
apărare a imperiului creștin era atât de vrednică de laudă, 
încât justifica aproape orice acţiune menită să ducă la 
victorie. Împăratul creștin Constanțiu al II-lea, fiul lui 
Constantin, a atacat în 358 triburile de sarmati si de quazi — 
foşti aliaţi care începuseră să întreprindă raiduri in Balcani. 
După zdrobirea în bătălie a luptătorilor, trupele imperiale 
s-au năpustit asupra așezărilor acestora, unde i-au împre- 
surat pe necombatanti, omorându-i pe unii, lându-i pe alții 
în viață ca să-i vândă ca sclavi. 

Cât despre veşnic dispretuitii eunuci, ei fuseseră prezenți 
la curtea imperială cu mult înainte de apariţia crești- 
nismului, deoarece aveau o mare calitate: erau ineligibili la 
tronul imperial. Nu avem absolut nicio dovadă că rolul jucat 
de ei în guvernare ar fi fost în detrimentul destinului militar 
al imperiului. În realitate, mai mulți dintre comandanții 

militari de succes erau eunuci, printre care Narses, cel care 
avea sá incheie victorios rázboiul impotriva gotilor, in anii 
560. Este încă un motiv pentru care Zosimus gresea afirmând 
cá religia crestiná ar fi lipsit imperiul de spiritul lui militar. 

Pierderea jumátátii de vest a imperiului nu s-a produs 
din cauza incompetentei sau a lipsei de vitejie a împăraților 
creștini. A fost rezultatul unor evenimente petrecute la 
depărtare de mii de kilometri, în stepele din Asia Centrală, 
acolo unde hunii, popor de nomazi, se puneau în mișcare 
spre vest. Hunii erau călăreți și luptători aprigi, capabili 
să-și lanseze săgețile din plin galop, iar apropierea lor a stâr- 
nit panică în triburile germanice care le stăteau în cale. În 376, 
un grup masiv de goți a sosit la granița imperială, pe Dunăre. 
Au luat legătura cu împăratul Valens, aflat la Constantino- 
pol, oferindu-și serviciile militare în schimbul incuviintárii 
de a se așeza pe pământuri pustii din interiorul frontierelor 
romane, unde erau în siguranţă fata de huni. Valens a fost 
încântat de această ocazie favorabilă de populare a terito- 
riului si a acceptat oferta, cu condiția ca tribul de goți să-și 
predea armele. Le-a promis să le asigure hrana până la prima 
recoltă. Potrivit înțelegerii, goții au traversat hotarul și atunci 
au început necazurile. Oficialii romani răspunzători de ope- 
rațiune au păstrat multi dintre banii cuveniti goților pentru 
mâncare și au acceptat de la noii veniți mită, ca să le permită 
să-şi păstreze armele. Curând după aceea, bande de goți 
flămânzi și înarmaţi au început să-și facă de cap prin Bal- 
cani. Vrând să pună capătjafurilor, Valens s-a văzut obligat 
să adune armata romană din est. S-a pripit, refuzând să 
aștepte sosirea armatei romane de vest, şi la 9 august 378 i-a 
atacat pe goți la Adrianopol, la nord-vest de Constantino- 
pol. Impulsivitatea i-a fost fatală. Armata romană a fost 
practic distrusă, în ciocnire pierind 20 000 de soldați. Printre 
victime s-a numărat însuși Valens, fără ca nimeni să știe 
cum sau unde a murit, atât de mare a fost deruta. 

Dezastrul de la Adrianopol a marcat momentul când 
romanii au pierdut controlul asupra grupurilor tot mai 
numeroase de invadatori revărsate peste granița lor nor- 
dicá. Este adevărat, goții au fost în cele din urmă aduși sub 
ascultare, după patru ani de război, dar li s-a permis să 
rămână în interiorul imperiului, cu un statut cvasiinde- 
pendent. În 395 s-au revoltat și, în frunte cu liderul lor, 
Alaric, au pornit spre Italia, unde, în 410, au prădat Roma. 
Între timp, presiunea hunilor a generat noi valuri de 
migratori la hotarele romane. În decembrie 406, granița de 
pe Rin s-a prăbușit complet și mai multe triburi, spre 
exemplu vandalii si suevii, au intrat pe teritoriul imperial 
şi au început să se așeze unde doreau, împărații romani 
din vest fiind incapabili să-i împiedice. În 480, anul când a 
fost asasinat Iulius Nepos, cel din urmă personaj care a pre- 
tins poziția de împărat al Occidentului, toate provinciile 
conduse cândva de el intraseră sub alți stăpâni, chiar dacă 
unii dintre ei recunoșteau, de formă, autoritatea împăratului 
răsăritean Zeno, de la Constantinopol. 


Ţinând seama de experiența anterioară a lui Zosimus, 
nu este deloc surprinzătoare lumina în care acesta vedea 
evenimentele din zilele sale si pe cele prin care trecuseră 
generaţiile dinainte. Filozofia și religia lui fuseseră trase 
pe linie moartă, iar statul, care pentru el însemna lumea 
civilizată, fusese drastic diminuat. Inevitabil, trebuia să dea 
vina pe cineva, Constantin întruchipând tot ceea ce îi stâr- 
nea mai multă antipatie şi dispreţ. Timpul și distanța au 
darul să strice perspectiva. Alegerea greșită a religiei, corup- 
tia caracterului si decadenta morală par să aibă prea puțină 
legătură cu ce s-a petrecut în secolele al IV-lea și al V-lea. 

Mai degrabá, suveranii imperiului s-au vázut pusi intr-o 
situatie ineditá si periculoasá, la care ei au ripostat curajos, 
adaptándu-se. Ín cursul acestui proces, imperiul s-a 
schimbat radical, religia traditionalá fiind inlocuitá de 
creștinism, iar Constantinopolul preluând de la Roma 
rolul de cel mai important oras. Noua religie a pátruns in 
toate aspectele vieţii, de la strategia războinică si gândi- 
rea politicală până la serviciile publice și artele vizuale. 
Pe scurt, până în anul 500 d. Hr., Imperiul Roman se 
transformase în Bizanţ. 


2 


AVANPOST AL IMPERIULUI 


„Prin firea lui este un băgăcios și un ahtiat după ceea ce 
nu-i aparţine defel... în el s-a aprins dorința să cuprindă 
tot pământul...” 

PROCOPIU DIN CEZAREEA 


În zilele márete ale Imperiului Roman, oamenii de 
seamă călcau rareori prin Ravenna. Dacă portul ei, Classis, 
era o importantă bază navală pentru nordul Adriaticii, 
orașul în sine era nesemnificativ, o așezare din case clădite 
pe piloni, înconjurate de mlaștini mohorâte. Apoi, în anul 
402, această provincie uitată de lume a fost transformată 
pe neaşteptate în capitală a Imperiului Roman de Apus. 
Împăratul Honorius (395-423), agasat și neliniștit de răz- 
vrătirile de la Roma, a abandonat orașul și s-a mutat cu 
toată curtea sa la Ravenna. Unii dintre servitorii lui mai 
pretentiosi trebuie să fi fost ingroziti de condiţiile primi- 
tive din noul lor cămin, dar hotărârea lui Honorius nu 
fusese lipsită de temei. Mlastinile făceau Ravenna inacce- 
sibilă dinspre uscat, în timp ce râul care o lega de mare, 

cale de șase kilometri, până la Classis, era prea puțin adânc 
pentru nave maritime. Orașul putea fi aprovizionat cu 
ambarcaţiuni mai mici, care trebuiau să aştepte fluxul ca 
să plutească până la zidul de apărare. Locul îi oferea lui 
Honorius protecţie atât în fata revoltei gloatelor, cât si a 
goților invadatori. 

Răsturnările politice din perioada următoare nu au 
făcut decât să confirme noul statut al Ravennei. Când în 
apus nu au mai existatimpárati romani, noul stăpânitor al 
Italiei, Odoacru, și-a stabilit reședința în orașul mlăștinos, 
evitând Roma la fel de precaut ca Honorius. Împăratul de 
la Constantinopol, Zeno (474-491), nu era foarte încântat 
de această stare de fapt, dar pentru moment nu putea să 
intervină, deoarece nu avea la dispoziție suficiente trupe 
pentru o expediţie de recuperare a Italiei. Până la urmă, a 
recurs la ceea ce avea să devină tactica bizantină obișnuită 
în fata inamicilor prea puternici pentru a fi atacați frontal: 
a plătit pe altcineva să facă asta. Zeno a intrat în legătură 
cu Teodoric, căpetenia tribului ostrogot. Ostrogotii fuse- 
seră de mai multă vreme o prezenţă nedorită in Balcani. 
Tehnic vorbind, ei erau aliaţi, foederati, dar, cum li se 
întâmpla frecvent să fie nemulțumiți de condiţiile de anga- 
jare, atacau orașele bizantine din preajmă. În 488, Zeno a 
încheiat o înțelegere cu Teodoric care, spera el, avea să-l 
scape de ostrogoți și în același timp să-i aducă din nou 
suveranitatea asupra Italiei. Ostrogotii urmau să mársálu- 
iască spre vest, să-l alunge pe Odoacru și apoi să conducă 
tara în numele lui Zeno. Teodoric a ajuns în Italia în anul 
următor și nu a avut nicio dificultate ca, prin bătălii, să 
măture din cale armatele lui Odoacru, după care adversarul 
său s-a retras în loc sigur, la Ravenna, și nu s-a mai putut 
face nicio mișcare. Teodoric controla aproape întreaga 
Italie, dar era incapabil să găsească o breșă în sistemul de 
apărare al fortăreței lui Odoacru. După trei ani de frustrări, 

Teodoric a acceptat in cele din urmá o intelegere, in urma 
unor negocieri mediate de arhiepiscopul de Ravenna. În 
martie 493, Teodoric și Odoacru au căzut în mod solemn de 
acord să conducă împreună Italia, iar armata lui Teodoric a 
reușit astfel să pătrundă în Ravenna. Deloc surprinzător, 
acordul era imposibil de pus în practică și a funcționat 
exact zece zile. Atunci Teodoric l-a invitat pe Odoacru la 
un banchet în cinstea prieteniei lor și, în mijlocul petrecerii, 
l-a ucis cu pumnalul. 

Așa se face că Teodoric și-a stabilit reședința la Ravenna 
şi trebuie spus că, în ciuda ascensiunii sale violente la 
putere, atât orașul, cât și întreaga Italie au prosperat in 
timpul domniei lui. Autointitulându-se rege al ostrogoților, 
amentinutcu grijă fantezia că domnea doar cu permisiunea 
împăratului de la Constantinopol. Deși era el însuși arian, 
nu a făcut nicio încercare de a se amesteca în credința 
majorităţii supușilor lui, care urmau doctrina definită în 
sinoadele de la Niceea și Calcedon, și anume că lisus 
Hristos avea fire egal omenească și divină. Hotărând ca la 
Ravenna toti creştinii să trăiască în pace, Teodoric a con- 
struit o nouă catedrală și biserici destinate exclusiv coreli- 
gionarilor lui, asigurându-se ca bisericile ariene să nu fie 
mai puţin impunătoare decât celelalte. Printre altele, a 
comandat înălțarea unei noi biserici impresionante 
închinate lui Hristos Mântuitorul (cunoscută mai târziu 
ca Sant'Apollinare Nuovo), cheltuind fără nicio zgârcenie 
pentru mozaicurile ce o împodobeau. La Ravenna existau 
şi baptisterii separate, unde cele două grupuri își puteau 
boteza copiii potrivit riturilor proprii. 

Nu toate regiunile fostului Imperiu Roman de Apus se 
bucurau de același regim relaxat și tolerant. În Africa de 
Nord, aflată acum sub dominaţia vandalilor, existau tenta- 
tive sporadice de a-i forța pe locuitori să adopte principiul 
arian. Însă în Italia viaţa a rămas în bună măsură la fel ca 

in vremea cánd nu un rege got, ci un impárat roman domnea 
din Ravenna. Senatul de la Roma continua sá se intruneascá, 
iar episcopul orasului, papa, isi conducea nestingherit 
Biserica, desi era si el adept al doctrinei oficiale de la 
Constantinopol, fiind un sustinátor ferm al Crezului de 
la Calcedon. Schimbarea, atunci cánd s-a produs, a fost 
determinatá nu de ostrogoti, ci de noul impárat venit la 
putere in Constantinopol. Evenimentele tumultuoase care 
au urmat aveau sá transforme Ravenna din capitala Italiei 
ostrogote într-un avanpost vital al Imperiului Bizantin. 


Împăratul Zeno a murit în 491 și, neavând copii, a fost 
succedat de un funcţionar public, Anastasiu, care s-a 
căsătorit cu Ariadna, văduva lui Zeno. Cei doi nu erau 
tineri la momentul înscăunării lui Anastasiu și nu au avut 
copii. Astfel, la moartea lui Anastasiu, în 518, când se spune 
că ar fi avut nouăzeci de ani, din nou nu exista un 
moștenitor. În lipsa unei soluții mai bune, oficialii curții l-au 
acceptat drept succesor pe comandantul gărzii palatului, 
Iustin. Ca soldat si om de acţiune, Iustin era într-o oare- 
care másurá potrivit functiei imperiale, dar nici el nu era 
deloc tânăr și nu beneficiase de o educaţie sistematică. Din 
această cauză, nu putea să citească si să-și exprime con- 
simțământul cu privire la documentele supuse atenţiei 
sale, după uzantá. Pentru a depăși această dificultate, s-a 
creat un şablon cu semnătura împăratului, dar mai era 
nevoie de o persoană de încredere care să-i citească și să-i 
explice conținutul actelor. Pentru asta, a ajuns să se bizuie 
în mare măsură pe serviciile istetului său nepot, Iustinian, 
cel care îl înlocuise la comanda gărzii palatului. Iustinian 
nu s-a mulțumit să-i citească unchiului său documentele, 

ci a inceput sá si redacteze o parte dintre ele si sá le expedi- 
eze sub propria lui semnáturá. La momentul potrivit, acest 
secund indispensabil a fost asociat la domnie, iar la moartea 
unchiului l-a urmat in mod firesc la conducerea imperiului. 

Iustinian I (527-565) este unul dintre puținii împărați 
bizantini a căror înfățișare poate fi reconstituită pe baza 
descrierilor scrise si a unui portret realist. Știm din prezen- 
tările contemporanilor cá era de statură medie, avea față 
rotundă și obraji rumeni. Portretul său în mozaic de la bise- 
rica San Vitale din Ravenna confirmă descrierea, înfățișând 
o figură severă, de bărbat la vârsta mijlocie, sub o coroană 
împodobită cu o mulțime de pietre. Pe scurt, noul împărat 
nu atrăgea prin nimic atenţia. În schimb, domnia sa avea 
să fie de o importanţă colosală. 

Tendintele de transformare a imperiului începute în 
timpul domniei lui Constantin, și în special procesul de 
creștinare, au atins culmea în vremea lui Iustinian. În dece- 
niile care au premersintronarea lui, păgânii ca Zosimus au 
putut sá-si continue linistiti viata in imperiu. De indatá ce a 
preluat puterea, noul impárat a incercat sá steargá vestigiile 
vechii religii. Tinta sa a fost domeniul in care ultimii 
păgâni aveau în continuare influență. Fuseserá exclusi de 
la curte si, bineinteles, nu aveau nicio pozitie in ierarhia 
bisericească, în schimb încă aveau pondere in invátámàn- 
tul superior, unde planul de studii se întemeia pe clasicii 
Antichității grecești. În 529, s-a interzis prin edict predarea 
filozofiei la Atena, punând astfel capăt unei tradiţii începute 
încă din zilele lui Socrate si Platon. Astfel, multi intelectuali 
păgâni au rămas fără mijloace de existenţă. 

În disperare de cauză, unii dintre ei au început să se 
uite cu jind către lumea necrestiná de dincolo de hotarele 
imperiale. Auziseră lucruri minunate despre noul rege 
sasanid al Persiei, Chosroe I, care era, aga mersese vorba, 
exact genul de rege-filozof considerat cârmuitorul ideal în 

Republica lui Platon. Sub obláduirea binevoitoare a lui 
Chosroe, se relata cá in Persia nu mai erau comise delicte: 
lucrurile de valoare puteau fi lásate in mijlocul strázii, fárá 
pază, si nimeni nu s-ar fi grăbit să le atingă. Asa se face cá, 
în jurul anului 531, un grup de şapte învăţaţi păgâni au 
trecut granița şi s-au îndreptat spre curtea lui Chosroe, 
la Ctesifon. Ajunşi acolo, au avut o cruntă dezamăgire. 
Chosroe i-a întâmpinat cu toată prietenia, însă nu era un 
discipol studios în filozofie, cum se așteptaseră ei, iar Persia 
era departe de a fi o ţară din care să fi dispărut nelegiuirile. 
Cei din clasele conducătoare nu s-au dovedit a fi niște filo- 
zofi dezinteresati, arătându-se lacomi, aroganti si tiranici. 
Ceea ce i-a socat cu adevárat pe intelectualii exigenti a fost 
cá, desi poligamia era permisá, bárbatii se simteau in con- 
tinuare împinși spre adulter. După doi ani în Persia, filo- 
zofii s-au hotărât să se întoarcă acasă, indiferent care le-ar 
fi fost soarta. Între timp, Iustinian se mai îmblânzise și, cu 
toate că nu au fost primiţi cu braţele deschise, au fost lăsaţi 
să trăiască în liniște. E adevărat că, din când în când, auto- 
ritátile se puneau în mișcare. Într-o zi din vara anului 559, 
un număr de păgâni de marcă au fost arestaţi, iar cărțile, 
statuile și tablourile lor au fost adunate și arse într-una din 
principalele pieţe ale Constantinopolului. Însă asemenea 
incidente erau de-acum rare. Unul dintre emigranții întorşi 
din Persia, Simplicius din Cilicia, a putut să-și continue 
studiile si să scrie o serie de comentarii importante la 
opera lui Aristotel până la moarte, în anul 560. Dar aceasta 
avea să fie ultima generaţie de intelectuali păgâni din 
Imperiul Bizantin, multi dintre ei adoptând creștinismul, 
fie si de formă, deoarece viaţa în imperiu devenise imposi- 
bilă pentru cei care nu se conformau credinței majoritare. 

Printre acești creștini de formă trebuie să se fi numărat 
şi un anume Procopiu din Cezareea. Aparent, Procopiu 
era un creștin educat, apropiat de cercurile palatului. La 


BIZANȚ 65 


fel ca Eusebiu, in vremea lui Constantin, a produs un dis- 
curs de laudá la adresa impáratului in functie, ridicánd in 
slávi programul de construcţii al lui Iustinian și asigurân- 
du-și ascultătorii că, „atunci când împăratul este evlavios, 
nici divinitatea nu stă departe de treburile omeneşti“. A mai 
scris și o lungă relatare a războaielor purtate în timpul 
domniei lui Iustinian, deși, in mod curios, referirile la 
împărat sunt puţine și rare. În tot acest răstimp, Procopiu 
pregătea o altă operă, așa-numita lui Istorie secretă, nedesti- 
nată publicării în timpul vieții. În ea, autorul și-a revărsat 
adevăratele sentimente, vărsându-și toată fierea pe Iusti- 
nian si pe soţia lui, Teodora, la fel cum procedase Zosimus 
cu impáratul Constantin. Acel bárbat era nu numai un risi- 
pitor căruia nu-i păsa de prosperitatea supușilor lui, dar si 
răsturna lumea cu susul în jos prin persecuțiile asupra 
celor care nu se conformau religiei recunoscute. Istoria era 
un protest intens, însă venind din partea unei voci pe cale 
să se stingă. Odată cu dispariția generaţiei de păgâni a lui 
Procopiu, nimeni nu a mai înlocuit-o. 

Nu numai cei din urmă păgâni au avut de suferit de pe 
urma fanatismului creștin al lui Iustinian. Sub regimul lui 
de creștinism militant s-au introdus prevederi legislative 
mai aspre împotriva homosexualilor și au apărut atitudini 
echivoce față de evrei, presupusi dușmani ai lui Hristos. 
Legislaţia imperială de protejare a vieții și proprietăţii lor 
a rămas în vigoare, însă Iustinian nu a rezistat tentatiei de 
a interveni. A legiferat ca Paștele evreilor, dacă într-un an 
cădea înainte de cel creștin, să poată fi celebrat abia după 
sărbătoarea creștină. Măsura pare să fi fost curând suspen- 
dată sau poate nu a fost niciodată pusă în practică, dar ea 
exemplificá antipatia lui Iustinian față de diversitate. Însă 
tinta preferată a mâniei lui Iustinian au fost credincioşii care 
au refuzat să accepte Crezul oficial, asa cum fusese definit 
în sinoadele de la Niceea și Calcedon. În 528, împăratul a 

introdus o lege care le interzicea ,ereticilor" sá depuná 
mărturie în procese în care acuzaţii erau creştini calcedo- 
nieni. Putin probabil să-i fi avut în minte pe arieni — între 
timp, ei încetaseră să mai reprezinte o forță semnificativă 
în interiorul imperiului, deși mulți dintre conducătorii 
barbari din vestul Europei practicau această formă de cre- 
dintá. Pe Iustinian îl ingrijorau cu atât mai mult opiniile 
aga-zisilor monofiziti. 

Ín provinciile rásáritene ale imperiului, si mai ales in 
Alexandria, multi clerici si teologi erau nemultumiti de 
definițiile Sinodului de la Niceea legate de statutul divin 
al lui Hristos. Aveau sentimentul că sinodul nu mersese 
suficient de departe în distingerea firii dumnezeiesti a lui 
Hristos de cea omenească. Spre mijlocul secolului al V-lea, 
Dioscur, patriarh al Alexandriei, susținea că firile lui Hristos, 
cea divină și cea umană, erau atât de lăuntric unite, încât 
fizic deveneau una. Sinodul de la Calcedon din 451 încer- 
case să rezolve această chestiune afirmând că lisus era atât 
om perfect, cât și Dumnezeu perfect, dar formularea nu i-a 
satisfăcut pe adepţii lui Dioscur. Íncredintati că lisus 
Hristos este predominant divin, aspectul omenesc rămâ- 
nând minim, ei au început să fie cunoscuţi sub numele de 
monofiziti. Dacă ar fi fost o simplă ceartă între teologi, 
autoritățile imperiale ar fi fost poate tentate să o lase în 
seama lor, din nefericire însă, situația era mult mai serioasă. 
Spre sfârșitul secolului al V-lea, majoritatea locuitorilor 
din provinciile răsăritene, Siria, Palestina și Egipt, susțineau 
punctul de vedere monofizit, atátànd discordia și înstrăi- 
nându-se de împăratul de la Constantinopol. 

Sub împărații Zeno și Anastasiu se făcuseră diverse 
încercări de a găsi o cale de compromis între poziţiile cal- 
cedoniene si cele monofizite. Iustinian însă nici nu dorea 
să audă de așa ceva. Imediat ce unchiul sáu Iustin a ajuns 
petron, în 518, a luat legătura cu papa, care se arătase ferm 


BIZANȚ 67 


impotriva politicii de compromis, cu promisiunea sá sus- 
tiná adevárata credintá, asa cum fusese ea definitá la Calce- 
don. Iar pentru cei care refuzau aceste definitii au inceput 
vremuri grele. În centrele monofizite cele mai importante, 
din Egipt si Siria, au început persecuții sporadice, prin inde- 
părtarea episcopilor „eretici“ din scaunele lor și înlocuirea cu 
difiziti. Călugări si călugărițe de credință monofizită au fost 
alungați din mănăstiri. Dar Iustinian a descoperit curând cá 
uniformitatea nu putea fi impusă fără limite. Minorităţi 
restrânse ca acelea ale homosexualilor, evreilor și celor din 
urmă păgâni puteau fi ușor intimidate, în schimb monofi- 
zitii erau cu mult prea numerosi ca să poată fi convinși prin 
tactici de forță. Episcopii înlăturați au intrat în ilegalitate și 
au continuat să slujească pentru credincioșii lor. A apărut o 
rezistență până și la Constantinopol, atât de devotat punctu- 
lui de vedere calcedonian, deoarece și Teodora, soţia lui 
Iustinian, era monofizită. Ea a reușit să pună la cale rechema- 
rea unor episcopi exilați, iar în 535 a mijlocit instalarea ca 
patriarh al Constantinopolului a unui monofizit, Anthemios 
(Anthimus) din Trapezunt. De îndată ce s-au făcut cunoscute 
adevăratele lui convingeri, Anthemios a fost înlăturat din 
funcţie, dar și-a petrecut următorii doisprezece ani ascuns 
în palatul Teodorei. Până si zelosul Iustinian a trebuit să se 
împace cu înfrângerea și să caute un compromis. 

Chiar dacă Iustinian nu a putut impune o doctrină 
uniformă, imperiul era fără îndoială creștin într-o măsură 
copleșitoare, credința dominantă influențând tot mai 
multe aspecte ale vieţii de zi cu zi. Eusebiu si alti teoreti- 
cieni impuseseră ideea că împăratul roman era reprezen- 
tantul lui Dumnezeu și că hotarele imperiului coincideau 
cu cele ale credinţei creștine. În cea mai mare parte a istoriei 
lor, locuitorii imperiului și-au spus romei, adică romani, 
denumirea de „bizantini“ fiind o invenţie modernă. Ținând 
seama de importanţa teologică a demnităţii imperiale, 

era de asteptat ca toate ceremoniile publice sá imprumute 
nuanțe religioase. Întoarcerea împăratului în capitală fusese 
de multe secole ocazia unor manifestări publice de amploare, 
așadar, când Iustinian a revenit la Constantinopol în august 
559, după ce supraveghease mai multe săptămâni lucrările 
la fortificațiile din Tracia, a fost întâmpinat la porţile ora- 
sului cu tot ceremonialul de către prefect si alti demnitari 
municipali și escortat de-a lungul străzii „din Mijloc“, Mese, 
într-o procesiune plină de culoare. Dar cavalcada s-a oprit 
brusc în dreptul Bisericii Sfinţii Apostoli. Împăratul a descă- 
lecat si a intrat în biserică să se roage, iar cortegiul a pornit 
mai departe abia după întoarcerea lui. Slujbele bisericești și 
ceremonialul imperial au ajuns să semene tot mai mult, 
aceleași imne fiind intonate în ambele ocazii. 

Tot din timpul domniei lui Iustinian se pot distinge 
limpede şi acele aspecte ale creștinismului bizantin care 
mai târziu aveau să-l deosebească de creștinismul din 
Apusul european. Unul dintre ele era admiraţia profundă 
față de oamenii sfinți, sentiment împărtășit de Iustinian 
împreună cu vasta majoritate a supușilor săi. În primăvara 
anului 530, împăratul a aflat cá Sava’, starețul unei comu- 
nitáti mănăstirești din deşertul din apropierea Ierusalimu- 
lui, era în drum spre Constantinopol. Sihastrul mai fusese 
o dată în capitală, dar nu reușise să îl întâlnească pe împă- 
ratul Anastasiu, deoarece oficialii de la ușă îi măsuraseră 
cu privirea rasa murdară și plină de petice și-i spuseseră 
să-și vadă de drum. Iustinian nu a repetat greşeala. A tri- 
mis galere imperiale să escorteze nava lui Sava pe ultima 
bucată de drum, iar după aceea i-a găzduit pe monah şi pe 
însoțitorii lui în Marele Palat. Când au fost introduși în 


1 Sfântul Sava cel Sfinţit (cca 438-532), fondator al monahismului 
palestinian (n. tr.). 

sala de audiente, Iustinian a sărit de pe tron si s-a grăbit 
sá-limbrátiseze și să-l sárute pe Sava, cu lacrimi siroindu-i 
pe obraji. Dupá ce a incuviintat ca la Ierusalim sá se inalte 
un spital si o biserică închinată Maicii Domnului, sfântul 
l-a binecuvântat pe Iustinian, însă, în mod ostentativ, nu si 
pe Teodora, din cauza apropierii ei de monofiziti. Numai 
un om sfânt putea fi onorat cu o asemenea primire și în 
același timp să riște să-l scoată din fire pe împărat, fără 
teamă de eventualele consecințe. 

Grija arătată de Iustinian lui Sava nu reprezenta deloc 
o excepție pentru acea vreme, dar în alte privințe domnia 
lui prezintă indicii ale unei evoluții în religia bizantină. 
creștinismul se despártise in mod conştient de iudaism 
permițând ca lăcașurile de cult să fie împodobite și accep- 
tând imagini ale lui Iisus si ale discipolilor în scop de învă- 
táturá, în ciuda obiectiilor ridicate de Epifanie si de alții. 
Însă zugrăvirea lui lisus Hristos avea anumite implicații. 
În fond, El era Dumnezeu întrupat, așadar, înfățișându-L, 
artistul Îl înfățișa pe Dumnezeu. Prin urmare, dacă imagi- 
nea unui împărat aureolat trebuia tratată cu respect şi 
venerație, atunci uneia reprezentându-L pe Hristos i se 
cuvenea cu siguranţă cel puțin aceeași considerație. Au 
început să fie lucrate icoane ale lui lisus nu numai în 
mozaic, pentru expunerea pe pereții bisericilor, ci și pic- 
tate pe lemn, acestea fiind ușor de mânuit și de transpor- 
tat. Ele nu îl redau pe Hristos în context evanghelic, ci 
singur și orientat spre exterior, ochi în ochi cu privitorul. 
Asemenea icoane puteau fi produse doar pentru adoratie 
şi emoție personală. Dacă unii se temeau că venerarea unei 
imagini făcute din lemn şi vopsele era totuna cu idolatria, 
în vremea lui Iustinian au început să circule relatări care 
sugerau cu totul altceva. Locuitorii din Edessa, oraș din 
Siria, considerau că sunt în posesia așa-zisului Mandylion, 
Sfânta Faţă, portret al lui Hristos apărut pe o náframá nu 

prin munca unui artist, ci in chip miraculos. Cu sute de ani 
înainte, regele Edessei, Abgar, îi trimisese o scrisoare lui 
lisus, rugându-l să vină si să-l vindece de guta chinuitoare. 
lisus nu a putut pleca din Palestina si atunci și-a lipit obra- 
zul de o náframá, pe care i s-au întipărit trăsăturile feţei. 
Apoi a trimis-o la Abgar, unde omul s-a însănătoșit pe 
dată. Și locuitorii din Camuliana, în Asia Mică, pretindeau 
că dețin la rândul lor o pânză asemănătoare, cu chipul 
Domnului pe ea. lustinian a poruncit ca imaginea să fie 
purtată prin orașele din acea regiune, ca să o poată vedea 
toată lumea, iar în cele din urmă, în 574, aceasta a ajuns la 
Constantinopol. Existența imaginilor miraculoase părea 
să confirme cá închinarea în fata icoanelor lui Hristos era 
nu doar permisă, ci si pe placul autorităţii divine. 


Domnia lui lustinian a marcat nu numai continuarea 
tendințelor religioase de mai devreme, ci si a șirului de 
ameninţări la granițe care începuseră odată cu marea criză 
din secolul al III-lea. Procopiu urmărea cu orice pret să-l 
prezinte pe Iustinian drept incompetent în felul cum îi trata 
pe dușmanii imperiului, dar afirmaţia nu era deloc corectă, 
mai ales în ceea ce privește prima parte a domniei. Persanii 
sasanizi pândeau în continuare la granița de est, așteptând 
un prilej favorabil să pornească invazia și să ocupe un teri- 
toriu cât mai mare. În 530, pentru prima oară după un secol, 
bizantinii au zdrobit o armată persană pe hotare, la Daras. 
Deși în anul următor persanii au invadat provinciile 
bizantine răsăritene şi au pus pe fugă armata dușmană la 
Callinicum, pierderile lor au fost atât de mari, încât nu le-a 
rămas altceva decât să intre în negocieri. În 532, cele două 

Desigur, acest gen de replici militare si diplomatice nu 
aveau cum sá rezolve cealaltá amenintare permanentá: 
triburile aşezate de-a lungul graniței dunărene a imperiu- 
lui. Popoarele migratoare continuau să sosească în valuri. 
Imperiul hunilor încetase să mai fie principala putere din 
acea regiune după moartea, în 453, a conducătorului Attila, 
dar în locul lor apăruseră curând alte grupuri etnice, prin- 
tre care slavii, dar și kutrigurii și avarii, care erau vorbitori 
de limbi turcice. La fel ca și goții, înaintea lor, au început 
să facă incursiuni în teritoriul bizantin, în căutare de 
pământuri și de pradă. În 548, slavii au pătruns până în 
Tracia, unde au cucerit și distrus din temelii orașul Topiros. 
În 558, kutrigurii au traversat Dunărea și şi-au continuat 
raidul până aproape de Constantinopol, înainte de a fi 
respinși. Iustinian a încercat să pună capăt acestor atacuri 
construind ziduri de apărare în jurul orașelor din acea 
regiune si un lant de fortărețe pe malul de sud al Dunării. 
Stia însă, la fel ca predecesorii lui, că soluţiile militare nu 
pot rezolva problema de fond. 

Exista o altă cale. Vreme de secole, așa cum spuneam, 
împărații potoliseră amenințarea barbarilor permițând 
unui număr limitat dintre ei să se aşeze în imperiu si, la 
nevoie, să servească drept aliați. După dezastrul de la 
Adrianopol din 378, asemenea coloniști deveniseră cu 
mult mai greu de controlat. Gotii care primiseră pământuri 
în Balcani s-au revoltat în cele din urmă și au pornit un răz- 
boi împotriva imperiului. Atunci suveranii imperiali au 
recurs la tactici mai subtile pentru a-i convinge pe conducă- 
torii de triburi cá o politică de pace si de alianță reprezenta 
calea cea mai rațională. La începutul lui 381, Teodosiu l-a 
invitat la Constantinopol pe Athanaric, căpetenia goților. 
Altfel un războinic fioros, Athanaric nu avea experienţa 
vieţii urbane, petrecându-și practic toată viața in marșuri 
si în mici aşezări de colibe. A rămas uluit văzând piețele 

publice vaste, Hipodromul si Marele Palat. Dupá cum már- 
turisea, auzise despre aceste minuni, dar nu crezuse nicio- 
datá cá ele ar exista in realitate. Se spune cá ar fi exclamat 
că împăratul trebuie să fie un zeu pe pământ si cá oricine 
ar fi ridicat mâna împotriva lui își invita moartea. Acest 
gen de șoc psihologic reușea să-i convingă pe barbari să-şi 
lege soarta de cea a imperiului. 

Afirmația este în bună măsură valabilă si în privința 
„Subsidiilor anuale“, termen eufemistic referitor la plățile 
făcute de împărați unor triburi recalcitrante. În anii 460, se 
plăteau anual aproximativ trei sute de livre de aur unui 
grup de goți conduși de Valamer. Iustinian a făcut daruri 
asemănătoare și avarilor. Privite la un anume nivel, ase- 
menea plăți erau o mită dată pentru a preveni potentialele 
atacuri, însă altfel ele aveau același efect ca vizita lui 
Athanaric la Constantinopol. Pentru achitare se folosea 
moneda bizantină din aur, numisma, care cântărea mai 
mult decât oricare altă monedă în circulaţie la acea vreme. 
Fiind bătută cu imaginea împăratului, numisma era un 
obiect frumos, la fel de impresionant ca monumentele din 
capitală. Se spune chiar că suveranul din Sri Lanka jude- 
case că împăratul bizantin trebuie să fie mai impunător 
decât regele persan, prin simpla comparaţie a monedelor 
celor doi. Aceia care le primeau erau cât se poate de con- 
stienti de frumuseţea și prestigiul lor: monedele îi înso- 
teau adesea pe șefii de seamă în ultimul lor loc de odihnă, 
făcând parte dintre obiectele funerare. 

Iustinian nu a recurs primul la asemenea tactici, dar se 
pare că într-o mică măsură le-a extins. În anul 512, împăra- 
tul Anastasiu asezase tribul de heruli în regiunea din jurul 
orașului Singidunum (Belgradul modern), în schimbul 
serviciului militar în armata bizantină. Herulii s-au achitat 
de îndatorire, dar au rămas o prezenţă greu controlabilă în 
Balcanii bizantini, fiind dispuși adesea să prade zona din 

preajma asezárii. Conducátorul lor, Grepes, a fost invitat 
la Constantinopol in 528, impreuná cu douásprezece 
rude si cátiva dintre apropiatii lui mai importanti. Nu 
incape indoialá cá a fost la fel de impresionat la vederea 
cetátii imperiale ca Athanaric. A primit daruri bogate si 
şi-a reînnoit promisiunea de a servi împăratului bizantin 
ori de câte ori i s-ar cere. Însă a apărut o diferenţă frapantă 
în comparație cu vizita lui Athanaric din 381. Grepes si 
insotitorii lui au fost cu totii crestinati in cadrul unui 
botez public, nas fiind însuși Iustinian. Herulii au fost 
atraşi mai aproape de orbita bizantină prin acceptarea 
ritului oficial, calcedonian, și nu a celui arian. Demersul 
a avut doar un succes partial. Indiferenti la botezul lui 
Grepes, multi alti heruli au continuat să-și jefuiască veci- 
nii bizantini la fel ca înainte. În Istoria secretă, Procopiu il 
trateazá cu tot dispretul pe Iustinian din cauza darurilor 
generoase fácute unor barbari ca herulii, ceea ce ar fi 
secátuit visteria fárá sá aducá vreun beneficiu tangibil. 
Cu toate astea, vizita din 528 a fost inceputul unui proces 
de-a lungul cáruia herulii au fost incetul cu incetul absor- 
biți în imperiu, dispărând ca popor distinct si ca amenin- 
tare. De atunci, îmbinarea dintre creștinismul „ortodox“ 
şi integrarea popoarelor amenințătoare a fost utilizată de 
nenumărate ori. 


Între dorinţa lui Iustinian de a-i impresiona pe barbari 
şi programul său de construcţii extraordinar de ambițios a 
existat o legătură puternicá. Împărații își lăsaseră unul 
câte unul amprenta asupra noului oraș al lui Constantin, 
înălțând fiecare noi monumente și clădiri. Teodosiu I a 
adus din Egipt un obelisc din marmură de opt sute de 

tone, plasându-l în axul central al Hipodromului pe un pie- 
destal pe care erau sculptati el si familia sa urmárind cursele. 
Iustinian a hotárát sá schimbe in mult mai mare másurá 
imaginea orașului si a avut șansa enormă de a avea atât 
mijloacele, cât și ocazia să-și îndeplinească dorinţa. 

Mijloacele le-a moștenit de la cumpătatul împărat 
Anastasiu, la moartea căruia vistieria era plină cu 320 000 
de livre de aur. Iustinian n-a avut nici cea mai mică inten- 
tie să le lase acolo. Ocazia a venit în ianuarie 532, când 
facțiunile Albastrilor şi Verzilor și-au unit forțele pentru o 
nouă demonstrație la Hipodrom, cerând eliberarea unor 
membri ai grupărilor închiși pentru un scandal. Curând 
s-a văzut că dezordinile erau chiar mai grave decât cele 
din 498, din vremea lui Anastasiu. Mulțimea s-a revărsat 
în Augusteion si, pe măsură ce jafurile si ciocnirile s-a 
intensificat, au izbucnit și incendii care, cum nimeni nu s-a 
grăbit să le stingă, s-au contopit si extins într-un singur 
pârjol uriaș și devastator. Flăcările au cuprins un spital, 
unde au pierit multi dintre pacienţii imobilizati la pat. 
Urmărind desfășurarea evenimentelor de la ferestrele 
Marelui palat, Iustinian s-a pregătit să fugă din oraș pe o 
navă, dar, din câte se pare, a fost convins de apriga Teo- 
dora să rămână și să lupte. Ordinea a fost restabilită abia 
după ce s-au trimis trupe și insurgenții au fost blocaţi în 
Hipodrom. A urmat un masacru în care au murit circa 
30 000 de oameni, după care, vreme de câteva zile s-a lăsat 
o liniște de mormânt, tot orașul fiind pătruns de enormita- 
tea acelei întâmplări. Multe dintre remarcabilele monu- 
mente citadine se transformaseră în mormane de moloz 
fumegânde. Dispăruseră Poarta de Bronz, intrarea princi- 
pală în Marele Palat, si clădirea Senatului. Catedrala Hagia 
Sofia, reconstruită după ce fusese incendiată de către 
susținătorii Sfântului loan Hrisostom, în 404, arsese din 
nou până la temelii. 

Spaima lui Iustinian pare sá nu fi fost totalá, deoarece 
la nici o luná dupá tulburári muncitorii incepuserá sá 
curete terenul: impáratul incepuse sá facá planuri inainte 
chiar ca praful cenușii să se răcească. Ţinând seama de 
identificarea completă dintre Biserică și imperiu realizată 
între timp, o nouă catedrală a avut prioritate. Dar Iusti- 
nian nu-și dorea o simplă copie. Ambele catedrale ridicate 
în acel loc fuseseră bazilici dreptunghiulare, destul de 
banale, chiar dacă a doua versiune fusese înconjurată 
de o colonadă impresionantă. Noua catedrală trebuia să 
fie frapantă, capabilă să-i umple de uimire pe vizitatorii 
ca Athanaric și Grepes şi să-i convingă de puterile supra- 
naturale ale împăratului bizantin. Așadar, Iustinian a ales 
proiectul revoluţionar al lui Anthemios din Tralles, cu o 
structură nu dreptunghiulară, ci pătrată, încununată de o 
cupolă gigantică. Lucrările au înaintat cu o viteză uimitoare, 
Iustinian punând la dispoziție sume nelimitate pentru 
proiect. Două echipe de câte 5 000 de muncitori erau pre- 
zente pe șantier zi și noapte, cheltuielile fiind enorme. În 
jur de 40 000 de livre de argint au fost utilizate doar pentru 
împodobirea altarului. Astfel, noua Hagia Sofia, sfințită 
la 27 decembrie 537, a fost una dintre cele mai scumpe 
construcții ridicate vreodată, costul fiind pe deplin motivat, 
ţinând seama de splendoarea ei, care trezește atâta admi- 
ratie. Cupola, înaltă de cincizeci și cinci de metri, domina 
străzile din jur, fiind probabil vizibilă de la mare distanţă, 
chiar si de pe navele din largul mării. Interiorul era chiar 
şi mai impresionant, datorită impresiei de mărime și spa- 
tiu care era copleşitoare. Efectul era potentat de mozaicu- 
rile care acopereau in intregime bolta si de coloanele din 
marmură de diverse culori — roșii, purpurii şi verzi — care 
susțineau galeriile. Prin cele patruzeci de mici ferestre din 
jurul bazei domului, lumina pătrundea în clădire din 
diverse unghiuri, la diferite ore ale zilei, iar razele de soare 

filtrate prin ferestrele superioare imbrácau mozaicurile 
de aur si coloanele din marmurá intr-o luminá orbitoare. 
Nu e de mirare cá Iustinian a fost extrem de incántat de 
noua lui catedralá. Se spune chiar cá s-ar fi láudat cá nu-i 
era cu nimic mai prejos lui Solomon, regele din Vechiul 
Testament care ináltase Templul de la Ierusalim. 

Noua catedralá era doar o parte din ambitiosul plan 
de construcţii al lui Iustinian, extins in zone ale orașului 
rămase neatinse după rebeliunea din 532. La Biserica 
Sfinţii Apostoli, cea de-a doua ca mărime din Constanti- 
nopol, se afla şi mormântul lui Constantin. Dar în 527 
clădirea ajunsese într-o stare proastă și lustinian a decis 
să o refacă în întregime. Noul proiect prevedea un profil 
dreptunghiular nu foarte înalt, peste care se ináltau patru 
cupole mici grupate în jurul unei cupole centrale mai 
mari. Alte treizeci și trei de biserici au fost construite sau 
reconstruite în întreg orașul, toate în același nou stil, ceea 
ce a dat Constantinopolului bizantin aspectul caracteris- 
tic, dominat de cupole alternând cu șiruri de coloane. 
Toate proiectele realizate la comanda lui Iustinian erau 
menite să ridice prestigiul imperiului, în general, și al lui 
însuși, în special. Intrarea în Marele Palat a fost recon- 
struită şi decorată cu impozante portrete în mozaic ale 
lui Iustinian și Teodorei. La mică distanţă, în Augusteion, 
s-a ridicat o coloană având în vârf statuia ecvestră a 
împăratului, exact aceeași ale cărei resturi au fost văzute 
pentru ultima oară de Pierre Gilles. Ca de obicei, Proco- 
piu nu s-a abținut de la un comentariu sever, ricanând că 
Iustinian nu trecea cu vederea niciun detaliu al progra- 
mului său de construcţii, în afară de deviz. Cu toate 
acestea, Iustinian a înfrumusețat Constantinopolul si i-a 
sporit aura vecină cu misticul, contribuind la una dintre 
calitățile care aveau să ajute la supraviețuirea imperiului 
în anii care au urmat. 

Dacá domnia lui Iustinian a prefigurat viitorul Impe- 
riului Bizantin in multe privinte, intr-altele a reprezentat 
cántecul de lebádá al trecutului roman. O parte dintre 
instituţiile romane de tradiție, precum consulatul, au dispá- 
rut in timpul domniei sale, iar alte aspecte au fost pástrate 
cu buná stiintá. Iustinian prefera sá vorbeascá latina si nu 
greaca, iar când corpul de legi al imperiului a fost sistema- 
tizat într-un cod, el a fost editat în latină. Gestul care demon- 
strează cel mai limpede spiritul roman al lui Iustinian a fost 
decizia sa de a porni o serie de războaie de recucerire împo- 
triva conducătorilor germanici care ocupaseră jumătatea de 
vest a imperiului. Poate că luase act, cu neliniște, de criticile 
unor păgâni ca Zosimus care susțineau că Roma decăzuse 
odată cu adoptarea creștinismului sau poate că, pur şi 
simplu, profitase de ocazie, având în vedere bogăţia de 
care dispunea. Cu siguranţă visa la un imperiu care să se 
întindă iarăși din Britania și până în Siria. Indiferent care 
anume au fost motivele, bizantinii nu au mai fost nicio- 
dată capabili, după aceea, să poarte o campanie de aseme- 
nea dimensiuni, iar urmările ei au fost catastrofale. 

Iustinian şi-a îndreptat, mai întâi, atenția asupra nordului 
Africii. Multi ani la rând, împărații de la Constantinopol au 
asistat neputincioşi cum vandalii au cucerit Cartagina şi 
regiunea din jur, pentru ca apoi să supună populaţia de rit 
calcedonian unor persecuții sporadice. Flota trimisă pentru 
recuperarea provinciei pierdute a cucerit fără mare greutate 
orașul Tripoli, în 468. Însă vandalii au aplicat o tactică de 
tergiversare, intrând în negocieri de pace și așteptând un 
vânt favorabil. La momentul potrivit, au lansat nave în flă- 
cări, care au fost purtate în mijlocul flotei bizantine din port, 
la Mercurium. Multe dintre vasele invadatoare au luat foc, 
iar altele au fost atacate de vandali, care au pătruns în port 

si au profitat de haos. Putinii supravietuitori s-au retras in 
grabá in Sicilia. Se povestea cá dezastrul a costat trezoreria 
bizantiná aproape la fel de mult cát avea sá cheltuiascá 
Iustinian, cu generozitate, pentru catedrala Hagia Sofia. 

Atât de mare a fost umilinţa înfrângerii, încât vreme 
de două generaţii nimeni de la Constantinopol nu a mai 
îndrăznit să propună o nouă încercare de a smulge nordul 
Africii din mâinile vandalilor. Nimeni, adică, până la 
Iustinian. În 530, regele vandalilor a fost răsturnat, fiind 
înlocuit de vărul sáu, Gelimer. Iustinian și-a exprimat 
indignarea și i-a scris lui Gelimer, cerându-i să-l repună 
în drepturi pe suveranul legitim. A primit un răspuns sfi- 
dător și atunci și-a convocat sfetnicii, propunându-le să 
pornească la război. Reacţia lor nu a fost cea mai favorabilă. 
Au invocat imediat dezastrul din 468 și au mai obiectat și 
că soldaţii erau obosiţi după recentul război împotriva 
Persiei. Pe urmă trebuia ținut seama si de cheltuieli, iar 
succesul nu era garantat. Pentru moment, împăratul a cedat 
în fata acestor argumente, dar exact în acele clipe de cum- 
pănă la curte a sosit un episcop care a solicitat o audienţă la 
Iustinian. Acesta i-a adus la cunoștință că Dumnezeu i se 
arătase în vis si îl trimisese să susțină în fata împăratului 
eliberarea bietilor calcedonieni din nordul Africii, siliți să 
trăiască sub stăpânire ariană. Zarurile fuseseră aruncate. 
Iustinian a hotărât să pornească războiul. 

Existau mai multe motive valabile pentru care Iustinian 
putea fi încrezător, ignorându-și consilierii. Armata bizan- 
tină se schimbase radical, renunțând la organizarea în 
coloane greoaie, ca acelea masacrate de goți la Adrianopol, 
în 378. Cavaleria reprezenta acum un element tactic cu 
însemnătate, fiind capabilă să reacționeze la mișcările 
rapide ale inamicilor. Cum echiparea unui călăraș costa 
scump, unele unități erau alcătuite din slugile personale 
ale comandanților bogaţi, care asigurau totul pe proprie 


BIZANȚ 79 


cheltuialá. Acesti comandanti prosperi erau cu atát mai 
importanti pentru Iustinian cu cát, spre deosebire de 
Constantin, Valens si Teodosiu I, el nu și-a condus niciodată 
trupele în bătălie, având nevoie de un general de încredere 
care să fie în fruntea recuceririi Vestului. L-a ales pe Beli- 
zarie, care avea un corp propriu de cavalerie de o mie de 
oameni. Numirea a produs o ușoară controversă. Belizarie 
este cel care le cauzase persanilor o înfrângere remarcabilă 
la Daras, în 530, dar în anul următor, la Callinicum, ieșise 
sifonat după ce atacase o unitate persană în retragere, iar 
unii afirmaseră că fugise din bătălie și traversase fluviul 
Eufrat într-o barcă. Însă este foarte probabil ca averea lui 
Belizarie să fi determinat opţiunea lui Iustinian, deoarece 
împăratul ezita să investească în proiect o parte prea impor- 
tantă din banii proprii: i-a pus la dispoziţie lui Belizarie 
doar 15 000 de luptători, adică o fracțiune din forța care 
suferise dezastrul din 468. Resursele personale ale genera- 
lului erau vitale pentru un eventual succes al campaniei. 

Dar alegerea s-a dovedit în cele din urmă corectă, arătând 
că profeții catastrofei se înșelaseră. Campania lui Belizarie a 
avut un succes uluitor. Forțele bizantine au debarcat la Caput 
Vada, acum în Tunisia, în vara lui 533, luându-i pe vandali 
absolut prin surprindere și au mărșăluit asupra Cartaginei 
fără să întâmpine vreo rezistență. Gelimer si armata sa au 
venit să se pună în calea invaziei abia când bizantinii ajun- 
seseră la doar cincisprezece kilometri de oraș. În ciocnirea 
înverșunată care a urmat, bizantinii inferiori numeric au pro- 
vocat debandadă în rândurile vandalilor, iar după câteva zile 
au intrat triumfal în Cartagina. La începutul anului urmă- 
tor, regele Gelimer și vandalii au capitulat, iar provincia 
Africa de Nord a reintrat sub dominație imperială. Spre 
sfârșitul verii, Belizarie s-a întors la Constantinopol si a luat 
parte la parada triumfală, după care Gelimer, făcut prizo- 
nier, a trebuit să îngenuncheze la picioarele învingătorului 

Iustinian, pe Hipodrom. Extraordinara victorie din Africa a 
fost imortalizatá in mozaicurile ce decorau interiorul noilor 
Porti de Bronz ale lui Iustinian. 

Victoria asupra vandalilor fusese aparent atât de rapidă 
si de totală, încât Iustinian și-a îndreptat imediat gândurile 
spre noi cuceriri, iar un pretext potrivit a apărut curând. 
Marele Teodoric, învingătorul ostrogot al lui Odoacru, 
murise în 526 la Ravenna și fusese înmormântat în splen- 
didul mausoleu pe care și-l pregătise. Îl urmase la tron 
nepotul lui în vârstă de opt ani, Atalaric, regentă şi protec- 
toare a băiatului fiind mama sa, Amalasunta. Din neferi- 
cire, Atalaric s-a dovedit o adevărată pacoste pentru 
nefericita lui mamă, lăsându-se antrenat, când a crescut, 
într-un anturaj dubios si în nesfârşite chefuri rămase de 
poveste. Amalasunta a început să se teamă de viitorul său 
politic, care arăta sumbru indiferent dacă fiul ei neînfrânat 
ajungea la vârsta majoratului sau murea mai înainte, din 
cauza betiei. Asa se face cá a intrat în negocieri secrete 
cu Iustinian, sperând să obțină ajutorul militar bizantin 
împotriva dușmanilor ei. Viteza cu care s-au desfășurat 
evenimentele i-a zădămicit însă planurile. În octombrie 
534, tânărul Atalaric a murit; cea mai apropiată rudă era 
vărul lui, Teodahad, un om erudit, mai vârstnic. Dacă ar fi 
fost după el, Teodahad ar fi fost perfect mulțumit să nu se 
schimbe nimic, adică să poarte titlul de rege, în vreme ce 
Amalasunta s-ar fi ocupat propriu-zis de guvernare. Dar 
nu avea să fie după voia lui. Au apărut bănuieli tot mai 
mari legate de contactele doamnei cu Constantinopolul și 
unii dintre sfetnicii lui Teodahad, ale căror rude fuseseră 
executate la ordinul Amalasuntei, l-au îndemnat să lovească 
înainte ca ea să invite forțele imperiale în Italia. În primă- 
vara lui 535, fosta regentă a fost arestată şi trimisă de la 
Ravenna, pe malul lacului Bolsena, sub strictă supraveghere. 
La scurt timp, a fost asasinată în împrejurări misterioase. 

Iustinian avea acum un pretext de rázboi si s-a pregátit 
de un atac din trei directii asupra ostrogotilor. Una dintre 
forte, sub comanda lui Mundus, urma sá urce pe Coasta 
Dalmatá, in vreme ce flota aflatá sub comanda lui Belizarie 
avea să ridice ancora, aparent spre Cartagina, dar având in 
realitate ca ţintă insula Sicilia. Între timp s-a încheiat si o 
alianță cu francii calcedonieni, astfel încât aceștia să traver- 
seze Alpii și să-i atace pe ostrogoții arieni din nord. Planul 
nu a funcționat în întregime. Francii au ezitat să pomească 
împotriva ostrogoților înainte de a fi siguri de victorie, iar 
forţele lui Mundus au suferit o înfrângere lângă orașul 
Salona. Flota lui Belizarie, în schimb, a debarcat fără rezis- 
tentá în Sicilia, la Catania. Până la sfârșitul lui 535, Siracuza 
fusese cucerită și Sicilia a reintrat sub control imperial. 
Teodahad a început atunci să sondeze posibilitatea încheierii 
unei păci cu lustinian și l-a trimis la Constantinopol ca 
ambasador al său pe papă, fiind însă mereu împiedicat să 
acționeze de partizanii războiului de la propria sa curte, 
care se opuneau oricărei concesii. Atunci când negocierile 
de pace au intrat în impas în vara lui 536, lustinian i-a 
ordonat lui Belizarie să traverseze strâmtoarea Messina și 
să pornească în marș spre nord, către Neapole. Pe drum, a 
întâmpinat puţină rezistență. În marșul lor prin Calabria, 
trupele bizantine au fost primite cu bucurie de localnicii 
calcedonieni, orașele întâlnite deschizându-și porțile in 
fata armatei eliberatoare. Au existat chiar și dezertori din 
rândul ostrogoților care s-au alăturat armatei lui Belizarie. 
Dificultăţile au început abia când bizantinii s-au apropiat 
de Neapole. Garnizoana ostrogotă a închis porţile și a 
rezistat asediului mai multe săptămâni, sperând că va 
primi ajutor. Dar incompetentul Teodahad nu a acționat și 
cetatea a căzut când oamenii lui Belizarie au găsit o breșă 
în fortificații, urmând un apeduct scos din uz. După o 
pauză de refacere și de reaprovizionare la Neapole, Belizarie 

a pornit mai departe, spre nord. În decembrie 536 a intrat 
nestingherit in vechea capitalá imperialá, Roma. 

Până în acel punct, invazia Italiei se desfásurase în 
mare măsură după modelul celei din Nordul Africii, iar 
când vestea cuceririi Romei a ajuns la Iustinian, la începu- 
tul lui 537, acesta trebuie să fi socotit că victoria îi era la 
îndemână. De data asta însă, rezistența avea să fie mai 
viguroasă. Ostrogotii erau exasperati de incapacitatea de 
comandă a lui Teodahad și armata s-a adunat la Regatta, 
ca să-și exprime doleantele. Vittigis, general de succes, 
a fost ales rege, iar Teodahad a decis să fugă la Ravenna, 
unde ar fi fost în siguranţă, dar a fost prins și ucis pe drum. 
Noul suveran s-a pregătitimediat de contraatac și în februa- 
rie a pornit asediul asupra forțelor bizantine din Roma. În 
acel moment, Belizarie avea sub comandă 5 000 de oameni, 
cu care trebuia să apere ziduri în lungime de optsprezece 
kilometri. Cu toate astea, a rezistat, cu un efort eroic, vreme 
de un an și nouă zile până când au sosit, în sfârșit, întăriri 
dinspre est. În martie 538, Vittigis a ridicat asediul și s-a 
retras spre nord, urmărit de armata bizantină. Unităţi tri- 
mise în Lombardia au ocupat Milano, în vreme ce Vittigis 
s-a retras în ultima lui fortăreață, inexpugnabila Ravenna. 

Ajuns finalmente acolo, Vittigis a reușit să se mențină 
pe poziţii şi să-l oblige pe Iustinian la o înțelegere. Se stia 
bine că în anii 490 Teodoric avusese nevoie de trei ani până 
să-l convingă pe Odoacru să capituleze. De la Constanti- 
nopol, lui Vittigis i s-a propus pacea în schimbul cedării 
întregii Italii de la sud de fluviul Po, iar ostrogoții s-au ară- 
tat dispuși să accepte aceste condiții. Dar Belizarie a refu- 
zat să ratifice acordul, considerând că nu era cazul să facă 
vreun compromis, atât timp cât victoria finală era atât de 
aproape. S-a ieșit din acest impas doar printr-un siretlic al 
bizantinilor. Din partea unui grup de ostrogoți exasperati 
de eșecul lui Vittigis a venit un mesaj prin care promiteau 

sá deschidá portile Ravennei dacá Belizarie se va proclama 
împărat al Apusului, reluând funcția imperială după un 
secol de la dispariţia ei. Generalul bizantin a pretins că 
acceptă şi, de îndată ce trupele lui au ajuns dincolo de 
ziduri, fidel împăratului, a pus stăpânire pe oraș în numele 
acestuia. Astfel, în mai 540, Ravenna a fost încorporată în 
imperiul în expansiune al lui Iustinian. 


Chiar și în acest moment de triumf, unii aveau totuși 
sentimentul că nu era totul în regulă. Urmărind intrarea 
trupelor bizantine în Ravenna, Procopiu, secretar al lui 
Belizarie în timpul acelei campanii, comentează astfel: 


„Mi-a venit un gând, si anume că evenimentele nu se 
împlinesc câtuși de puţin prin înțelepciunea oameni- 
lor sau prin oricare altă înzestrare a lor, ci că există o 
forță divină ce urzeste, îndepărtându-i mereu de la 
telurile lor...“ 


În dorința de a obţine victoria totală si refuzând să 
accepte orice compromis, Iustinian si Belizarie îşi 
depășiseră limitele. Ca să asigure trupe și materiale pentru 
campania din Italia, alte frontiere fuseseră lăsate practic 
nepăzite si, pe când se retrăgea spre Ravenna, Vittigis 
făcuse o ultimă încercare disperată să profite de acest călcâi 
al lui Ahile. A găsit doi preoți italieni care, în schimbul unei 
mari sume de bani, au consimțit să-i ducă mesajul în Răsărit, 
la regele persan. Era un drum lung și periculos, care presu- 
punea o traversare a teritoriului bizantin, iar preoților avea 
să le fie greu să comunice, odată ce intrau în Imperiul 
Persan. Dar au avut noroc. Nimănui nu i-a trecut prin 

minte să-i suspecteze pe niște clerici italieni, asa cum s-ar 
fi întâmplat dacă ar fi fost goți, iar ajunși în Tracia acestora 
le-a ieşit în cale un tálmaci poliglot, care i-a însoțit tot 
restul călătoriei. În toamna lui 539, au sosit la curtea lui 
Chosroe de la Ctesifon și i-au prezentat scrisoarea lui 
Vittigis. L-au avertizat pe suveranul sasanid că ambițiile 
lui Iustinian nu cunosc margini și că, odată ce desființa 
regatul ostrogoților, avea să se întoarcă inevitabil împo- 
triva Persiei. Teoretic, Chosroe se angajase să respecte 
„pacea eternă“ convenită cu bizantinii în urmă cu șapte 
ani și nu se poate să fi crezut cu adevărat că imperiul său 
se afla în primejdie. Pe de altă parte, ocazia de a între- 
prinde o incursiune pe teritoriul bizantin fără să se teamă 
de consecinţe era cu adevărat tentantă. 

În primăvara anului 540, Chosroe a invadat Siria 
bizantină cu o mare armată și, neîntâlnind nicio piedică, 
a asediat orașul Sura. Locuitorii au trimis la negocieri 
o delegaţie în frunte cu episcopul. Chosroe a respins 
propunerea lor, dar a insistat să le asigure o escortă mili- 
tară pentru drumul de întoarcere până la poarta orașului. 
Orăşenii iesiti pe ziduri s-au simţit flatati să-și vadă 
episcopul onorat în acest fel și au deschis larg poarta în 
întâmpinarea lui, însă soldaţii persani din escortă au arun- 
cat sub poartă o piatră mare, adusă cu ei, împiedicând-o să 
se mai închidă. La semnalul lor, întreaga armată persană 
s-a năpustit și a intrat prin deschidere. În timp ce Sura 
ardea și locuitorii ei erau capturați și făcuți sclavi, au sosit 
ambasadori bizantini care să-i reamintească lui Chosroe 
de pacea eternă. Străbătând împreună călare străzile 
însângerate, regele persan victorios le-a atras trimisilor 
atenția asupra unei femei prinse de un soldat: ea trăgea 
de mână un copil foarte mic, incapabil să ţină pasul, 
care căzuse la pământ si era târât prin táráná. Lui Chosroe 
i s-au umplut ochii de lacrimi și a strigat cu furie ca 

Dumnezeu să-l pedepsească pe cel vinovat: se referea, 
desigur, la Iustinian. Apoi i-a expediat pe ambasadori, 
zicându-le: ,Spuneti-i Împăratului Iustinian unde l-aţi 
lăsat pe Chosroe, fiul lui Kavad." 

De la Sura, Chosroe a înaintat tacticos spre vest. Deve- 
nise limpede cá tinta sa urmátoarea era chiar importantul 
oraş Antiohia. Iustinian l-a trimis pe nepotul sáu Germanos 
în fruntea unui mic detașament de trei sute de soldati să 
susțină apărarea. La fel ca Roma, Antiohia avea ziduri de 
apărare foarte lungi, dar în general în stare bună. Din 
nefericire, exista un punct vulnerabil, acolo unde o stâncă 
înaltă domina zidul apropiat, care le oferea atacatorilor 
şansa de a construi o punte de acces. Se discutaseră diverse 
soluţii, printre care construirea unui tum pe acea stâncă și 
conectarea lui cu zidul, însă niciuna nu fusese aplicată 
deoarece, se susținea, oricum nu ar fi fost suficient timp ca 
lucrarea să fie terminată înainte de sosirea lui Chosroe. 
Șantierul deschis ar fi fost un handicap, semnalând persa- 
nilor exact unde se afla punctul vulnerabil. 

Între timp, Chosroe ajunsese la Hieropolis, aflat la 
distanță de patru zile de mers. Acolo a fost întâmpinat 
de o delegaţie din Antiohia și conducătorul ei, episcopul de 
Beroea, a pledat pentru crutarea oraşului. Chosroe i-a 
răspuns, fără tragere de inimă, că ar accepta 100 000 de 
monede de aur ca să renunţe. Propunerea a fost respinsă 
de Germanos, deoarece tocmai sosiseră mesageri din Con- 
stantinopol cu poruncă aspră din partea lui Iustinian de a 
nu ceda niciun ban inamicului. Intransigent, Chosroe și-a 
continuat înaintarea, cucerind şi prădând orașul Beroea, 
iar în iunie 540, la mai puţin de o lună după ce Belizarie 
intrase în Ravenna, armata persană și-a înălțat corturile 
lângă râul Orontes, de unde se vedeau zidurile Antiohiei. 
Gamizoana fusese întărită între timp cu încă 6 000 de 
luptători şi locuitorii erau încrezători că vor rezista. S-au 

adunat pe ziduri ca să-i strige insulte lui Chosroe si, când un 
sol persan a fost trimis cu invitația ca oraşul să-şi cumpere 
siguranţa cu bani, a fost la un pas să fie ucis cu o ploaie de 
săgeți. Chosroe a ordonat imediat începerea atacului. 

Sub comanda lui personală, armata s-a concentrat 
asupra punctului vulnerabil, identificat de Chosroe cu 
ușurință, fără ca bizantinii să-i fi oferit vreun indiciu. Din 
garnizoană fuseseră aduse aici cele mai capabile trupe, 
asistate de tinerii din oraș, bine antrenați pentru luptă in 
urma încăierărilor dintre facțiunile Albaștrilor și Verzilor. 
Așa se face că întâiul asalt a eșuat și persanii nu au avut 
prilejul să profite de pe urma stâncii înalte - până când un 
eveniment nefericit a zdruncinat apărarea. Pentru a con- 
centra cât mai multi bărbaţi pe sectorul de zid amenințat, 
se construiseră mai multe platforme de lemn suspendate 
cu frânghii legate de turnurile presărate de-a lungul forti- 
ficatiei. Astfel s-a lărgit mult spațiul din spatele creneluri- 
lor, în schimb strategia a încurajat un mare număr de 
apărători să se îngrămădească pe ele, ca să aibă prilejul să 
tragă spre persani. Atât de multi, încât întreaga structură a 
cedat cu un bubuit enorm. Cei care au auzit zgomotul fără 
să vadă de unde provenea au presupus că se prăbușise 
chiar o porţiune de zid și au fugit de la posturi. Unii au 
găsit cai si au traversat orașul în goană, încercând să scape 
printr-una din porţile din cealaltă parte, dar între timp 
străzile se aglomeraserá cu femei si copii ieşiţi speriaţi din 
case la auzul vacarmului. Multi dintre ei au fost cálcati de 
soldaţii în fugă. Între timp, persanii profitaseră de golurile 
apărute în apărare, sprijiniseră scări de ziduri şi se cátára- 
seră pe creneluri. Nu au avansat imediat spre oraş deoa- 
rece pur si simplu nu şi-au imaginat că era așa de uşor de 
pătruns în cea de-a treia cetate a Imperiului Bizantin. Erau 
siguri că li se pregătise o cursă. Așadar, persanii au început 
de fapt să semnaleze restului de soldaţi bizantini că trebuiau 

să se salveze atunci și cá nu aveau să-i urmărească. Multi 
au acceptat invitația și aşa se face că, în timp ce persanii 
intrau în Antiohia pe o parte, un șuvoi de soldaţi și de 
civili o părăseau pe alta. Persanii au început să coboare 
spre centrul Antiohiei abia după ce au fost siguri că toată 
garnizoana plecase. Pe când avansau, s-au trezit atacați nu 
de soldati, ci de tinerii suporteri ai Verzilor si Albastrilor, 
cei mai mulți înarmați doar cu pietre. Atacul a fost atât de 
înverșunat, încât persanii au dat înapoi, dar fiind soldați 
profesioniști, bine înarmați, au preluat controlul asupra 
situaţiei și bătălia s-a transformat într-un masacru. După 
înfrângerea celor care aruncau cu pietre, persanii s-au 
năpustit asupra tuturor întârziaților in oras, mácelárind 
tineri și bătrâni, fără deosebire. Apoi a început jaful. 
Persanii, care erau zoroastrieni, puteau prăda biserici fără 
mustrări de cuget. Chosroe s-a mulțumit cu ce s-a adunat 
dintr-un singur lăcaș, de vreme ce s-a găsit suficient aur, 
argint și marmură slefuitá chiar si pentru pretenţiile sale, 
lăsându-le pe toate celelalte pe mâna oamenilor săi. După 
ce s-au strâns toate obiectele de valoare, a poruncit ca 
întregul oraș să fie incendiat. 

Restul campaniei lui Chosroe în Siria bizantină a fost un 
adevărat marș regal. S-a întâlnit cu soli trimiși de Iustinian, 
care i-au înmânat un dar generos, în aur, în schimbul acor- 
dului său de retragere. De vreme ce în zonă nu exista nicio 
armată bizantină care să-l amenințe, Chosroe a petrecut 
acolo încă vreo câteva săptămâni, aproape ca si cum ar fi 
fost în vacanță. A mărșăluit spre vest până la portul 
Seleucia, unde a făcut o baie în mare. A vizitat periferia 
Dafne a Antiohiei, care se mândrea cu o grădină a plăcerilor 
cu fântâni, apoi s-a oprit la Apamea, unde i s-a permis să 
intre în oraș cu o escortă de două sute de soldati ca să asiste 
la cursele de care de pe hipodrom. Știind că Iustinian susti- 
nea facțiunea Albastră, Chosroe le-a făcut galerie Verzilor, 

iar când s-a văzut că echipa Albastră era pe cale să câștige, 
le-a ordonat oamenilor săi să le blocheze calea, lăsându-i pe 
rivalii Verzi să-i depășească și să ajungă primii la potou. 
Abia după aceea regele a dat ordin de întoarcere spre 
casă, dar coloana înainta foarte încet din cauza prăzilor 
uriașe încărcate în care și a șirului lung de prizonieri. În 
pofida înţelegerii sale cu ambasadorii lui Iustinian, Chosroe 
nu a rezistat tentatiei de a stoarce bani de la orașele din 
cale, de vreme ce nimic nu-l împiedica să procedeze așa. 
Căderea Antiohiei a fost doar începutul dezastrelor 
abătute asupra Bizanțului în cea de-a doua parte a dom- 
niei lui Iustinian. După cucerirea Ravennei, în 540, poziția 
din Italia a bizantinilor a suferit un regres rapid. Belizarie 
a fost rechemat, în parte pentru a putea fi trimis în est, să 
asigure frontierele împotriva lui Chosroe, dar si din cauză 
cá siretlicul la care recursese pentru a ocupa Ravenna tre- 
zise bánuieli in privinta loialitátii sale. Odatá cu plecarea 
lui, nu a mai existat un comandant suprem autentic al for- 
telor bizantine din Italia. Apáruserá probleme chiar si îna- 
inte de plecarea lui Belizarie, o parte dintre subordonati 
contestándu-i ordinele. Acum nu mai era nimeni care sá-i 
coordoneze pe sefii diverselor garnizoane si unitáti. 
Bessas si Ioan comandau armata terestrá, dar Constan- 
tianus administra cetatea Ravennei. Dezavantajele acestei 
reglementări au ieșit la iveală in 542, când bizantinii au 
decis să-i scoată pe ostrogoți din Verona. Oraşul fusese luat 
cu asalt si aproape cucerit, când comandanții au început o 
ceartă legată de împărţirea prăzii. În vreme ce pe ei îi preo- 
cupa disputa lor, ostrogoții s-au adunat și i-au alungat pe 
bizantini. În dorinţa de a impune o formă de unitate, Iusti- 
nian a trimis totuși un comandant suprem - pe Maximinus. 
Dintr-un motiv sau altul, Maximinus s-a oprit în Adriatica, 
pe Coasta Dalmată, după care a întârziat acolo mai multe 
săptămâni, în vreme ce situaţia din Italia se agrava. 

Sistemul de comandá bizantin era nu numai divizat, ci 
își şi pierdea cu repeziciune susținerea populației calcedo- 
niene din Italia. Belizarie mentinuse cu perseverență bunele 
relații cu localnicii, plătindu-i bine pentru produsele lor 
necesare pentru hrănirea armatei. Să nu uităm că era extrem 
de bogat și întreținea o parte a forței bizantine pe cheltuiala 
proprie. Cei care l-au urmat nu erau la fel de bogați sau de 
morali, considerând campania o ocazie de căpătuială. Nu 
numai armata a fost cea care a început să jefuiască populaţia 
locală fără rușine. Acum, când Ravenna intrase în posesia 
lui, Iustinian a hotărât cá Italia, ca provincie a imperiului, 
trebuia să-și plătească taxele cuvenite. L-a trimis pe unul 
dintre cei mai eficienți perceptori ai săi, logothetul Alexan- 
dru, poreclit „Foarfece“, se pare datorită priceperii lui de a 
tăia marginile monedelor de aur fără să le strice forma circu- 
lară. Alexandru a impus o nouă impozitare drastică a ţării si 
în același timp a redus cheltuielile, mai ales pe cele destinate 
soldelor armatei. A reușit astfel, dintr-o singură lovitură, să-i 
îndepărteze pe localnici și să distrugă moralul soldaților. 

Consecințele nu ar fi fost atât de grave dacă ostrogoții 
ar fi rămas divizați si fără conducător. Vittigis fusese luat 
prizonier la Ravenna în 540 și dus de Belizarie la Constan- 
tinopol. Când a devenit limpede că Belizarie nu avea nicio 
intenţie să se proclame împărat al Apusului, ostrogoții 
l-au ales rege pe guvernatorul din Verona, Ildibad. Ildibad 
era un conducátor capabil, dar isi atrásese ura unor subor- 
donati, din cauza unei sentinte la moarte pripite. Íntr-o 
seará, in timpul unui banchet, in vreme ce Ildibad státea 
intins pe canapea si se aplecase sá-si ia de máncare, una 
dintre gárzile lui s-a apropiat din spate si i-a retezat capul, 
lăsând cadavrul decapitat chiar acolo, cu bucática de mân- 
care în mână. Următorul rege proclamat a fost Eraric, dar 
după doar câteva luni și el a împărtășit soarta lui Ildibad. 
Urmașul lui Eraric a fost Totila, nepotul lui Ildibad. 

Spre deosebire de predecesorii lui efemeri, noul rege 
al ostrogotilor s-a dovedit curánd un comandant strálu- 
cit. La scurt timp dupá esecul bizantinilor de la Verona, 
în vara anului 542, Totila i-a înfruntat în câmp deschis, la 
Faenza. Când bătălia era în toi, a avut ideea vicleană de a 
trimite trei sute de călărași să-l atace pe inamic din spate, 
stârnind panica și retragerea bizantinilor, convinși că 
erau asaltaţi de o forță mult mai mare. După ceea, coman- 
dantii bizantini s-au pus la adăpost în spatele zidurilor 
Ravennei, în vreme ce Totila cucerea oraş după oras în 
restul Italiei. Neapole a căzut în 543, Roma în 546, moment 
în care bizantinii nu mai controlau mult din Italia, în 
afara Ravennei. Strategia lui Totila era să câștige și bună- 
voinţa localnicilor. Chiar dacă aveau aceeași credință 
calcedoniană, bizantinii erau în realitate străini sau 
„grecotei“, după cum îi numea Totila. Herulii, persanii 
şi maurii, care alcătuiau o mare parte din armata bizan- 
tină, aveau și ei puţine în comun cu italienii, iar Totila s-a 
folosit din plin, în scop propagandistic, de impozitele 
exagerate pretinse nemilos de Alexandru „Foarfece“ 
Pentru italienii rămași sub dominație bizantină, viața 
devenise aproape de nesuportat. Roma a îndurat mai 
multi ani de asediu înainte să capituleze în fata lui Totila, 
timp în care locuitorii au suferit din cauza foametei. Unii 
s-au sinucis, aruncându-se în Tibru. Ca și cum dezastrul 
din Italia nu ar fi fost suficient, chiar și cucerirea nordu- 
lui Africii, aparent desfășurată atât de repede si de uşor, 
nu fusese dusă la bun sfârșit, așa cum se crezuse initial. 
Chiar dacă vandalii suferiseră o înfrângere totală, tribu- 
rile de berberi din interior și-au continuat provocările. În 
544, s-au răsculat şi l-au omorât pe guvernatorul bizantin 
Solomon, invadând aproape întreaga provincie și izolân- 
du-i pe bizantini în cetăţile lor fortificate. 

Cea de-a doua jumátate a domniei lui Iustinian a fost 
tulburată nu numai de înfrângeri militare. Tot atunci s-au 
petrecut și dezastre naturale fără precedent. Cel mai grav 
dintre ele a fost izbucnirea unei epidemii de ciumă bubo- 
nică probabil, semnalată pentru prima oară în Delta Nilului 
din Egipt, în vara anului 541. Asemenea fenomene nu erau 
neobișnuite, dar curând s-a constatat că dimensiunile 
molimei erau mult mai mari față de cele cunoscute până 
atunci. Infecția a ajuns la Alexandria în septembrie, apoi 
s-a răspândit în Siria, unde pare să fi fost deosebit de viru- 
lentă, ștergând sate întregi de pe fata pământului și lăsând 
grâul nerecoltat pe câmp. În primăvara anului următor a 
ajuns la Constantinopol, unde a făcut ravagii într-o popu- 
latie urbană densă. Simptomele au apărut și la Iustinian, 
dar apoi el s-a vindecat. Intensitatea epidemiei a scăzut în 
anul următor, însă ea a reizbucnit în 558 și în 573. 

Secolul al VI-lea a fost marcat si de o serie de cutre- 
mure. Antiohia, care suferise atât de mult din cauza lui 
Chosroe în 540, a fost afectată de seisme în 526, 528 și 551, 
cel din 528 făcând circa 5 000 de victime. În decembrie 557, 
a fost lovit și Constantinopolul, întâmplarea petrecân- 
du-se pe la miezul nopții, când majoritatea locuitorilor 
erau în pat. După primele unde de şoc, aceştia au ieșit 
repede în stradă; cele mai multe victime au fost în zonele 
mai sărace ale orașului, unde casele și blocurile de locu- 
inte s-au prăbușit ușor. În unele locuri, coloanele clădirilor 
mai mari s-au prăbuşit peste casele din jur. Replicile seis- 
mului principal s-au făcut simţite încă vreo câteva zile. 

Dintr-un punct de vedere științific, modern, activitatea 
seismică era un fapt de așteptat, ținând seama că orașul 
Constantinopol este situat pe falia nord-anatoliană, iar 
Antiohia pe cea est-anatoliană. Însă în timpul domniei lui 

Iustinian ea a fost atât de frecventă și de violentă, încât 
contemporanii au pus faptul exclusiv pe seama mâniei 
Domnului. Cu siguranţă că așa au interpretat monofizitii 
moartea teribilă a lui Eufrasiu, patriarhul calcedonian al 
Antiohiei, în cutremurul din 526. În acea clipă, el se afla la 
etajul palatului său, iar podeaua a cedat și omul s-a prăbu- 
sit într-un cazan cu smoală folosit în atelierul de la subsol 
pentru fabricarea burdufurilor de vin. Nefericitul a ateri- 
zat cu picioarele înainte în smoala clocotită și a fost găsit 
cu capul atârnând peste marginea cazanului: restul trupu- 
lui era ars până la oase. Criticii regimului aspru de taxe al 
lui lustinian au tras și ei concluziile cuvenite și fără îndo- 
ială au luat la cunoștință cu o urmă de mulțumire cá Ana- 
toliu, un înalt funcționar responsabil de impozite, a pierit 
în seismul de la Constantinopol din 557. Omul se afla în 
pat când cutremurul a desprins o placă de marmură de pe 
perete, iar aceasta, în cădere, i-a zdrobit craniul. Simbolică 
a părut să fie și soarta celei mai remarcabile dintre realiză- 
rile lui Iustinian, noua catedrală Hagia Sofia. A rezistat 
seismului din 557, dar la baza domului au apărut crăpă- 
turi de rău augur. Au început lucrările de reparaţie, dar 
după cinci luni o parte a cupolei s-a prăbușit, iar fragmen- 
tele de zidărie au distrus altarul înalt. A fost nevoie ca 
domul să fie reclădit, într-o formă mai îngustă, mai puțin 
ambițioasă, catedrala fiind redeschisă abia in 563. 


Iustinian nu avea cum să intervină atunci când apărea 
ciuma sau se produceau cutremure, putea doar să renunțe 
la colectarea taxelor în regiunile afectate. Pentru rezolva- 
rea problemelor militare însă, a alocat fără să stea pe 
gânduri bani şi trupe. Un șir de generali au fost trimiși să 

îi înfrunte pe berberii din nordul Africii, până când, in cele 
din urmă, Ioan Troglita a reuşit să-i zdrobească în 547. Ius- 
tinian l-a trimis înapoi în Italia pe Belizarie, ca să se ocupe 
de Totila, dar generalul ajuns la o vârstă înaintată era mai 
puţin capabil să controleze evenimentele. Nu a reușit să 
salveze Roma, care a căzut din nou în mâinile ostrogoților, 
şi în majoritatea timpului, după cum ne spune secretarul 
său, Procopiu, naviga dintr-un oras fortificat de coastă 
spre următorul, aproape fără să pună piciorul pe uscat. 
Apoi a reușit să smulgă Roma înapoi de la Totila, dar după 
rechemarea lui la Constantinopol, la începutul anului 549, 
Cetatea Eternă a fost iarăși pierdută. Evenimentele au luat 
o întorsătură favorabilă abia după ce un nou comandant, 
eunucul Narses, a ajuns la Ravenna, singura bază cu ade- 
vărat sigură a bizantinilor din Italia, aducând cu el o 
armată destul de mare și bani. Probabil că banii sunt cei 
care au făcut diferența, permițându-i lui Narses să-și hrá- 
nească oamenii şi să le plătească solda fără să-i oprime pe 
localnicii italieni. Astfel, când s-a ajuns la momentul 
confruntării decisive cu Totila de la Busta Gallorum, în 
vara anului 552, Narses dispunea de circa 25 000 de sol- 
dati, împreună cu trupe puse la dispoziție de diverse triburi 
germanice, ca longobarzii și herulii. Tactica lui Totila în acea 
zi a fost să simuleze o retragere şi apoi să lanseze un atac 
compact de cavalerie asupra armatei bizantine, odată ce-și 
lăsa garda jos. Din nefericire pentru el, Narses ghicise ce 
aveau de gând ostrogoții și își plasase cavaleria pe flancuri, 
ca să poată încercui inamicul. Prinși în cursă, 6 000 de ostro- 
goți au murit în luptă, printre ei şi Totila. 

Nici această victorie copleşitoare nu a pus capăt războ- 
iului. Roma a fost recuperată din nou la scurt timp după 
bătălie, a cincea asemenea schimbare din 536 si până 
atunci, însă ostrogoții tot nu au capitulat. Au găsit un nou 
rege, Teias, și au adunat o nouă armată. Narses a trebuit să 

se lupte din nou cu ei in anul urmátor, la Mons Lactarius!, 
in Campania, zdrobindu-si din nou dușmanii. Unele orașe 
au rezistat. Verona a capitulat abia in 561, moment in care 
s-a putut afirma in sfârşit cá Italia fusese cucerită și făcea 
din nou parte din imperiu. 


După războaie și dezastre fără sfârșit, ultimii ani ai lui 
Iustinian au fost departe de optimismul exuberant de la 
urcarea lui pe tron. Fuseseră recuperate Africa de Nord, 
Sicilia, Italia şi chiar şi o parte din sudul Spaniei, însă cu o 
enormă risipă de vieți și de bani. Nimeni nu avea idee cât 
anume se cheltuise pentru războaie și pentru programul de 
construcții. Potrivit lui Procopiu, la Constantinopol se făceau 
frecvent speculaţii: dacă trezoreria era goală sau dacă nu 
cumva sume importante fuseseră dosite în spatele zidurilor 
din Marele Palat. Lui Iustinian nu i se cerea desigur să-și 
facă publice conturile. Începuseră să apară semne de nemul- 
tumire si se zvonea că bătrânul împărat pierduse controlul 
asupra situației. Cu paranoia alimentată de comploturile 
de detronare, reale sau imaginate, lustinian a început să-i 
lovească orbește pe cei din jur. Spre sfârșitul anului 562, s-a 
produs un val de arestări după descoperirea unui plan de 
asasinare a împăratului, printre suspecti fiind mai multe 
personaje cu faimă. A căzut în dizgrație până şi Belizarie, 
bănuit și el. A fost însă reabilitat în anul următor. 

Pe măsură ce treceau anii, locuitorii Constantinopolu- 
lui erau tot mai stăpâniți de sentimentul unei nenorociri 
iminente. Iustinian și Teodora nu aveau copii si nu exista 


! Numită şi bătălia de la Vezuviu, din 552, azi Munţii Lattari (n. red.). 

niciun alt succesor evident. Íntr-o zi din septembrie 560, la 
câțiva ani după moartea împărătesei, pe străzi s-a răspân- 
dit știrea că suveranul nu primea vizitatori si cá nu mai 
fusese văzut de câteva zile. Nu peste mult timp s-a spus că 
a murit, iar mulțimea s-a năpustit în brutării să-și facă pro- 
vizii pentru vremurile nesigure care urmau. Până la sfârși- 
tul acelei zile, nu se mai găsea nicăieri pâine și magazinele 
din tot orașul erau închise. Abia atunci s-a aflat că împăratul 
îşi anulase audientele din cauza unei simple dureri de cap. 

Panica s-a dovedit absolut fără obiect. Când Iustinian 
s-a stins, în patul său, în noaptea de 14 noiembrie 565, 
transferul de putere s-a petrecut simplu si fără incidente. 
Un mesaj a fost trimis la reședința lui Iustin, nepotul impá- 
ratului, care a venit la Marele Palat traversând Augusteio- 
nul, în zori, când ciripitul păsărilor întâmpina răsăritul. 
Acolo a fost aclamat de garda palatului și încoronat de 
patriarh, sub numele de Iustin al II-lea. Mai târziu, a strá- 
bătut lungul coridor care făcea legătura dintre palat și loja 
imperială a Hipodromului, fiind întâmpinat cu urale de 
gloata uriașă a Albastrilor si Verzilor, adunată când aflase 
de decesul bătrânului împărat. Apoi o procesiune fune- 
rară solemnă a pornit de la Marele Palat, purtând trupul 
lui Iustinian sub un giulgiu greu, brodat cu scene din victo- 
riile asupra vandalilor şi ostrogoților. Împăratul a fost 
înmormântat în Biserica Sfinții Apostoli, într-un sarcofag 
impunător, din marmură. Una dintre primele măsuri 
luate de noul împărat a fost să anuleze o reformă minoră 
a lui Iustinian: a reînființat consulatul, asumându-și 
chiar el funcția supremă. 

Astfel, după tulburările din cea de-a doua jumătate a 
domniei lui Iustinian, multi trebuie să-și fi imaginat cá 
lucrurile vor reintra în normal. Privind dinspre marginea 
de vest a imperiului lui Iustin al II-lea, de la Ravenna, s-ar fi 
zis că vechea ordine fusese restabilită. Dominația ostrogotá 


gh Jonathan Harris 


fusese rásturnatá, iar bisericile ariene ale lui Teodoric fuse- 
será convertite la ritul calcedonian. Biserica San Vitale, clá- 
direa a cárei constructie incepuse sub domnia lui Teodoric, 
a fost terminatá si sfintitá in timpul lui Iustinian. Portretele 
in mozaic ale impáratului si Teodorei au fost plasate de o 
parte si alta a altarului înalt, contemplând adunarea credin- 
ciosilor cu priviri autoritare. Spre deosebire de statuia 
ecvestră de la Constantinopol, aceste mozaicuri au supra- 
vietuit: monumentul potrivit pentru un bărbat care aparent 
făcuse atât de mult spre consolidarea Bizanțului, dar a cărui 
moștenire avea să aducă statul în pragul pierzaniei. Deoa- 
rece aparența de calm și de continuitate era amăgitoare. 
Curând, Bizanțul avea să se afle în mijlocul unui potop. 


3 


POTOPUL 


,Primejdia nu este lipsitá de compensatiile ei, ba chiar 
deschide calea vietii eterne. Sá stám cu vitejie si Domnul 
Dumnezeul nostru ne va veni în ajutor și-l va zdrobi pe 
dușman.“ 

HERACLIU 


Amiază, în Alexandria, în jurul anului 607. Orașul 
rămăsese pustiu, pentru că aproape toți oamenii se retră- 
seseră în case evitând canicula. Doar doi călugări, loan 
Moshu și Sofronie, erau pe stradă, mergând spre casa lui 
Ștefan sofistul, pentru un lucru ce nu suferea amânare. 
l-au bătut la ușă si o slujnică a scos capul pe o fereastră de la 
etaj spunându-le că stăpânul ei încă se odihnea. Poate se 
întorceau mai târziu? Călugării au hotărât să se adăpostească 
în apropiere, la Tetrapilon, o răscruce umbrită de un arc 
susținut pe patru coloane. În acea căldură molesitoare nu 
mai era nimeni acolo, în afară de trei orbi. 

Călugării s-au așezat în liniște lângă o coloană și au 
deschis cărțile pe care le aveau la ei, dar curând au fost 

distrasi si au inceput sá asculte conversatia celor trei care, 
de cealaltá parte a drumului, povesteau cum isi pierdu- 
será vederea. Unul se imbolnávise de oftalmie pe cánd era 
marinar, un altul se ránise la ochi pe când lucra ca sticlar. 
Cel de-al treilea a trebuit să fie îndemnat să-și spună isto- 
ria, dar în cele din urmă le-a mărturisit că, în tinerețe, se 
apucase de furtișaguri mărunte ca să nu trebuiască să 
muncească pentru a-și agonisi traiul. Într-o zi, a văzut 
trecând un convoi mortuar spre cimitirul din spatele 
Bisericii Sf. loan, iar răposatul purta haine bogate. S-a 
întors în acel loc noaptea, a deschis mormântul și a scos cu 
grijă toate veșmintele de pe trupul decedatului, lăsându-l 
învelit doar în giulgiu. Se pregătea să plece cu prada când 
i-a trecut prin gând că s-ar putea alege cu ceva şi de pe 
urma giulgiului și s-a întors să-l ia. Atunci mortul a deschis 
deodată ochii și s-a ridicat. Și-a întins mâinile făcute 
gheară spre intrusul încremenit de groază şi i-a scos ochii. 
Moshu si Sofronie au rămas atât de impresionați de cele 
auzite, încât au decis să se îndepărteze pe nesimţite și să 
lase treaba lor urgentă pe altă dată. 

Cei doi nu se trăgeau din Alexandria, ci veniseră din 
Siria, de la Damasc, ca să depună jurământul monahal la 
Mănăstirea Sf. Teodosiu de lângă Betleem. De aici, după 
obiceiul multor călugări bizantini, pribegiseră dintr-o 
mănăstire în alta, fuseseră pe Muntele Sinai din Egipt şi 
ajunseseră la lerusalim în 594. Moshu a însemnat poveștile 
de folos auzite în călătoriile lor, cum ar fi cea a orbului din 
Alexandria, integrându-le în cartea intitulată Livada duhov- 
nicească (Limonariul), cu intenţia de a oferi lecturi exemplare 
călugărilor, ascetilor și, în general, celor care preţuiesc 
acest stil de viață. Pe măsura scurgerii primelor două 
decenii ale secolului al VII-lea, Moshu și Sofronie nu au 
mai călătorit spre zidirea lor morală, ci pentru a-și salva 
viaţa, în mijlocul năruirii imperiului. 

Criza s-a adâncit vreme de mai multi ani, începând 
chiar de la moartea lui Iustinian, în 565. La numai trei ani 
după înhumarea lui în marele mausoleu, au apărut pri- 
mele fisuri la graniţele întinse ale imperiului. Pe măsură ce 
creștea presiunea din partea avarilor asupra triburilor ger- 
manice din teritoriile de la nord de Dunăre, tribul longo- 
bard a hotărât să urmeze calea de siguranță obișnuită și a 
traversat hotarele Italiei bizantine. Nu era câtuși de puțin 
o întâmplare fără precedent, iar guvernatorul bizantin de 
la Ravenna s-a străduit să se impotriveascá noilor sosiți, 
care au început să cucerească pe rând orașe din nordul 
Italiei - mai întâi Milano, in 569, apoi Pavia, in 571. Lipsiti 
de forța militară necesară pentru a-i alunga pe longobarzi, 
bizantinii au încercat toate celelalte metode. Sipete pline 
cu monede de aur au fost trimise francilor invecinati ca 
să-i convingă să-i atace pe longobarzi, însă aceștia, deși au 
acceptat banii, nu au respectat înțelegerea. Încetul cu înce- 
tul, longobarzii arieni i-au împins pe bizantini spre sud, 
izolându-i la Ravenna si în alte câteva orașe de pe țărmul 
Italiei, intrând în posesia majorităţii teritoriului smuls de 
la ostrogoți cu atâtea sacrificii. 

De peste tot veneau semnale că frontierele cedează. În 
mica enclavă din sudul Spaniei, recuperată în anii 550, a 
crescut presiunea vizigoților, care au ocupat cetatea Cor- 
doba in 572. La hotarele de răsărit, Chosroe I a arătat aceeași 
amnezie în privinţa tratatelor și a cucerit orașul fortificat 
Daras în 573, dezastru care l-a scos din minţi pe Iustin al 
II-lea, urmașul lui Iustinian. Cea mai îngrijorătoare era situ- 
atia de la frontiera dunăreană. La începutul domniei sale, 
Iustin al II-lea se simtise destul de sigur încât să anuleze 
plata tributului anual către avari, care atunci erau implicați 
într-o serie de războaie prin care își apărau hegemonia la 

nord de Dunáre. Calculul lui a fost extrem de gresit. Avarii 
erau cáláreti rapizi, inarmati cu arcuri, care purtau lanturi 
prinse pe trup si părul lung si neingrijit. Erau temuti tot atât 
de mult de alte triburi de-a lungul Dunării, cât si de bizan- 
tini. În 567, îi zdrobiserá pe gepizi cu ajutorul longobarzilor 
şi apoi se întorseseră împotriva foștilor aliați, pe care îi 
fugăriseră dincolo de Alpi și de hotarele Italiei bizantine. În 
580 reprezentau puterea dominantă în bazinul dunărean, 
unde slavii, Kutrigurii și alte triburi le plăteau tribut și le 
recunoșteau supremaţia. Odată ce își asiguraseră această 
autoritate, au început să atace teritorii imperiale împreună 
cu aliații și tributarii lor. În jurul anului 570 au pus pe fugă 
o armată bizantină, iar în 581 au capturat orașul Sirmium. 
L-au retrocedat numai după ce împăratul a fost de acord să 
le plătească anual 80 000 de monede de aur. Usurinta cu 
care avarii au ocupat Sirmium a fost şi motivul pentru care 
pacea nu a durat. Hanul lor și-a dat seama că putea obține 
tot ce își dorea. A pretins ca de la Constantinopol să i se tri- 
mită un divan din aur, împreună cu un elefant, creatură aşa 
cum el nu mai văzuse. În laşitatea lui, împăratul a făcut așa 
cum i se ceruse, dar când divanul si elefantul au ajuns la 
destinaţie, hanul l-a anunţat că era extrem de dezamăgit și 
le-a trimis înapoi. Raidurile au continuat. În vara anului 
583, avarii au ajuns până în portul Anchialos, iar în anul 
următor au pus la cale ca aliații lor slavi să invadeze Balca- 
nii bizantini. Raidurile au luat cu totul altă amploare și gru- 
purile de slavi, mai ales, au început să se așeze pe teritoriul 
imperial. Oricât ar fi fost de obișnuiți suveranii imperiului 
să facă față amenințărilor de la frontierele lor din partea tri- 
burilor nesupuse, este evident că proporţiile și ferocitatea 
din ce în ce mai mare a acestor atacuri de la sfârşitul secolu- 
lui al VI-lea i-au luat prin surprindere. 

Între timp, imperiul era condus de Mauriciu (582-602), 
care se urcase pe tron graţie acelui gen de cuminte consens 

constitutional pentru care bizantinii nu au fost niciodatá 
suficient láudati. Fostul împărat, Tiberiu al II-lea (578-582), 
nu avea un fiu care să-l urmeze la tron, iar în august 582 
medicii i-au adus la cunoștință că nu mai avea mult de 
trăit. Mauriciu tocmai se întorsese la Constantinopol de pe 
frontiera de răsărit, unde obținuse o victorie importantă asu- 
pra persanilor, iar Tiberiu a hotărât să-i dea generalului mâna 
fiicei lui, Constantia, si să-l asocieze la domnie. În ziua dublei 
ceremonii, Tiberiu a ţinut un discurs memorabil, asigurând 
publicul că în acele vremuri grele aveau nevoie de un om 
excepțional care să-i conducă și că acela era Mauriciu. Chiar 
a doua zi, Tiberiu a mâncat niște dude stricate și a murit. 
Prin urmare, Mauriciu s-a văzut răspunzător să găsească 
soluții nu numai pentru neutralizarea avarilor din Balcani, 
dar și a longobarzilor din Italia și a persanilor. Deşi părea 
imposibil, a fost la un pas să reuşească. 

Era cât se poate de limpede că imperiul nu dispunea de 
suficiente resurse să înfrunte simultan toate amenințările, 
prin urmare trebuia luată o decizie în privinţa prioritáti- 
lor. În Africa de Nord era în bună măsură pace, iar în Italia 
nu se întâmplau multe, forțele imperiale fiind bine adă- 
postite în spatele zidurilor din Ravenna si din sud, din 
Apulia si Calabria. Mauriciu a decis atunci cá, pentru 
moment, aceste provincii apusene trebuie lăsate pe cont 
propriu și a introdus și o reformă administrativă inspirată, 
care să contribuie la stabilizarea situației. Guvernatorii 
Cartaginei și Ravennei au fost numiţi exarhi, având con- 
trol complet atât în domeniul militar, cât și în cel al admi- 
nistratiei civile. Ei erau comandanți ai armatei și în același 
timp strângeau impozitele care o finantau, direct de la 
populaţia locală. Aceste competente largi le-au asigurat 
mijloacele de a reacționa eficient la amenințările din regi- 
unea lor, dar exarhilor trebuie să le fi fost limpede de la 
bun început că, din acel moment, se bizuiau exclusiv pe 

propriile lor resurse: nimeni, la Constantinopol, nu mai 
avea să audă apelurile lor de a li se aloca noi mijloace. 
Împrejurările l-au ajutat pe Mauriciu să și dezamorseze 
amenințarea dinspre răsărit, din partea Persiei sasanide. 
Teribilul Chosroe I murise în 579, iar în februarie 590 
regele persan Hormisdas al IV-lea a fost răsturnat și înlo- 
cuit de cel mai de succes general al său, Baram. Însă fiul și 
moștenitorul lui Hormisdas, Chosroe al II-lea, s-a refugiat 
pe teritoriul bizantin și i-a scris lui Mauriciu cerându-i aju- 
tor pentru a fi repus în drepturi. Mauriciu a oferit o forță 
care să îi ajute pe partizanii lui Chosroe și, împreună, au 
invadat Imperiul Persan și l-au alungat pe Baram. Chosroe 
a încheiat apoi un tratat cu bizantinii, retrocedându-le ora- 
şele Daras şi Martiropolis și promițând pace fără de sfârşit 
binefăcătorului său, Mauriciu. 

Astfel, din 591, Mauriciu a putut să-și îndrepte întreaga 
atenţie asupra avarilor și, cum mijloacele diplomatice 
dăduseră greş, a căutat o soluție militară radicală. În primă- 
vara anului 593, l-a trimis pe generalul Priscus la granița 
dunăreană, în fruntea unor forte considerabile. Scopul era 
să-i împingă pe slavii aşezaţi în zonă înapoi, peste Dunăre; 
armata bizantină, care cuprindea mulți dintre veteranii 
întorși din campania în Persia, a ieșit victorioasă din fie- 
care ciocnire. Avarii au protestat împotriva atacului asu- 
pra aliaţilor, dar bizantinii s-au simțit suficient de puternici 
ca să-i ignore. În 599, Priscus a câștigat o serie de bătălii 
memorabile asupra slavilor și avarilor, în care zeci de mii 
dintre aceștia au fost omorâţi sau luaţi prizonieri. 

Dar a fost un succes iluzoriu. Bizantinii nu reușiseră să 
aplice o lovitură decisivă, deoarece slavii acționau în gru- 
puri mici, greu de detectat și de urmărit. Armata a trebuit 
să se întoarcă aici, vară după vară, mereu cu același rezul- 
tat. Costurile acestor campanii au început să reprezinte o 
povară serioasă pentru finanţele imperiale. Începând din 

vremurile romane, fiecare provincie trebuia sá pláteascá un 
impozit pe avere de circa 176 si un impozit unic egal pentru 
fiecare adult. Principalul oras dintr-o provincie era respon- 
sabil de administrarea si colectarea lor si de transmiterea 
veniturilor cátre guvernul central Sirul de rázboaie si de 
dezastre naturale din secolul al VI-lea a făcut însă ca orașele 
şi provinciile să fie tot mai sărace si mai puțin capabile să 
plătească sau să administreze impozitele. Deficitele rezul- 
tate au stat în calea eforturilor lui Mauriciu de a echipa și 
trimite în campanie o armată eficientă. Soluţia lui pentru 
problema victoriilor scăpate printre degete şi a finanțelor în 
scădere a fost una radicală și riscantă, care în cele din urmă 
avea să-l coste atât tronul, cât și viaţa. În toamna anului 602, 
a ordonat ca armata din Balcani, aflată acum sub comanda 
fratelui său, Petru, să nu se retragă ca de obicei în Tracia, 
la sfârșitul sezonului de campanie, ci să traverseze în teri- 
toriul slav de la nord de Dunăre și să-și petreacă iarna hár- 
tuind inamicul acolo unde s-ar fi așteptat mai puțin. 
Soldaţii urmau să trăiască de pe urma resurselor locale, 
scutind astfel vistieria de costurile aprovizionării lor. 
Vestea acestor ordine a fost întâmpinată cu indignare 
în tabăra bizantină. Multi dintre soldati puseseră mâna pe 
o pradă bogată în campania de vară şi doreau să ajungă 
cu ea acasă în siguranţă. Au protestat împotriva acestor 
dispoziţii si s-au răzvrătit, alegându-și lider pe un ofițer 
numit Focas. Petru a pierdut controlul asupra situației și a 
fugit la Constantinopol. Armata l-a urmat, hotărâtă să-l 
dea jos de pe tron pe Mauriciu, pe care acum il detesta. La 
auzul ştirilor despre revoltă, împăratul a încercat mai întâi 
să mușamalizeze totul și a ordonat desfășurarea unei serii 
de curse de care, ca să abată atenția populaţiei. Dar 
curând s-a văzut limpede că poporul din Constantinopol 
îşi pierduse încrederea în domnia lui. Cete de Albastri și 
de Verzi bântuiau pe străzi, strigând sloganuri de insultă 

si îndemnându-l pe Germanos, rudă prin alianță cu 
Mauriciu, să pună mâna pe tron. Temându-se probabil cá 
armata lui Focas va fi lăsată să intre în Constantinopol de 
susținători din interior, Mauriciu a fugit noaptea din oraș 
pe o navă care i-a dus pe el și familia sa pe celălalt mal al 
Mării Marmara, unde spera că va putea intra în legătură 
cu prietenul său, Chosroe al II-lea din Persia. Cât priveşte 
cetățenii capitalei, fuga lui echivala cu abdicarea. A doua 
zi, patriarhul a mers la Focas, care isi stabilise tabăra la 
Hebdomon, nu departe de zidurile de vest ale Constanti- 
nopolului, si acolo l-a încoronat împărat. Focas și-a făcut 
apoi intrarea triumfală în oraș, într-un car tras de patru cai 
albi pe străzile pline de oameni care îl aclamau. 

Până în acea clipă, transferul de putere se petrecuse 
practic fără vărsare de sânge și ar fi fost şanse să nu se 
întâmple nimic, dacă nu ar fi existat acele facțiuni mereu 
puse pe ceartă. Albaștrii si Verzii fuseseră uniti în opoziția 
lor față de Mauriciu, dar după plecarea lui între galerii s-a 
iscat o dispută legată de locul de unde să-l aclame fiecare 
pe noul împărat. Focas a trimis trupe pentru restabilirea 
ordinii, iar Albastrii au început să scandeze sarcastic 
Temându-se să nu se producă o 
revoltă pentru readucerea la tron a predecesorului, Focas 


I^ 


„Mauriciu nu e mort 


a ordonat uciderea lui Mauriciu. Soldaţii lui i-au târât pe 
fostul împărat și pe opt membri ai familiei sale din biserica 
unde se refugiaseră și i-au dus în portul oraşului Calce- 
don, vizavi de Constantinopol. Mauriciu și patru dintre 
fiii săi, cel mai mic fiind abia un copil, au fost decapitati. 
Testele lor au fost aduse la Constantinopol si expuse 
public, într-un spațiu de paradă al armatei. Trupurile 
le-au fost aruncate în Bosfor, dar bucăţi din ele s-au întors 
la mal, fiind mâncate de câini în văzul trecătorilor. 

Dacă Focas şi-a imaginat că după acest act violent va 
rămâne netulburat pe tron, s-a înşelat amarnic. Prin 

brutalitatea sfârșitului sáu, Mauriciu a devenit, dintr-un 
cârmuitor ratat, un sfânt și un martir. Vestea eroismului cu 
care își întâmpinase moartea s-a răspândit cu repeziciune. 
Doica fiului său cel mic, se spune, şi-a oferit propriul copil, 
în speranţa că prin acest schimb va salva măcar un mem- 
bru al familiei, însă Mauriciu a observat gestul ei și a insis- 
tat ca băiatul lui să fie cel dat pe mâna gâdelui. Mai mult 
decât atât, prin ocuparea tronului și ordonarea acestor 
asasinate, Focas pusese capăt unei perioade începute cu 
domnia lui Constantin, când transferul de putere de la un 
împărat la următorul se făcuse în general pașnic. Cum crease 
acest precedent, s-a temut tot mai tare că împotriva lui s-ar 
putea organiza o contralovitură și a continuat seria crimelor, 
lichidându-le mai întâi pe rudele lui Mauriciu și pe cei mai 
importanti apropiați, apoi pe soția acestuia, fosta impárá- 
teasă Constantia, și pe fiicele lor. Printre victime s-au 
numărat câţiva dintre cei mai de succes generali ai impe- 
riului, comandanți în campaniile împotriva avarilor şi per- 
sanilor. Acest fapt s-a dovedit extrem de nefericit, deoarece 
Focas avea să aibă curând nevoie de soldaţi capabili. 

În primăvara anului 603, noul împărat a trimis o 
delegaţie in Persia care să-i anunţe lui Chosroe al [II-lea 
ascensiunea sa pe tron. Vestea nu a fost bine primită. 
Chosroe a vrut să afle ce s-a întâmplat cu prietenul și bine- 
făcătorul lui Mauriciu și a declarat că avea la curtea lui pe 
unul dintre fiii acestuia, supraviețuitor al masacrului. Atât 
indignarea cât și afirmaţia lui Chosroe erau mincinoase. În 
realitate, Chosroe considera că i se oferise ocazia dorită 
pentru a reîncepe războiul cu Bizanțul. Acum avea pretex- 
tul potrivit și, atât timp cât împăratul trebuia să-și concen- 
treze întreaga atenţie asupra consolidării poziției sale la 
Constantinopol, persanii se puteau aștepta să întâmpine o 
slabă rezistență. În vara anului 604, armata lui Chosroe a 
trecut granița și a ocupat orașul Daras, retrocedat lui 

Mauriciu in 591. Opozitia bizantiná a fost sporadicá, in cel 
mai bun caz, si persanii au putut sá asedieze si alte orase, 
printre care Edessa, capturându-le pe rând. 

Ín vreme ce persanii supuneau testelor sistemul de 
apárare din est, avarii si slavii au profitat si ei din plin de 
retragerea armatei bizantine la Constantinopol. Au traversat 
Dunărea în forță si au pătruns prin Grecia până spre sud, 
în Pelopones. Cum nu era nimeni care să-i oprească, au 
renunțat să se mai retragă la sfârşitul verii și au început să 
se așeze pe pământ bizantin. Era limpede pentru oricine 
că Focas îndrepta imperiul spre un dezastru, dar orice 
focar de protest şi revoltă de la Constantinopol fusese 
stins fără milă. O lovitură de succes nu putea veni decât de 
undeva de la marginile imperiului. Nordul Africii rămă- 
sese una dintre puţinele părți neatinse de război și de 
invazii, iar cercurile nemultumite de la Constantinopol au 
intrat în legătură cu exarhul Cartaginei, Heracliu. El fusese 
unul dintre apropiații lui Mauriciu în războiul împotriva 
persanilor din anii 580 și era de așteptat să nu-i fie fidel 
uzurpatorului. Heracliu l-a trimis pe nepotul sáu, Nicetas, 
cu o armată în Egipt, iar pe fiul său, numit tot Heracliu, cu 
o flotă la Constantinopol. Planul era ca întâiul sosit să îl 
detroneze pe Focas și să-i ia locul, ca împărat. Mai tânărul 
Heracliu a ajuns primul cu flota sa în fata zidurilor 
Constantinopolului, la 3 octombrie 610. Dacă ar fi fost 
întâmpinat cu hotărâre si loialitate față de împăratul in 
funcţie, șansele lui și ale flotei sale ar fi fost minime. Focas 
își luase în orice caz măsura de precauţie de a le tine osta- 
tece pe mama și pe logodnica lui Heracliu, care din întâm- 
plare se aflau în capitală. 

Însă simpla prezenţă a flotei lui Heracliu a avut darul 
să dinamizeze opoziția din interiorul orașului. În ultimele 
luni, facțiunea Verzilor se împotrivise din ce în ce mai 
mult lui Focas, iar suporterii au trecut acum la acțiune 

directă, luând cu asalt casa in care erau ținute mama și 
logodnica lui Heracliu şi eliberându-le. Mulțimea nu a trecut 
la alte acte de violenţă, deoarece, în primele ore ale zilei de 
5 octombrie, doi dintre curtenii de vază au intrat în aparta- 
mentul lui Focas din palatul imperial și l-au tras din pat. 
L-au îmbrâncit pe împăratul gol-puscá pe o scară până la 
malul apei, unde l-au pus într-un caic și au vâslit până la 
corabia-amiral a lui Heracliu. În fata sfârșitului, Focas s-a 
arătat la fel de curajos ca Mauriciu. Când Heracliu a vrut 
să știe cum justifică felul cum condusese imperiul în ultimii 
opt ani, Focas i-a replicat: „Nu mă îndoiesc că-l vei conduce 
mai bine!“ Atunci lui Focas i-a fost retezat brațul drept si la 
scurt timp și capul. Trupul lui a fost ars mai târziu, într-una 
din pieţele din centrul Constantinopolului. La câteva ore 
după această crimă brutală, Heracliu a fost încoronat împă- 
rat de către patriarh, în catedrala lui Iustinian, Hagia Sofia. 
Afară, pe străzi, cete ale Verzilor triumfători ardeau ima- 
gini ale lui Focas și drapele ale facțiunii Albastre. În acest 
fel violent, echilibrul politic a fost restabilit. 


Chiar dacă lovitura de la 610 a pus capăt tulburărilor 
din capitală, schimbarea suveranului a agravat si mai mult 
situația pe granite, ceea ce poate să fi dat un aer profetic 
ultimelor cuvinte ale lui Focas. Raidurile avarilor și slavi- 
lor au devenit si mai intense — ajungând până la distruge- 
rea totală a orașului Justiniana Prima și la asedierea 
Tesalonicului. Deşi puternicul sistem de apărare al cetății 
i-a ţinut la respect, zona de sate din jur ieșea rapid de sub 
controlul bizantin. În Italia, longobarzii au ocupat restul 
orașelor bizantine de pe coastele Toscanei și curând au 
fost pierdute și ultimele posesiuni din Spania. Dar cele 

mai proaste stiri au venit din est. Chosroe al II-lea nu avea 
nici cea mai mică intenţie să-și înceteze campania acum, 
dupá rázbunarea uciderii lui Mauriciu, si incursiunile din 
Siria au continuat. Ín primávara lui 614, armata sa a pornit 
spre sud, spre Cezareea, pe tármul Palestinei, pentru ca 
apoi să se întoarcă spre interior, îndreptându-se către Ieru- 
salim. În regiune nu exista o armată imperială care să ofere 
protecţie, iar patriarhul orașului, Zaharia, a fost dispus să 
deschidă negocieri cu persanii, cu gândul de a le oferi bani 
în schimbul libertăţii. Auzind de planul său, Albaștrii şi 
Verzii de la Ierusalim au demonstrat pe străzi, cerând ca 
orașul să fie apărat cu orice pret. Zaharia a cedat fără tra- 
gere de inimă și a luat asupra sa organizarea apărării, 
aducând un detașament din apropiere, de la Ierihon. Din 
nefericire, aceste întăriri au sosit după ce persanii ridica- 
seră deja tabăra în jurul Ierusalimului și, văzând forțele cu 
care ar fi trebuit să se măsoare, soldaţii au plecat în grabă 
de unde veniseră. La 15 aprilie, persanii au pornit asaltul 
asupra zidurilor, folosind catapulte cu bolovani. După 
câteva săptămâni, au reușit să deschidă o breșă în fortifi- 
catii, prin care au pătruns trupele. Din motive nu tocmai 
limpezi, persanii au ucis la întâmplare populaţia civilă, 
până la câteva zeci de mii. La măcel au participat si evreii 
localnici, care aveau probabil multe polite de plătit după 
anii de dominație creștină. Au fost devastate si arse multe 
biserici şi mănăstiri, din ele fiind prădat tot ce a fost de 
valoare. Supraviețuitorii, printre care patriarhul, au fost 
duși în robie în Persia. Persanii au luat cu ei și ceea ce se 
considera a fi Adevărata Cruce, pe care fusese răstignit 
Hristos, un eveniment care se credea că prevesteste imi- 
nenta prăbușire a imperiului și a religiei creștine. 

Această catastrofă a fost foarte diferită de căderea 
Antiohiei din 540. Atunci persanii își strânseseră prăzile și 
porniseră spre acasă. De data asta, armata nu avea să mai 

plece, deoarece regele plánuia sá cucereascá Imperiul 
Bizantin şi să-l integreze în statul său. Ierusalimul a fost 
predat evreilor și zona rurală ocupată. În anul următor, 
armata persană a început să avanseze în Egipt, în vreme ce 
un detaşament comandat de generalul Sahin a traversat 
Asia Mică, fără să i se opună cineva, până pe Bosfor, la 
Calcedon, locul unde fusese asasinat Mauriciu cu treispre- 
zece ani înainte. De acolo, dacă priveau dincolo de apă, 
soldaţii persani puteau distinge cupolele și coloanele 
Constantinopolului. Sahin s-a retras de aici după scurt 
timp, dar în Egipt persanii aveau toată intenţia să rămână. 
Alexandria cea mereu înclinată spre disensiune a căzut în 
mâinile lor în iunie 619, lipsindu-i pe bizantini de cel de-al 
doilea oraș al lor și de una dintre cele mai bogate provin- 
cii. Cum si Balcanii fuseseră aproape în întregime ocupați 
de slavi si de avari, distrugerea imperiului părea acum o 
simplă chestiune de timp. Că nu s-a întâmplat așa se dato- 
rează în parte geniului lui Heracliu, dar și unor evoluții 
intervenite începând cu domnia lui Constantin, exact ace- 
lea de care Zosimus se arătase atât de indignat. Religia 
creștină, spiritualitatea vizuală exprimată prin icoane şi 
cetatea lui Constantin, Constantinopolul, toate aveau să-și 
intre în rol în acest moment de criză supremă. 


Heracliu urma să joace rolul principal în transformarea 
înfrângerii în victorie, ceea ce ne îndreptățește să ne între- 
băm ce a făcut în primii săi zece ani de domnie și de ce nu 
s-a străduit mai mult să prevină pierderea atâtor teritorii. 
Un prim aspect important era alegerea inamicului pe care 
să-l atace mai întâi. În vreme ce Cartagina și Ravenna 
puteau fi lăsate în voie, sub conducerea exarhilor, situația 

din provinciile rásáritene si din Balcani putea fi redresatá 
doar prin interventia unei armate de proportii, iar lui Hera- 
cliu îi lipseau mijloacele să lanseze o ofensivă puternicá 
simultană împotriva persanilor și a avarilor. La început, 
a încercat de mai multe ori să-i dezbine pe dușmani, înche- 
ind pace cu unul ca să se poată concentra asupra celuilalt. 
S-a adresat mai întâi persanilor, ca să aibă mână liberă 
împotriva cetelor de avari, dar Chosroe, care simțea gustul 
victoriei totale, l-a refuzat cu trufie. În cele din urmă a reu- 
sit să încropească un armistițiu cu avarii, în 618, in condi- 
tiile în care s-a angajat să le plătească un tribut extrem de 
ridicat și să-i lase în posesia tuturor pământurilor cucerite. 
A fost o decizie curajoasă și cu siguranţă s-au găsit unii 
care să-l acuze pe împărat de abandonarea supușilor în 
seama barbarilor. În schimb, pacea cu avarii i-a permis lui 
Heracliu să-și transfere trupele din Europa în Asia și să se 
avânte cu întreaga forță militară împotriva persanilor. 
Împăratul a avut înțelepciunea să nu pornească imediat 
la atac. Şi-a petrecut începutul anilor 620 nu mărșăluind 
asupra persanilor în Siria, ci alături de armata sa, în tabere 
ridicate în vestul Asiei Mici, una dintre puţinele zone pe care 
le mai controla. A introdus un regim de instrucție severă, 
împărțind armata în două şi făcând exerciţii de luptă, în 
pregătirea războiului adevărat. Pentru a-i putea plăti și 
întreține pe soldati în această perioadă, a luat de la Biserică 
un „împrumut“, aşa cum sfios a fost denumită operatiu- 
nea, a strâns toate vasele bisericești si candelabrele din aur 
si argint, le-a topit şi a bătut din ele bani. Dar nu era gestul 
unui necredincios. Heracliu a procedat cu acordul deplin 
al autorităților ecleziastice, iar când a început campania, 
s-a străduit mai mult ca oricare altul să o invesmánteze în 
aura unui război drept, pentru apărarea credinței. În tre- 
cut, religia creștină nu subminase zelul soldaților împără- 
testi, aşa cum se temuse Zosimus, dar în ochii multora 

dintre conducátorii Bisericii, mai ales, rázboiul rámásese o 
necesitate dezagreabilá. Acum, in discursurile lui stimula- 
toare adresate trupelor, Heracliu acorda mare importantá 
faptului cá bizantinii luptau pentru Dumnezeu cel Adevárat 
impotriva necredinciosilor, deoarece persanii erau zoroas- 
trieni. Era o indatorire religioasá, spunea el, sá pedepsesti 
atrocitățile împotriva creştinilor din Ierusalim, iar celor 
care își asumau această obligație cucernică le-a promis 
răsplata vieții veșnice în Ceruri. 

Datorită cuvintelor sale emotionante, Heracliu a fost 
deseori considerat cel dintâi cruciat, dar exista o distanță 
considerabilă între felul în care bizantinii purtau război 
împotriva necreștinilor și ideologia cruciadelor, așa cum 
avea ea să se dezvolte mai târziu, în Europa apuseană. 
Diferenţa evidentă era tăcerea clerului bizantin. Dacă în 
Occident papa lansa cruciadele și clerul îi îndemna pe cre- 
dincioși să participe, în Bizanţ rareori se întâmpla la fel. 
Chiar dacă un episcop a fost cel care l-a îndemnat pe Iusti- 
nian să declanșeze războiul împotriva vandalilor arieni 
din nordul Africii în 533, pretinzând că Dumnezeu îi vor- 
bise în vis, Biserica nu le-a fágáduit niciodată participanti- 
lor vreo recompensă spirituală. În Bizanţ, împăratul a fost 
cel care a luat inițiativa să le promită oamenilor săi că 
Dumnezeu le va răsplăti eforturile. Mai mult decât atât, acest 
gen de ideologie triumfalistă coexista cu un pragmatism 
ciudat. Bizantinii nu au fost niciodată convinși că moartea 
în bătălie ar fi o glorie în sine, chiar şi luptând împotriva 
necrestinilor. Un manual de tactică militară scris cam in 
aceeași perioadă recomanda plănuirea atentă și șiretlicurile 
drept mijloace mai bune de a birui dușmanul decât forța 
pură, iar ciocnirile militare prestabilite trebuiau evitate cu 
totul. Multe dintre tacticile propuse în manual sunt cu totul 
lipsite de strălucirea unei cruciade glorioase. Ráspànditi 
informații false și zvonuri fără fond în tabăra inamică, cerea 

autorul anonim, și astfel o veţi demoraliza. Íncurajati-i pe 
oamenii voștri, vestindu-le false victorii care tocmai s-au 
petrecut aiurea, iar dacă unii de-ai vostri dezerteazá, faceți 
ca în mâna inamicului să ajungă scrisori, sugerând că ar fi 
spioni. Bizantinii nu ar fi văzut vreo contradicţie în toate 
astea. În fond, apărarea Imperiului Creștin era o cauză 
atât de dreaptă, încât orice mijloc de atingere a scopului 
era justificat. 

Un alt element specific bizantin în ideea de război sfânt 
era rolul jucat de imaginile religioase. Icoanele ajunseseră 
să ocupe un loc tot mai important în viața bizantină, iar 
Heracliu le-a introdus acum și în strategie. Încă din 610, 
când pornise pe mare de la Cartagina pentru a-l răsturna pe 
Focas, fixase o icoană a Maicii Domnului de prora navei 
sale. lar acum, pregătindu-se să-i înfrunte pe persani, în 
bătălie l-a însoțit o icoană a lui lisus Hristos despre care se 
spunea că ar fi fost miraculoasă, nefiind făcută de mână 
omenească. Este posibil să fi fost vorba de năframa de la 
Camuliana, adusă la Constantinopol în 574. În această pri- 
vintá, Heracliu și Biserica aveau o colaborare perfectă. 
Când s-a apropiat momentul de criză, patriarhul Sergiu a 
dispus ca o imagine a Maicii Domnului cu Pruncul lisus în 
braţe să fie pictată pe toate porţile din fortificațiile terestre 
ale Constantinopolului. Prototipul acestor imagini a fost 
probabilicoana Hodighitria („„Povăţuitoarea“ sau „Îndrumă- 
toarea"), numită astfel pentru că Sfânta Maria arată calea 
mântuirii, și anume spre Prunc. Potrivit credinței unanime, 
portretul Mariei și cel al lui lisus fuseseră pictate de Sfântul 
Evanghelist Luca direct, asa cum îi văzuse pe cei doi. Din 
cáte se pare, icoana fusese adusá din Palestina la Constan- 
tinopol in secolul al V-lea. Iar acum isi ocupa locul aláturi 
de ceilalti apárátori, oamenii in carne si oase de pe ziduri. 

Odatá incheiate pregátirile, Heracliu a pornit spre rásárit 
in primávara anului 624. Se poate presupune cá persanii 

se așteptau ca prima mișcare a împăratului să fie spre Siria, 
în încercarea de a recupera o parte din teritoriul pierdut. 
Dacă așa a fost, armatele lor au așteptat îndelung și zadarnic, 
deoarece Heracliu nu și-a făcut apariția. În schimb, armata 
bizantină a mărșăluit spre est, străbătând Asia Mică, apoi 
spre nord, intrând în Armenia, o regiune de multă vreme 
disputată de cele două imperii. De acolo s-a întors spre 
sud şi s-a năpustit asupra frontierelor persane din nord, 
care erau neapărate. Vestea sosirii bizantinilor a avut efec- 
tul unui trăsnet asupra lui Chosroe al II-lea, care și-a 
rechemat cu disperare forțele în apărarea patriei. Înainte 
să poată reveni, Heracliu a avut ocazia să ocupe și să dis- 
trugă un întreg șir de orașe persane. Când armata lui 
Heracliu s-a apropiat de Shiz, orașul sfânt al zoroastris- 
mului, Chosroe se afla în apropiere, dar a preferat să se 
retragă fără luptă. Trupele bizantine au intrat nestinghe- 
rite în oraș și, din câte se pare, au răzbunat distrugerea 
bisericilor din Ierusalim, distrugând la rândul lor, cu mare 
încântare, templul in care ardea o flacără veșnică. Incursi- 
unea a fost atât de reușită, încât la sfârşitul sezonului de 
campanii Heracliu nu s-a retras în Asia Mică, pe teritoriu 
bizantin, ci a decis să-și petreacă iarna în Armenia, împre- 
ună cu armata. În primăvara următoare, bizantinii și-au 
reluat atacul. Între timp, persanii se pregátiserá, trimițând 
două armate care să-i intercepteze. Heracliu i-a obligat pe 
persani să-l urmărească o cale lungă, prin teren accidentat, 
apoi a acceptat lupta într-un loc preferat de el și a pus pe 
fugă pe rând cele două armate, capturând scutul și armura 
din aur a unuia dintre comandanți, care le aruncase în 
graba de a-și salva viața. Armata bizantină și-a putut apoi 
continua nestingherită campania de distrugeri. 

Íncoltiti in acest fel, Chosroe și generalii lui au conceput 
un plan pentru a-l obliga pe Heracliu să se retragă: aveau 
să-i copieze tactica și să atace direct Constantinopolul, 

forțându-l astfel pe împărat să se întoarcă in grabă și să-şi 
apere capitala. Trimișii persani i-au îndemnat pe avari să 
rupă armistițiul și să se alăture unui asalt unit asupra 
Bizanțului. Hanul s-a lăsat foarte ușor convins, cu atât mai 
mult cu cât deja încălcase de mai multe ori acordul, iar 
imperiul slăbit constituia o ţintă mult prea tentantă. 
Astfel, când Chosroe l-a trimis pe generalul Shahrbaraz in 
fruntea unei armate numeroase în Asia Mică, în primăvara 
anului 626, avarii și aliaţii lor slavi s-au pus și ei în miș- 
care. Persanii au ajuns pe Bosfor la început de iunie, iar la 
scurt timp și avangarda avară a sosit în fata zidurilor din- 
spre uscat, de cealaltă parte a strâmtorii. Aliaţii se puteau 
vedea între ei și comunica dincolo de ape, semnalând prin 
focuri. În orașul prins în cursă domnea o atmosferă rău 
prevestitoare. În mai, pe străzi și în Hagia Sofia avuseseră 
loc revolte și demonstrații împotriva prețului ridicat al 
alimentelor; au fost urgent trimiși curieri să-l anunţe pe 
Heracliu de primejdia ce amenința capitala. 

Indiferent ce sperase Chosroe, știrile nu l-au convins pe 
Heracliu să întrerupă atacul asupra Persiei sau să se retragă 
spre vest. Împăratul a preferat să trimită o treime din 
forțele sale înapoi, pentru apărarea Constantinopolului, 
păstrând restul cu el, în răsărit. A încheiat o alianţă cu un 
trib turcic local, khazarii, și a lansat o invazie din două 
direcţii a Persiei, în ciuda amenințării de acasă. Constanti- 
nopolul a fost lăsat să-și poarte singur de grijă. Heracliu 
nu ar fi recurs niciodată la mișcarea lui îndrăzneață dacă 
nu ar fi știut, de la bun început, cât de greu le-ar fi fost 
avarilor și persanilor să ocupe Constantinopolul: că ar fi 
avut nevoie mai întâi să găsească o cale de a-și uni forțele, 
traversând Bosforul, iar apoi să străpungă fortificațiile 
dinspre uscat. Probabil hanul avar nu era suficient de bine 
informat despre sistemul de apărare al orașului, deoarece 
pare să fi fost sigur de succesul rapid al armatei sale, gratie 

experienţei in materie de masinárii de asediu. La sfârșitul 
lui iulie, in fata zidurilor au fost aduse douásprezece tur- 
nuri si numeroase catapulte si au urmat douá zile de lupte 
intense. Efectul a fost minor, deoarece bolovanii aruncati 
de catapultele avarilor aproape cá nu lásau urme pe blocu- 
rile masive de calcar ale zidurilor. Chiar dacá numeric ii 
întreceau cu mult pe apărători, dispunerea zidurilor făcea 
extrem de dificilă reușita unui asalt de infanterie folosind 
turnuri de asediu. Cei care concepuseră fortificațiile crea- 
seră cu istetime o structură pe trei niveluri de care era 
imposibil să te apropii și să o străpungi. Peretele principal, 
din interior, avea înălțimea de circa doisprezece metri, 
fiind prevăzut din loc în loc cu nouăzeci și șase de turnuri, 
de unde bizantinii răspundeau la tirul avarilor cu baliste și 
catapulte. În fata lui se ridica un alt perete, exterior, puțin 
mai scund și înzestrat cu alte nouăzeci și două de turnuri 
de unde se putea trage asupra avarilor. În fata lui, un sant 
căptușit cu cărămidă, lat de cincisprezece până la două- 
zeci de metri și adânc de cinci până la șapte metri, cu o 
palisadă din cărămidă si lemn pe partea dinspre oras. 
Soldaţii porniţi la asalt ar fi trebuit mai întâi să traverseze 
santul si palisada, sub tirul nimicitor de pe zidul exterior 
şi cel interior. Chiar dacă reușeau să treacă și să captureze 
zidul exterior, rămâneau captivi în coridorul lat de cinci 
metri dintre el și peretele interior. 

Avarii au reușit să manevreze unele dintre turnurile lor 
de asediu până aproape de zidurile mai joase, umplând 
secțiuni ale șanțului, dar nu mai mult de atât. Un grup de 
marinari — care isi lăsaseră navele în port și se aláturaserá 
apărătorilor — a fixat un catarg de creneluri și a legat de el 
un caic de mici dimensiuni, plin cu material combustibil. 
Puneau foc și pe urmă suceau catargul în așa fel încât cai- 
cul să izbească și să incendieze câte un turn de asediu al 
avarilor. Văzând că planul lui este dejucat, hanul a recurs 

la bravadá, trimițând emisari care au cerut predarea ora- 
şului, dacă locuitorii doreau ca viața și proprietățile lor să 
fie crutate. Altfel, a ameninţat el, avea să-i dezlántuie asu- 
pra orașului pe persani, care așteptau în continuare la 
Calcedon. Bizantinii ar fi fost poate mulțumiți să reîn- 
noiască armistițiul și să le plătească și mai mult tribut avari- 
lor, dar cererea de capitulare totală era absolut inacceptabilă. 
Negocierile s-au întrerupt și asediul a continuat. 

Hanul avar ar fi trebuit acum să-și pună în aplicare 
amenințarea de a-i introduce pe persani în bătălie, lucru 
deloc uşor de realizat. Cele două armate erau despărțite 
de Bosfor si niciuna nu dispunea de o flotă care să-i tra- 
verseze pe persani, asigurându-le accesul spre ziduri. 
Avarii aduseseră totuși cu ei rezerve abundente de ceea 
ce astăzi am numi canoe. Erau fără îndoială grosolane, 
fabricate prin scobirea trunchiurilor de copac, dar fiecare 
ar fi fost suficientă ca să aducă doi sau trei bărbaţi de pe 
partea asiatică. În zorii unei zile din august, aceste canoe 
au fost lansate în apele agitate, pornind spre Calcedon. 
Cum s-au îndepărtat de mal, o flotilă bizantină de șapte- 
zeci de nave a ieşit iute din Cornul de Aur și a început să 
scufunde canoele cu ușurință, vâslașii slavi pierind fie 
strápunsi de săgeți, fie înecați. O parte din cei care au 
reuşit să înoate până la mal au fost uciși din ordinul 
hanului, furios de eșec. Fiind cei care au ieșit cel mai 
șifonați din dezastrul maritim, slavii s-au declarat sátui 
de toată afacerea. Au început să se retragă, rázvrátindu-se 
imbufnati din pricina stilului de conducere al stăpânilor 
avari. Rămas în deficit numeric, hanul nu a avut decât să 
le urmeze exemplul, dar cavaleria lui a prădat și incen- 
diat mai multe biserici din vecinătate, în timpul retrage- 
rii. Nici persanii nu mai aveau vreun motiv să rămână și 
au început şi ei retragerea spre est. Spre mijlocul lui 
august, asediul încetase. 

Tactica si strategia atát de inspirate ale lui Heracliu nu 
ar fi servit la nimic dacá cetatea Constantinopolului ar fi 
căzut, în 626. Ţinând seama de poziția ei geografică, asta 
ar fi făcut ca Asia Mică să fie despărțită de restul teritorii- 
lor risipite şi nimic nu ar mai fi susținut coeziunea impe- 
riului. În răsărit nu ar mai fi existat niciun alt oraș sub 
control bizantin ușor de apărat, care să-i ia locul de centru 
administrativ. Singurele soluţii rămăseseră în vest: Ravenna, 
Cartagina sau poate Siracuza. Imperiul ar fi încetat să existe 
la est de Bosfor și bizantinii ar mai fi pierdut și punctul focal 
care definea din ce în ce mai mult cultura și viziunea lor 
asupra lumii. Supravietuind în 626, împotriva oricărei 
aşteptări, Constantinopolul a părut să confirme credința 
bizantină că imperiul se bucura de paza lui Dumnezeu, iar 
orașul și-a dobândit nimbul aproape mitic generat de 
ideea că se afla sub pavăza specială a Maicii Domnului. 

Acum, după ce riscase și iesise victorios, Heracliu şi-a 
continuat atacurile din inima statului inamic. În septem- 
brie 627, a pătruns iarăși în Persia în fruntea armatelor 
sale, surprinzându-l din nou pe Chosroe complet nepre- 
gătit. Regele persan se crezuse la adăpost, deoarece vara și 
sezonul de campanii se apropiau de sfârșit, prin urmare 
abia când armata lui Heracliu ajunsese în dreptul orașului 
antic Ninive i-a ieșit în cale o armată persană de dimensi- 
uni considerabile, barându-i drumul spre Ctesifon. În dimi- 
neata zilei de 12 decembrie 627, cele două armate au început 
bătălia într-un câmp larg și deschis, ciocnirea încheindu-se 
abia spre seară. Heracliu a participat la înfruntare și, la un 
moment dat, a fost lovit de o lance în buză. Ciocnirea a fost 
confuză și sângeroasă, dar la capătul zilei comandantul 
persan era mort, iar bizantinii au rămas stăpâni pe câmpul 
de bătălie, cu douăzeci și opt de drapele inamice captu- 
rate. Rămășițele armatei persane s-au retras, iar Heracliu 
s-a îndreptat spre palatul lui Chosroe de la Dastagerd, din 

apropiere, unde a permis trupelor sá prade si sá ardá. 
Regele, care se aflase aici până cu nouă zile înainte de sosi- 
rea lui Heracliu, se refugiase într-o fermă izolată. Bizantinii 
l-au urmărit, ajungând în acel loc după câteva zile. Chosroe 
dispăruse între timp, dar se spune că Heracliu a rămas 
uimit văzând ușa îngustă prin care se intra în casă. Știind 
că regele persan era un bărbat solid, s-a mirat că reușise să 
pătrundă pe acolo. 

Victoria de la Ninive nu era neapărat decisivă. Armata 
persană gonită rămăsese în bună măsură intactă, iar 
Chosroe a întărit-o cu încă 3 000 de oameni. Dar fuga pre- 
cipitată a regelui și modul greșit în care fusese purtat între- 
gul război determinaseră apariția unei opoziții în interiorul 
propriei sale curți. Un grup de conspiratori conduși de fiul 
său cel mare, Kavadh (Siroy), l-a arestat la 23 februarie 628 
şi l-a asasinat la scurt timp după aceea. Aproape imediat 
după încoronare, Kavadh a intrat în legătură cu Heracliu 
pentru a încheia pacea, promițând să înapoieze toate teri- 
toriile ocupate începând cu 602 si să elibereze toti prizo- 
nierii luaţi în timpul îndelungatului război, inclusiv pe 
patriarhul Zaharia si pe toti ceilalți nefericiti prinși la Ieru- 
salim în 614. Tot atunci, trimisii săi au înapoiat şi Adevă- 
rata Cruce şi alte relicve prădate. Heracliu a acceptat 
condiţiile și s-a retras: își atinsese țintele propuse. Era 
perfect conștient şi că Shahrbaraz, generalul persan care 
atacase Constantinopolul în 626, se afla în conflict cu pala- 
tul din Ctesifon și un război civil putea să izbucnească în 
curând. În anul următor, aşa cum se cuvenea, persanii 
s-au retras din Siria, Palestina și Egipt, graniţele bizantine 
de răsărit revenind la poziţia din 602. 

La întoarcerea sa la Constantinopol, Heracliu a fost 
întâmpinat tumultuos. O mulțime uriașă de cetățeni i-a 
ieșit în cale la Hieria, pe malul asiatic al Bosforului, în 
frunte cu fiul său, Constantin, și cu patriarhul, ţinând cu 

toţii în mâini ramuri de măslin si torte. După traversare, 
convoiul a intrat în oraș și pe Hipodrom a avut loc un 
spectacol grandios, deschis de patru elefanţi aduși ca 
pradă. Însă cea mai amar-emotionantá sărbătorire a victo- 
riei s-a desfășurat la Ierusalim, în primăvara anului 630, 
când Heracliu a redat Cetăţii Sfinte Adevărata Cruce. Erau 
însă si niște conturi de reglat. Evreii, dintre care unii îi aju- 
taserá pe persani, au fost expulzați din oras si li s-a interzis 
să locuiască pe o rază de trei mile împrejurul lui. Creștinii 
nestorieni, o sectă favorizată sub ocupația persană, au fost 
izgoniți din bisericile cetăţii, care au fost apoi date caledo- 
nienilor. Erau măsuri de răzbunare, dar nici pe departe 
atât de aspre pe cât ar fi putut fi. La urma urmei, Heracliu 
își putea permite să fie mărinimos. Obtinuse ceea ce rare- 
ori se poate obține printr-un război - o victorie limpede 
şi absolută, după ani în care oricine se așteptase la o 
înfrângere. Puţini conducători s-au bucurat de acest gen 
de triumf. lar dintre acești puţini, niciunul nu a pierdut 
roadele victoriei atât de repede și de total ca Heracliu. 


Nici nu se încheiase bine șirul sărbătoririlor când au 
început să sosească ştiri despre raiduri arabe la frontiera 
siriană. Nu au fost luate foarte în serios la Constantinopol. 
Arabii obișnuiau să treacă frecvent granița în căutare de 
pradă şi era îndatorirea guvernatorului local să strângă o 
forţă de intervenţie și să-i alunge. O asemenea incursiune 
se petrecuse în primăvara anului 529, când o ceată de arabi 
pătrunsese până în suburbiile Antiohiei, dar se retrăsese 
în grabă când o armată bizantină se năpustise asupra lor. 
Arabii, în general, reprezentau o pacoste, dar nu o ame- 
nintare majoră. Erau divizați în mici triburi și astfel nu 

reuseau sá adune armate comparabile cu cele ale persanilor 
ori avarilor. Mai mult, erau inclinati spre învrăjbiri si 
vendete, în așa fel încât își consumau mare parte din ener- 
gie luptându-se între ei. Cea mai bună cale de a trata cu ei 
era să recrutezi câteva asemenea triburi ca aliați împotriva 
persanilor sau a altor arabi. Unul dintre triburi, cel al 
ghassanizilor, era un vechi aliat al bizantinilor, teritoriul 
lor de la graniţa siriană servind drept tampon împotriva 
incursiunilor altor triburi arabe. În 563, Iustinian îl întâm- 
pinase la Constantinopol pe regele lor, monofizitul al-Ha- 
rith ibn Jabalah, iar la invadarea Persiei din 624 Heracliu 
avusese alături de el un grup important de ghassanizi. 
Prin urmare, istoric privind, bizantinii adoptaseră față de 
arabi aceeași atitudine ca față de alte popoare incomode 
de la hotarele lor. Oricum, Heracliu avea de rezolvat ches- 
tiuni cu mult mai importante decât calmarea unor mici 
incursiuni de la frontiere. 

Victoria spectaculoasă asupra persanilor și recuperarea 
Siriei si Egiptului însemnau că împăratul bizantin trebuia 
să înfrunte din nou chestiunea care îi preocupase pe 
Iustinian si pe cei de dinaintea lui: aceea de a institui cât 
de cât o unitate între creștinii monofiziti și calcedonieni. 
Usurinta cu care persanii ocupaseră provinciile din răsărit 
între 613 si 619 trebuie să se fi datorat, chiar si partial, 
indiferentei localnicilor, care considerau cá nu au niciun 
motiv să opună rezistență invadatorilor si să apere un regim 
care vedea în credinţa lor o erezie. Persanii profitaseră cu 
înțelepciune de această situație. În vreme ce populația 
majoritar calcedoniană din lerusalim a fost masacrată, 
monofizitii au fost lăsaţi in pace. Acum, după ce persanii 
plecaseră spre casă şi guvernatorii bizantini se agezaserá 
din nou în Alexandria și Antiohia, trebuia făcut ceva pen- 
tru ca provinciile răsăritene să fie împăcate cu stăpânirea 
de la Constantinopol. Această problemă avea să urmărească 

Bizanțul de-a lungul întregii sale existente. Desi Constan- 
tinopolul reprezenta un cástig de mare pret, salvator in 
momente de crizá, concentrarea tot mai mare de averi, 
putere si administratie a contribuit la alienarea zonelor 
periferice, ai cáror locuitori considerau capitala un loc 
îndepărtat și străin. Indiferent cu cât succes reușiseră 
împărații să-i apropie pe invadatorii străini și să-i inte- 
greze în sistemul de apărare al statului, propriii lor supuși 
monofiziti, vorbitori de coptă sau siriacă, s-au dovedit un 
obstacol mai greu de trecut. 

Ca alţii înaintea lui, Heracliu a decis să încerce un com- 
promis. În anul 630, s-a întâlnit cu patriarhul monofizit al 
Antiohiei si cu doisprezece alti episcopi ca să găsească o 
formulă acceptabilă pentru ambele tabere. S-a recurs la 
monoenergism, ideea că firea divină și cea omenească a lui 
lisus aveau o singură forță activă (lucrare). În iunie 633, 
Sinodul de la Alexandria a adoptat monoenergismul drept 
doctrină conformă cu tradiția. Monofizitii au părut dis- 
puşi să îl accepte şi, pentru o clipă, s-ar fi zis că s-a pus 
capăt schismei. Inevitabil însă, noua învățătură nu a fost 
pe placul calcedonienilor, protestele de la Constantinopol 
și de la Roma fiind atât de vehemente, încât Heracliu a fost 
obligat să o abandoneze. În 638, s-a recurs la un nou 
compromis, monoteletismul, doctrina potrivit căreia lisus 
Hristos ar avea o fire divină și o alta omenească, dar o sin- 
gură voinţă (voire). Iniţiativa a avut chiar mai puţin supor- 
teri decât cea de dinainte, deoarece era inacceptabilă 
pentru monofiziti, iar dintre calcedonieni foarte puţini au 
agreat-o. Hotărât să o impună, Heracliu a recurs la forță 
şi clerul monofizit s-a văzut din nou intrat în ilegalitate. 
Între timp însă, importanţa chestiunii a fost umbrită de 
un alt val de invadatori. 

Ceea ce nu știau Heracliu și sfetnicii lui era că, în vreme 
ce ei se confruntau cu persanii și se luptau cu formulele 

teologice, intr-un colt obscur al Peninsulei Arabice eveni- 
mentele evoluau extrem de repede. În primăvara anului 
627, pe când Heracliu își plănuia invazia finală din Persia, 
o altă rundă a interminabilelor războaie tribale arabe se 
apropia de sfârșit. Tribul quraish de la Mecca asedia ora- 
şul Medina. Mohamed, conducătorul apărătorilor net 
depășiți numeric, provenea și el tot din tribul quraish şi 
fugise de la Mecca, înainte cu cinci ani, din cauza opoziţiei 
față de ideile lui religioase monoteiste. Asediul s-a inche- 
iat cu un eșec. Locuitorii din Medina au reușit să zădărni- 
cească atacul prin săparea unui sistem de şanţuri în jurul 
zidurilor, care i-a forțat pe cei de la Mecca să se retragă. 
Victoria a marcat începutul ascensiunii lui Mohamed în 
rândul triburilor arabe. Acestea au încheiat pacea cu el, 
rând pe rând, acceptând învăţăturile lui religioase, care 
aveau să se transforme în islam. Înainte de dispariţia lui, 
în 632, Mohamed a impus o unitate politică şi religioasă 
fără precedent în întreaga Peninsulă Arabică. Această 
unitate, mai mult decât religia islamului, este ceea ce a 
reprezentat o mare amenințare pentru vecinii arabilor. 
Transformarea arabilor în musulmani nu i-a făcut câtuși 
de puţin mai războinici. Fuseseră dintotdeauna bătăioși și 
Islamul nu a schimbat această stare de lucruri. În schimb, 
a pus capăt secolelor de conflicte tribale și a creat un stat 
unitar. Unitatea a supraviețuit morţii lui Mohamed, Abu 
Bakr, primul calif, fiind ales succesor sau reprezentant al 
său. Așa se face că incursiunea de la 633, rămasă în bună 
măsură neremarcată la Constantinopol, nu era un raid 
tribal obișnuit, ci primul semn al unei invazii vaste. 
Gravitatea acestei ameninţări a ieșit la suprafață înce- 
tul cu încetul. Când arabii au traversat graniţele la sfársi- 
tul lui 633, reacţia a venit abia la începutul anului următor, 
când un comandant local, Sergiu, a intervenit ca să-i res- 
pingă cu o trupă de mici dimensiuni. Arabii nu au fugit cu 

prada, ca de obicei, ci au stat in loc si au luptat. Sergiu si 
multi dintre ai lui au murit si supravietuitorii au fost luati 
prizonieri si dusi in Arabia. Era o infrángere, dar nu sufi- 
cient de gravá ca sá sune clopotele de alarmá la Constanti- 
nopol. Aflat la baza dela Edessa, din nordul Siriei, Heracliu 
a hotărât să-l trimită în acea zonă pe fratele său, Teodor, să 
se ocupe de incident. După ce Teodor a ieșit șifonat dintr-o 
ciocnire cu arabii la Gabitha, împăratul l-a înlocuit de la 
comandă cu Vahan. Schimbarea a fost cu noroc și forțele 
arabe au fost alungate, suferind pierderi grele. Heracliu 
trebuie să-și fi imaginat că pericolul fusese neutralizat, 
căci și-a început călătoria spre Constantinopol. 

Decizia sa a fost prematură, deoarece la începutul lui 
636 granițele au fost traversate de o armată arabă uriașă, 
aşa cum nu se mai văzuse până atunci. Vahan și-a dat 
seama imediat că nu era un simplu raid, ci o invazie în toată 
regula si a solicitat urgent întăriri. I s-a trimis o armată 
imperială si cele două forte combinate reprezentau un 
răspuns formidabil la atacul musulman, chiar dacă nu 
erau comandate de învingătorul de la Ninive în persoană. 
Cele două armate s-au întâlnit față în față lângă Iarmuk și, 
vreme de mai multe săptămâni, în iulie și august, s-au 
hărțuit si au făcut manevre. Avantajul era fără discuţie de 
partea bizantinilor, mai numeroși şi luptând pe un teren 
familiar, însă, pe măsură ce trecea timpul, au tot apărut 
probleme care i-au împiedicat să dea o lovitură decisivă. 
Vremea le era potrivnică: vântul care bătea mai ales din 
spatele armatei arabe le sufla nisip în obraz. În rândul lor 
existau disensiuni. Ca întotdeauna, armata bizantină 
cuprindea un corp important de aliați arabi. În trecut, ei 
nu avuseseră niciodată scrupule să se bată cu inamici de 
același sânge, dar de data asta se pare că plata acestor 
aliați rămăsese restantă și unii dintre ei au dezertat la 
musulmani. La fel ca Belizarie, Vahan era ţinta unei 

continue campanii de zvonuri, la curtea imperialá, dar si 
în propria lui tabără: era bănuit cá ar plănui să pună mâna 
pe tron. Însă niciuna dintre aceste dificultăți nu ar fi putut 
duce la pierderea bătăliei de către bizantini. Deznodămân- 
tul a fost decis de o lovitură inteligentă a comandantului 
arab, care în primă instanţă a atras armata bizantină într-o 
urmărire, prefăcându-se că se retrage, pentru ca apoi să o 
învăluie, peste noapte, ocupând podul ce reprezenta 
singura cale de întoarcere de pe pozițiile expuse în care se 
aflau bizantinii. Dându-și seama că li se tăiase calea, trupele 
bizantine au intrat în panică și și-au pierdut coeziunea. 
Íncoltiti din toate părţile, au murit cu miile, arabii profi- 
tând de superioritatea lor. La fel ca la Adrianopol în 378, 
armata a fost complet distrusă. Din încercuire nu au mai 
scăpat decât puţini supraviețuitori. Dintr-o singură lovi- 
tură, fusese lichidată rezistența bizantină organizată din 
fata arabilor. De la Iarmuk, musulmanii s-au îndreptat 
spre Damasc, unde porţile le-au fost deschise fără luptă. 
Pare aproape incredibil, dar în acest moment critic 
Heracliu, care demonstrase atâta energie și curaj în victo- 
ria asupra persanilor cu doar câțiva ani în urmă, s-a tras 
acum deoparte, ca un simplu spectator, și, judecând după 
toate aparențele, nu a făcut absolut nimic. Nu a jucat 
niciun rol în lupta de la Iarmuk, rămânând la distanţă, în 
baza lui din Antiohia. După căderea Damascului, în loc să 
încerce să restabilească ordinea, a plecat din regiune, 
îndreptându-se spre vest. A luat cu el Adevărata Cruce, 
recuperată de la persani în 628, ca o recunoaștere deschisă 
că totul era pierdut. Întoarcerea lui acasă a fost cu totul 
diferită de cea din războaiele persane. Ajuns la Hieria, nu 
a mai fost întâmpinat de o delegaţie de admiratori cu torte, 
ci doar de o navă pregătită să-l traverseze discret Bosforul 
către Marele Palat din Constantinopol. Dar Heracliu a 
refuzat să se urce la bord și s-a întors în palatul de la 

Hieria. Știrile despre comportamentul straniu al impára- 
tului i-au îngrijorat pe înalții funcționari si pe cetățenii 
marcanți care, organizați în delegații, au venit la el stăruind 
să revină la Constantinopol și să-și reia îndatoririle. Totul 
a fost zadarnic. Împăratul nu s-a lăsat clintit. Şi-a trimis 
fiii, pe Constantin și Heraclonas, să îl reprezinte la prazni- 
cele Bisericii si pe Hipodrom, insistând ca după aceea ei să 
se întoarcă la Hieria. 

Cei din jur și-au dat încet seama ce se ascundea în spa- 
tele aparentei inertii a lui Heracliu. Împăratul era stăpânit 
de o groază morbidă de apă. Ca să se instaleze din nou în 
capitală, trebuiau luate măsuri drastice. În loc de o navă, 
care să-i asigure traversarea, s-a adunat o întreagă flotă. 
Vasele au fost ancorate unul lângă celălalt, alcătuind o 
punte peste strâmtoare. Apoi s-a construit o pasarelă din 
scânduri și s-au adus sute de arbuști și de plante smulse 
din pământ şi plasate în ghivece, de-o parte şi alta a trecerii. 
După ce totul a fost pregătit, împăratul a fost convins să 
încalece și să traverseze marea pe acea punte, de unde era 
ferit să vadă valurile de frunzișul abundent. Doar în acest 
fel a reușit Heracliu să ajungă la Constantinopol. 

În acest timp, situația din Siria se agravase. Zona rurală 
se afla în mare măsură sub controlul arabilor, iar orașele, 
disperate de lipsa oricărui ajutor împărătesc, se predau 
unul câte unul. Ierusalimul era înconjurat, dar cetățenii au 
rezistat vreme de doi ani, temându-se probabil de repeta- 
rea evenimentelor de la 614. Patriarhul orașului a fost cel 
care i-a scos din impas, deschizând negocieri cu liderul 
arab, califul Omar. În schimbul promisiunii că atât creştinii, 
cât și lăcașurile lor de cult vor fi lăsate în pace, în februarie 
638 porţile au fost deschise și califul victorios și-a făcut 
intrarea călare pe o cămilă albă. Antiohia a căzut în anul 
următor, urmată de Edessa și Daras. La începutul anului 
640, generalul arab Amr a invadat Egiptul și s-a îndreptat 


126 Jonathan Harris 


spre Alexandria, cel de-al doilea mare oras al imperiu- 
lui. Cirus, patriarh si guvernator, sperase si el, la fel ca 
patriarhul de la Ierusalim, cá armata bizantiná va veni 
sá-i salveze, dar cum nu exista nicio asemenea perspec- 
tivá, a trebuit sá intre in negocieri cu arabii. Ín noiembrie 
641 a incheiat cu ei un armistitiu pe un an, cu promisiu- 
nea de a preda Alexandria dupá expirarea acestui rágaz. 
Apoi a trimis la Constantinopol mesaje prin care îl 
implora pe împărat să le vină în ajutor înainte de acel 
termen. 

Heracliu nu a făcut niciun gest să împiedice dezastrul 
în plină desfășurare, ceea ce poate nu a fost așa de surprin- 
zător, el fiind un om extrem de bolnav. Suferea de o formă 
de hidropizie: stomacul i se inflama și avea dureri insupor- 
tabile din cauza presiunii asupra vezicii urinare. Asa a si 
murit, în februarie 641, la șaizeci și șase de ani. Dispariţia 
lui ar fi putut să reprezinte semnalul unei renașteri bizan- 
tine, dar Heracliu a contribuit la împiedicarea acestui 
fapt prin testamentul său, în care insista ca ambii fii, Con- 
stantin si Heraclonas, să fie împărați, impártindu-si pute- 
rea. Această reglementare nu avea cum să fie pe placul 
poporului. Constantin era fiul primei soții a lui Heracliu, 
Evdochia, decedată în 612, în vreme ce mama lui Heraclonas 
era Martina, nepoata și cea de-a doua soție a lui Heracliu. 
Căsătoria împăratului cu o rudă atât de apropiată stârnise 
un scandal și Martina nu era iubită la Constantinopol. 
Aparent exista un consens că adevăratul succesor al lui 
Heracliu era Constantin al III-lea, dar, la cei doar douăzeci 
și nouă de ani ai săi, moștenitorul mai în vârstă era vizibil 
suferind, chiar la suirea pe tron. Își petrecea cea mai mare 
parte a timpului în palatul de la Hieria, unde se considera 
că există un climat mai bun pentru sănătatea lui. A murit 
însă la numai patru luni după tatăl său, otrăvit de mama 
lui vitregă, Martina, după cum a umblat zvonul. 

Evenimentul nu a pus capăt incertitudinilor. Înainte să 
moară, Constantin al III-lea le trimisese comandanților din 
armată scrisori prin care îi ruga să se asigure că vor fi 
respectate drepturile fiului său Constans, în vârstă de nouă 
ani. În vara lui 641, unități ale armatei bizantine s-au pornit 
în marș spre Calcedon, cerând ca micul Constans să fie 
recunoscut drept succesor al lui Heraclonas. Alarmati, 
Heraclonas și Martina l-au scos pe Constans în public, dove- 
dind că nu i se întâmplase nimic, și au jurat pe Adevărata 
Cruce că îl vor proteja și îi vor acorda toată grija. În ciuda 
acestor asigurări, în oraș au izbucnit tulburări, iar Heraclo- 
nas si Martina au fost obligati să accepte încoronarea la 
Hagia Sofia a lui Constans ca împărat, împreună cu Hera- 
clonas. Soldaţii de la Calcedon, care făceau prăpăd în viile 
din jurul orașului, au trebuit potoliti cu daruri generoase în 
aur. Comandantul lor a fost avansat și i s-a făcut promisiu- 
nea că nu va suferi nicio consecință. Până la capăt însă, 
Martina și Heraclonas nu au reușit decât să-și amâne soarta. 
La începutul anului următor, s-a produs o lovitură de palat 
a unui grup de conspiratori care i-au sechestrat pe tânărul 
împărat si pe mama lui si i-au retezat cu brutalitate nasul lui 
Heraclonas. Nu era un simplu gest de răzbunare, deși și 
asta trebuie să fi fost în intenţie. Orice diformitate fizică, de 
orice natură, îl descalifica pe cel în cauză de la funcţia impe- 
rială și, în acest fel, complotiștii îl împiedicau pe Heraclonas 
să revină pe scena politică. I-au tăiat și Martinei limba, ceea 
ce poate să fi fost un mod simbolic de a marca sfârșitul 
influenţei sale politice. Cei doi au dispărut cu acest prilej 
din anale, fiind fără îndoială trimiși să-și ducă viața undeva, 
într-o mănăstire. Micul Constans al Il-lea domnea acum, 
călăuzit cu grijă de sfetnicii săi, indubitabil aceleași persoane 
care organizaseră căderea Martinei și a lui Heraclonas. 

Pe fundalul acestor intrigi politice de la Constantinopol, 
nu este deloc o surpriză că lui Cirus din Alexandria că nu i 

s-a trimis niciun ajutor: o parte importantá din armata bizan- 
tiná era ocupatá sá calce in picioare viile din Calcedon. Cirus 
a murit in primávara anului 642, iar in septembrie cetátenii 
au considerat cá nu avea niciun rost sá reziste in continuare. 
S-au deschis portile si arabii au pátruns in cetate. Prelua- 
rea puterii nu s-a desfăşurat cu totul in pace si ordine. Mai 
multe biserici și faimoasa bibliotecă au fost incendiate ca o 
consecință imediată, în schimb majoritatea populaţiei 
monofizite s-a bucurat de această schimbare de stăpânire. 
Patriarhul Veniamin a ieșit din ascunzătoare și și-a reluat 
scaunul, primind asigurări din partea generalului arab Amr 
că el și turma lui își puteau practica fără teamă credința. 

Nu a fost chiar sfârșitul. În 645, Constans al II-lea si 
sfetnicii lui au trimis, cu mare întârziere, o flotă pentru 
recuperarea Alexandriei. Cum Amr nu instalase aici o 
garnizoană arabă puternică, bizantinii au reușit să debarce 
şi să ocupe orașul fără multă greutate. Amr a răspuns ime- 
diat, pornind în marş spre Alexandria în fruntea unei mari 
armate. A găsit porţile închise și zidurile apărate și a tre- 
buit să organizeze un asediu cu mașinării de război și 
catapulte. După ce s-a produs o breşă, trupele musulmane 
au intrat și rezistenţa bizantină s-a prăbușit. Comandantul 
flotei, Manuel, a murit şi restul navelor au pornit spre 
Constantinopol. Bizantinii se vedeau acum din nou în 
situaţia din 620, cu provinciile din răsărit cotropite, însă 
de această dată ele erau definitiv pierdute. 

În următorii câțiva ani, starea imperiului s-a înrăutățit 
şi mai mult. Odată ce ocupaseră poziții ferme pe litoralul 
din Siria și Egipt, arabii au început să-și construiască o 
flotă. Erau oameni ai deşertului, lipsiți de experiență în 
domeniul naval, prin urmare au recurs la localnici pentru 
a construi și, în bună măsură, pentru a servi drept echipaj 
al navelor, fiind gata să pornească pe ape într-un timp 
incredibil de scurt. În 649, sub comanda guvernatorului 

arab al Siriei, Muawiya, flota a atacat insula Cipru, aparti- 
nând Bizanțului, unde a ocupat si distrus orașul Constantia, 
Salamina antică. Câţiva ani mai târziu, arabii au debarcat 
pe Rhodos. Trecerea lor pe aici a fost scurtă, dar au plecat 
cu o pradă de valoare: rămășițele Colosului, statuia din 
bronz a zeului-soare Helios, înaltă de treizeci și doi de 
metri. Lucrarea, una dintre cele Șapte Minuni ale Lumii, 
zăcuse la pământ secole întregi, după ce fusese răsturnată 
de un cutremur, în anul 228 i. Hr. A fost tăiată în bucăți, 
transportată și vândută ca fier vechi. Anul următor, Muawiya 
a atacat chiar Constantinopolul. Flota sa a ocupat Calcedonul 
şi se pregătea să traverseze Bosforul, dar a fost risipită de 
o furtună înainte de asalt. 

Mai devreme sau mai târziu, bizantinii trebuiau să 
înfrunte direct amenințarea navală a arabilor. În 655, 
Muawiya a început construirea altei flote, la Tripoli, în 
Siria. Pregătirile nu au mers bine, deoarece un număr de 
captivi bizantini ținuți în închisoarea orașului s-au ráscu- 
lat și au reușit să evadeze. Au năvălit în docuri și au dat foc 
depozitelor şi mașinăriilor înainte de a pune mâna pe mai 
multe vase și de a porni să se alăture împăratului. Muawiya 
nu s-a descurajat și a făcut în continuare pregătiri, trimițând 
apoi aceste corăbii să atace orașele de pe coasta sudică a 
Asiei Mici. Constans al II-lea, acum un tânăr de peste două- 
zeci de ani, aștepta cu flota bizantină și i-a interceptat pe 
arabi în largul portului Phoinix, dar arabii au controlat 
bătălia încă de la început. Se spune că marea s-a împurpurat 
din cauza sângelui bizantinilor!, iar unul dintre conducă- 
torii revoltei de la Tripoli l-a implorat pe împărat să fugă. 
Constans i-a dat mantia și restul veșmintelor sale unui alt 


! Pasărea legendară Fenix este imaginată cu pene de aur și de 
purpură (n. tr.). 

marinar si a fost dus de pe nava-amiral pe o galerá mai 
micá si mai rapidá, care s-a indepártat de inválmásealá. 
Bárbatul care imbrácase mantia impáratului a rámas apoi 
la prora vasului-amiral, conducând bătălia si luptându-se 
cu dușmanii care s-au urcat pe vas, până când a fost inconju- 
rat şi doborât. Constans a ajuns cu bine la Constantinopol, 
însă, odată ce flota lui era pierdută, trebuie să se fi întrebat 
cât avea să mai fie capitala un refugiu sigur. În 626, 
persanii şi avarii nu reușiseră să o cucerească din lipsa 
corăbiilor. Acum mai era doar o chestiune de timp până ce 
flota arabă avea să-și facă din nou o apariţie în forță pe 
Bosfor. De pe zidurile de la malul mării, toată lumea scruta 
cu neliniște orizontul spre sud, de unde, mai devreme sau 
mai târziu, aveau să vină navele inamice. 

O LUME TRANSFORMATĂ 


„Niciunul dintre cei care s-au devotat fără rezerve trebu- 
rilor statului lor și au avut încredere în poporul lor nu a 
sfârșit-o vreodată bine.“ 

PAUSANIAS (CCA. 160 D. HR.) 


Ín ciuda temerilor avute de contemporani, la o sutá de 
ani după înfrângerea flotei imperiale de către arabi, la 
Phoinix, Bizanțul nu-și încetase existenţa — deși era acum 
o lume foarte diferită de aceea a lui Constantin și Iustinian. 
Se micșorase drastic. Nu numai că pierduse provinciile 
răsăritene, Siria, Palestina și Egiptul, dar în 697 arabii cotro- 
piseră exarhatul Cartaginei, punând capăt unei dominatii 
bizantine începute odată cu recucerirea lui Belizarie din 
534. Cel mai întins bloc de teritoriu bizantin rămas se 
găsea în Asia Mică, între Bosfor și Munţii Taurus. Insula 
Creta se afla încă sub guvernare bizantină, în schimb 
Ciprul era un teritoriu sub administrare comună: potrivit 
unui tratat din 686, bizantinii și arabii căzuseră de acord 
să-şi împartă veniturile din impozite. În Balcani, bizantinii 

pástraserá doar cáteva enclave bine apárate, printre care 
orașele fortificate Tesalonic, Atena, Patras si Monemvasia, 
situate pe sau în apropierea litoralului, unde puteau fi 
aprovizionate sau susținute cu trupe folosind transportul 
maritim. Tot restul fusese ocupat de slavi. Imperiul pier- 
duse teren si în Italia, unde, după ce longobarzii cuceriseră 
în sfârșit Ravenna, în 751, punând punct existenței exarha- 
tului, dominaţia bizantină s-a limitat la regiunile din sud-est, 
Apulia și Calabria, şi la insula Sicilia. După pierderea unei 
proporții atât de mari a teritoriilor apusene, nu este surprin- 
zător că latina nu mai era deloc folosită la curte și în admi- 
nistratie și că limba greacă a rămas singura oficială. 
Dincolo de aceste granite micșorate, duşmani noi şi 
puternici îi înlocuiseră pe cei vechi. Persanii sasanizi dis- 
păruseră. Avuseseră și mai puţin succes decât bizantinii în 
stăvilirea înaintării arabe. După ce suferiseră o înfrângere 
dezastruoasă la Qadisiya în 638, nu au putut opri invazia 
arabă asupra imperiului lor. Ultimul rege sasanid, Yezde- 
gerd al III-lea, a pierit în condiţii jalnice în 652, când încerca 
să fugă deghizat, fiind ucis, din câte se pare, de un morar 
care urmărea să-l jefuiască de pungă si giuvaere. În locul 
Imperiului Persan, vecinul de la est al Bizanțului era acum 
califatul abbasid, urmaș al regimului omayyazilor dinain- 
tea lui. O gigantică superputere, care se întindea din 
Afghanistan până în Maroc. Capitala, Bagdad, avea să 
devină unul dintre cele mai mari orașe din lume, cu peste 
un milion de locuitori, cadru de desfășurare al multor 
poveşti din O mie și una de nopți. În Balcani, avarii intraseră 
în declin după asaltul ratat asupra Constantinopolului din 
626 şi pierduseră hegemonia asupra slavilor. Poziţia lor de 
putere dominantă în bazinul dunărean a fost preluată de 
un alt trib turcic migrator, cel al bulgarilor. În anii 680, 
aceştia urmaseră calea bine știută și traversaseră Dunărea 
spre sud. O încercare a împăratului bizantin de a-i alunga 

inainte de a se stabili si ameninta zonele litorale aflate incá 
sub controlul sáu s-a incheiat cu un fiasco si bulgarii au 
fost lăsaţi liberi să se așeze între Dunăre și Munţii Balcani. 
S-au amestecat cu slavii locali şi, în timp, le-au adoptat 
limba şi s-au integrat. Hanatul bulgar care a apărut 
atunci nu era o simplă adunare de triburi, ci un stat unitar 
puternic, cu o capitală solid fortificată — orașul Pliska. 
Bulgarii erau păgâni, își venerau zeii lor ancestrali, prin 
urmare, la fel ca abbasizii de la Bagdad, erau opuși, ideo- 
logic vorbind, regimului creştin de la Constantinopol. 

Diminuarea drastică a teritoriului și răsturnările care 
au insotit-o și-au pus amprenta asupra Constantinopolului. 
Populaţia a scăzut mult față de cea din vremea lui Iustinian. 
În parte, fenomenul tinea si de politica guvernamentală: 
când apărea amenințarea asediilor. arabe, mulți dintre cei 
a căror prezenţă nu era esenţială pentru apărare primeau 
ordin să părăsească orașul, deoarece, odată cu pierderea 
Egiptului, nu era ușor de aprovizionat cu grâu o populație 
prea numeroasă. Epidemiile de ciumă repetate i-au deci- 
mat şi ele pe cei rămași. În vara lui 747, au murit atât de 
multi oameni, încât în urma crizei acute de locuri de veci 
trupurile au trebuit înmormântate în vii și în livezi. 
Impozanta catedrală Hagia Sofia continua să domine ora- 
sul, însă zilele marilor proiecte de construcție, ca ale lui 
Constantin și Iustinian, erau de mult apuse. 

Cu toate că dimensiunile imperiului se micșoraseră 
radical si era înconjurat de inamici puternici, Bizanțul 
fusese întărit chiar de dezastrul abătut asupra lui, într-o 
oarecare măsură. La urma urmei, pierderea provinciilor 
răsăritene pusese capăt disputei asupra firii lui Hristos, 
deoarece imperiul cuprindea acum doar zone calcedoniene, 
iar monofizitii se aflau sub dominaţia arabilor. Cu o incápá- 
tánare caracteristică, Constans al II-lea rămăsese atașat de 
formula de compromis a monotelismului, poate în speranța 

că Egiptul și Siria vor putea fi recuperate. Însă fiul si urmașul 
sáu, Constantin al IV-lea (668—685), a renunţat la doctrina 
nedorită în 681, cu prilejul unui sinod ecumenic special 
reunit. La fel, micșorarea numărului populaţiei din 
Constantinopol a contribuit la calmarea discordiei care 
marcase ultimele două secole. Desi pe Hipodrom se desfă- 
surau în continuare curse de care, facțiunile și violențele 
mulțimii țineau doar de trecut. Albaștrii și Verzii se 
transformaseră în cluburi private, principala lor funcție 
fiind participarea la procesiunile și ceremoniile imperiale. 
Pierderea unui teritoriu atât de mare a făcut ca impe- 
riul să fie mai compact și mai ușor de apărat, mai ales în 
zona Asiei Mici. În vreme ce provinciile din răsărit aveau 
prea puţină protecţie naturală, Asia Mică era apărată din- 
spre est de lanțul Munţilor Taurus. Atacatorii care veneau 
spre vest erau obligați să-i străbată printr-una dintre trecă- 
tori, spre exemplu așa-numitele Porţi ale Ciliciei, ceea ce 
ușura urmărirea mișcărilor lor și aprecierea locului unde 
urmau să dea lovitura. Ruta nordică era ceva mai ușoară, 
dar acolo iernile erau aspre și trecătorile rămâneau închise 
de zăpadă mai multe luni din an, tăind calea de retragere. 
Orice invadator se vedea astfel amenințat cu perspectiva 
sumbră de a-și petrece lunile întunecate în izolare, pe 
neospitalierul podisal Anatoliei, motiv suficient să se retragă 
din timp. Prin urmare, arabii preferau să plece cu prada în 
climatul mai cald din Siria şi să reia luptele primăvara. 
Împărații bizantini de după Heracliu au căutat să 
profite de aceste avantaje naturale, reorganizând armata 
de apărare. În locsă stationeze la frontiere, ea a fost retrasă 
şi distribuită în toată Asia Mică. În același timp, vechiul 
sistem administrativ, în care orașele strângeau impozitele 
din zona înconjurătoare, a fost suprimat sau pur și simplu 
a încetat să mai funcţioneze. În locul vechii structuri, Asia 
Mică a fost împărțită în şapte noi unități administrative 


136 Jonathan Harris 


numite theme. Ín aceste regiuni, la fel ca in vechile exar- 
hate, autoritatea civilá si cea militará erau unite. Fiecare 
themá avea armata proprie, iar comandantul, strategos, era 
si guvernator. Conducea armata in bátálii, dar se ocupa si 
de strángerea taxelor si de administrarea justitiei. Cum 
incasárile de impozite scázuserá dramatic fatá de vremea 
lui Iustinian, a fost nevoie sá se conceapá o nouá cale 
pentru hrănirea si echiparea soldaților. În locul soldei li 
s-au acordat loturi de teren, din exploatarea cărora trebuiau 
să-şi asigure echipamentul și calul. Din câte se pare, erau 
plătiți doar când se aflau în campanie, iar în restul timpu- 
lui gospodăria le asigura traiul, lor și familiilor. 

Etapele în care s-a realizat această reformă de fond au 
rămas obscure, deoarece din epocă aproape că nu există 
dovezi despre desfășurarea ei. Singurul fapt cert este că 
themele existau în 685, prin urmare crearea lor li se dato- 
rează probabil lui Constans al II-lea si lui Constantin al 
IV-lea, chiar dacă sistemul a continuat să se dezvolte mult 
după aceea. În zilele de disperare din secolul al VII-lea și 
începutul celui următor, noul mecanism prezenta nenumă- 
rate avantaje. Strategos, strategul, avea libertatea să actio- 
neze fără să aștepte ordine de la Constantinopol. Putea să-și 
adune armata pe loc și să răspundă unui raid al arabilor. 
Mai mult, de vreme ce armatele erau plasate peste tot în 
Asia Mică, nu puteau fi ocolite prin mişcările rapide ale 
inamicilor, asigurând apărarea oriunde apăreau arabii. În 
fine, desi pământul le era dat în folosință soldaţilor, el 
aparținea în continuare imperiului. Nimic nu fusese 
înstrăinat sau pierdut. 

Reorganizarea militară şi administrativă și-a pus 
amprenta asupra ambianţei din Asia Mică. Orașele odată 
înfloritoare ale Antichității, coloana vertebrală a vechiului 
sistem administrativ, erau la un pas de dispariție. Magnezia 
se micșorase, ajungând să acopere o suprafață de doar 

aproximativ 300 pe 250 de metri. Din Pergamon, cucerit si 
distrus in incursiunea arabá din 715, a rámas doar grupul 
de ruine pe care îl vedem si astăzi. Pe de alt parte, a început 
sá se dezvolte un nou tip de oras, pe másurá ce populatia 
a párásit aceste locuri si a ales altele, mai potrivite pentru 
vremurile în care trăiau. S-au întemeiat așezări mai mici, 
adunate în jurul unui kastro, vârf de deal fortificat, unde 
locuitorii se puteau refugia la apropierea armatelor arabe. 
Un exemplu este Sardes, din thema Thrakesion. Orașul 
antic din câmpie, imposibil de apărat, a fost părăsit, iar 
noul oraș a crescut în jurul acropolei, unde s-a clădit o for- 
táreatá. Acest kastro era mărginit de prápástii si exista un 
singur mod de acces, extrem de abrupt, dominat de un 
bastion în asa fel încât atacatorii să poată fi loviți de săgeți 
trase prin ambrazuri mascate chiar înainte să se apropie 
de ziduri. Poate cele mai ciudate dintre aceste orașe con- 
struite pentru apărare sunt cele din Capadocia, în centrul 
Asiei Mici. Locuitorii au profitat de roca vulcanică de mică 
duritate din acea regiune. Au săpat adânc și și-au creat 
așezări subterane, prevăzute inclusiv cu biserici si gránare, 
locuri perfecte de refugiu în caz de primejdie. 

S-a schimbat nu numai înfățișarea imperiului, ci și struc- 
tura lui demografică. Bizantinii știau că resursele umane 
sunt tot atât de importante ca pământul si se foloseau de ele 
în cel mai eficient mod cu putință, deplasând populaţii 
întregi în zonele unde era nevoie de oameni pentru a sus- 
tine apărarea. Astfel, împăratul Iustinian al II-lea (685-695; 
705-711) i-a strămutat pe multi dintre locuitorii orașului de 
frontieră Germanikeia, din estul Asiei Mici, pe cale să fie 
ocupat de arabi, așezându-i în Tracia, ca să contribuie la 
apărarea căilor de acces spre Constantinopol împotriva sla- 
vilor. La fel ca în trecut, bizantinii i-au fixat în interiorul 
granițelor și pe dușmanii lor înfrânți. În 688, în timpul cam- 
paniei împotriva slavilor din Tracia, Iustinian al II-lea a luat 

multi prizonieri, pe lângă alti multi dezertori slavi care i 
s-au alăturat. Aceştia au fost duși in marș până în orașul 
Abydos, de la Dardanele, și apoi traversaţi în Asia Mică. 
De acolo au pornit spre nord și li s-au dat pământuri și 
dreptul să se aşeze în thema Opsikion, fără îndoială în 
schimbul serviciului militar împotriva arabilor, la nevoie. 
La fel s-a procedat și cu mardaitii, un trib creștin locuind 
la granița dintre bizantini și califat, care au fost transferați 
în zona europeană a imperiului. Spre 750, orice călător 
prin Imperiul Bizantin ar fi întâlnit o societate cu adevărat 
multirasială. Greaca trebuie să fi fost limba guvernării și a 
bisericii, dar şi limba armenească era foarte răspândită în 
Tracia şi slavona în Asia Mică. Această politică trebuie să 
fi provocat uneori suferințe considerabile celor strămutați 
în acest fel. De cele mai multe ori erau obligaţi să-și aban- 
doneze majoritatea bunurilor, imposibil de transportat, și 
se spune că unii preferau să se spânzure decât să se lase 
incolonati și duși pe pământ străin. Inevitabil, întotdeauna 
pândea primejdia ca oamenii mutati cu forța să nutreascá 
resentimente profunde din cauza dezrădăcinării, iar, atunci 
când sosea momentul, să nu lupte cu devotament, asa 
cum se aştepta din partea lor. În 692, bizantinii au suferit 
o înfrângere importantă în fata arabilor, din cauză cá un 
corp masiv de slavi a dezertat, trecând de partea inami- 
cului. Însă într-o lume în care cei tineri și puternici repre- 
zentau cea mai prețioasă resursă naturală, merita să-ți 
asumi acest risc. 

Politicile de restrângere şi reorganizare au fost frecvent 
puse la încercare, raidurile arabe în Asia Mică având loc 
aproape anual. Cu timpul, incursiunile au devenit din ce 
în ce mai îndrăznețe, mai ales după ce arabii au obținut 
două importante baze avansate. Una la Tarsus, imediat la 
sud de Munţii Taurus, cealaltă la Melitene, în vestul lantu- 
lui muntos. Melitene le-a asigurat arabilor un loc unde se 

puteau retrage la sfársitul sezonului de campanii, fárá sá 
trebuiascá sá se intoarcá acasá, traversánd muntii. Arma- 
tele lor au profitat pentru a-şi petrece tot anul in Asia Mică, 
deplasându-se din loc în loc și jefuind tot ce le ieșea în cale. 
În 726 și 727 o oaste comandată chiar de calif a pătruns în 
Asia Mică și a cucerit Cezareea, în vreme ce o ceată a fost 
trimisă mai adânc în teritoriul bizantin, ca să atace Niceea. 
Nu a reușit să o cucerească, dar s-a retras după asediu cu 
o pradă bogată. Incapabili să pună capăt acestor raiduri, 
bizantinii au dezvoltat diverse strategii de atenuare a efec- 
telor. Au adoptat „tehnici de filaj“: în loc să caute o bătălie 
în toată regula, urmăreau armatele arabe în retragere către 
Melitene si Munţii Taurus. Atunci îi puteau prinde pe solda- 
tii rázleti și recupera o parte din bunurile furate. Au pus la 
cale si un sistem de avertizare timpurie, cu focuri aprinse pe 
coama dealurilor, prin care strategul unei theme primea 
de veste cá arabii soseau printr-una din trecátorile din 
Muntii Taurus si cá era cazul sá se pregáteascá. Aceste noi 
tactici și-au demonstrat avantajul in mai 740, când arabii 
se retrăgeau spre est, după un raid uriaș. Comandanții 
bizantini nu au încercat să împiedice retragerea forțelor 
principale, în schimb au reușit să izoleze două corpuri mai 
mici din ariergardă și le-au nimicit aproape complet, în 
bătălia de la Akroinon. 

Oricât de încurajatoare erau asemenea victorii, ele nu 
făceau să înceteze raidurile și ar fi fost cu totul zadarnice dacă 
arabii ar fi reușit să-și atingă scopul lor suprem, cucerirea 
Constantinopolului. În 674, ei au organizat un atac puternic 
asupra orașului, lansat de pe mare. O flotă numeroasă a tre- 
cut prin Dardanele și a ocupat Cizicul, plasat dincolo de 
Marea Marmara, de cealaltă parte a Constantinopolului, 
unde s-a întâlnit cu armata care traversase Asia Mică în marș. 
A rămas acolo mai multi ani, angajându-se în lunile de vară 
în serii de bătălii cu vasele bizantine, nu departe de zidurile 

cetății. Aceste neconcludente încercări ale puterilor ar fi 
putut continua pe termen nedefinit dacá bizantinii nu ar fi 
reușit să iasă în avantaj, gratie unei tactici surprinzătoare. 
Echipajele arabe trebuie să fi remarcat că din prora navelor 
dușmane apăruseră niște țevi ciudate. Cu siguranţă nu s-au 
aşteptat ca pe țevi să izbucnească o coloană de foc, însoțită 
de un bubuit asurzitor. Flăcările erau aproape imposibil de 
stins și ardeau si pe apă, înghițind rapid ambarcatiunea 
atacată și pe altele care s-ar fi apropiat de ea. 

Este pentru prima oară când se menţionează așa-zisul 
„foc grecesc“ în contextul unei bătălii navale. După cum se 
spune, această armă ar fi fost creația unui sirian creștin 
numit Kallinikos, care s-a refugiat de sub stăpânirea arabă 
la Constantinopol, aducând si invenţia cu el. Cum anume 
se producea efectul nu se va ști niciodată, deoarece, din 
motive evidente, secretul era foarte bine păzit. Era foarte 
probabil vorba de un amestec de ingrediente, printre care 
sulf, smoală, var nestins și poate chiar și puţin țiței, special 
importat din Caucaz, unde se găseau cu ușurință depozite 
de suprafață. Rămâne un alt mister felul în care amestecul 
era proiectat prin țeavă şi aprins, desi putem presupune cá 
era la fel de periculos pentru cei care îl lansau ca și pentru 
cei cărora le era destinat. Probabil nu avem de-a face cu un 
soi de superarmă, de genul celor care au transformat în 
mod decisiv desfășurarea războaielor din secolul XX, 
având în vedere că utilizatorilor trebuie să le fi fost extrem 
de dificil să reușească multe lovituri directe asupra vaselor 
inamice. Pe de altă parte, focul grecesc avea probabil un 
puternic efect demoralizator, mai ales că arabii nu mai 
văzuseră o asemenea armă, ceea ce poate să-i fi influențat 
în hotărârea lor finală de a retrage flota. Atunci, încă o 
dată, vremea a venit în ajutorul bizantinilor: o furtună a 
distrus un mare număr din navele arabilor pe când se 
întorceau spre Egipt, urmărind linia coastelor Asiei Mici. 

Ceea ce credem cá i-a impiedicat in realitate pe arabi sá 
iasă victorioși în anii 670 nu a fost focul grecesc, ci eșecul 
lor în încercuirea completă a orașului. În vreme ce flota se 
lupta cu bizantinii pe apele Mării Marmara, armata de 
uscat a rămas fixată pe malul asiatic și nu pare să fi fost 
implicată în multe acțiuni de luptă, permiţând ca, prin 
fortificațiile dinspre uscat, în oraș să intre permanent 
alimente şi întăriri, pe parcursul întregului asediu. Eroarea 
a fost remediată circa patruzeci de ani mai târziu, în vara 
lui 717, când arabii au pornit cel mai bine organizat şi peri- 
culos atac al lor. O armată puternică, sub comanda lui 
Maslama, fratele califului, a traversat Asia Mică și a făcut 
joncţiunea cu o flotă care navigase prin Marea Egee și 
intrase în Marea Marmara. De data asta, armata de uscat 
nu a rămas pe partea asiatică, ci a traversat Dardanelele în 
Europa, apoi a plecat în marş spre nord, către zidurile din- 
spre uscat ale Constantinopolului. Maslama a ridicat acolo 
o serie de terasamente paralele cu fortificațiile bizantine, ca 
să prevină intrarea oricăror ajutoare, în vreme ce flota făcea 
blocadă de pe mare. Evident, arabii urmăreau să cucerească 
orașul prin înfometare, de vreme ce nu exista vreo speranță 
că ar fi putut străpunge zidurile dinspre uscat. 

Bizantinii nu aveau cum interveni împotriva blocadei 
pe uscat, însă au așteptat momentul oportun să atace pe 
mare. Prilejul a apărut la 1 septembrie. O flotă arabă for- 
mată din corăbii mari se deplasa pe Marea Marmara ca să 
aprovizioneze armata de sub zidurile continentale, când 
s-a trezit că rămâne nemiscatá în mijlocul curentului din- 
spre Bosfor și apoi uşor împinsă înapoi de vânt. Flota bizan- 
tină a ieșit imediat din Cornul de Aur, echipată cu focul 
grecesc. Cum vasele arabe pline de încărcătură manevrau 
cu greutate, erau ușor de incendiat. Unele dintre navele 
în flăcări au eșuat sub zidurile maritime, altele au plutit 
în derivă în Marea Marmara, în total fiind distruse circa 

douăzeci dintre ele. Oricât de încurajator ar fi fost acest 
succes, el nu a întrerupt blocada, care a continuat până în 
iarna lui 717-718 și, în cele din urmă, nu arma minune le-a 
zădărnicit arabilor planul, ci un fapt mult mai prozaic: 
dificultatea de a asigura suficientă hrană miilor de oameni 
care formau echipajele galerelor sau erau campati în șanțul 
paralel cu zidurile dinspre uscat. 

S-a întâmplat ca iarna 717-718 să fie deosebit de grea si, 
timp de trei luni, pământul a rămas acoperit de un strat 
gros de zăpadă. În spatele liniilor de apărare, bizantinii 
aveau destule provizii, în ciuda blocadei arabe. Se așteptau 
de mai mulţi ani la un atac și stocaseră mâncare, cerându-le 
să părăsească oraşul celor care nu-și făcuseră provizii 
pentru cel puţin trei ani. Aveau și suficientă apă, multu- 
mită cisternelor de sub străzile din oraș. Pe vreme rea, ase- 
diatorii au început să ducă lipsuri. Prinși ca într-o capcană 
în zăpezile din Tracia, arabii au fost siliți să mănânce cămi- 
lele și măgarii aduși drept animale de povară, iar după 
aceea să roadă rădăcini și frunze. Au existat chiar și zvo- 
nuri de canibalism. S-au făcut mari eforturi de aprovizio- 
nare pe mare. În primăvara lui 718, a sosit din Egipt o flotă 
de peste trei sute de vase, încărcate cu arme și provizii. 
Navele au început să traverseze Marea Marmara, cu pre- 
cautie, comandantul neștiind dacă nu cumva galerele de 
război bizantine nu se află în preajmă, iar la căderea întu- 
nericului a ordonat ca flota să se apropie de mal și să anco- 
reze. În timpul nopții, un mare număr de vâslași creştini 
au profitat de prilej şi au furat bărcile de pe nave, reuşind 
astfel să străbată restul distanţei până la Constantinopol. 
Ajunși la țărm, i-au spus împăratului unde se găsea flota 
de aprovizionare si, la crápatul zorilor, flotila bizantină s-a 
năpustit asupra ei. Blocată într-un golf si ducând lipsa vâsla- 
şilor, navale arabe au fost o pradă ușoară, multe fiind incen- 
diate cu focul grecesc sau capturate și golite de încărcătură. 

Din acel moment, evenimentele au mers din ráu in mai 
ráu, din punctul de vedere al arabilor. Grupurile lor debar- 
cate pe malul asiatic, in cáutare de hraná, au fost prinse in 
ambuscade si masacrate, in vreme ce o binevenitá aliantá 
incheiatá cu bulgarii a determinat ca liniile arabe sá fie 
asaltate din spate, mii dintre soldatii lor pierind in aceste 
ciocniri. Ín luna august 718, fiind cát se poate de limpede cá 
asediul nu avea nicio sansá de reusitá, armata si flota arabe 
s-au retras. A fost cea din urmá incercare a arabilor de a 
cuceri capitala bizantiná, iar esecul acestui asediu si victoria 
bizantină în lupta de la Akroinon, în 740, au ferit imperiul 
de dispariție, chiar și în această formă mai redusă și mai 
săracă decât pe vremea lui Iustinian. 


Supravietuirea Constantinopolului si a imperiului lui 
nu a fost doar rezultatul poziției geografice, a vremii și a 
unor mijloace pirotehnice impresionante. În momentul 
crucial, la putere s-au aflat bărbați remarcabili. În vremea 
asediului din 717-718, împărat era Leon al III-lea (717-741), 
născut în orașul Germanikeia din Asia Mică. Leon și fami- 
lia lui făceau parte dintre cei strămutați în Tracia în timpul 
domniei lui Iustinian al II-lea. În tinerețea lui, în 705, 
intrase în atenţia lui Iustinian al II-lea, după ce îi dăruise 
împăratului cinci sute de oi, pe când acesta mergea în 
fruntea armatei spre Constantinopol, fiind în plină campa- 
nie de recuperare a tronului de la un uzurpator, încheiată 
cu succes. Gestul de susținere l-a impresionat pe împărat, 
care l-a luat imediat în serviciul său. De atunci, Leon și-a 
început ascensiunea: în 713 a devenit strateg al celei mai 
mari dintre theme, Anatolikon, iar patru ani mai târziu l-a 
răsturnat pe împăratul Teodosiu al III-lea, în urma unei 

lovituri, și i-a ocupat tronul. Fără îndoială o uzurpare, însă 
Leon s-a dovedit un împărat cât se poate de competent. El 
este cel care a condus lupta de apărare a Constantinopolului 
în timpul asediului lui Maslama, chiar la începutul dom- 
niei, şi cel care i-a comandat pe bizantini în victoria de la 
Akroinon, din 740. Mai mult decât atât, Leon al III-lea nu 
era doar un lider militar iscusit. Stia foarte bine că liniștea 
din partea arabilor nu poate fi obținută pe câmpul de 
bătălie, califatul fiind cu mult prea puternic. Astfel, la fel ca 
înaintașii lui, a fost în permanentă căutare a unor aliaţi care, 
gratie poziţiei lor geografice, să poată provoca inamicului 
prejudicii maxime. În timpul asediului din 717-718 îi adu- 
sese pe bulgari, ale căror teritorii se întindeau în spatele 
liniilor arabe, fără îndoială după ce îi plătise din plin pen- 
tru a interveni. Si mai importanti în efortul de a-i contra- 
cara pe arabi erau khazarii turcici, ale căror teritorii se 
întindeau în Caucaz, între mările Neagră și Caspică, exact 
în nordul califatului. Ca si bizantinii, khazarii erau supuși 
unor atacuri permanente din partea vecinilor arabi și erau 
bucuroși de colaborarea împotriva inamicului comun. 
Împăratul Iustinian al II-lea initiase această alianță, luând 
de soţie pe sora hanului khazar. Leon al III-lea a consoli- 
dat-o în 733, căsătorindu-și fiul, pe Constantin, cu o altă 
prințesă khazară. 

Leon al III-lea era un bun administrator şi diplomat. 
A introdus o serie de reforme interne, publicând un nou 
cod de legi și bătând o nouă monedă de argint, miliaresion. 
A continuat și dezvoltarea sistemului de theme, conștient 
fiind de unul dintre defectele lui majore. Fără discuție, 
delegarea de puteri largi către strategi le permitea acestora 
să reacționeze rapid şi eficient împotriva raidurilor arabe, 
dar în același timp le asigura mijloacele de a ridica pretenţii 
față de împăratul de la Constantinopol, ceea ce făcuse și 
Leon, cu mare succes. Prin urmare, a împărțit în două 

thema Anatolikon, de dimensiuni foarte mari, pentru a 
reduce resursele la dispozitia strategului ei si pentru a 
împiedica o altă persoană să-i urmeze exemplul: caz tipic 
de politician de succes, care taie căile de ascensiune ale 
potenţialilor imitatori. Măsura lui pare să fi avut succes, 
căci Leon s-a bucurat de o domnie îndelungată, a murit din 
cauze naturale și l-a lăsat moștenitor la tron pe propriul fiu. 

Fiul și succesorul lui Leon, Constantin al V-lea (741-775), 
cel de-al doilea suveran din așa-zisa dinastie Isauriană 
sau Siriană, a fost probabil unul dintre cei mai însemnați 
împărați ai Bizanțului. Din păcate, vremurile tulburi si 
primejdioase în care a trăit l-au plasat într-un con de 
umbră. Mărturii scrise despre el au rămas puţine și nu 
avem niciun portret realist al lui, precum mozaicurile de la 
Ravenna reprezentându-i pe Iustinian și Teodora, ci doar 
busturile stilizate de pe reversul monedelor: un bărbat cu 
barba scurtă si plete, ținând o cruce sau un măr imperial, 
semănând până la identificare cu portretele de pe monede 
ale tatălui său. În documentele rămase se fac unele însem- 
nări asupra firii sale. Îi plăcea foarte mult să vadă cursele de 
care de pe Hipodrom, atât de mult încât a cerut ca o cursă 
cu adevărat memorabilă să fie imortalizată printr-o pictură 
pe Piatra Milion, monument important, de forma unui arc 
de triumf, din Augusteion. Avea multă știință de carte, fiind 
autorul a treisprezece lucrări teologice. Se poate să-i fi plă- 
cut și muzica și acesta să fie motivul pentru care a trimis ca 
dar diplomatic pentru regele francilor o orgă. 

Un fapt cert legat de Constantin al V-lea este că a cân- 
tărit cu atenţie felul în care Imperiul Bizantin diminuat 
putea supraviețui în acea lume nouă și periculoasă, prins, așa 
cum se găsea, între expansionismul arab și triburile migra- 
toare care continuau să sosească dinspre Asia Centrală. După 
asemenea pierderiteritoriale,păstrarea Constantinopolului 
era mai importantă ca oricând, însă, în cel din urmă an al 

domniei lui Leon al III-lea, orașul a fost lovit de un cutremur 
uriaș, care a doborât nu numai numeroase biserici, mănăstiri 
şi statui, ci și mai multe secțiuni ale zidurilor dinspre 
uscat. Reparatiile au început imediat, fiind încheiate de 
Constantin: inscripțiile care amintesc aceste lucrări se mai 
pot vedea pe unele turnuri. De-a lungul întregii sale 
domnii, Constantin s-a ocupat de capitală, acest bun al sáu 
de mare pret. Pentru a reface populaţia în scădere după 
ciuma din 747, a adus locuitori noi de pe insulele grecești. 
Când cisternele orașului s-au golit în urma unei secete, 
Constantin a revizuit întregul sistem de aprovizionare cu 
apă. A refăcut apeductul lui Valens, stricat de avari în timpul 
asediului din 626, aducând sute de zidari și tencuitori din 
provincii care să încheie lucrarea, Constantinopolul fiind 
astfel din nou aprovizionat cu apă. Capacitatea împăratului 
de a deplasa asemenea mulțimi de oameni, de a le asigura 
hrana și plata, s-a bazat pe conservarea de către bizantini 
a unei economii axate pe bani, în ciuda împrejurărilor 
grele din secolul dinainte. Constantin al V-lea a beneficiat 
de venituri sigure din impozite, pe care a putut să le inves- 
tească în finanțarea și executarea unor proiecte grandioase, 
de acest gen. 

Capitalul era o condiţie vitală, însă Constantin al V-lea 
nu a făcut aceeași greșeală ca unii împărați de după el, 
care au pornit de la presupunerea că banii reprezentau 
totul. La fel ca înaintașii săi, strámuta permanent populații 
în locurile în care era cea mai mare nevoie, pentru apăra- 
rea graniţelor. Pe seama lui se pune colonizarea a 208 000 
de slavi pe râul Artanas, în nord-vestul Asiei Mici, şi adu- 
cerea unui număr comparabil de sirieni creştini şi armeni 
în Tracia, pe care i-a așezat de-a lungul frontierelor expuse, 
vecine cu bulgarii. Ştia cât este de important să provoace 
conflicte între puterile vecine, scăzând astfel primejdia de la 
hotarele proprii. A păstrat alianța cu statul khazar începută 

de tatál sáu, iar Bizantul a beneficiat substantial de pe urma 
confuziei create de incursiunile khazare in califat din anii 
760. La fel ca impáratii dinaintea lui, Constantin a fost con- 
stient de valoarea organizárii in theme pentru apárarea 
Asiei Mici, statul fiind scutit de povara intretinerii unei 
armate permanente, dar cunostea si primejdia politicá a 
concentrárii unei puteri excesive in máinile strategilor din 
fruntea themelor. Chiar la inceputul domniei, a fost la un 
pas sá fie detronat de o rázvrátire a lui Artavasdos, strategul 
din Opsikion, iar la un moment dat a fost alungat din 
Constantinopol. Împăratul a reușit să restabilească ordinea 
abia după trei ani de război, în mare măsură gratie trupelor 
din thema Anatolikon. După aceea, deloc surprinzător, una 
dintre primele măsuri a fost divizarea themei Opsikion, 
spre a-i slăbi baza de putere. 

Tot Constantin a fost inițiatorul unei forțe capabile să 
facă față armatelor din theme, în cazul producerii unei alte 
rebeliuni: a creat tagmata. Era vorba de un număr de mici 
regimente de elită, staționate în Constantinopol și împre- 
jurimi, sub comanda directă a împăratului, o forță loială, 
în stare să înfrunte armata unei theme răsculate. Din câte 
se pare, a întreținut asiduu această fidelitate, fiind deseori 
văzut cum se ocupă de oamenii săi. Despre campania bul- 
gară din 773 a făcut public declaraţia că fost un „război 
nobil“, deoarece de partea creștină au fost atât de puține 
victime. Într-o altă campanie, când câteva dintre nave au 
naufragiat pe țărmurile Mării Negre, împăratul a refuzat 
să plece din acel loc înainte ca din mare să fie culese cât 
mai multe trupuri cu putinţă, cu ajutorul plaselor de pescuit, 
pentru a fi înmormântate după cuviință. Nu încape îndo- 
ială că împăratul se bucura de multă popularitate în rân- 
dul bărbaţilor din tagmata nu numai pentru grija lui față 
de bunăstarea lor, ci și pentru că era un soldat extrem de 
capabil, câștigător al unor victorii spectaculoase în răsărit 

si în apus. În 746, profitând de un război civil izbucnit 
între arabi pentru a trece în ofensivă, Constantin a pătruns 
cu armata după traversarea Munţilor Taurus în Siria, o regi- 
une unde trupele bizantine nu mai ajunseseră de foarte 
multă vreme. A recucerit orașul său natal, Germanikeia, 
însă fără intenţia de a-l păstra permanent, deoarece lupta 
pe două fronturi şi era nevoie de prezența sa într-altă 
parte. Bulgarii, aliați împotriva arabilor în 718, căutau 
acum să-și extindă teritoriul, iar în 756 a izbucnit războiul, 
obiectul fiind forturile construite de Constantin pentru 
sirienii și armenii transplantati aici si pentru apărarea teri- 
toriului bizantin. Când Constantin a refuzat să le plătească 
tribut pentru forturi, bulgarii au invadat tara si au pătruns 
aproape până la Constantinopol, incendiind și prădând tot 
ce le ieșea în cale. În iunie 763, Constantin s-a răzbunat. 
Mărșăluind spre nord de-a lungul coastei Mării Negre, sus- 
ţinut de o flotă puternică, s-a ciocnit cu armata bulgară și a 
zdrobit-o la Anchialos, în Tracia, bătălia ţinând o zi întreagă. 
Și-a sărbătorit victoria cu o intrare triumfală în Constanti- 
nopol, aşa cum nu se mai văzuse din zilele lui Heracliu. 
Având în vedere toate aceste lucruri, ar fi fost de aștep- 
tat ca împăratul Constantin al V-lea să fie pomenit de 
bizantini cu respect si afecțiune. Nu a fost asa. Dovezile 
istorice păstrate sunt toate vehement ostile, fiind acuzat că 
ar fi mădular al satanei și dușman al lui lisus Hristos. 
Autorii manuscriselor, monahi, îi atribuie invariabil 
porecla insultătoare Kopronymos, „Copronimul“, expresie 
destul de greu de tradus, sugerând o legătură între numele 
lui Constantin și excrementele omenești. Când a fost bote- 
zat, copil mic fiind, pretind calomniatorii lui, Constantin 
s-ar fi ușurat în cristelnitá. Preotul nu observase întâmpla- 
rea si continuase ceremonia, turnând apa spurcată in 
capul micutului. Mânia nemásuratá din spatele acestor 
povești nu avea nimic de-a face cu împlinirile militare 

sau administrative ale impáratului, ci cu opiniile lui teolo- 
gice. Deoarece Constantin al V-lea era iconoclast. 


În secolul al VII-lea, icoanelor reprezentándu-i pe 
Hristos, pe Maica Domnului și pe sfinţi li s-a atribuit un 
rol important în salvarea Bizanțului de inamicii lui. 
Heracliu purtase cu el, în bătălie, o icoană a lui lisus 
Hristos, iar patriarhul reprezentase imaginea Maicii 
Domnului cu Pruncul pe zidurile cetăţii, la apropierea 
hoardelor de avari. Icoanele ajunseseră să constituie un 
element esenţial al vieţii bizantine. Fiecare biserică, de la 
Hagia Sofia până la cel mai modest sanctuar dintr-un sat, 
fuseseră împodobite cu astfel de imagini, fie ele mozaicuri 
somptuoase, fresce mai ieftine sau umile picturi pe lemn. 
Rolul lor nu era doar decorativ sau de învățătură pe cale 
vizuală. Ele deveniseră obiecte de venerație de sine stătă- 
toare și erau considerate capabile de minuni. Circulau 
nenumărate relatări, spre exemplu cea despre o femeie 
care a săpat o fântână, căutând zadamic să găsească apă. 
Numai după ce a coborât în adânc o icoană a unui sfânt, 
putul s-a umplut miraculos cu apă. Multe dintre acestea 
erau superstiții populare, însă conducerea politică a inte- 
les că putea foarte bine folosi această adoratie spre pro- 
priul avantaj. Iustinian al II-lea a adăugat o imagine a lui 
Hristos pe monedele sale din aur și deasupra Porții de 
Bronz, intrarea principală în Marele Palat - simboluri 
vizuale ale protecţiei divine, văzute de oricine. 

Chiar într-un moment când icoanele deveneau insepa- 
rabile de țesătura intimă a vieţii bizantine, existau și cei 
care aveau îndoieli, la fel cum pe vremuri, în secolul al 
IV-lea, lui Epifanie din Salamina nu-i plăcuse imaginea lui 

lisus pictată pe o draperie. Asemenea dubii se manifestau 
cel mai acut departe, la hotarele răsăritene, unde oraşe ca 
Germanikeia treceau mereu din stăpânirea arabă în cea 
bizantină si invers. În asemenea locuri, creştinii erau cât se 
poate de conștienți că, în califatul islamic, lucrurile se mis- 
cau exact în direcţia inversă. Pornind de la o atitudine initial 
relaxată în ceea ce privește imaginile, până la începutul 
secolului al VIII-lea toate descrierile vizuale ale unor lucruri 
animate fuseseră înlăturate din interiorul moscheilor, arta 
islamului concentrându-se în schimb pe desene decorative 
şi caligrafie. În 721, califul Yazid al II-lea a mers mai 
departe şi a decretat ca în teritoriile supuse lui imaginile să 
fie scoase și din biserici. Moartea lui Yazid, în 724, a împie- 
dicat punerea în aplicare a hotărârii pe scară largă, dar 
categoric între islam și creștinism prăpastia se căsca şi mai 
mult în această privinţă. Ținând seama că arabii își întinse- 
seră cu asemenea succes dominaţia, în detrimentul cresti- 
nilor, în Bizanţ existau unii care începeau să considere că 
musulmanii ar putea avea dreptate, creştinii fiind pedep- 
siti pentru nesocotirea celei de-a doua porunci, de a nu-ţi 
face sau a te închina în fata unui „chip cioplit“ 

În anii 720, patriarhul de la Constantinopol a aflat că doi 
dintre episcopii din Asia Mică, si anume Constantin din 
Nacolia și Toma din Claudiopolis, aveau opinii separate în 
privința icoanelor. Constantin refuzase să li se închine, așa 
cum era cutuma, iar Toma scosese icoanele de la el din 
biserică. Deşi împărtășea dubiile acestor clerici, Leon al 
III-lea nu și-a exprimat deschis antipatia față de venerarea 
icoanelor de îndată ce a urcat pe tron, probabil deoarece îl 
preocupa în primul rând asediul Constantinopolului de 
către arabi. Spre 724 însă, printre sfetnicii lui se numărau 
un episcop care îi împărtășea părerile și un bărbat care 
fusese multi ani prizonier în califat, iar împăratul a început 
să-și dea pe față aversiunea. Apoi a fost împins să acționeze 

de ceea ce el a considerat a fi un mesaj divin. Ín toamna 
anului 726 a erupt vulcanul de pe insula Thera (Santorini 
de astázi), aruncánd spre cer o coloaná densá de fum si rás- 
pândind o ploaie de piatră ponce peste toată Marea Egee 
şi mai departe. Erupția a fost interpretată de Leon drept 
manifestarea mâniei lui Dumnezeu față de creșterea ido- 
latriei în imperiu. Se pare că tocmai în jurul acelui moment 
Leon a poruncit ca icoana lui lisus de deasupra Porții de 
Bronz să fie scoasă, iar câțiva ani mai târziu l-a destituit pe 
patriarhul Constantinopolului și l-a înlocuit cu cineva care 
îi împărtășea părerile. Însă Leon nu a mers mai departe. 
Nu a făcut nicio încercare să scoată icoanele din biserici, să 
interzică venerarea lor sau să-i pedepsească pe iconoduli. 
În definitiv, generații întregi de bizantini crescuseră în cre- 
dinta că icoanele erau mijlocitoare ale bunávointei lui 
Dumnezeu, obiecte care trebuie iubite și adorate. Această 
credinţă atât de profundă nu putea fi anihilată printr-un 
simplu act legislativ. Existase si un avertisment cât se 
poate de serios asupra primejdiei de a încerca să le impună 
supușilor părerea sa cu de-a sila. Când o trupă de soldati a 
fost trimisă să scoată icoana de pe Poarta de Bronz, s-a 
adunat pe loc o mulțime ostilă. Potrivit unei relatări mai 
târzii, o femeie ar fi împins scara pe care se cátárase unul 
dintre soldati, care sfărâma icoana: nefericitul s-a prăbușit 
şi a murit, el nefiind singura victimă a acelei zile. Din 
câte se pare, Leon s-a mulțumit să impună interzicerea 
icoanelor la curte. 

Constantin al V-lea, in schimb, era un alt fel de om. Nu 
simplu iconofob, nemultumit de cultul icoanelor, ca tatál 
sáu, ci un iconoclast, gata sá ia másuri drastice pentru a 
pune capát adoratiei. Ar fi putut sá fie doar o convingere 
personală, însă exista si o dimensiune politică. Când stra- 
tegul din thema Opsikion, Artavasdos, se revoltase impo- 
triva lui Constantin în vara anului 741, încurajase deliberat 

sustinerea din partea iconodulilor, fácánd cunoscut cá, 
odatá ce obtine controlul la Constantinopol, inchinarea la 
icoane nu va mai fi un gest dezaprobat la curte. Dupá ce 
Constantin a iesit victorios din rázboiul civil care a urmat, 
i-a privit probabil pe iconoduli nu numai ca victime ale 
unei erori teologice, ci si ca pe niste trádátori. A conti- 
nuat sá actioneze cu precautie si a avut rábdarea sá capete 
sustinere, dar in 754 a convocat un sinod de trei sute trei- 
zeci si opt de prelati in palatul sáu de vará de la Hieria, pe 
malul asiatic al Bosforului. Dupá mai multe luni de delibe- 
rári, episcopii au emis o serie de canoane prin care con- 
damnau venerarea icoanelor si pe cei care le luau apárarea. 
Oricine avea să producă de atunci înainte o icoană era 
ameninţat cu cele mai grele pedepse. Din acea clipă, icono- 
clasmul nu mai era o opinie, ci politică oficială. 

Sinodul s-a oprit la doar un pas de impunerea distru- 
gerii tuturor icoanelor si imaginilor și astfel s-a evitat o 
pierdere pe scară largă a operelor de artă. Îndepărtarea lor 
pare să fi fost programată treptat, pe măsură ce bisericile 
şi alte clădiri aveau să necesite renovări. Una dintre pri- 
mele intrate în vizor a fost Biserica Sf. Irina, aproape de 
Hagia Sofia, deteriorată de cutremurul din 740. Absida 
clădirii, unde în trecut erau infátisati Maica Domnului cu 
Pruncul, a fost acum împodobită cu o cruce simplă. Bise- 
rica Maicii Domnului din Vlaherne a fost și ea restaurată 
în timpul domniei lui Constantin. Era un sanctuar deose- 
bit de bine cunoscut, deoarece adăpostea o relicvă de preţ, 
vălul Sfintei Fecioare Maria, fiind bogat decorată în inte- 
rior cu scene din viaţa lui lisus. Constantin a pus ca imagi- 
nilesă fie stricate, înlocuindu-le cu scene din natură - copaci, 
flori si păsări —, o întoarcere la genul de ornamentatii pre- 
zente în bisericile bizantine din primele secole. Din câte se 
pare, nimic nu s-a făcut pe grabă. Patriarhul Constantino- 
polului, care împărtășea părerile lui Constantin, a așteptat 

până in 768 înainte de a îndepărta imaginile lui Iisus si ale 
sfinților de pe pereţii reședinței sale oficiale. 

Domnia lui Constantin, fiind atât de sărac prezentată în 
documente, este dificil de deslușit, de la asemenea distanţă, 
ce anume dorea el să obțină. Însă este posibil ca împăratul 
să fi fost nemulțumit nu doar de venerarea icoanelor, ci și 
de alte evoluţii ale creștinismului bizantin din ultimele 
secole, încercând o întoarcere la o religie timpurie, mai sim- 
plă. Tinta atacurilor era nu numai expresia vizuală a credin- 
tei, ci si celălalt fenomen religios bizantin, omul sfânt. Este 
ușor de remarcat cá opozantii cei mai importanti ai icono- 
clasmului lui Constantin al V-lea au fost sihastrii si cálugárii. 
Departe de a le aráta respectul traditional, impáratul ii trata 
fárá milá. Andrei Criteanul, care l-a acuzat public pe Con- 
stantin al V-lea, comparându-l cu împăratul Iulian Aposta- 
tul și cu arianul Valens, a fost omorât în bătaie. Ştefan cel 
Tânăr, pustnic într-un munte din Asia Mică, a fost arestat și 
adus la Constantinopol. Soldaţii din tagmata lui Constantin 
l-au legat cu o frânghie de picioare și l-au omorât, târându-l 
pe străzi. Nu este exclus ca prigoana dezlántuitá de Con- 
stantin împotriva acestor oameni sfinți să fi fost provocată 
nu numai de faptul că aveau păreri diferite de ale lui în pri- 
vinta icoanelor, ci și deoarece împăratul dezaproba rolul de 
frunte pe care aceștia îl jucau în societatea bizantină. Se zice 
că el considera a lor rasă monahală „veșmântul întuneci- 
mii“, un ecou straniu al atitudinii păgânului Zosimus, iar 
multe dintre torturile poruncite de el par să fi avut rostul să 
umilească și să discrediteze anume această categorie. În 
vara lui 766, Constantin a adunat un grup de călugări și i-a 
pus să defileze în jurul Hipodromului, ţinând fiecare de 
mână câte o femeie, în vreme ce mulțimea îi batjocorea. 
Pedeapsa preferată era să le radă barba, lipsindu-i de ceea 
ce în Bizanţ se considera a fi semnul esenţial al bárbátiei. 
Mai multe mănăstiri din Constantinopol au fost confiscate 

și li s-a dat altă destinaţie. Mănăstirea Mântuitorului din 
Chora, aproape de zidurile dinspre uscat, a devenit loc de 
găzduire, altele au fost transformate în cazărmi pentru 
soldaţii din tagmata. Un suveran care se îngrijea atât de stă- 
ruitor de apărarea imperiului nu avea cum să privească 
binevoitor faptul că atât de multi bărbați alegeau viața 
religioasă, devenind indisponibili pentru serviciul militar. 
Aceste concepții aveau să fie fatale pentru reputația 
postumă a lui Constantin, având în vedere că aproape toate 
documentele rămase din acea perioadă au fost scrise de 
călugări iconoduli. Autorii lor se întrec pe ei înşişi atunci 
când îi relatează sfârșitul. În august 775 împăratul a pornit 
încă o dată la luptă cu bulgarii, dar, cu mult înainte să se 
apropie de frontieră, a început să se simtă tot mai rău, din 
cauza rănilor apărute pe picioare. A fost transportat în por- 
tul Selymbria de la Marea Marmara, dar între timp fusese 
cuprins de friguri. A fost urcat pe o navă și așa a pornit spre 
Constantinopol. La cererea lui au fost închinate imne Maicii 
Domnului, dar Constantin a murit înainte ca vasul să 
ajungă în portul Marelui Palat. Unul dintre cronicari sus- 
tine că nimeni, de la tiranii din vechime si până atunci, nu 
mai atinsese asemenea străfunduri ale răului și adaugă 
triumfător că, în clipa lui de pe urmă, împăratul ar fi stri- 
gat „Am fost aruncat de viu în focul cel nestins!“ Toate 
acestea, bineînțeles, au fost scrise mai târziu. La momentul 
respectiv, Constantin a fost fără îndoială jelit ca un mare 
împărat și apoi înmormântat cum se cuvine, într-un sarco- 
fag somptuos, din marmură, în Biserica Sfinții Apostoli. 


Dacă disputa legată de icoane a iscat acel oprobriu 
nimicitor rezervat de bizantini oricui nu era de acord cu 

opiniile lor religioase, ruptura nu pare sá fi avut pentru 
imperiu consecinte la fel de grave ca rivalitatea dintre 
monofiziti si calcedonieni. În general, imperiul a făcut față 
în acei ani inamicilor externi și a consolidat reformele care 
îi asiguraseră supraviețuirea. În cele din urmă însă, în 
pofida succesului și puterii lui Constantin al V-lea, icono- 
dulii au ieșit învingători din controversă, deoarece s-au 
bucurat mereu de un avantaj excepțional. Chiar atunci 
când închinarea la icoane a fost declarată anormală la Con- 
stantinopol, creștinii de mai departe au refuzat să accepte 
schimbarea. În Italia, unde puterea împărătească era în cel 
mai bun caz firavă, papa a rămas un iconodul statornic. 
I s-a transmis un edict, la scurt timp după îndepărtarea 
icoanei de pe Poarta de Bronz din Constantinopol, prin 
care i se ordona să scoată toate imaginile din biserici, dar a 
refuzat să-l pună în aplicare. Papa a convocat în schimb 
nouăzeci şi trei de episcopi într-un sinod propriu, unde a 
susținut rolul imaginilor sacre. Reprezentantul lui Leon 
al III-lea, exarhul Ravennei, a făcut o încercare stângace de 
a impune ascultarea: a trimis la Roma un agent care să îl 
asasineze pe papă, dar complotul a ieșit la iveală, asasinul 
aspirant fiind arestat. Și papii următori au menținut aceeași 
poziţie, refuzând să-și trimită reprezentanţi la Sinodul 
de la Hieria din 754 și primindu-i cu braţele deschise pe 
iconodulii refugiați la Roma. Lipsit de autoritatea de a-l 
supune pe papă, împăratul s-a răzbunat: a scos Sicilia și 
sudul Italiei de sub jurisdicția papei, lipsindu-l astfel de 
venituri considerabile. 

Paradoxal, creștinii care au rămas cei mai feriti de 
împărații iconoclasti si şi-au exprimat în cea mai mare 
libertate opiniile iconodule au fost cei de sub stăpânirea 
musulmană. Patriarhii calcedonieni ai Alexandriei, Antiohiei 
şi Ierusalimului s-au opus cu toţii iconoclasmului și, la fel 
ca papa, au refuzat să ia parte la sinodul din 754. Însă cel 

mai influent dintre iconoduli a fost Ioan din Damasc!, 
crestin care detinuse functii inalte la curtea califului 
inainte de a intra monah la mánástirea Mar Saba, Sfántul 
Sava, de lângă Ierusalim. Acolo a scris, în anii 730, trei tra- 
tate în apărarea închinării la icoane, care aveau să exercite 
o influență extraordinară. 

Ioan justifică această practică bazându-se pe două idei. 
Cea dintâi era derivată din Platon și din neoplatonicieni: 
imaginea este simbol și mijlocitor. loan a stabilit o distincție 
între icoana însăși și persoana reprezentată în ea. Venerarea 
adresată icoanei, spune el, nu este idolatrie, deoarece rugă- 
ciunile sunt îndreptate nu către lemnul din care este făcută 
icoana, ci sfântului de dincolo de ea. În al doilea rând, loan 
a mers mai departe și a respins argumentul iconoclast potri- 
vit căruia orice descriere vizuală a lui Hristos poate să 
portretizeze doar firea lui omenească, negându-i implicit 
dumnezeirea. Contraargumentul lui lega închinarea la 
icoane de Întrupare. Doar acceptând icoanele, susține loan, 
accepti si realitatea incarnárii lui Hristos. Dacă negi cá Hris- 
tos poate fi descris în lemn și în pictură, negi și că El poate fi 
prezent în carne și în oase. Ca să-și întărească afirmația, 
amintește de Schimbarea la Faţă de pe muntele Tabor, când 
lisus a fost înconjurat de strălucirea divină si ucenicii au 
căzut cu fata la pământ înaintea Lui. Ei nu se închinau la 
carnea și oasele din care era făcut Hristos cel omenesc, ci la 
Dumnezeu cel de dincolo de ele și la fel se întâmplă și cu 
icoanele. Astfel, loan argumentează că închinarea la icoane 
este nu doar legitimă, ci și esențială pentru credința creştină. 

Aceste raționamente, deși îi îmbărbătau pe iconoduli, 
aveau puţine șanse să fie acceptate atât timp cât trăia 


1 Sfântul loan Damaschin, considerat ultimul Părinte al Bisericii, 
676-749 (n. tr.). 

Constantin al V-lea ori in vremea fiului si succesorului 
sáu, Leon al IV-lea (775-780), care susținea același punct 
de vedere. Cu toate astea, atitudini în favoarea icoanelor 
apăreau peste tot, chiar și la curtea împăraților iconoclaști. 
Leon al IV-lea a descoperit că unii dintre funcţionarii săi 
de la palat se rugau în taină la icoane si, mai îngrijorător, 
s-au găsit mai multe iconiţe în dormitorul soției sale, 
ascunse sub pernă. Împărăteasa Irina se trăgea din Atena, 
oraș rămas în mâinile bizantinilor în ciuda omniprezentei 
slave din Balcani, zonă in mare măsură iconodulă. Irina a 
scăpat doar cu o mustrare aspră din partea soțului, proba- 
bil după ce a negat că ar şti ceva despre existența icoanelor 
şi pretinzând că poate cineva i le strecurase acolo. Apoi, 
absolut pe neașteptate, Leon al IV-lea a murit la doar treizeci 
de ani, în septembrie 780. 

Fiul împăratului stins din viață, Constantin al VI-lea, 
avea doar zece ani, iar potrivit uzajului bizantin în aseme- 
nea situații, mama copilului devenea regentă, asistată de 
un consiliu de sfetnici. Irina și-a intrat în rol cu toată serio- 
zitatea. Ţinând seama de înclinațiile ei, trebuie să fi consi- 
derat că cerul îi oferise șansa de a schimba politica oficială 
în privința icoanelor, dar nu a îndrăznit să ia nicio măsură 
deschisă în primele faze ale regenței. Potrivit doctrinei ofi- 
ciale în vigoare, care avea mulți susținători, venerarea 
icoanelor era în continuare rău privită, iar un grup de la 
curte milita deschis pentru înlocuirea Irinei şi a fiului ei cu 
unchiul băiatului, Nicefor, un fiu mai tânăr al lui Constan- 
tin al V-lea. În primăvara lui 781, strategul Siciliei s-a 
revoltat, susținând cauza lui Nicefor, și a trebuit trimisă o 
flotă care să îl alunge din insulă. 

Irina s-a simţit suficient de puternică să treacă la 
acțiune abia după patru ani. Primul pas a fost să-i scrie 
papei, spunându-i că vrea să pună capăt divizării apărute 
în Biserică în legătură cu icoanele și să convoace un sinod 


158 Jonathan Harris 


ecumenic al Bisericii pentru rezolvarea chestiunii. Între 
timp, în scaunul patriarhal al Constantinopolului se insta- 
lase Tarasios, și el favorabil acestei idei, iar un număr destul 
de mare dintre episcopi părea gata să susțină o întoarcere la 
aprobarea oficială a închinării la icoane. La ordinul Irinei, 
un sinod episcopal s-a întrunit în Biserica Sfinţii Apostoli, 
cel de-al doilea edificiu sacru din Constantinopol ca 
mărime, după Hagia Sofia. Erau de faţă şi reprezentanți ai 
papei și patriarhii Alexandriei și Antiohiei si dezbaterile 
au început, în vreme ce împărăteasa și tânărul împărat 
asistau de la galerie. Dar Irina își făcuse toate calculele fără 
să ţină seama de tagmata. Lucrările au fost rapid întrerupte 
de o bătaie răsunătoare în ușă, prin care a năvălit apoi în 
biserică o trupă de militari, cu săbiile trase. Loiali amintirii 
lui Constantin al V-lea, soldaţii au ameninţat să-l ucidă pe 
patriarh și pe oricine altcineva ar îndrăzni să se amestece 
în ceea ce ei considerau dreapta credinţă. Irina a trimis 
gărzile ei din galerie, într-o încercare de a restabili ordi- 
nea, dar soldaţii au refuzat să plece, iar patriarhul şi epi- 
scopii susținători au trebuit să se retragă. Episcopii rămași 
s-au bucurat alături de militari si sinodul a fost abandonat. 

Așa cum era limpede de înţeles, în primul rând trebuia 
neutralizat corpul puternic al susținătorilor iconoclasmu- 
lui. S-a lansat zvonul că se pregăteşte o invazie arabă. 
Unităţile tagmata au fost scoase din Constantinopol și tri- 
mise spre est, în garnizoanele din oras fiind aduse în 
schimb trupe din theme. Apoi tagmata a fost dezarmată. 
Familiile lor din Constantinopol au fost traversate pe 
ambarcaţiuni pe cealaltă parte a Bosforului și soldaţilor li 
s-a comunicat să se întoarcă acasă, pentru că nu mai era 
nevoie de serviciile lor. S-a recrutat o nouă forță de elită, 
cu ofițeri fideli Irinei. Chiar și în aceste condiţii, la reluarea 
sinodului, Irina a luat măsura de precauţie ca sesiunile ini- 
tiale să se desfășoare la Niceea, departe de posibilele 

demonstratii iconoclaste de la Constantinopol. Trei sute 
cincizeci de prelati s-au adunat în biserica principală si 
dezbaterile au început din nou. Evident, regenta chemase 
la sinod cât mai multi episcopi iconoduli, care ştiau că se 
află acolo ca să pregătească repunerea în drepturi a icoa- 
nelor, însă s-a făcut cea mai serioasă încercare de a trata 
lucrările pe o bază teologică solidă și convingătoare. Au 
fost luate în discuţie scrierile lui loan Damaschin, argu- 
mentele sale fiind incluse în canoanele sinodale. S-a luat 
în considerare părerea mai vechilor autorităţi bisericești, 
demonstrând cá inchinarea la icoane nu era o inovaţie, ci 
o practică a creștinilor veche de secole. Au fost cercetate 
şi comparate cu grijă exemplarele vechilor cărți, care ser- 
veau drept referință, ca să existe asigurări că nimeni nu 
modificase textele și că nu existau interpolări. Odată 
îndeplinite aceste operaţiuni, sinodul s-a mutat înapoi la 
Constantinopol, iar sesiunea finală s-a desfășurat în sala 
Magnavra din Marele Palat. De acolo au fost proclamate 
în 787 canoanele celui de-al doilea Sinod de la Niceea 
sau cel de-al șaptelea Sinod Ecumenic, cum avea să fie 
cunoscut, care osândesc defăimarea icoanelor, anatemi- 
zând pe oricine nu venerează „sfintele și cinstitele icoane“ 
şi pe cei care le consideră idoli. La scurt timp a fost repusă 
la locul ei si imaginea lui lisus Hristos de deasupra Porții 
de Bronz. 

Această formulare emfatică a poziției iconodule nu a 
pus capăt disputei. Deși nu a existat nicio reacție imediată 
a iconoclaștilor, cu o generație mai târziu, în 815, după o 
serie de înfrângeri din partea bulgarilor, împăratul Leon 
al V-lea (813—820) s-a simţit justificat să revoce canoanele 
de la Niceea, considerând că Dumnezeu îi pedepsise pe 
bizantini pentru idolatria lor. Călugării si episcopii 
recalcitranti, care nu au vrut să accepte schimbarea, au 
fost exilați. Împăratul iconoclast Teofil (829—842) a mers 


160 Jonathan Harris 


mai departe si a pus sá fie tatuati pe frunte cátiva cálugári, 
cu avertismentul cá propováduiserá erezia. Au fost siliti 
astfel sá se arate in lume tot restul vietii cu acest anunt la 
vedere. Cel mai adesea însă, adversarii iconoclasmului 
erau pur și simplu expediati pe una dintre insulele din 
Marea Marmara, unde nu mai puteau isca nicio tulburare. 
Există puține dovezi că s-ar fi petrecut distrugeri pe scară 
largă a imaginilor în cea de-a doua perioadă de interzicere 
a cinstirii icoanelor. Apoi istoria s-a repetat și s-a revenit la 
poziţia inițială. La moartea împăratului Teofil, în 842, fiul 
său, Mihail al III-lea, avea doar doi ani. S-a alcătuit din 
nou o regență, iar văduva fostului împărat s-a dovedit si 
ea o iconodulă secretă. La fel ca Irina, din câte se spune, 
împărăteasa Teodora păstra icoane în dormitorul ei, iar 
când fusese surprinsă rugându-se in fata lor de bufonul 
curții, reușise să evite denuntul convingându-l cá se jucase 
cu niște păpuși. Spre deosebire de Irina, Teodora a reușit 
să acționeze mai repede și a convocat un alt sinod în 843, 
care a revenit asupra deciziilor din 787, de data aceasta 
permanent. Între timp, cauza iconoclastă părea să-și fi 
pierdut din susținere și nu au mai existat reacții de genul 
celor cu care se confruntase Irina, atunci când convocase 
sinodul de la Sfinţii Apostoli. Asta nu înseamnă că de 
atunci au domnit pacea şi armonia. De îndată ce bizantinii 
au căzut de acord că venerarea icoanelor reprezintă dreapta 
doctrină a apărut o neînțelegere legată de cât de mări- 
nimoși trebuie să se arate iconodulii în victoria lor și cum 
ar trebui tratați foștii iconoclaști, și în special episcopii. 
Patriarhul si moderatii erau de părere că ar trebui inde- 
pártati din scaunele lor, în schimb fanaticii cereau 
pedepsirea lor. Dezacordul a continuat ani de zile, până 
când a apărut o altă problemă care să-i ia locul. Oricum, 
în Bizanţ exista mereu o dispută teologică sau alta: așa 
se făcea acolo politică. 

Índelungata disputá legatá de icoane fusese o chestiune 
interná, care nu a influentat sirul nesfársit de lupte ale 
Bizantului cu arabii si bulgarii. Ín schimb, dacá luám in 
considerare arta, cultura si perceptia de sine a imperiului, 
acest conflict si solutionarea lui finalá aveau sá aibá un 
impact profund. Acest efect a fost posibil deoarece la vreo 
douázeci de ani dupá restabilirea cinstirii icoanelor, impe- 
riul era mai bogat si mai in sigurantá decát fusese timp de 
un secol. Cu bulgarii, pacea domnea din 816, iar in 863 
armata bizantiná a obtinut o victorie spectaculoasá asupra 
arabilor la Poson, omorându-l pe emirul din Melitene si 
nimicind întreaga oaste dușmană. După aceea, intensita- 
tea raidurilor arabe din Asia Mică a scăzut, iar în aceste 
condiţii mai stabile au crescut și veniturile fiscale. Comer- 
tul a renăscut si el, pentru că negustori din toată lumea au 
putut să profite de poziţia geografică a Constantinopolu- 
lui, aflat la intersecția a două căi comerciale spre zone 
îndepărtate: Drumul Mătăsii din Asia şi rutele maritime 
spre Europa Occidentală. Negustorii arabi aduceau miro- 
denii, parfumuri, covoare, portelanuri, pietre prețioase şi 
obiecte din sticlă; italienii veneau cu lemn, aur și lână; 
rușii cu miere, ceară, chihlimbar, săbii și blănuri; bulgarii 
cu pânză de in și miere. Mătăsurile se vindeau cu prețuri 
fabuloase în vestul Europei, la fel si blănurile în califatul 
arab. Constantinopolul s-a transformat într-un nod comer- 
cial activ, unde produsele dintr-o parte a lumii erau 
aduse spre vânzare sau schimb cu acelea din partea 
opusă. Chiar dacă majoritatea acestei activități era în 
mâinile negustorilor străini, împăratul bizantin profita 
prin încasarea unui procentaj din toate importurile şi 
exporturile prin taxe vamale, obținând venituri conside- 
rabile și sigure. 

Pentru prima oară din vremea lui Iustinian, împărații 
dispuneau de un surplus de venit pe care îl puteau investi 
în proiecte grandioase, cea de-a doua jumătate a secolului 
al IX-lea fiind o perioadă de înflorire a construcțiilor, când 
la Constantinopol și în provincii s-au ridicat splendide 
biserici și mănăstiri noi. În timpul domniei lui Mihail al 
III-lea (842-867), complexul Marelui Palat a fost completat 
cu o capelă cu turlă. Cunoscută sub numele de Biserica 
Maicii Domnului din Pharos, datorită apropierii ei de 
farul din vârful promontoriului pe care se ridică orașul, 
nu era o construcție foarte mare sau impunătoare. Ceea ce 
i-a impresionat pe cei care au luat parte la sfințirea lăcașu- 
lui din jurul anului 864 a fost bogăţia decoratiunilor din 
interior, pentru care se cheltuise fără nicio rezervă. 
Podeaua era din marmură albă, coloanele care susțineau 
cupola din jasp si porfir — rara marmură purpurie rezer- 
vată uzului regal - iar ușile erau acoperite cu argint. Exista 
un motiv pentru care o clădire atât de mică să fie atât de 
împodobită. Capela adăpostea cele mai prețioase posesi- 
uni ale împăraţilor: colecţia lor de relicve sfinte. Printre 
ele, părți din Adevărata Cruce, aduse de Heracliu când s-a 
retras în momentul invaziei arabe în Siria, dar și ceea ce se 
credea că este straiul purtat de Iisus, Cununa Lui de Spini, 
lancea cu care fusese străpuns în coastă de centurion, 
un mic vas cu sângele Lui, o parte din veşmântul Maicii 
Domnului și capul Sfântului loan Botezătorul. 

Decoratiunile capelei din Pharos nu erau doar de pret, 
ea fusese cu bună știință creată potrivit ultimelor canoane 
referitoare la icoane. Spaţiul sacru era dominat de două 
figuri enorme, lucrate în mozaic. Cea dintâi o înfățișa 
pe Maica Domnului cu brațele întinse, la capătul absidei. 
Cealaltă, din centrul bolții, îl înfățișa pe Iisus Hristos privind 
din înălțimi spre naos. Icoanele erau cu adevărat enorme, 
concentrând și conducând valul de extaz degajat în acel 


BIZANȚ 163 


spatiu, cu oastea de apostoli, sfinti si martiri care acope- 
reau ceilalți pereți. Însă poziţia centrală pe care o ocupau 
imaginile în teologia și credința bizantină era reflectată nu 
numai în decorațiuni. Aproape după optzeci de ani, o altă 
relicvă a fost adăugată celor de aici: cea readusă de la 
Edessa de un general victorios. Era vorba de Mandylion, 
străvechea năframă pe care se întipărise chipul Mântuito- 
rului, atunci când Își apropiase obrazul de ea. Era exact 
dovada de care aveau nevoie iconodulii pentru a legitima 
imaginile, confirmând că sunt după dreapta credinţă, atât 
timp cât și Dumnezeu cel întrupat crease o asemenea ima- 
gine. Nimeni nu mai avea de ce să se clatine în fata Islamu- 
lui sau a argumentelor iconoclaștilor. Bizantinii erau acum 
absolut încrezători în credinţa lor și în cultura vizuală care 
devenise o parte inseparabilă a ei. 

Un alt proiect important din timpul domniei lui Mihail 
al III-lea a fost restaurarea mozaicului ce o reprezenta pe 
Maica Domnului cu Pruncul din absida Catedralei Hagia 
Sofia. Se poate presupune că la un moment dat fusese înlo- 
cuit cu o cruce simplă, la fel ca în Biserica Sfânta Irina, dar 
în primăvara lui 867 mozaicul a fost refăcut, adăugându-i-se 
o inscripție triumfătoare: „Chipurile sfinte stricate de 
impostori au fost iarăși înălțate aici de cucernicii împărați“ 
Patriarhul Constantinopolului, Fotie!, a ţinut o predică la 
dezvelirea lor, aducând mereu vorba de legătura de neclintit 
dintre icoane și dreapta credință. Doar acceptând icoanele, 
spunea el, puteai accepta și adevărul Bibliei și al Întrupării. 
Cei vinovaţi de iconoclasm se făcuseră frați cu arabii și nu 
meritau numele de „romei“ și nici măcar de creștini. 

Aceeași filozofie se reflecta în toate celelalte biserici 
construite în acea epocă, cum au fost Nea Ekklesia, Noua 


1 Sfântului Ierarh Fotie cel Mare (Photios) (n. tr.). 

Bisericá, aceea cu cinci turle, ináltatá intre 876 si 880, si 
biserica mănăstirii Myrelaion!, din anii 930. Nu toate erau 
clădiri de mari dimensiuni, din categoria Hagia Sofia sau 
Sfinţii Apostoli, iar în exterior erau simple, fără podoabe. 
Importante erau decoratiunile din interior. Întregul spațiu 
dinăuntru era acoperit cu imagini, fie mozaicuri, fie pic- 
turi pe zid si pe panourile din lemn ale iconostasului care 
desparte congregația de altar — o congregatie tăcută, privind 
spre credincioșii de dedesubt. Biserica s-a transformat într-un 
fel de icoană grăitoare a cerurilor, o anticipație a ceea ce 
credinciosul curat avea să întâlnească în viața de apoi. 
Așa se face că, la un secol după dispariţia lui Constantin 
al V-lea, încercarea lui cât se poate de serioasă de a înde- 
părta poporul de ceea ce considera a fi idolatrie fusese com- 
plet zădărnicită, iar iconodulii făcuseră tot ce le stătea în 
putinţă ca el să rămână în istorie cu renumele de tiran și de 
necredincios. În ciuda eforturilor lor însă, amintirea lui nu 
se stersese cu totul, și nici faptele lui, gratie cărora Bizan- 
tul supravietuise în condiţiile în care nimeni nu i-ar mai fi 
dat vreo șansă. Luptătorii din tagmata pătrunseseră în 
forţă în Biserica Sfinții Apostoli în 786, probabil nu atât 
împinși de profunde sentimente iconoclaste, cât pentru că 
nu suportau să vadă anulată intenţia eroului lor. În 813, 
Bizanțul se clátina din nou după o înfrângere provocată 
de bulgari, pe care Constantin al V-lea îi tinuse atât de 
bine sub control. La aflarea stirii că bulgarii ocupaseră 
orașul Mesembria din Tracia, o mulțime în panică a fugit 
spre Biserica Sfinţii Apostoli. Oamenii au deschis ușile 
mausoleului imperial si au căzut în genunchi în fata 
mormântului împăratului iconoclast, rugându-l să se 
ridice şi să pornească din nou călare împotriva dușmanului. 


1 Astăzi moscheea Bodrum din Istanbul (n.tr.). 


BIZANȚ 165 


Pe ulite s-a răspândit vestea cá împăratul mort fusese văzut 
galopând spre vest, gata de atac. Autoritățile nu puteau 
accepta, desigur, o astfel de demonstrație. Prefectul orașului 
a venit la mormânt și i-a arestat pe capii revoltei. Mai târ- 
ziu, după ce icoanele şi-au recâștigat locul în 843, sarcofagul 
a fost scos din biserică, iar oasele împăratului au fost duse și 
arse într-una din piețele principale ale Constantinopolului. 
Asa l-a răsplătit Bizanțul pe unul dintre cei mai mari 
conducători, pentru simplul motiv că s-a întâmplat să 
gândească altfel despre ceea ce avea să devină punctul de 
reper al dreptei credințe, Ortodoxia. 


5 


CUCERIREA NORDULUI 


„[Ruşii] sunt cele mai murdare făpturi ale Domnului... 
După ce mănâncă, nu se spală pe mâini. Sunt ca niște 
asini rătăcitori.“ 

Călător arab, IBN FADLAN (922) 


Ziua de marti, 18 iunie, a anului 860 a început ca ori- 
care alta pentru constantinopolitani. Împăratul și cei mai 
importanţi sfetnici ai săi lipseau din capitală. Traversaseră 
Bosforul şi porniseră în fruntea armatei spre răsărit, ca să 
stăvilească un raid arab din Asia Mică. Nu existase nicio 
ştire sau avertisment că ar pândi vreo altă ameninţare, 
prin urmare părea cel mai normal lucru ca prefectul ora- 
sului să rămână doar cu o garnizoană redusă. Activitatea 
comercială avea să continue ca de obicei pe cheiurile 
Cornului de Aur, în aglomeraţia de galere ale negustorilor 
veniți din toată Mediterana. Deodată, undeva la est s-au 
văzut coloane de fum urcând spre cer de pe mare: focurile 
ardeau de-a lungul Bosforului si pe Insulele Printeselor 
din Marmara. Cei care s-au urcat pe zidurile dinspre mare 

ca sá vadá ce se petrecea au constatat cu groazá cá o flotá 
de vreo două sute de vase se apropia, navigând aproape 
de malul asiatic, oprindu-se din loc în loc, iar de pe ele se 
revărsau bărbați înarmați până în dinţi care traversau 
apa puțin adâncă până la mal si atacau așezările risipite, 
lipsite de orice apărare. Constantinopolul era în sigu- 
rantá, apărat de fortificaţii, dar în absența armatei și pe 
nepregătite, nu era nimic de făcut pentru a-i împiedica 
pe străini să jefuiască suburbiile în voie. Au fost trimişi 
curieri rapizi pe urma împăratului, iar locuitorilor nu le 
mai rămânea decât să se roage. Mulțimea s-a adunat la 
Biserica Maica Domnului din Vlaherne, în extremitatea de 
vest a orașului, care adăpostea o relicvă de pret, vălul Mai- 
cii Domnului, cel care potrivit credinţei ajutase să-i înde- 
părteze pe avari, în 626. S-a lăsat întunericul și focurile 
continuau să licărească, la distanță. A doua zi, mulțimii i 
s-a alăturat si patriarhul Fotie în persoană. A poruncit ca 
vălul Maicii Domnului să fie scos din biserică și purtat 
în procesiune de-a lungul zidurilor, însoţit de imne și de 
litanii. La sfârșitul acelei zile, când relicva a revenit în bise- 
rică, vasele au dispărut la fel de brusc cum apăruseră. 

Patrulele care au ieșit cu precauţie dincolo de fortificaţii, 
în recunoaştere, şi-au dat repede seama de dimensiunile 
măcelului. Peste tot vedeai risipite cadavre. lată descrierea 
lui Fotie: 


„Acolo zăcea un bou, alături un bărbat, un copil și un cal 
nimeriseră în același mormânt, sângele femeilor se ameste- 
case cu cel al orătăniilor... Ogoarele erau presărate cu trupuri 
în putreziciune, iar drumurile astupate de mortăciuni... nu 


mai deosebeai râpele și albiile de cimitirele din oraș.“ 


Dar oare cine făcuse acel masacru? Nu erau vechii 
dușmani, arabii, căci flota venise dinspre nord, nu dinspre 

sud. Dupá cum afirmá Fotie, era vorba de un neam obscur, 
pe care nimeni nu-l bágase în seamă până atunci. Nimeni din 
Bizanţ, adică. Altundeva, în Europa, era prea bine știut. 
Constantinopolul fusese atacat de același popor care de 
ani de zile făcuse prápád pe coastele Britaniei, Franței și 
Irlandei: vikingii scandinavi. La începutul acelui secol, în 
vreme ce danezii și norvegienii navigaseră pe corăbiile lor 
spre vest, rudele lor din Suedia s-au îndreptat spre est, au 
traversat Marea Baltică și și-au continuat drumul pe conti- 
nent, întemeind o așezare stabilă la Novgorod. Războinicii 
aceștia își atribuiau denumirea de „rhos“, derivată poate 
dintr-un cuvânt scandinav însemnând „vâslaș“. De aici se 
trage și numele lor modern: ruși. Din Novgorod, ruşii au 
coborât spre sud-vest pe Nipru, până la Kiev, oraș așezat 
pe o înălțime, unde au creat o nouă bază permanentă, 
stăpânindu-i pe slavii locali, amestecându-se încet cu ei și 
adoptându-le graiul. Rușii kieveni erau cei care lansaseră 
atacul asupra Constantinopolului din vara lui 860. 


Bizantinii nu fuseseră luaţi pe nepregătite pentru cá nu 
ar fi știut de existența rușilor. Vreme de mai multe decenii, 
acești războinici fioroși veniseră pe Nipru până în Marea 
Neagră si de acolo în Bizanţ. Initial însă, nu cu intenții 
ostile, ci ca să profite de oportunitățile comerciale oferite 
de Constantinopol. Soseau primăvara, cu miere, ceară, 
chihlimbar și blănuri și plecau toamna, cu vasele încărcate 
cu mătăsuri scumpe si mirodenii. Nu se va sti niciodată ce 
i-a determinat să devină brusc agresivi. Se poate să fi exis- 
tat o dispută legată de drepturile comerciale sau de taxele 
vamale ori poate că ruşii știau, din desele lor călătorii, cât 
de ușor le era să facă incursiuni în așezările neapărate de 

pe malurile Bosforului. Indiferent ce anume provocase 
atacul, el le-a luat absolut prin surprindere pe victime. 
Bizantinii trebuiau de acum înainte să ia în calcul si o 
amenintare dinspre nord, pe lángá cele dinspre est si vest, si 
să-și regândească întreaga strategie de apărare. De când 
Heracliu luase hotărârea să-și concentreze forțele împotriva 
persanilor, în 622, împărații bizantini acordaseră prioritate 
primejdiei aparent mai mari dinspre răsărit. La urma urmei, 
duşmanul lor din acea parte era un imperiu foarte mare și 
puternic, Persia sasanidă mai întâi şi apoi califatul islamic. 
Asediile din 674-678 si 717-718 amenintaserá direct 
Constantinopolul și chiar existența imperiului. În schimb 
teritoriul bizantin se învecina la vest cu regiunile stăpânite 
de slavi, care, după ce se descotorosiseră de dominația 
avară, se așezaseră în sudul Balcanilor, fără să încerce să-și 
extindă posesiunile. Hanatul bulgar din nord devenise o 
forță mai unită şi mai agresivă, dar fusese foarte eficient 
ţinută în șah prin victoriile lui Constantin al V-lea, împărat 
atât de ponegrit, însă atât de util. Chiar dacă slavii merse- 
seră în sud până la capătul Peloponesului, bizantinii își 
mentinuserá prezenţa în regiune printr-o serie de orașe for- 
tificate — Tesalonic, Atena și Monemvasia. Mai mult decât 
atât, pe măsura scurgerii secolului al VIII-lea, părea tot 
mai probabil ca ei să poată recuceri în mare parte ceea ce 
pierduseră în Balcani, situaţie de neconceput în cazul pro- 
vinciilor din răsărit. Spre sfârșitul secolului al VIII-lea și 
începutul celui următor, s-au întreprins mai multe expediţii 
militare în Tracia, Macedonia și Tesalia, mergând până spre 
Pelopones. Triburile de slavi nu au reușit să organizeze o 
rezistență comună și în cele din urmă au fost de acord să 
accepte suzeranitatea împăratului. Până în anul 850, între- 
gul teritoriu al Greciei de astăzi se afla din nou sub control 
bizantin, alcătuind un bloc solid între Constantinopol și 
Pelopones. Din sudul Italiei au fost aduși coloniști vorbitori 

de greacá pentru a repopula acea regiune si, incetul cu 
încetul, greacaa inlocuitslavonaca limbă majoritară. În acest 
proces de recucerire desfășurată aproape fără vărsare de 
sânge, în avangardă nu au fost soldaţii, ci mai degrabă 
sihaştrii și călugării. Ei străbăteau regiunile retrase şi 
muntoase din Pelopones, ca predicatori itineranti, conver- 
tind la creștinism ultimele grupuri izolate de slavi. Acest 
succes era capabil să consolideze opinia că vestul prezenta 
mai multă siguranță decât estul. 

În secolul al IX-lea în schimb, această imagine asupra 
lumii s-a răsturnat. Pe de o parte, amenințarea dinspre est a 
slăbit. Califatul abbasid a început și el să dezvolte probleme 
interne și s-au rărit raidurile din Asia Mică. Anihilarea arma- 
tei arabe la Poson, în 863, a demonstrat că bizantinii erau 
acum mai bine pregătiţi de apărare, iar spre sfârșitul secolu- 
lui ai IX-lea între Bizanţ și califat se instaurase un fel de modus 
vivendi. Se înregistrau în continuare incursiuni la granite si 
atacuri navale pirateresti. În anii 820, forte arabe au debarcat 
în Creta și în Sicilia și în cele din urmă ambele insule au fost 
cucerite. În 904, o flotă arabă a devastat Tesalonicul, în urma 
unui asalt. Indiferent cât de dăunătoare au fost aceste pier- 
deri, nu au ameninţat existența Bizanțului, ca în zilele mari- 
lor asedii arabe asupra Constantinopolului. Pe fundalul de 
securitate sporită în răsărit, lovitura din 860 a pus la ordinea 
zilei o nouă primejdie, ivită dintr-o direcție diferită. 

Cincizeci de ani mai devreme, bulgarii provocaseră 
bizantinilor un dezastru și mai grav. După ce reintegra- 
seră partea de sud a Balcanilor în imperiul lor, bizantinii 
vor fi sperat cá pot proceda la fel si cu nordul, extinzân- 
du-și din nou graniţele până la Dunăre. Astfel, când hanul 
bulgar Krum a ocupat orașul bizantin Serdica!, în urma 


! Astăzi Sofia (n. tr.). 

unei incursiuni peste graniță, împăratul Nicefor I (802-811) 
a hotărât să dea un răspuns ferm. În mai 811, a invadat 
Bulgaria cu o armată numeroasă, alcătuită din tagmata si 
din soldati din themele Asiei Mici. În fata acelei forte cople- 
şitoare, Krum a cerut pacea prin trimisii săi, dar Nicefor era 
atât de încrezător în victorie, încât a respins propunerea 
fără să ezite. Invazia a continuat în iulie. Armata bizantină 
s-a năpustit asupra capitalei Pliska, a măturat orice împotri- 
vire, a capturat orașul si a masacrat garnizoana. A fost ocu- 
pat și palatul din lemn al lui Krum, rămas intact, iar înăuntru 
s-a descoperit un întreg, tezaur, împărțit de Nicefor soldati- 
lor săi, așa cum se cuvenea. Palatul și orașul au fost apoi 
incendiate și armata lui Nicefor s-a îndreptat spre sud, ca să 
recupereze Serdica. Dar asta presupunea traversarea Mun- 
tilor Balcani, pe un teren care îi avantaja pe bulgari. În 
momentul când coloanele înaintau încet printr-un defileu, 
avangarda a descoperit cu spaimă că ieșirea fusese blocată 
cu trunchiuri de copac și palisade apărate de numeroşi 
bulgari. Între timp, un alt corp de armată se strecurase în 
spatele bizantinilor, blocând şi intrarea în trecătoare. 

O vreme, multi dintre bizantini nu și-au dat seama că 
fuseseră prinși în cursă, probabil pentru că ofițerii au luat 
măsuri ca vestea să nu se împrăștie. Au așezat tabăra și 
două zile au rămas acolo, în așteptarea următoarei mutări 
a lui Krum. În ultima noapte, bulgarii au început să facă o 
larmă teribilă, izbindu-și săbiile de scuturi; la auzul acelui 
zgomot în bezna din jur, soldaţii au înţeles că fuseseră 
înconjurați de forte superioare și în rândul lor s-au instalat 
groaza si sentimentul cá sunt pierduţi. Bulgarii au atacat 
în zori, tintind bivuacul imperial. În scurt timp, împăratul 
şi multi dintre principalii lui sfetnici erau morti, iar lupta 
a degenerat într-un masacru, atunci când armata bizantină 
s-a fragmentat, fiecare soldat încercând să-și scape pielea. 
Unii au vrut să străpungă barierele de la ambele capete, 

lásate pustii de bulgarii care se nápustiserá spre tabárá. 
Venindu-le greu sá treacá printre grámezile de crengi si de 
trunchiuri, soldații le-au dat foc în grabă. S-au repezit prin 
golurile dintre flăcări si au căzut într-un sant bine camu- 
flat, unde multi au murit arsi sau cálcati în picioare de cei 
care îi impingeau din spate. Fiul lui Nicefor, Staurakios, a 
scăpat, dar atât de grav rănit, încât a murit după șase luni. 
Mii dintre camarazii lui nu au mai apucat să iasă vreodată 
din acea râpă. Când totul s-a terminat, Krum a pus să fie 
căutat trupul împăratului și să i se taie capul. Teasta a fost 
bătută cu un piron într-un lemn gros si purtată peste tot, 
în văzul lumii. Mai târziu, când nu a mai rămas decât cra- 
niul, Krum şi-a făcut din el vas de băut, îmbrăcat în argint, 
pocal cu care toasta la petreceri, alături de nobilimea lui. 
Distrugerea armatei bizantine în Munţii Balcani a fost 
o catastrofă la fel de mare ca aceea de la Adrianopol din 
378 si, ca efect imediat, a grăbit declanșarea unei a doua 
crize iconoclaste, când împăratul cuprins de panică a cău- 
tat să domolească mânia divină care, presupunea el, fusese 
stârnită de idolatria bizantinilor. Pe termen lung, dezastrul 
i-a obligat pe bizantini să-și reconsidere cu toată seriozita- 
tea politica, la fel cum atacul rusesc din 860 avea să-i facă 
să introducă în ecuaţie și amenințarea dinspre nord. Până 
la un punct, era vorba doar de aplicarea față de acești noi 
inamici a acelorași tactici care salvaseră de atâtea ori imperiul 
în trecut. La fel ca atunci, reacția imediată după înfrângere a 
fost retragerea în spatele fortificațiilor inexpugnabile ale 
Constantinopolului. Odată cu distrugerea armatei bizantine 
din 811, Krum a avut toată libertatea să întreprindă marșuri 
repetate în Tracia, fără teama vreunei pedepse, dar înain- 
tarea lui se izbea de fiecare dată de zidurile dinspre uscat 
ale orașului și hanul se mulțumea să prade suburbiile. 
Ultima oară, în 814, a venit bine pregătit, după ce adunase 
10 000 de boi care să tragă colecţia lui impresionantă de 

catapulte si alte masinárii de asediu. A pus chiar sá fie placate 
cu fier miile de cárute de transport, ca sá fie protejate in cazul 
in care bizantinii ar fi avut ideea sá le improaste cu foc gre- 
cesc de pe ziduri. De data asta insá, echipamentul nu a mai 
apucat să fie folosit. În toiul pregătirilor, lui Krum a început 
deodată să-i curgă sânge pe gură, nas și urechi. A căzut 
mort la pământ, victimă a unei hemoragii cerebrale, iar 
armata lui rămasă fără comandant s-a retras imediat. 
Norocul și sistemul de apărare ale Constantinopolului 
aveau să-i salveze pe bizantini de ruși în 860, dar ei știau că 
nu se pot bizui la nesfârșit doar pe sistemul de ziduri fixe 
şi pe mila Domnului. Trebuiau încheiate tratate prin care 
dușmanul să fie convins să-și înceteze atacurile, iar pentru 
asta bizantinii dispuneau de două mijloace de convingere 
eficiente: sipetele pline ca de obicei cu monede din aur 
şi concesiunile comerciale pe piețele internationale din 
Constantinopol. Atât negustorii bulgari, cât și cei ruși 
veneau în capitala bizantină ca să-și vândă produsele, iar 
promisiunea de a beneficia de taxe vamale mai mici era un 
instrument puternic de negociere. În 816 s-a încheiat cu 
noul han bulgar, Omurtag, un tratat care avea să asigure 
pacea pe multi ani. Rușii au fost mai greu de adus la masa 
negocierilor. În jurul anului 907, au atacat din nou Constan- 
tinopolul. Flota lor, comandată de cneazul din Kiev, Oleg, 
care unise sub domnia lui Kievul si Novgorodul, a coborât 
pe Bosfor, incendiind bisericile, mănăstirile și așezările sub- 
urbane din cale. Tratatul cu statul rus a fost încheiat abia în 
911, cu prevederi extrem de generoase. Negustorii ruși erau 
scutiți de plata taxei vamale obișnuite de 10% pentru toate 
mărfurile aduse și scoase din Cornul de Aur. Li s-a acordat 
un loc special de găzduire în cartierul periferic Sf. Mamant 
(Mamas), situat pe malul european al Bosforului, la nord de 
Cornul de Aur. Aici urmau să beneficieze de cazare gratuită 
vreme de șase luni și, mai preciza tratatul, de băi ori de câte 

ori doreau. Însă circumspectia cu care îşi priveau bizantinii 
partenerii de afaceri era reflectată de o altă clauză. Rușii 
aveau voie să intre Constantinopolul propriu-zis doar pe o 
singură poartă, neinarmati si niciodată în grupuri mai mari 
de cincizeci, fiind însoțiți de un ofițer imperial. 

În ceea ce-i privește pe bizantini, scopul unor tratate 
mărinimoase de acest fel era doar cel de măsură de urgenţă. 
Asteptau permanent momentul potrivit, când situația se 
schimba și condiţiile puteau fi renegociate. În cazul ruși- 
lor, prilejul a apărut în 941, când cneazul Igor a decis să se 
întoarcă la vechile obiceiuri și a lansat un atac pe mare. La 
fel ca în 860 și 907, rușii au ales cu grijă momentul: armata 
şi flota bizantine erau în altă parte, iar singura linie de 
apărare pe mare erau cele cincisprezece corăbii care putre- 
zeau în șantierul naval din Cornul de Aur. A fost nevoie ca 
ele să fie reparate în grabă și pregătite de război. După ce 
navele rusești au fost ancorate și multi dintre marinari 
coborâseră la țărm, au apărut bruscvasele bizantine, lansând 
şuvoaie de foc grecesc de la prore și pupe. Navele rușilor 
s-au aprins una după alta și restul echipajelor a sărit în 
apă, ca să scape de flăcări. Igor a ordonat ca vâslașii să 
mâne spre nord vasul lui care, datorită pescajului scăzut, a 
putut naviga aproape de țărm, unde nu putea fi urmărit. 
Majoritatea ruşilor și-au văzut calea tăiată înainte să-l 
poată urma și s-au refugiat pe țărmul asiatic, unde au fost 
lichidati după câteva luni, la întoarcerea armatei bizan- 
tine. Acum, în 944, tratatul a fost renegociat, rușii fiind 
pedepsiți cum se cuvine prin revizuirea condiţiilor și prin 
pierderea dreptului la scutirea de taxe vamale. 

Dacă tratatele cu prevederi inegale reprezentau o măsură 
paliativă, bizantinii se aflau în continuă căutare, prin 
tentaculele lor diplomatice, de aliați care puteau fi plătiți 
şi ținuți în rezervă pentru atacuri împotriva bulgarilor si 
rușilor, la nevoie. Candidaţii cei mai la îndemână în cazul 

bulgarilor, popoarele care locuiau la vest si la nord de ei si 
se temeau de ambitiile expansioniste ale vecinilor, erau 
sârbii, croații si ungurii. Împotriva rușilor puteau fi mobili- 
zati vechii prieteni ai bizantinilor, khazarii: la ei s-a trimis o 
delegaţie, la câteva luni după atacul din 860. Aliatul perfect 
împotriva ambelor puteri era un alt popor turcic, care 
migrase spre vest traversând stepele Asiei — pecenegii. 
Teritoriul lor se învecina cu Niprul, un loc ideal, de unde 
puteau atât să lovească granițele de nord ale bulgarilor, cât 
şi să taie ruta comercială a rușilor spre Marea Neagră. 
Hanului pecenegilor a început să i se trimită anual un „dar“ 
din lingouri de aur, menit să-i cumpere lealitatea și să-l 
pregătească pentru momentul chemării la arme. 

Erau, desigur, aceleași tactici la care se recurgea de 
mult pentru a evita primejdia arabă. Zidurile salvaseră 
Constantinopolul în 674-678 și 717-718, iar califatul fusese 
de multe ori ţinut sub control prin tratate care promiteau 
plata unui tribut anual. Existaserá și concesiuni comer- 
ciale, iar la Constantinopol se construise chiar si o moschee 
pentru negustorii arabi veniți în oras. Aliaţii khazari fuseseră 
folosiți de multe generaţii pentru înfrânarea califatului 
dinspre nord. În deceniile 850 şi 860 însă, un grup de inte- 
lectuali constantinopolitani au început să se întrebe, din 
câte se pare, dacă diferențele fundamentale dintre dușmanii 
de la răsărit si cei de la apus si nord nu reclamau o abor- 
dare diferită a celor din urmă. Cel mai important dintre 
acești revizionisti a fost Fotie, care, ca patriarh, asistase la 
atacul rusesc asupra Constantinopolului din 860. 


Deşi era unul dintre cei mai talentați și mai inteligenți 
bărbaţi ai generaţiei sale, Fotie nu ar fi părut un candidat 

verosimil pentru rangul de patriarh, deoarece până aproape 
de cincizeci de ani nici măcar nu fusese hirotonit. 
Se trăgea dintr-o familie constantinopolitană înstărită, 
rămasă credincioasă iconoduliei în timpul celei de-a doua 
crize iconoclaste, iar după revenirea la cultul icoanelor din 
843 a urmat o carieră de succes în administrația Marelui 
Palat. Curtea unde a lucrat Fotie în anii 850 trebuie să fi 
fost un loc în felul lui uluitor. Teoretic, era condusă de 
Mihail al III-lea, dar împăratul se arăta prea puţin intere- 
sat de guvernare. Cursele de cai erau pasiunea lui supremă, 
nu numai ca spectator, dar și ca participant. Îşi practica 
hobbyul nu pe Hipodromul central, ci în micul port Sf. 
Mamas de pe Bosfor, locul unde le era permis și ruşilor să 
acosteze cu mărfurile lor. În oraș exista un palat şi o mică 
pistă de curse, unde împăratul și prietenii lui puteau să se 
întreacă după pofta inimii, departe de privirile publicului, 
Mihail concurând de fiecare dată în echipa Albastrilor. 
Nici măcar ştirea unui atac arab iminent nu avea voie să 
tulbure o cursă, odată începută. După lăsarea întunericului, 
se porneau petrecerile desfrânate, la care, umbla zvonul, 
Mihail şi prietenii, în beţia lor, se dedau până și la blasfemii, 
parodiind liturghia. 

De vreme ce împăratul lipsea atât de des de la curte şi 
era preocupat doar de distracţii, treburile imperiului au 
rămas pe seama altora. În primul rând, era vorba de mama 
sa, Teodora, regentă a minorului începând din 842, asis- 
tată de Teoctist (Theoktistos), unul dintre eunucii palatu- 
lui. Ajuns la vârsta de cincisprezece ani, Mihail a început 
să se arate deranjat de tutela mamei, iar o facțiune de la 
curte, condusă de Bardas, fratele împărătesei, nu a ezitat 
să profite de nemulțumirea lui. Conspiratorii au stat la 
pândă în fata sălii de consiliu și l-au prins pe Teoctist când 
ieşea de la o întrunire, l-au târât până într-un beci al pala- 
tului și l-au lichidat. Lipsită de principalul ei sfătuitor, 

Teodora a fost total rávásitá si si-a dat seama cá nu-si poate 
pástra pozitia la curte. La cáteva luni dupá asasinat, in pri- 
mávara anului 856, i-a strâns pe curteni, le-a înmânat o 
serie de rapoarte ca dovadă a cârmuirii ei conștiincioase și 
s-a retras din viața publică la o mănăstire. 

După această lovitură de palat, Mihail i-a conferit titlul 
de cezar unchiului său Bardas și l-a lăsat să se ocupe de 
administrarea imperiului. Majoritatea realizărilor consi- 
derabile ale domniei lui Mihail de după 856 ar trebui pro- 
babil trecute în contul lui Bardas și al grupării lui. Spre 
exemplu, armata bizantină care l-a zdrobit pe emirul din 
Melitene la Poson, în 863, era sub comanda fratelui său, 
Petronas. Mai mult, în ciuda modului brutal în care venise 
la putere, Bardas era un patron al artelor: în vremea lui s-a 
realizat renovarea capelei Pharos si au fost începute lucrá- 
rile de restaurare a mozaicului Fecioarei cu Pruncul din 
absida Hagiei Sofia. Era și un susținător al învățământului 
superior laic, întemeiat pe studiul clasicilor greci. Cu 
secole înaintea lui, Vasile din Cezareea și alții sustinuserá 
că aceste opere, deși scrise de păgâni, trebuie păzite şi stu- 
diate, chiar dacă în vremurile întunecate și nesigure din 
secolele al VII-lea și al VIII-lea educaţia înaltă părea să fi 
fost în suspensie. Bardas a făcut să renască universitatea 
din Constantinopol, găzduind-o în sala Magnavra din 
Marele Palat şi asigurându-i profesori pe cheltuială 
publică. Împărat din toate punctele de vedere, dar nu și cu 
numele, Bardas trebuia să-şi asume răspunderea pentru 
problemele moștenite de la sora lui. Una dintre ele era diho- 
nia continuă dintre moderatii si fanaticii Bisericii pe tema 
felului cum ar trebui tratați foştii episcopi iconoclasti. Bar- 
das lua deschis partea taberei moderate: a mers până acolo 
încât să-l cheme pe un fost arhiepiscop iconoclast al Tesalo- 
nicului să predea geometrie în noua universitate. Însă 

patriarhul Ignatie! i s-a opus cu tărie lui Bardas, criticân- 
du-l public pentru viaţa lui privată, întrucât cezarul trăia 
în văzul lumii cu o femeie care nu-i era soție. Bardas a 
suportat această provocare la adresa autorităţii sale vreme 
de vreo optsprezece luni, apoi, în noiembrie 858, a pus ca 
Ignatie să fie arestat. Desigur, nu putea să-l asasineze pe 
patriarh, dar străjerii lui l-au bătut rău și l-au aruncat în 
sarcofagul gol al lui Constantin al V-lea de lângă Sfinţii 
Apostoli. Ignatie a fost lăsat să zacă acolo o noapte întreagă, 
în ger, iar a doua zi a fost trimis în exil pe Insula Lesbos. 

Acesta este momentul când intră în scenă Fotie. Este 
probabil că el făcea parte de o vreme din cercul lui Bardas, 
deși este imposibil de stabilit dacă fusese implicat în com- 
plotul de ucidere a lui Teoctist. Fotie era interesat, ca şi 
cezarul, de vechea literatură a grecilor și se presupune că 
preda şi el la noua universitate. Era autor al lucrării Biblio- 
teca, o colecţie de recenzii de carte, așa cum le-am numi 
astăzi. Acele cărți fuseseră scrise cu secole în urmă, iar 
Fotie era interesat în primul rând de stilul și vocabularul 
lor, deoarece între timp greaca vorbită se abătuse mult de 
la idiomul clasic. Judecátile lui puteau fi extrem de aspre. 
Despre creștinul Eunomie din Cyzicus (m. 393) spune cá nu 
avea „nici urmă de farmec sau de gratie în stil" şi că fabrica 
„vorbe bombastice și sunete urâte“. Pe de altă parte, îl laudă 
pe păgânul Arrian, istoriograful lui Alexandru cel Mare, şi 
discursurile contemporanului lui Alexandru, Isocrates. 
Fotie a fost preferat de Bardas ca să devină cap al Bisericii 
în locul lui Ignatie, ca antiteză la fanaticii care alcătuiau 
partida zelotilor. 

Exista o micá piedicá: Fotie nu era eligibil ca patriarh 
din cauzá cá era mirean, dar ea a fost repede depásitá. 


1 Sfântul Ierarh Ignatie (Ignatios) (n. tr.). 

A fost tuns călugăr la 20 decembrie 858, apoi, pe rând, in 
următoarele patru zile, a fost hirotonit lector, subdiacon, 
diacon și preot. În final, chiar în ziua de Crăciun, a fost 
înscăunat patriarh al Constantinopolului. Dincolo de gestul 
politic impertinent al numirii sale în funcţie ca prieten 
personal al lui Bardas, Fotie a devenit unul dintre cei mai 
impunători patriarhi, care a jucat un rol în aproape toate 
evoluţiile importante ale acelor vremuri. A fost implicat 
în redecorarea bisericilor în urma victoriei iconodulilor, 
fiind cel care a ținut predica la dezvelirea noului mozaic al 
Maicii Domnului cu Pruncul din Hagia Sofia, în 867. La 
atacul rușilor asupra Constantinopolului din 860, el a fost 
cel care a contribuit la susținerea moralului, dând ordin să 
se facă o procesiune cu vălul Maicii Domnului în jurul 
zidurilor. Mai întâi de toate, a făcut parte din cercul de la 
curtea bizantină care a gândit un nou tip de abordare 
pentru rezolvarea amenințării dinspre nord. 

La prima vedere, persoanele din categoria lui Fotie, a 
căror educaţie consta în mare măsură din lectura clasicilor 
greci şi însușirea deprinderii de a scrie în același limbaj 
extrem de formalizat, par cât se poate de puţin calificate 
să-şi înțeleagă vecinii. În scrierile lor care ni s-au păstrat, 
sunt înclinate, în mod stânjenitor pentru noi, să-i etiche- 
teze drept „barbari“ pe toti străinii: în ceea ce îl privea pe 
Fotie, rușii care au atacat la 860 erau „barbari“, la fel ca toti 
cei care trăiau în afara granițelor Bizanțului sau nu acceptau 
credința creștină așa cum era ea definită de sinoadele ecu- 
menice. Termenul era de fapt o simplă convenție literară 
moștenită de la grecii antici: născociseră cuvântul pentru 
a-i indica pe toti cei care nu cunoșteau greaca și vorbeau în 
sunete de neînțeles pentru ei, un soi de „ba-ba“. Bizantinii 
educati, ca Fotie, nu erau xenofobi sau rasiști, ci dimpo- 
trivă, erau bine informati despre viața și cultura popoare- 
lor din jur. Fotie cunoştea în profunzime califatul abbasid, 

deoarece inainte de a deveni patriarh fusese trimis acolo de 
împărat, într-o misiune diplomatică. Se spune că, in perioada 
petrecută la Bagdad, a avut un număr de prietenii sta- 
tornice, în ciuda „zidului despărțitor al credinţei“. La urma 
urmei, bizantinii și arabii aveau multe în comun: religiile 
monoteiste derivate din rădăcini similare, orașele întinse, 
cultura literară și admiraţia față de scrierile Greciei antice. 

Pe de altă parte, curtenilor eruditi de la Constantinopol 
le venea mai greu să simtă o apropiere față de bulgari, de 
ruşi și de alte popoare din nord. Religia lor era politeistă, 
cu numeroși zei artágosi care aveau deseori nevoie să fie 
impácati. Când se pregătea să atace zidurile Constantino- 
polului, Krum a sacrificat mai mulți oameni zeului ceresc, 
Tangra. La Kiev exista un templu enorm, dedicat unui număr 
de șase zeități — ale războiului, cerului, luminii, naturii și 
două ale fertilității — fiecare reprezentată de un idol sculptat 
în lemn. Orașele Pliska și Kiev nu se puteau compara cu Bag- 
dadul sau Constantinopolul: erau simple șiruri de colibe din 
lemn înconjurate de un val de pământ și un zid, cu palatul 
din lemn al conducătorului în mijloc, pe care Nicefor I îl 
incendiase atât de ușor la Pliska, în 811. Populatiile acestea 
nu aveau cultură scrisă, deoarece limba lor slavonă nu 
avea un alfabet. Și înfățișarea acestor oameni trebuie să li 
se fi părut respingătoare bizantinilor și arabilor rafinati. 
Un trimis bulgar care a vizitat Constantinopolul era 
descris drept „tuns în stil unguresc, nespălat și încins cu 
un lanţ din bronz“. Observator mai amabil, călătorul arab 
Ibn Fadlan îi descrie astfel pe ruși: „specimene fizice 
perfecte, înalți ca niște curmali, blonzi și rumeni" îi critică 
în schimb pentru neglijarea igienei personale si se arată 
de-a dreptul alarmat când este martor la o ceremonie 
funerară rusească. Potrivit obiceiului, cel decedat este ars 
pe o ambarcatiune, împreună cu toate bunurile lui — printre 
care o tânără sclavă. 

Spre lauda lui Fotie si a cercului sáu, ei au inteles cá 
tocmai lipsa de culturá a slavilor era, de fapt, un enorm 
avantaj si cheia neutralizárii amenintárii pe care o repre- 
zentau. Secole de-a rândul, bizantinii infruntaserá în 
Balcani val după val de popoare migratoare și, atunci 
când nu le puteau învinge, le lăsau să se așeze în imperiu, 
le dădeau pământ în schimbul serviciilor militare și de 
multe ori îi convingeau să adopte creștinismul și să se 
integreze. Statele având centrul la Kiev si la Pliska erau 
prea mari și prea putemice pentru a fi integrate, în 
schimb puteau fi tentate cu diverse laturi ale civilizaţiei 
bizantine, mai ales dacă erau subtil adaptate să reflecte 
ceva din propria lor cultură. 

Bardas și Fotie au avut prilejul să pună în practică 
această viziune în 862, când la Constantinopol a sosit un 
mesager neașteptat. Solul fusese trimis de prințul Mora- 
viei, un stat slav cu care, din cauza distanţei, bizantinii nu 
avuseseră mult de-a face până atunci. Prinţul le-a adresat 
rugămintea de a trimite misionari care să convertească la 
creştinism poporul din Moravia. Cererea nu era motivată 
doar de consideraţii spirituale. Micul principat era în peri- 
col iminent de dispariție, după ce regele francilor din est, 
Ludovic Germanul, a încheiat o alianță cu hanul bulgar. 
Exista pericolul real ca ei să-și împartă Moravia și, în 
aceste condiții, prințul căuta un aliat. De aici și rugămintea 
transmisă Constantinopolului. Cezarul Bardas și Fotie au 
decis să accepte propunerea. Pentru conducerea misiunii 
i-au ales pe unul dintre asociaţii si foştii elevi ai lui Fotie, 
numit Chiril, care preda în noua universitate de la 
Constantinopol, si pe fratele lui, Metodiu, pe atunci staret 
al unei mănăstiri din Asia Mică. Ambii erau misionari cu 
experienţă, făcând parte mai înainte dintr-o delegaţie la 
khazari. Mai important de atât, se trăgeau din Tesalonic, 
oraș care în timpul invaziilor din secolul al VII-lea fusese 

înconjurat de așezări ale slavilor si unde prezenţa lor era 
in continuare semnificativá. Cei doi frati crescuserá vor- 
bind ambele limbi, greaca si dialectul slavon local, si prin 
urmare aveau sá poatá comunica direct, cel putin intr-o 
oarecare másurá, cu localnicii din Moravia. La un 
moment dat însă, s-a luat hotărârea cá nu era suficient 
să le predice moravilor în propria lor limbă: era nevoie 
să li se pună la dispoziţie traduceri ale Scripturilor şi 
Liturghierului. Alti misionari dinaintea lor incercaserá 
același lucru transpunând textul grecesc în slavonă cu 
litere latine, dar principiul nu functionase foarte bine, 
deoarece în slavonă existau multe sunete pentru care 
greaca si latina nu aveau echivalent. În fata acestei difi- 
cultáti, Chiril a compus un alfabet special pentru limba 
slavonă, cunoscut sub denumirea de glagolitic, posibil 
bazat pe o scriere existentă la cel moment. După sosirea 
lor în Moravia, fraţii au început munca de traducere a 
Liturghierului, folosind termeni grecești acolo unde nu 
exista echivalent în slavonă. Rezultatul a fost crearea 
unei limbi literare, slavona bisericească veche, înțeleasă 
în întreaga lume a slavilor. 

În cele din urmă, misiunea din Moravia nu a avut mare 
succes. Misionarii bizantini s-au lovit de opoziţia clerului 
franc deja activ în regiune, care a obiectat vehement 
împotriva liturghiei ținute în limba indigenă, pe motiv cá 
doar latina, greaca si ebraica ar fi limbile adecvate pentru 
a I te adresa Atotputernicului. Când Ludovic Germanul a 
invadat Moravia în 864, acești opozanți au beneficiat si de 
susținere militară, iar misionarii bizantini au fost siliți să 
plece. Odată îndepărtați, papa i-a scris suveranului morav, 
insistând că practica susținerii liturghiei în slavonă trebuie 
să înceteze. Însă experienţa generată aici avea să se dove- 
dească extrem de relevantă când bizantinii și-au îndreptat 
atenţia asupra vecinilor mai apropiaţi, bulgarii. 

Dupá tratatul din 816, bizantinii si bulgarii au mentinut 
pacea mai multe decenii. În anii 860 însă, bizantinii își recás- 
tigaseră încrederea în sine după victoria spectaculoasă asu- 
pra arabilor de la Poson si după ce amintirea fiascoului din 
811 se ștersese. Așa se face că atunci când cezarul Bardas și 
cei din cercul său au aflat de alianța încheiată de Boris, 
hanul bulgarilor, cu Ludovic Germanul în vederea împăr- 
tirii Moraviei, au adoptat o atitudine belicoasă, deoarece 
aveau sentimentul că alianța ameninţa cu extinderea influ- 
entei francilor într-o regiune pe care o considerau a lor de 
drept. În 864, au deplasat o armată la granița cu Bulgaria, 
în vreme ce o flotă naviga pe Marea Neagră, de-a lungul 
țărmului, gata să o susțină. Campania s-a desfășurat cu 
totul altfel decât cea din 811. La fel cum procedase și Krum 
înaintea lui, Boris a hotărât să nu se aventureze într-o 
bătălie si a propus negocieri. În tara lui domnea atunci o 
foamete gravă şi suveranul a înţeles că în aceste circum- 
stante nu avea cum să încropească o rezistenţă eficace. De 
data asta, oferta a fost acceptată și bizantinii nu au mai 
făcut vreo încercare de a lovi Pliska, așa cum procedase 
Nicefor la vremea lui. Se pare că nu au avut loc lupte sau 
vărsări de sânge. Și prevederile tratatului sunt destul de 
surprinzătoare. Bizantinii nu au pretins vreun teritoriu 
sau tribut. Tot ce au cerut a fost ca Boris să renunţe la ali- 
anta cu francii si să accepte credința creștină. În anul 
următor, un episcop a fost trimis cu tot protocolul de la 
Constantinopol la Pliska să-l boteze pe han, aducând cu el 
o lungă scrisoare de la Fotie, plină de sfaturi adresate pe 
un ton părintesc noului convertit. Lângă palatul hanului 
din Pliska a început construcția unei biserici. 

Ar putea să pară un profit destul de sărac în compara- 
tie cu pregătirile militare şi cheltuielile făcute de bizantini 

pentru pregátirea campaniei, dar Bardas si Fotie stiau ce 
fáceau. La botezul lui Boris s-a spus limpede cá impáratul 
Mihail era nașul lui si, acceptând acest fapt, Boris recunos- 
tea practic suveranitatea impáratului si alinierea tárii sale 
la Constantinopol si nu la regatul francilor rásáriteni. Nu 
se pune problema ca aceastá convertire a lui Boris sá fi fost 
nesincerá sau un simplu subterfugiu politic. Din cáte se 
pare, hanul fusese interesat de crestinism cu mult inainte 
ca bizantinii să-i forțeze mâna, iar mai târziu a abdicat de 
bunăvoie și s-a călugărit. În orice caz însă, botezul său tre- 
buie plasat tot atât de mult în contextul politicii internatio- 
nale de putere, cât și în cel al credinţei religioase personale. 
Prin urmare, este imposibil ca Bardas și Fotie să fi fost atât 
de naivi încât să-și închipuie că povestea se încheia odată cu 
acea ceremonie. De cum a dispărut amenințarea imediată, 
Boris a început să se teamă că a cedat prea mult din 
independenţa sa si că și-a subminat autoritatea în fata 
propriului popor. Dacă unii dintre nobili fuseseră alături 
de el și trecuseră și ei la creștinism, alții au rămas la 
păgânismul tradițional. Au apărut și zvonuri rău pre- 
vestitoare de nemulțumire legate de renunțarea la alianța 
cu francii, iar preoții bizantini veniți să evanghelizeze 
poporul erau considerați de mulți un fel de coloană a cin- 
cea a împăratului de la Constantinopol, a cărui intenţie de 
a încorpora din nou Bulgaria în imperiul lui era bine 
ştiută. La câteva luni după botezul lui Boris a izbucnit o 
revoltă amplă, stinsă abia după ce hanul i-a executat fără 
milă pe cincizeci şi doi dintre şefi, cu tot cu copiii lor. Deși 
a trecut cu bine de rázmeritá, Boris trebuia să arate in con- 
tinuare că adoptarea creștinismului de la Constantinopol 
nu implica si acceptarea suveranității bizantine. La mai 
puţin de un an după convertire, a propus ca noua Biserică 
Bulgară să nu intre sub tutela patriarhului de la Constan- 
tinopol, ci să aibă un patriarh propriu, iar atunci când 

autoritátile ecleziastice bizantine i-au refuzat cererea, Boris 
a trimis cu siretenie la Roma o delegatie, cerándu-i papei 
misionari care sá-i inlocuiascá pe cei din Constantinopol. 

Pe termen lung, influenta bizantiná a fost cea predomi- 
nantă in Bulgaria. În parte pentru cá Roma era mai departe 
decát Constantinopolul si, la urma urmei, pentru cá era in 
interesul bulgarilor sá pástreze bune relatii cu puternicul 
lor vecin. În 870, Boris a acceptat un compromis: Biserica 
Bulgará avea sá fie condusá nu de un patriarh, ci de un 
arhiepiscop care se va bucura de o largá autonomie. Si mai 
important a fost cá in 886 a ajuns la Pliska un nou grup de 
clerici bizantini. Erau misionarii din Moravia, obligati sá 
plece dupá invazia lui Ludovic Germanul. Toti vorbeau 
slavona si au adus cu ei vechiul Liturghier bisericesc sla- 
von si Scripturile. Boris a fost încântat, deoarece asta părea 
sá fie o versiune de crestinism care nu presupunea supu- 
nerea culturalá si politicá fatá de impáratul de la Constan- 
tinopol. A purtat discuţii cu conducătorii lor, călugării 
bizantini Clement și Naum, incredintándu-le datoria de a 
predica noua religie. Naum a rămas la Pliska, dar Clement 
a fost trimis în orașul Ohrida, din vestul Macedoniei, unde 
trebuia să-i înveţe și să-i convertească pe slavii localnici, 
ceea ce era o treabă dificilă, deloc de invidiat. Incredibil 
însă, dar el a reușit, prin trudă și prin puterea personalității 
sale. Le tinea predici țăranilor, dar le-a si adus din provinci- 
ile bizantine din sud soiuri noi de pomi fructiferi ca sá le 
facă viața mai ușoară. A pregătit un cler din localnici si 
s-ar putea să fi conceput şi o scriere slavonă simplificată, 
așa-numita chirilică, care în cele din urmă avea să o 
înlocuiască pe cea glagolitică. La moartea lui Clement, în 
916, obscura așezare Ohrida, de pe malul unui lac, se 
transformase într-un centru al culturii creștine slavone, loc 
unde textele grecești erau traduse în vechea slavonă bise- 
ricească și icoanele erau pictate în stil bizantin. Bisericile 

construite în toată Bulgaria pentru a adăposti noile obşti 
aveau aceeași arhitectură ca acelea înălțate acum peste tot 
în interiorul granițelor bizantine, etalând cupole pe plan 
pătrat. Interiorul lor era împodobit cu fresce care reflectau 
teologia icoanei, ele fiind de multe ori opera artiștilor 
călugări aduși din Bizanţ. Bulgaria își păstrase indepen- 
denta, dar fusese atrasă pe orbita culturală bizantină. 


În vremea când Ohrida începuse să intre în rolul de 
centru de cultură, Bardas și Fotie nu mai erau la cârmă. 
Căzuseră amândoi de la putere, în succesiune rapidă, la 
scurt timp după botezul hanului Boris, deoarece, în vreme 
ce ei erau cufundati în afacerile externe din Moravia si din 
Bulgaria, apăruse un nou candidat dispus să exercite puterea 
în numele lui Mihail al III-lea. Spre deosebire de Teodora, 
Teoctist și Bardas, el nu făcea parte din cercurile palatului, 
ci era un țăran din Tracia, pe nume Vasile, care venise la 
Constantinopol să-și caute norocul. A găsit de lucru în 
casa lui Teofil, rudă cu cezarul Bardas, și s-a ridicat până la 
funcţia de grăjdar-șef. Se afla printre servitori într-o seară, 
când Bardas și Teofil aveau drept oaspeţi un grup de soli 
bulgari. După ce invitaţii se înveseliseră cu vin, s-au lăudat 
că aduseseră cu ei pe cel mai bun luptător din Bulgaria, iar 
Teofil le-a răspuns că sluga lui, Vasile, putea să-l înfrunte 
fără teamă. Mesele au fost împinse deoparte și cei doi 
luptători s-au inclestat. Spre uimirea celor prezenți, Vasile 
l-a ridicat pe uriașul bulgar de la pământ și l-a trântit cu 
toată puterea pe una din mese. 

Fapta a ajuns curând la urechile lui Mihail al III-lea şi 
peste o vreme, Teofil şi Mihail fiind la vânătoare, Vasile a 
reușit să prindă calul împăratului, după ce animalul o 

luase la fugă. Impresionat de talentele lui Vasile, Mihail l-a 
luat în serviciul sáu si cei doi au ajuns nedespártiti. Mihail 
l-a scos pe protejatul său din grajduri şi l-a ridicat la ran- 
gul de cámáras. I-a găsit si o soție din lumea bună, o fostă 
metresă de-a lui. Astfel Mihail a asigurat un conducător 
facțiunii din curtea sa care îl urâse mereu pe Bardas și care 
aștepta momentul potrivit să dea lovitura. În primăvara 
anului 866, Mihail și Bardas au pornit cu o flotă spre sudul 
Mării Egee, cu intenția de a recupera Creta de la arabi. 
Într-o seară, când navele erau ancorate, iar împăratul și 
cezarul coborâseră să înnopteze, un grup de conspiratori, 
printre care si Vasile, s-a năpustit în cortul imperial, unde 
Bardas era absorbit în studierea documentelor și l-a cio- 
pártit. Este puțin probabil ca multi dintre complotiști să se 
fi aşteptat ca un grăjdar recent promovat în grad să fie 
înlocuitorul lui Bardas, dar calculul lor nu tinuse seama de 
împărat. La nici o lună după moartea lui Bardas, Mihail il 
adoptase pe Vasile și îl încoronase împărat alături de el, 
într-o ceremonie splendidă, la Hagia Sofia. Gestul lui echi- 
vala cu semnarea propriei condamnări la moarte. Vasile și 
susținătorii lui ştiau prea bine că noile lor poziții erau nesi- 
gure până nu îl înlăturau din cale si pe Mihail. În anul 
următor, într-o noapte de septembrie, când Mihail zăcea 
beat în patul lui din palatul de la Sf. Mamas, complotistii 
au pătruns în cameră și l-au ucis pe loc. Vasile a fost pro- 
clamat împărat a doua zi de dimineaţă, când a ieşit din 
Marele Palat și a aruncat pumni de galbeni mulțimii adu- 
nate. Sub numele de Vasile I, el a fost întemeietorul 
dinastiei macedonene, care avea să conducă Bizanțul, 
direct sau indirect, până în 1056. 

Această întorsătură îl lăsase pe Fotie cât se poate de 
izolat, deoarece el fusese, de la bun început, protejatul lui 
Bardas. După ce Vasile a pus mâna pe putere, a avut cura- 
jul să denunțe asasinarea lui Mihail de către Vasile și să-i 

refuze noului împărat Sfânta Împărtășanie. Însă Vasile 
hotărâse oricum să scape de el. Fotie era nu numai o rămă- 
sitá a fostului regim, ci și motiv de nepláceri. Multi clerici 
ai Bisericii Bizantine, dar și papa de la Roma, îl considerau 
şi acum un uzurpator, din cauza abaterilor de la reguli cu 
prilejul numirii sale. În noiembrie 867, a fost îndepărtat 
din scaun de Vasile și întemnițat într-o mănăstire; în locul 
său a fost reinstalat Ignatie, fostul patriarh. 

Deşi Bardas şi Fotie nu mai erau la putere, Vasile I a 
continuat întocmai linia lor politică față de vecinii slavi ai 
Bizanțului, convingându-l pe hanul Boris să pună capăt 
avansurilor față de Roma și să intre cu totul în sfera de 
influenţă bizantină. În anii 870, un alt popor slav, sârbii, a 
trimis soli la Constantinopol și a cerut misionari în vede- 
rea convertirii. Și sârbii ocupau, desigur, un fost teritoriu 
bizantin, dar nu exista nicio perspectivă de recuperare a 
lui, atât timp când în cale stătea şi hanatul bulgar. Prin 
urmare, Vasile a fost bucuros să trimită misionari și să 
accepte recunoașterea unei suveranității teoretice, așa cum 
era presupusă de imbrátisarea credinţei de la Constanti- 
nopol. Misionarii au luat cu ei Liturghierul Slavon și Sfin- 
tele Scripturi, chirilice si glagolitice, si au impus și stilul 
bizantin al arhitecturii și decoratiunilor bisericești. Având 
în vedere această continuitate a politicilor, poate nu tre- 
buie să fie o surpriză că, în anii 870, Fotie a intrat din nou în 
grațiile lui Vasile, care l-a făcut profesor al fiului său cel mic, 
Leon. La moartea lui Ignatie, în 877, Fotie s-a întors pe sca- 
unul patriarhal de la Constantinopol și a rămas în oficiu 
până în 886, când a fost din nou înlăturat de fiul și succeso- 
rul lui Vasile, Leon al VI-lea (886-912), care pare să nu fi 
avut nicio recunoștință față de fostul sáu tutore. În zilele de 
pe urmă, petrecute în exil, înaintea morții lui din 893, Fotie 
poate să se fi consolat cu gândul că în Balcani se instaurase 
un anume echilibru, la care contribuise și el în mare măsură. 

Ínsá echilibrul nu a fost de duratá. Chiar dacá Bulgaria 
se afla in sfera culturalá a Bizantului, nu insemna cá ame- 
nintarea fusese neutralizatá. În fapt, la începutul secolului 
al X-lea, hanul bulgar Simeon a ajuns să reprezinte cea mai 
gravă ameninţare la existența Bizanțului de la asediul arab 
din 717-718. Si nu din cauză cá Simeon ar fi urât Bizanțul. 
Dimpotrivă, îl iubea si îl admira. Cunoştea bine Constan- 
tinopolul, pentru că tatăl său, Boris, îl trimisese acolo la 
învățătură. Își însușise limba greacă și luase contact direct 
cu ceremonialul și spectacolul curții bizantine. La întoar- 
cerea sa, Pliska trebuie să i se fi părut un loc posomorât, 
lipsit de orice rafinament. În 893, după răsturnarea fratelui 
său păgân, Vladimir, Simeon devenise han și începuse 
să-și schimbe tara după modelul de la Constantinopol. 
A renunțat la Pliska preferând o nouă capitală, Preslavul, 
care urma să devină la fel de măreț ca Bizanțul. Din pro- 
vinciile bizantine au fost aduşi meşteri care să constru- 
iască un rând de ziduri de apărare și multe biserici 
frumoase. Dintre ele, cea mai deosebită a fost marea Bise- 
rică de Aur, numită așa pentru că, se spune, cupola ei era 
acoperită cu foiţă din metalul galben. Exista și un nou 
palat grandios pentru han, de unde Simeon emitea decrete 
prevăzute cu un sigiliu în care era reprezentat în veșminte 
foarte asemănătoare celor ale împăratului bizantin. Alături 
s-a construit reședința unui înalt demnitar bisericesc, deoa- 
rece Simeon, la fel ca tatăl său, spera ca Bulgaria să aibă 
curând un patriarh propriu şi se pregătise în acest scop. 

În 913, Simeon a pomit un război împotriva Bizanțului, 
deoarece imperiul încetase plata unui tribut anual obținut 
de el mai devreme, în urma unui conflict declanșat de 
refuzul unor drepturi comerciale. A înaintat până sub 
zidurile dinspre uscat, fără să i se opună mare rezistență, 

deoarece bizantinii treceau printr-o perioadá de slábiciune 
politică internă. Împăratul Constantin al VII-lea era un 
copil de şapte ani, Constantinopolul fiind condus de un 
consiliu de regență. Contrar practicii obișnuite, Zoe, mama 
lui Constantin, nu se afla în fruntea consiliului. Căsătoria 
ei cu tatăl lui Constantin al VII-lea, Leon al VI-lea, nu 
fusese validată de Biserică, deoarece Zoe era cea de-a patra 
soţie a lui Leon, iar cea de-a patra cununie era interzisă 
prin legea canonică. Prin urmare, mama lui Constantin a 
fost ținută deoparte și regența era condusă de patriarhul 
Nicolae Misticul, fost elev al lui Fotie. 

După ce armata bulgară și-a ridicat tabăra în fata zidu- 
rilor dinspre uscat, patriarhului nu-i mai rămânea decât să 
negocieze așa că i-a cerut lui Simeon să-i prezinte condi- 
tiile. Este interesant de constatat că Simeon a procedat 
acum exact ca Bardas și Fotie în victoria lor din 864. Nu a 
cerut comori sau teritorii, ci mai degrabă ceva simbolic: ca 
tânărul Constantin al VII-lea să se însoare cu una dintre 
fiicele sale, iar el să fie încoronat împărat de către patriarh. 
Cea dintâi cerere nu era fără precedent, împărați bizantini 
mai vechi, spre exemplu Leon al III-lea, încheiaseră și ei 
asemenea alianțe matrimoniale cu vecinii khazari. Cea 
de-a doua reprezenta însă o noutate. În 811, lui Krum nu-i 
trecuse prin minte să aibă o asemenea pretenție, când se 
afla într-o poziție de forță asemănătoare. Insistenta de a i 
se oferi o încoronare imperială nu putea veni decât din 
partea cuiva atât de profund impregnat cu valorile bizan- 
tine încât să dorească să se vadă promovat în vârful ierar- 
hiei suveranilor. Neavând de ales, patriarhul a fost de 
acord cu ambele cereri. Simeon a luat masa cu viitorul lui 
ginere, Constantin al VII-lea, și a avut loc și o ceremonie 
oarecare de încoronare, în afara zidurilor Constantinopo- 
lului. Începând din acel moment, Simeon s-a considerat cu 
siguranță împărat. A renunțat la titlul de han si l-a înlocuit 

cu cel de tar, termen slavon derivat din „cezar“, iar pe sigi- 
liile sale folosea termenul de bazileu, prin care bizantinii il 
desemnau pe împărat. 

Odată ce și-a văzut atins scopul, Simeon s-a retras la el 
în țară; însă subestimase capriciile politicii de curte bizan- 
tine. La câteva luni după încoronare, patriarhul a făcut 
gestul neintelept de a-i permite împărătesei Zoe să se 
întoarcă la palat, deoarece micuțul Constantin îi simțea 
lipsa. Odată ajunsă pe coridoarele puterii, Zoe si sustiná- 
torii ei l-au eliminat pe patriarh iar împărăteasa şi-a ocupat 
locul de drept în fruntea consiliului. Una dintre primele 
măsuri luate de ea a fost să anuleze termenii conveniti cu 
Simeon. Logodna lui Constantin al VII-lea a fost ruptă, iar 
susținătorii lui Zoe au interpretat că încoronarea nu fusese 
validată, deoarece, în ultimul moment, patriarhul pusese 
deoparte coroana si îi aşezase pe crestet lui Simeon pro- 
pria lui podoabă ecleziastică: cum îngenunchease cu evla- 
vie să primească această onoare, conducătorului bulgar i-a 
scăpat acest amănunt. La Constantinopol domnea acum 
un spirit cu adevărat războinic, iar împărăteasa a hotărât 
să pună definitiv capăt pretențiilor lui Simeon printr-o 
confruntare militară. În vara anului 917, o mare forţă com- 
pusă din trupele themelor si tagmata a pornit marșul spre 
nord, ciocnirea cu Simeon petrecându-se lângă Anchialos, 
pe țărmul Mării Negre. Deznodământul este o ilustrare 
perfectă a cauzelor pentru care bizantinii evitau în general 
bătăliile decisive. Deși au triumfat într-o primă instanţă, 
aliaţii lor pecenegi nu și-au făcut apariția, din cauza unui 
conflict între comandanții vaselor care ar fi trebuit să-i 
aducă pe front. Când s-a răspândit un zvon potrivit căruia 
comandantul bizantin ar fi fost omorât, trupele au intrat în 
panică si au permis bulgarilor să contraatace si să-i 
înfrângă pe adversarii lor la fel de catastrofal ca în 811. 
Practic, întreaga armată bizantină a fost nimicită. 

Victoria i-a asigurat lui Simeon controlul asupra intregii 
regiuni a Balcanilor, aproape până la Golful Corint, fiind 
liber să anunţe că, din acel moment, el era Împărat al 
Romanilor și al Bulgarilor, iar arhiepiscopul Bulgariei era 
de acum înainte patriarh. Însă, cum se mai întâmplase și 
altora până atunci, ambițiile lui Simeon au fost zădămi- 
cite, în combinaţie, de sistemul de apărare al Constantino- 
polului și de abila diplomaţie bizantină. Era cât se poate 
de conştient că pretenţiile lui imperiale nu vor deveni rea- 
litate decât atunci când va cuceri capitala bizantină, dar 
victoria de la Anchialos nu il apropiase cu nimic de tel. 
Înţelegând că avea neapărat nevoie de o flotă pentru a-și 
crea șansa de a ocupa Constantinopolul, Simeon a trimis 
soli la arabii fatimizi din Tunisia, propunându-le un atac 
comun. Dar pe drumul de întoarcere vasul care îi trans- 
porta pe mesageri a fost interceptat de o navă calabreză, în 
sudul Italiei. Cum erau supuși ai împăratului de la Bizanţ, 
calabrezii i-au predat pe prizonieri la Constantinopol. 
Ajunși acolo, solii bulgari au fost aruncați în temniță, în 
schimb arabii au fost trataţi ca niște oaspeţi de onoare. 
După ce au mâncat și au băut, au fost trimiși acasă cu un 
dar de pret pentru suveranul fatimid, practic o mită ca să-l 
convingă să-și țină flota acasă. Între timp, dușmanii lui 
Simeon dinspre nord, sârbii si croații, au fost plătiți să-l 
atace, o tactică graţie căreia Simeon a avut alte griji pe cap 
şi în cele din urmă s-a arătat dispus la o înţelegere. 

Între timp, politica de la curtea bizantină făcuse încă 
una dintre voltele ei obișnuite. Împărăteasa Zoe căzuse de 
la putere în 919, funcţia ei de protector al tânărului împărat 
fiind preluată de amiralul flotei bizantine, Romanos 
Lekapenos. Așa cum vom vedea în capitolul următor, 
Lekapenos era pregătit nu numai să fie căpetenie a 
consiliului, ci s-a încoronat și împărat, domnind împre- 
ună cu pretendentul legitim din dinastia macedoneană, 

Constantin al VII-lea. Romanos este cel care a ajuns la un 
acord cu Simeon in 924: a incheiat o logodná intre propria 
lui nepoatá si Petru, fiul lui Simeon, si i-a recunoscut lui 
Simeon titlul de tar, insistánd cá era o onoare inferioará 
celei de impárat al romanilor. Trei ani mai tárziu, la moartea 
subitá, cauzatá de un atac de cord, a lui Simeon, primejdia 
a fost in sfârșit înlăturată, deoarece fiul sáu, Petru, nu era 
nici pe departe un războinic la fel de eficace. Dar bizantinii 
au fost bucuroși să-l numească tar și să-i trimită anual un 
dar în aur, ca să rămână pasiv. 

Din punctul de vedere al bizantinilor, chiar dacă Bulga- 
ria a continuat să ocupe un teritoriu care le aparținea de 
drept, s-a ajuns la un modus vivendi ce le convenea ambelor 
părți. Bulgarii și-au asigurat securitatea, aliindu-se cu cea 
mai importantă putere din acea regiune, dar și indepen- 
denta, nefiind direct sub dominaţia imperială. Bizantinii au 
reușit să-și susțină teoria politică potrivit căreia suveranii 
lor erau împărați romani, lăsați pe pământ să vegheze asu- 
pra întregului popor creștin. Ei îl considerau pe împărat cap 
al unei familii de principi. În cadrul familiei exista o ierarhie 
strict definită. Evident, în frunte se afla împăratul bizantin. 
Dedesubt erau fiii lui, urmaţi de naţiunile favorizate care le 
erau aliate, poate după ce adoptaseră creştinismul de la 
Constantinopol. Apoi veneau prietenii care încheiaseră o 
înţelegere cu împăratul, chiar dacă erau păgâni, musulmani 
sau creștini din afara sferei de influență a Bizanțului. S-a 
dezvoltat ideea potrivit căreia bulgarii ocupau un loc spe- 
cial în ierarhie. Când trimisii bulgari vizitau Constantino- 
polul, li se rezerva un loc cât se poate de onorabil la masă, 
în timpul banchetelor, chiar dacă locul se muta mereu, în 
funcţie de cât de cordiale erau relaţiile la un moment sau 
altul. Această ierarhie atentă, susținută și de ceremonial și 
de daruri diplomatice, conferea imperiului un fel de aură 
mistică în contextul mult mai nesofisticat din Balcanii de 

nord, asigurându-i o autoritate spirituală absolută, la fel de 
convingătoare ca puterea militară. 


Problema ruşilor rămăsese însă deschisă. În Balcanii de 
nord, amenințarea cu forța contribuise la fixarea bulgarilor 
pe orbită bizantină, chiar dacă în două rânduri această 
ameninţare fusese pusă în practică și consecinţele se dove- 
diseră dezastruoase. Nicio procedură de acest gen nu avea 
cum să aibă efect împotriva rușilor, deoarece capitala lor, 
Kiev, era prea departe. În urma atacului din 860, s-au făcut 
eforturi de convertire. În 874, la Kiev a fost trimis un arhi- 
episcop, iar Fotie a ajuns să afirme că rușii deveniseră 
„supuși şi prieteni“ ai imperiului. Declaraţia s-a dovedit 
extrem de prematură. Au existat convertiți, iar în 944 la 
Kiev era o catedrală creştină, însă atât timp cât cneazul 
Kievului rămânea păgân, evoluția nu avea cum să fie 
rapidă. Bizantinii au profitat cât se poate de mult de vizita 
făcută la Constantinopol în 957 de Olga, văduva cneazului 
Igor, care domnea la Kiev ca regentă, în numele fiului ei, 
Sviatoslav. I s-a pregătit o întâmpinare somptuoasă. Olgăi 
i s-a rezervat un loc de onoare la masă, alături de familia 
imperială, ceea ce echivala cu o invitaţie directă de a ocupa 
o poziţie înaltă în ierarhia prinților bizantini. Apoi regenta 
a fost botezată de patriarhul Constantinopolului și a ple- 
cat spre casă încărcată cu obișnuitele cadouri diplomatice, 
constând din aur și mătăsuri. În ciuda tuturor eforturilor, 
convertirea Olgăi nu a condus la creștinarea în masă a 
poporului rus. La fel ca hanul bulgar Boris, se poate ca ea 
să se fi temut că adoptarea creștinismului de la Constanti- 
nopol ar fi semnalat o scădere a independenţei, iar la scurt 
timp după vizita ei a chemat la Kiev misionari creștini din 

Germania. Ín orice caz, fiul ei, Sviatoslav, se aráta in mod 
deschis dispretuitor la adresa crestinismului, iar odatá ce 
a fost suficient de matur incát sá conducá singur, perspec- 
tiva unor noi convertiri a devenit tot mai nesigurá. 

Ín cele din urmá, convertirea rusilor s-a petrecut in vre- 
mea noului cneaz kievean, Vladimir, fiul lui Sviatoslav. La 
prima vedere, prin comparatie cu tatál sáu, Vladimir nu 
era deloc un candidat mai verosimil la crestinare, cu atât 
mai putin la canonizarea lui de mai tárziu. La momentul 
intronárii, isi omoráse propriul frate si se láuda cu un 
harem de patru neveste si opt sute de concubine. La fel ca 
tatál lui, era un págàn entuziast si ináltase la Kiev un 
templu nou, urias, dedicat unui grup de sase zeitáti. Ca si 
hanul bulgar, Vladimir se simtea indemnat sá se conver- 
teascá din considerente atât spirituale, cât si politice. 
Motivatiile spirituale sunt sugerate de o relatare, probabil 
apocrifá, dar care poate foarte bine sá continá un gráunte 
de adevár. Ín jurul anului 987, se spune, Vladimir a simtit 
cá sosise vremea ca el si poporul sáu sá adopte o religie 
mai respectabilă decât păgânismul strămoșesc. Zvonul s-a 
întins și s-au prezentat mai multe grupuri de misionari ca 
să-l îndemne să treacă la credința lor. Vladimir nu a fost 
deosebit de impresionat de niciuna dintre ele. Islamul i-a 
trezit interesul doar până în clipa când a ieșit la iveală că 
interzicea alcoolul. Iudaismul nu i s-a părut deloc atrágá- 
tor, atât timp cât adepţii lui rămăseseră fără țară si trăiau 
risipiţi în toată lumea. Misionarii creștini trimiși de papá 
nu l-au entuziasmat nici ei, în schimb cneazul a avut o 
conversație lungă cu un preot venit de la Constantinopol. 
Ezitând în continuare, Vladimir a trimis zece ambasadori 
de încredere să se intereseze de marile religii ale lumii, ca 
să poată face o alegere pe baza relatării lor. Cea dintâi 
destinație a fost tara unor turci invecinati, care adoptaserá 
islamul. Ambasadorii au intrat într-o moschee, dar nu au 

fost emotionati: „Nu este fericire între ei, ci doar intristare 
și o mare duhoare. Credinţa lor nu-i bună de nimic.“ 
Următorul popas a fost o catedrală din Germania, dar nici 
cultul creștin de acolo nu a reușit să-i miște: „N-am văzut 
acolo nici urmă de slavă.“ În fine, la capătul lungii lor călă- 
torii, solii au ajuns la Constantinopol, unde au fost primiţi 
de împărat, care i-a invitat să asiste la liturghie în Hagia 
Sofia. De data asta au avut o trăire diferită. Frumuseţea și 
forţa ritualului, desfășurat în mijlocul mozaicurilor, fresce- 
lor și icoanelor, i-a uluit pe vizitatori: „Nu putem spune dacă 
eram în cer sau pe pământ. Deoarece pe pământ nu există 
asemenea splendoare fără margini, pe care ne vine greu să 
o descriem. Știm doar că Domnul sălășluiește acolo, printre 
oameni...“ Este cât se poate de posibil ca reacţia afectivă 
la religia bizantină, extrem de vizuală prin natura ei, ca 
rezultat al victoriei iconodulilor, să fi influențat decizia 
lui Vladimir de a accepta creștinismul constantinopolitan. 

Până la urmă însă, Vladimir s-a lăsat probabil convins 
în primul rând de considerentele financiare si politice cât 
se poate de practice, deoarece din partea bizantinilor se 
putea aştepta la anumite beneficii materiale foarte valo- 
roase. Ruşii nu au profitat doar de pe urma comerțului de 
la Constantinopol: surplusul lor de războinici își găsea de 
lucru aici, pe bani buni, iar legătura strânsă a conducători- 
lor de la Kiev cu acest centru de bogăţie şi de putere le-a 
adus un prestigiu care i-a ridicat deasupra vecinilor. În 
987, au avut prilejul să obțină profituri şi mai mari. Tână- 
rul împărat bizantin Vasile al II-lea (976-1025) trebuia să 
facă față unei revolte de amploare a unuia dintre generalii 
săi, Bardas Fokas. Ducând lipsă de trupe, Vasile i-a trimis 
solie lui Vladimir ca să-i ceară ajutorul și, fiind cu totul 
disperat, a adăugat pe lângă mijlocul de convingere obis- 
nuit, banii, și un altul: mâna surorii sale, Ana. Vladimir a 
trimis imediat 6 000 de soldati și rebeliunea a fost înăbușită. 

Vladimir se putea acum cásátori cu Ana, dar oferta era 
legatá de o conditie: Vladimir trebuia sá se converteascá, 
impreuná cu poporul lui, la crestinism. Era o conditie 
asprá, insá prestigiul uniunii cu sora impáratului bizantin 
in functie fácea ca acest pas sá merite, prin urmare Vladimir 
a fost botezat si, supus, si-a indepártat nevestele si concubi- 
nele. Íntr-o societate autocraticá aşa cum era cea din Rusia 
medievalá, odatá ce conducátorul se crestina, restul venea 
de la sine. Crainicii au fost trimisi pe ulitele Kievului sá ves- 
teascá tot omul sá coboare a doua zi pe malul Niprului, 
altfel riscând să-l necájeascá foarte tare pe cneaz. Oamenii 
s-au strâns din zori și, știind ce se aștepta de la ei, au intrat 
în ape. Atunci echipe de clerici bizantini aduși special au 
făcut un botez în masă. Între timp, marele idol Perun, zeul 
tunetului și al fulgerului, având cap de argint și mustáti de 
aur, a fost dărâmat din vârful colinei care domină Kievul si 
târât de cai până lângă fluviu. Doisprezece bărbați au fost 
puși să-l bată cu bâte înainte de a-l azvârli fără ceremonie 
în apele iuți, in care s-a făcut repede nevăzut. 

Ca și în cazul Bulgariei, convertirea ruşilor nu a însem- 
nat sfârșitul ostilităților dintre ei și Bizanţ. Iaroslav, fiul lui 
Vladimir, a trimis în 1043 o flotă care să atace Constantino- 
polul, după ce un negustor rus fusese ucis acolo într-o 
încăierare. Dezastrul din urmă cu o sută de ani s-a repetat, 
rușii fiind zdrobiţi pe Bosfor, de unde doar puţine dintre 
vasele lor au scăpat. Apoi cele două societăți au coexistat 
paşnic, iar cultura religioasă rusească a urmat strict linia 
bizantină. Imediat după creștinarea lui Vladimir din 989, 
la Kiev s-au pus temeliile unei noi catedrale, închinată 
Adormirii Maicii Domnului, urmată de o alta, în 1037, 
dedicată Sfintei Sofia, Înţelepciunea lui Dumnezeu, evi- 
dent ca o evocare a Catedralei Hagia Sofia din Constanti- 
nopol. A fost nevoie de vreo douăzeci de ani pentru 
terminarea bisericii, construite în stil bizantin, mozaicurile 

si frescele fiind probabil opera unor mesteri bizantini. 
Preotii, vasele sfinte, relicvele si icoanele au venit de la 
Constantinopol. În interiorul bisericii, liturghia era săvâr- 
şită în slavonă, după cărți scrise cu litere chirilice. 

Rușii au devenit călători frecvenți la Constantinopol, si 
nu numai pentru negustorie. Ca mercenari intraţi în servi- 
ciul bizantin, au ajuns să constituie garda personală a 
împăratului, varegii, înarmaţi cu topoarele lor grele, 
caracteristice. Veneau și în pelerinaj, dornici să se roage la 
numeroasele moaște din bisericile orașului. Cei mai distinși 
dintre ei puteau spera să vadă colecţia din capela Maicii 
Domnului din Pharos. Impresia pe care le-o lăsa Constanti- 
nopolul acestor pelerini era la fel de emoţionantă si de 
insufletitoare ca aceea descrisă, după cum se spune, de solii 
lui Vladimir, în anii 980. Unul dintre pelerini, Dobrinia 
Iadreikovici, care mai târziu a devenit arhiepiscopul Anto- 
nie din Novgorod, a lăsat o cronică a vizitei lui din anul 
1200, în care a alcátuito listă amănunțită a mozaicurilor, icoa- 
nelor, frescelor si sfintelor moaște văzute de el. La Hagia 
Sofia, i s-au arătat ceea ce se credea că sunt Tablele Legii 
aduse de Moise de pe Muntele Sinai și mană din cea cobo- 
râtă din cer pentru israeliți, când se aflau în deșert. Însă nu 
toti pelerinii ruși au dat dovadă de respectul cuvenit față de 
locul sfânt. Unul dintre ei a săpat în balustrada de marmură 
a balconului următoarele cuvinte: „Doamne ajută pe robul 
Tău Filip, fiul lui Michita, slujitor al lui Ciprian, Mitropolit 
al Kievului și al Rusiei.“ E tot răul rămas în urma lui Filip, 
spre deosebire de înaintașii lui de la 870, iar simplul fapt că 
se afla în acel loc, că stia să scrie și că avea litere cu care să 
scrie reprezenta mărturia integrării Rusiei în sfera culturală 
a Constantinopolului. În ultimă instanță, Bizanțul cucerise 
Nordul, nu prin forţa armelor, ci în parte prin diplomatie si 
răbdare, în parte prin autenticul miracol al culturii lui creș- 
tine, vizuale și literare. A fost poate realizarea lui supremă. 

„Suntem din Thema Anatolikon, din neam de-aristocrati 
romani, 
Tata se trage din familia Kinnamades, 
Mama-i o Ducas, din stirpea lui Constantin..." 
DIGENIS AKRITAS 


Ín toamna anului 904, bizantinii incá nu își reveniserá 
dupá o loviturá puternicá suferitá in acea vará. O flotá 
arabá pornise din Siria intr-un raid indráznet asupra 
Tesalonicului. Cel de-al doilea oras al imperiului era solid 
fortificat si respinsese numeroase atacuri slave lansate de 
pe uscat. Ín schimb, arabii au descoperit fisuri in sistemul 
de apărare dinspre mare, în ciuda lanțului greu cu care 
fusese închisă intrarea în port. După ce au pustiit și prădat 
tot orașul, au strâns vreo 20 000 de oameni mai tineri și 
i-au dus în Creta, să-i vândă ca sclavi. În aceste condiţii, pe 
împărat si pe sfetnicii lui din Marele Palat nu putea decât 
să-i bucure ştirea unei victorii, fie și minore, pe frontul de 
est. Un corp bizantin puţin numeros înaintase spre mereu 

disputatul oras Germanikeia, unde fusese atacat de fortele 
arabe unite din Mopsuestia si Tarsus. Depásiti cu mult 
numeric, bizantinii se luptaseră cu vitejie si îi alungaserá 
pe inamici, după care se întorseseră acasă aducând trofeele 
culese din luptă. 

Comandantul lor era un bărbat purtând numele 
Andronic, din familia Ducas. Este de presupus că unul 
dintre strămoşii lui Andronic avusese rangul de doux, 
adică „duce“, iar numele se păstrase ca semn distinctiv 
pentru strămoșii lui. La începutul secolului al X-lea, din ce 
în ce mai multi bizantini cu faimă au început să folosească 
şi un nume de familie, pe lângă prenumele atribuit prin 
botez. Familia Ducas era doar una dintr-un grup de cla- 
nuri importante apărute în Asia Mică, unde aveau pămân- 
turi întinse şi se întreceau să organizeze raiduri cât mai 
strălucite împotriva vecinilor arabi. Sirul perpetuu de osti- 
litáti purtate în apropierea hotarelor au dat naștere unei 
creații folclorice extrem de intense, care relata faptele de 
vitejie ale clanurilor, creaţie adunată în cele din urmă 
într-un poem epic numit Digenis Akritas, care glorifica 
îndrăzneala eroului eponim în războaiele purtate împo- 
triva necredincioșilor. Digenis, fiu al unui emir musulman 
şi al fiicei creștine a unui general bizantin, este înzestrat 
cu toate virtuțile unui cavaler al Mesei Rotunde: loialitate 
față de împărat, credinţă religioasă profundă si fidelitate 
neclintită față de prieteni. Are și puteri supraomenesti, 
fiind capabil să sfâșie un leu în două cu mâinile goale. Își 
învinge toti dușmanii și apoi își trăiește viața retras în 
liniștea unui palat bogat, construit de el pe malul Eufratu- 
lui. În realitate, este posibil ca Digenis să nu fi fost atât de 
înzestrat cu putere și virtuți, însă și-a dus la capăt cu bine 
raidurile din Siria. 

Această aristocrație militară in formare a ieșit cu față 
curată din atacuri deoarece vechiul inamic, califatul abbasid 

de la Bagdad, intrase intr-o perioadá de declin. Trecuserá 
zilele când califul însuşi pornea în fruntea trupelor puter- 
nice care traversau Munţii Taurus, căci existau probleme 
presante mai aproape de casă. Factiunile arabe rivale îi 
întronau şi detronau frecvent pe califi și, ca să-și asigure 
poziţiile, suveranii se bazau pe sclavii turci din Asia Cen- 
trală, organizați într-o gardă a palatului. Însă deși îi erau 
absolut fideli califului şi îl protejau de asasinat sau detro- 
nare, aceștia nu reprezentau o soluţie perfectă. Turcii 
minoritari nu erau priviți cu ochi buni de populaţia majo- 
ritar arabă şi, depinzând cu totul de calif pentru simbria și 
traiul lor, trebuiau să se asigure că suveranul venit în func- 
tie era o persoană binevoitoare față de ei, dispusă să le apere 
interesele. Prin urmare, au prins obiceiul să-i răstoarne pe 
califii indezirabili, înlocuindu-i cu alții, mai acceptabili. 
La instabilitatea politică s-a adăugat și declinul economic. 
Bogăția Mesopotamiei se întemeiase pe o agricultură pre- 
supunând un sistem sofisticat irigaţii, dar între 869 si 883 
muncitorii africani care îi asigurau funcționarea s-au aflat 
în revoltă. Pentru înăbușirea răscoalei a fost nevoie de 
trupe numeroase, iar între timp sistemul de irigații și cul- 
turile respective au suferit pagube enorme. Spre anul 930, 
califul rămăsese practic falit și era în imposibilitatea de 
a-și plăti armata. 

Slăbiciunea din centrul califatului a produs inevitabil 
tendinţe separatiste la marginile lui, agravate si de neintele- 
gerile religioase. În 909, un regim autonom, dar pro-abbasid, 
din nordul Africii a fost doborât de către fatimizi, musul- 
mani siiti care nu acceptau pretenţiile abbasizilor cá ar fi 
descendenți ai Profetului și conducătorii de drept ai cre- 
dincioșilor. Conducătorul lor era cel care trezise neliniștea 
bizantinilor prin negocieri cu Simeon al Bulgariei. Slăbi- 
ciunea califatului a modificat radical si situația de la gra- 
nita de est a Bizanțului. Apărarea acelei regiuni şi atacurile 

asupra teritoriului bizantin erau acum hotáráte de guver- 
natori numiti de la Bagdad. Cu timpul, guvernatorii s-au 
transformat in emiri, practic independenti de calif. Spre 
anii 920, principala putere care se opunea bizantinilor la 
est erau hamdanizii, al cáror emirat independent isi avea 
baza la Mosul si mai tárziu la Alep. Hamdanizii erau 
bogati si rázboinici, dar nu se bizuiau impotriva bizantini- 
lor pe resurse la fel de importante ca ale califatului, pe 
cánd acesta era la apogeul puterii. 

Ín vreme ce suveranii bizantini erau preocupati de 
lupta cu Simeon al Bulgariei, comandantii militari locali 
din Asia Micá au fost cei care au profitat de oportunitátile 
apărute în răsărit. În fruntea contraatacului s-a aflat Ioan 
Kurkuas, a cărui familie avea proprietăţi în jurul orașului 
Dokeia, din thema Armeniakon. În 919 el îl ajutase pe 
Romanos Lekapenos să preia puterea la Constantinopol si, 
în schimbul serviciilor sale, a fost numit în funcţia relativ 
nouă de domestikos ton scholon, Domestic al Scholelor. Noul 
rang de comandant era o reflectare a genului de armată 
care se dezvolta pe fondul acestei împrejurări favorabile. 
Pe măsură ce Bizanțul trecea de la defensivă la ofensivă pe 
frontul de răsărit, armatele themelor deveneau tot mai 
învechite. Ele fuseseră concepute să pareze loviturile arabe 
în Asia Mică, si nu să desfășoare ostilitáti în teritoriul ina- 
mic, dincolo de Munţii Taurus. Soldaţii lor erau fermieri 
cu jumătate de normă, mereu cu grija de a asigura mij- 
loace de trai celor de acasă. S-a dezvoltat în schimb tagmata, 
corpul de trupe permanente întemeiat de Constantin al 
V-lea. Soldaţii lor primeau nu pământ, ci salarii de la tre- 
zoreria imperială, iar ameliorarea situației economice si 
creşterea veniturilor din impozite a permis înrolarea lor 
în număr mai mare. Tot mai multi dintre cei recrutați in 
acest regiment de elitá se náscuserá in afara Imperiului 
Bizantin, ei fiind mai ales ruși, desi au apărut si arabi. 


204 Jonathan Harris 


Anemas, fiul emirului din Creta, a devenit membru al 
gărzii imperiale si a murit in 971 luptând pentru împărat 
în Bulgaria. Folosirea a ceea ce s-ar putea numi mercenari 
nu era un semn de slăbiciune sau de declin, ci de renaștere 
economică, care le permitea bizantinilor să-și asigure cei 
mai buni luptători, şi o dovadă a extraordinarei lor aptitu- 
dini de a atrage străini și de a profita de spiritul lor beli- 
cos. Se schimba și rolul jucat de tagmata. Iniţial, soldaţii 
fuseseră incartiruiti în jurul Constantinopolului, inclusiv 
ca formă de precauţie împotriva eventualelor revolte ale 
strategilor din theme, însă acum au fost relocați în regiu- 
nile de la graniţele de est, unde erau mai utili. Domesticul 
Scholelor era comandantul acestei unități de elită, prin 
urmare Kurkuas avea controlul efectiv asupra armatelor 
imperiale din Răsărit, rangul lui fiind cu mult deasupra 
celui al strategilor din theme. 

În anii 920, Kurkuas a organizat adevărate raiduri 
asupra așezărilor arabe de-a lungul frontierei, dar mai cu 
seamă cu o destinaţie anume: Melitene, orașul care oferise 
multă vreme un refugiu sigur la vest de Munţii Taurus 
pentru incursiunile arabilor spre Asia Mică. În mai 934, 
după ce Kurkuas invadase și luase în stăpânire zona din 
jur si apoi începuse asediul cetății, guvernatorul din Meli- 
tene a capitulat și a deschis porțile. Kurkuas a predat ora- 
şul și împrejurimile împăratului Romanos care le-a păstrat 
ca domeniu imperial şi nu le-a parcelat și împărţit solda- 
tilor, așa cum se procedase până atunci. Valoarea noii 
achiziţii a crescut în acest fel, pentru că veniturile din taxe 
permiteau angajarea a mai multi soldati de elită. Odată 
Melitene obținut, Kurkuas a întreprins mai multe raiduri în 
Siria. În 943, a încercuit orașul Edessa, situat în profunzi- 
mea teritoriului arab. Știind că nimeni nu le va sări în ajutor 
în viitorul apropiat, locuitorii au fost dispuși să negocieze. 
Ca să-și cumpere siguranţa, s-au oferit să cedeze pretiosul 

Mandylion, pânza străveche pe care se spune cá s-a întipărit 
chipul lui Hristos. Kurkuas a acceptat cu fericire propune- 
rea și s-a retras peste Munţii Taurus. Relicva a fost purtată în 
triumf la Constantinopol în august 944 și depusă în capela 
Maicii Domnului din Pharos. Pentru bizantini, obţinerea 
Mandylionului reprezenta o victorie mai strălucită decât 
cea de la Melitene. Kurkuas a fost considerat eroul zilei și 
s-a găsit cineva dispus să-i scrie si o biografie, în opt volume. 
Au fost şi oameni care au întâmpinat cu îngrijorare succe- 
sul lui Kurkuas. Deoarece, în vreme ce pe frontul din 
Orient se câștigau victorii, cu totul altfel de evenimente 
se petreceau în Marele Palat din Constantinopol. 


Până la sfârșitul secolului al X-lea, indiferent cât de 
însângerate și de infamante îi erau originile, dinastia mace- 
doneană fusese acceptată drept casă domnitoare legitimă. 
Atât de solidă a fost poziţia ei, încât a supraviețuit minora- 
tului lui Constantin al VII-lea, semnului de întrebare legat 
de legitimitatea lui și înfrângerii catastrofale provocate de 
hanul Simeon al bulgarilor la Anchialos, în 917. Și asta 
deoarece trecuseră trei generații de când Vasile I luase 
puterea în 867, însă și mulțumită unei politici deliberate a 
şirului de împărați de a consolida ideea de monarhie ere- 
ditară. Íntelegerile cuviincioase, cum a fost cea care in 582 
l-a adus pe Mauriciu la putere prin cásátorie, erau bineve- 
nite, dar lásau prea multe la voia intàmplárii. Era mai pru- 
dent ca succesorul desemnat sá fie cunoscut din vreme, 
înainte de moartea suveranului în funcţie. Pentru a se sti 
limpede cine urma la tron, începând din vremea lui 
Constantin al V-lea, la Marele Palat de la Constantinopol a 
existat o încăpere specială, cu ferestrele spre Bosfor. Pereţii 

îi erau cáptusiti cu o rocă asemănătoare cu marmura, 
cunoscută sub numele de porfir, care se exploata doar din- 
tr-o carieră îndepărtată din Egipt. Era de culoare purpu- 
riu-închis - nuanţă asociată cu puterea imperială încă din 
vremurile romane - și presărat cu cristale albe. Camera era 
rezervată ca loc unde năștea împărăteasa. Astfel, fiul 
împăratului putea fi numit porfirogenet, „născut în pur- 
pură“, şi, pe măsura trecerii vremii, constantinopolitanii 
mai ales au devenit convinși că orice împărat, ca să fie 
autentic, trebuia să fi văzut lumina zilei în acea încăpere. 
Deși născut în urma celei de-a patra căsătorii a tatălui său, 
Constantin al VII-lea era totuși un porfirogenet şi așa se 
face că, atunci când ambițiosul amiral Romanos Lekapenos 
a pus la cale, în 919, un plan ca să-l înlăture, nu putea pur 
și simplu să-l lichideze, așa cum procedase Focas cu 
Mauriciu sau Heracliu cu Focas. Romanos a preferat să 
acţioneze prudent. Odată ce-și consolidase poziţia la Con- 
stantinopol, si l-a făcut ginere pe Constantin al VII-lea, 
legându-și astfel familia de dinastia legitimă. Optsprezece 
luni mai târziu, a intervenit să fie proclamat cezar, demni- 
tate inferioară celei de împărat. Romanos a fost încoronat 
împărat abia în decembrie 920, la Hagia Sofia, dar fără să-l 
înlocuiască pe Constantin al VII-lea, ci domnind alături de 
el. Fără îndoială, Romanos nu se aștepta ca această stare 
de lucruri să dureze veșnic. La momentul potrivit, familia 
lui, Lekapenos, avea să-i înlocuiască pe Macedoneni și, în 
pregătirea acelei zile, a intervenit și pentru încoronarea pro- 
priului său fiu, Cristofor. Însă, pentru moment, pe mone- 
dele de aur apăreau portretele ambilor împărați, unul lângă 
altul si ţinând în mână o cruce. Romanos a avut grijă ca 
portretul său să fie mai mare decât cel al lui Constantin. 
Oricât de expert era în mișcările politice, Romanos își gre- 
sise calculul. Dinastia lui nu era destinată să îi înlocuiască 
pe Macedoneni. Deznodământul a survenit la sfârșitul 

anului 944. Plictisiti de asteptare, fiii lui Romanos si-au 
rásturnat tatál si l-au exilat intr-o mánástire. Au plánuit sá 
procedeze la fel si cu impáratul Constantin al VII-lea si 
apoi să pună mâna pe coroană, dar când ştirea a ajuns pe 
străzile orașului, puternicul atașament al poporului din 
Constantinopol față de dinastia macedoneană l-a făcut să 
intervină imediat. O mulțime furioasă s-a adunat în fata 
Porţilor de Bronz ale Marelui Palat, cerând să-l vadă pe 
împăratul Constantin, ca să se asigure cá nu pátise nimic. 
Oamenii s-au risipit abia după ce Constantin și-a făcut 
apariţia cu capul descoperit, ca să poată fi recunoscut. 
Văzându-și dejucat planul, fraţilor Lekapenos nu le-a rămas 
decât să asiste neputincioși la scena în care Constantin își 
adună susținătorii și apoi pe ei, uzurpatorii, îi trimite în exil. 
După aceea, din 945 si până la moarte, în 959, Constantin al 
VII-lea a domnit singur si dinastia macedoneană a rezis- 
tat. Epitaful politic al lui Romanos I a fost pronunţat chiar 
de Constantin. Se prea poate ca el să fi fost un soldat de 
succes și un diplomat merituos, care a îndepărtat pericolul 
reprezentat de țarul Simeon, dar altfel era un personaj „de 
rând, ignorant, nu dintre cei născuți și crescuţi la palat“ 


Supravietuirea dinastiei macedonene a asigurat conti- 
nuitatea acelorași perspective şi mentalități caracteristice 
lui Fotie, Bardas si cercului lor, în secolul dinainte. Adepții 
lor făcuseră de obicei studii clasice, probabil la universita- 
tea din sala Magnavra a Marelui Palat, dar nu erau defel 
cărturari desprinsi de această lume. Dimpotrivă, modul in 
care abordau apărarea imperiului era extrem de practic. 
Fiind situat în calea valurilor de popoare migratoare, 
Bizanțul nu-și putea asigura securitatea doar prin forță 

militará, ci avea nevoie sá isi trateze inamicii de o manierá 
dezinvoltá, făcându-i să se ciocneascá între ei și integrân- 
du-i, ori ce câte ori era posibil, în specificul și religia 
imperiului. Războiul era o necesitate dezagreabilă, la care 
trebuia recurs doar în ultimă instanţă. Această concepție 
era sistematizată și cuprinsă într-o serie de manuale 
alcătuite la curtea bizantină în vremea domniilor lui 
Leon al VI-lea si Constantin al VII-lea. Așa-numita Taktika 
a lui Leon al VI-lea rezumă îndoiala profundă față de 
războiul total și propune cele mai înțelepte soluții: 


„Este bine să-i aduci prejudicii dușmanului prin înșelă- 
ciune, prin raiduri, prin foamete și să îi provoci daune pe 
termen lung prin asalturi foarte frecvente și alte asemenea 
acțiuni. Nu trebuie niciodată să te lași atras în bătălii deci- 
sive. Am observat că de cele mai multe ori succesul depinde 
de noroc mai mult decât de curajul dovedit... Veţi obține 
dese victorii împotriva inamicilor fără să porniţi la război, 
ci recurgând la bani. Dacă ei au alti dușmani care stau 
undeva la pândă, oferta de bani va putea să convingă acel 
popor să pornească la război împotriva adversarilor tăi.“ 


Aceleași soluţii sunt și mai limpede indicate în textul 
lui Constantin al VII-lea, De Administrando Imperio, un 
manual de practică în diplomaţie scris pentru fiul său, 
Romanos, care oferă o trecere în revistă a popoarelor de la 
graniţele imperiului, însoțită de cele mai bune sfaturi pen- 
tru a le tine la respect. În cazul rușilor si bulgarilor, cea 
mai bună strategie era plata unei anuitáti către pecenegi, 
în așa fel încât să poată fi chemați să traverseze Dunărea și 
să-i atace pe bulgari sau să blocheze Niprul, calea urmată 
de ruşi spre Marea Neagră, ori de câte ori era nevoie. lar 
dacă se întâmpla vreodată ca pecenegii să se întoarcă 
împotriva Bizanțului, vecinii lor, uzii, puteau fi convinși 

să îi atace. Și khazarii erau aliați tradiționali, dar dacă se 
întâmpla să prezinte vreodată o ameninţare, atunci uzii și 
alanii trebuiau asmutiti împotriva lor. Asemenea manevre 
diplomatice reprezentau doar un aspect. Pentru Constantin 
al VII-lea și cercul său era extrem de important ca elemen- 
tele binevoitoare din neamurile înconjurătoare să fie culti- 
vate și întreținute, calea cea mai bună fiind invitarea lor la 
recepții bogate, în Constantinopol. În 946, trimișii califului 
umayyad al Spaniei, Abd al-Rahman al III-lea, care era în 
conflict cu rivalul abbasid de la Bagdad, au fost primiţi în 
sala Magnavra, special împodobită cu mătase pentru acel 
prilej. De o primire impresionantă s-a bucurat la vizita ei 
din 957 și Olga, văduva lui Igor din Kiev, dispusă să se con- 
vertească la creștinism: a fost întâmpinată cu muzică de 
orgă, iar în suita ei au fost împărțite pungi cu argint. Con- 
stantin al VII-lea descrie cu tandrete acest episod în manua- 
lul său de protocol imperial. Aceeași generozitate juca un 
rol şi în campaniile militare. Constantin consilia că armata 
trebuia să aibă mereu pregătite veșminte scumpe de mătase, 
care să poată fi oferite după bătălie, când se încheia acordul. 

Această concepție practică a elitei educate din capitală, 
chiar dacă lipsită de eroism, își dovedise virtuțile, contri- 
buind la dezvoltarea alfabetului slav și traducerea Litur- 
ghierului, la convertirea bulgarilor şi sârbilor, la lărgirea 
sferei culturale a Bizanțului dincolo de graniţele impe- 
riale. Pe de altă parte, se promova astfel o perspectivă 
extrem de constantinopolitanocentristă asupra lumii, cre- 
ată și susținută de un mic grup de la Marele Palat, de ace- 
eași formaţie. Pentru ei, Constantinopolul reprezenta 
unicul centru al autorităţii, educaţiei și culturii din impe- 
riu şi nu de puţine ori se uitau cu dispreț manierat spre cei 
proveniţi din afara zidurilor. Acei membri ai cercului care 
se vedeau expediati la posturi în regiuni îndepărtate ale 
imperiului isi plângeau soarta si abia așteptau ziua în care 

se puteau întoarce la luminile strălucitoare ale capitalei. 
Un cleric trimis ca episcop în orășelul Synada din Asia 
Mică în jurul anului 1000 se tânguia amarnic într-o scri- 
soare adresată împăratului Vasile al II-lea de condiţiile pe 
care trebuia să le suporte, lipsa vinului bun fiind printre 
primele pe lista doleantelor lui: 


,Nu cultivám máslini; nimeni nu are máslini in thema 
Anatolikon. Regiunea noastră nu cunoaște viticultura, 
deoarece ne aflăm la o altitudine considerabilă. În loc de 
lemn, folosim pentru foc zarzakon, un băligar special pre- 
gătit, foarte scârbos si urât mirositor; si tot ce ne e de tre- 
buintá pentru oameni, sánátosi ori bolnavi, trebuie sá 
aducem fie din thema Thrakesion, de la Attaleia, fie chiar 


de la Constantinopol.“ 


Nu există contrast mai puternic decât cel dintre această 
concepție si pragmatismul erudit al manualelor lui 
Constantin al VII-lea, pe de o parte, si ideologia agresivă a 
frontierei și a clanurilor militare, așa cum își găsește ea 
expresia în Digenis Akritas, pe de alta. Dezbinarea merge 
până la gramatică şi vocabular: în vreme ce Constantin al 
VII-lea folosea limba arhaică si pompoasă a universității din 
Magnavra, poemul epic era scris în greaca simplă, comună. 
Pe scurt, spre mijlocul secolului al X-lea începuse să se 
instaureze o ruptură între capitală și provincii. Seniorii răz- 
boiului din provincii erau extrem de neîncrezători față de 
Constantinopol și de curtea imperială, cu ceremonialul ei 
complicat și ierarhia strictă. După cum își sfătuia un nobil 
fiul, toate trebuiau ocolite ca o ciumă. Era mult mai bine 
să rămâi la distanţă, în locul de unde iti trăgeai puterea: 


„Dacă ai propriile tale pământuri, fortificaţii sau domenii 
unde ești stăpân și guvernant, nu te lăsa ademenit de aur, 

de titluri de onoare sau de promisiunile márete ale impá- 
ratilor... Cáci in ochii impáratului si ai tuturor vei fi o per- 
soaná insemnatá, onoratá, stimatá si nobilá atát timp cát 
tu si copiii tái si copiii copiilor tái rámáneti stăpâni peste 


pámánturi si in putere." 


Împărații dinastiei macedonene și cercurile lor de sfet- 
nici de la Constantinopol erau, la rândul lor, cât se poate 
de sceptici în ceea ce-i privea pe seniorii războinici din 
Asia Mică, în pofida victoriilor lor de la hotare. La fel cum 
Belizarie fusese temut de Iustinian și strategii themelor de 
Leon al III-lea și de Constantin al V-lea, și generalii victo- 
rioși de la începutul anilor 900, ca Andronic Ducas si Ioan 
Kurkuas, trezeau bănuiala că s-ar transforma în uzurpa- 
tori. Cu bogăţiile imense adunate de pe domeniile lor din 
Asia Mică și având la dispoziţie armate numeroase, care 
i-ar fi urmat oriunde, ar fi putut să-i răstoarne pe Macedo- 
neni oricând. Suspiciunile erau fondate, deoarece nu avea 
să treacă mult până când un magnat provincial a făcut 
încercarea aceasta. 

Când în 913 a urcat pe tron Constantin al VII-lea, în 
vârstă de șapte ani, Constantin Ducas, fiul lui Andronic, 
s-a apropiat cu trupe de capitală. Lăsat să pătrundă în oraș 
prin zidurile dinspre uscat de susținători ai săi din inte- 
rior, Ducas a pornit spre Hipodrom în fruntea unei proce- 
siuni luminate de torte, în timp ce oamenii lui îl proclamau 
împărat. Însă când au ajuns la porţile stadionului, le-au 
găsit zăvorâte şi barate. Cetăţenii Constantinopolului, 
mereu loiali dinastiei macedonene, îi blocaseră uzurpato- 
rului calea. Maestrul cailor (magister equitum) lui Ducas, 
încrezător că poate înlătura ușor obstacolul, a pornit în 
fruntea unei grupe să deschidă porţile, dar de îndată ce a 
făcut o breşă, prin ea a zburat o lance care l-a omorât pe 
loc. Derutat, Ducas și-a îndreptat atenţia spre Poarta de 

Bronz si a incercat sá pátrundá in Marele Palat. Acolo l-a 
întâmpinat un detașament din gardă, care s-a apărat cu 
înverșunare. Ducas se învârtea prin jur, incurajándu-si 
soldaţii, dar uitase că nu se afla pe câmpiile din Anatolia: 
calul lui s-a împiedicat de pietrele din pavaj și l-a trântit la 
pământ. Cât zăcea fără cunoștință, cineva i-a tăiat capul. 
Terenul alunecos salvase dinastia, dar Ducas fusese la un 
pas să reuşească. Era doar o chestiune de timp până să se 
petreacă o nouă încercare. 

Lovitura a venit în 919, însă cel care a pus mâna pe 
putere nu era membru al unui clan de militari remarcabili: 
deși comandant al flotei, uzurpatorul Romanos Lekapenos 
se trăgea dintr-un neam de țărani armeni. Odată ajuns la 
putere, Romanos nu numai că a păstrat dinastia macedo- 
neană la locul ei, ci s-a transformat din braconier într-un soi 
de paznic al terenului de vânătoare. Nefiind nici aristocrat 
militar, ca Ducas, nici membru al înaltei elite studioase din 
capitală, putea să cântărească fără patimă relaţiile dintre 
Constantinopol si provincii si să tragă propriile lui concluzii. 
Dacă la început l-a umplut de onoruri si l-a promovat pe 
loan Kurkuas după victoriile acestuia din est, în cele din 
urmă a devenit bănuitor. La câteva luni după întoarcerea 
triumfală a lui Kurkuas de la Edessa, în 944, l-a demis 
brusc din funcția de domestikos. Romanos era îngrijorat nu 
numai din cauza familiei Kurkuas. Remarcase că multe 
dintre familiile puternice din Asia Mică își adunaseră 
domenii extrem de întinse, în parte cumpărând teren de la 
țăranii localnici. Cu cât aveau mai mult pământ, cu atât 
creştea şi baza lor de putere, iar Romanos a luat măsuri ca 
să-i oprească. În 922, a iniţiat o lege menită să împiedice ca 
terenurile țăranilor săraci din Asia Mică să încapă pe mâini 
rele, ordonând ca dacă un ţăran dorea să-și vândă pro- 
prietatea, dintr-un motiv sau altul, rudele si vecinii să aibă 
drept de preemtiune. Doar dacă ei nu doreau sau nu 

puteau sá cumpere proprietatea ea putea fi datá altcuiva. 
Legea nu și-a atins scopul. În 927-928 a fost iarnă grea si 
foamete, iar multi aristocrați au profitat ca să cumpere 
foarte ieftin pământul de la țăranii disperaţi, căci nimeni 
altcineva nu putea să o facă. Romanos a reacționat printr-o 
nouă lege decretată în 934, care spunea că pământul cum- 
părat la mai puţin de jumătate din preţul cuvenit trebuie 
returnat fără compensație. Dacă fusese cumpărat la mai 
mult de jumătate din valoarea lui, pământul trebuia îna- 
poiat, iar prețul de cumpărare returnat într-o perioadă de 
cinci ani. Același motiv trebuie să fi contribuit ca, după ce 
Kurkuas a ocupat Melitene în 934, Romanos să decidă ca 
orașul şi zona din jur să rămână proprietate imperială: nu 
a dorit ca ele să fie însușite pe tăcute de războinici locali. 

Indiferent cât de mult își antipatiza socrul, Constantin 
al VII-lea a continuat aceeași politică după căderea fami- 
liei Lekapenos. A întărit legislaţia lui Romanos printr-o 
serie de legi proprii, lamentându-se că „au ajuns până la 
noi veşti despre lipsuri și sărăcie în rândul poporului din 
thema Anatolikon și despre asuprirea lor de către cei 
puternici...“ Tot Constantin trebuie să fi fost cel care a răs- 
turnat principiul vechi de secole de la baza organizării sis- 
temului de theme, și anume contopirea dintre autoritatea 
civilă si cea militară. De acum înainte, strategul urma să 
rămână doar comandant al armatei, chestiunile civile fiind 
lăsate în seama altuia. Cum membrii familiilor puternice 
monopolizaseră funcţia de strategi, acesta era un nou mod 
de a le tăia aripile. Ironia făcea că în timp ce Romanos I si 
Constantin al VII-lea aplicau aceste măsuri severe, ei 
depindeau tocmai de familiile care făceau obiectul teme- 
rilor lor atât pentru apărarea hotarelor imperiului, cât si 
ca să-i menţină pe tron. Exact această necesitate a făcut ca 
puternicele clanuri militare nu doar să nu fie desființate, 
ci ca unul dintre ele să se ridice la poziţia dominantă. 

Atunci când Constantin al VII-lea îi indepártase pe fiii 
lui Romanos Lekapenos, în ianuarie 945, nu se bizuise 
doar pe susţinerea constantinopolitanilor, ci avusese grijă 
să se înconjoare și de militari de seamă. Unul dintre ei era 
un anume Bardas Focas, a cărui familie, la fel ca și cele ale 
lui Ducas și Kurkuas, era un clan bogat din Asia Mică, 
care se bătea de secole cu arabii, de-a lungul hotarelor. 
Focas era un bărbat util la vremuri de criză. Se distin- 
sese în timpul respingerii atacului rusesc asupra Constan- 
tinopolului din 941, când, în fruntea unui pluton de 
cavalerie îi nimicise până la unul pe rușii veniţi pe țărm in 
căutare de pradă. Focas și ceilalți soldaţi au fost acum cei 
care au dat lovitura de graţie duşmanilor lui Constantin al 
VII-lea — arestându-i pe frații Lekapenos în timp ce prân- 
zeau în Marele Palat. Odată ce și-a reluat ferm rolul de 
unic conducător, Constantin i-a răsplătit desigur pe spriji- 
nitorii lui. Postul de Domestic al Scholelor i-a revenit lui 
Bardas Focas, în vreme ce fiii lui, Nicefor, Leon și Con- 
stantin, au devenit strategi în themele Anatolikon, 
Capadocia și Cilicia. Urmare a acestor numiri, familia 
Focas se afla practic la cârma armatei bizantine din Orient. 

Însă Bardas Focas avea să dezamăgească într-o oare- 
care măsură în noul rol, mandatul său ca Domestic fiind 
marcat de o mică înfrângere suferită în apropiere de 
Germanikeia, în 954. Întâmplarea a făcut să iasă în calea 
unui corp de cavalerie aflat sub comanda lui Sayf al-Dawla, 
emirul hamdanid din Alep. Nefiind capabil să-și menţină 
sub ascultare soldaţii, aceștia, în majoritate, au fugit. Si 
Bardas ar fi fost luat prizonier, dacă nu ar fi avut grijă găr- 
zile lui de corp să-l scoată repede din îmbulzeală. În focul 
bătăliei, s-a ales cu o tăietură adâncă pe frunte, iar cicatri- 
cea i-a rămas pentru tot restul vieţii. La ciocnire a luat 

parte si fiul sáu Constantin, strategul themei Cilicia, care 
nu a reusit sá scape si a murit in captivitate la Alep, cátiva 
ani mai târziu. După acest incident, Bardas nu și-a recâști- 
gat niciodatá pe deplin reputatia. Cineva ricana cá era un 
comandant minunat - însă doar atunci când se afla sub 
comanda altcuiva. Însă onoarea familiei Focas avea să fie 
spălată de ceilalți fii ai lui Bardas, Nicefor și Leon, amân- 
doi cu adevărat soldaţi cât se poate de capabili. La doi ani 
după înfrângerea tatălui lor, Leon a interceptat armata lui 
Sayf al-Dawla, când se întorcea dintr-un raid, profitând că 
ruta pe care emirul avea să o aleagă le fusese dezvăluită. 
Bizantinii i-au surprins pe arabi într-o trecătoare îngustă și 
i-au masacrat pe multi dintre ei. Fratele lui, Nicefor, care 
l-a urmat pe tatăl lor în funcția de Domestic al Scholelor, a 
repurtat şi el un șir de succese împotriva hamdanizilor, 
dar și-a câștigat renumele mai departe, spre vest, în urma 
celei mai mari reușite militare bizantine ale acelui secol. 

După invazia și ocuparea Cretei de către un grup de 
corsari arabi în anii 820, bizantinii își doriseră mult recu- 
perarea acestei insule. Dincolo de bogăţia și fertilitatea ei, 
Creta era, gratie poziției geografice, un punct ideal de lan- 
sare a raidurilor navale împotriva coastelor bizantine si a 
insulelor din Marea Egee, fapt de care arabii profitaseră 
din plin. Mai multe tentative de reocupare a insulei esuaserá 
lamentabil. Comandanții misiunilor ratate nu reușiseră să 
găsească soluția unei probleme logistice: traversarea unei 
armate suficient de mari, cu tot cu cai, în așa fel încât ajunsă 
pe insulă să fie pregătită de bătălie. După moartea lui Con- 
stantin al VII-lea, în 959, fiul și succesorul său, Romanos al 
II-lea (959—963), a hotărât că trebuia făcută o nouă încercare, 
încredințându-i misiunea lui Nicefor Focas. 

În primăvara lui 960, Domesticul Nicefor şi-a concentrat 
armata în Phygeia, la sud de Efes. Moralul era ridicat, 
Nicefor fiind un comandant extrem de popular, cu reputația 

cá avea grijă de oamenii lui. În timpul campaniilor, 
înfrunta lipsurile şi greutățile cot la cot cu ei. Odată, după 
ce ordonase să se construiască o fortăreață pe un vârf de 
deal, Nicefor a cărat primul o povară grea pe panta 
abruptă, cerând ca fiecare soldat să procedeze la fel ca el. 
Nu e de mirare că trupa îl respecta, numindu-l „Moartea 
Albă a Sarazinilor" Altfel, înfățișarea lui nu avea nimic 
carismatic. Era scund si ghebosat, cu sprâncene negre, stu- 
foase si nas coroiat, iar unul dintre inamicii săi spunea 
„n-ai vrea să te întâlneşti cu el pe întuneric“. Nicefor nu se 
complăcea in amuzamentele soldátesti grosolane, nefiind 
dispus să se facă iubit în acest fel. Dimpotrivă, chiar și în 
acea societate care privea cu atâta seriozitate credinţa reli- 
gioasă, Nicefor se remarca prin evlavia sa. În multe nopți 
obișnuia să se roage stând în picioare, iar în serile dinaintea 
împărtășaniei se odihnea pe podeaua goală. Considera 
nevrednică meseria de soldat și își dorea să se călugărească. 
A plănuit cu tot dinadinsul ca după încheierea cu succes a 
campaniei din Creta să-și depună jurământul călugăresc. 
În vreme ce se desfășurau pregătirile invaziei, a traversat 
Marea Egee până în Muntele Athos din nordul Greciei, 
căutând sfatul duhovnicesc al sihastrului Atanasie!. 

În fervoarea lui religioasă, Nicefor nu-și neglija îndatori- 
rile militare. Judecase profund tot ceea ce tinea de tactică si 
strategie și scrisese si o carte cu acest subiect. A recurs la 
toată cunoașterea și experienţa lui în pregătirea expediției 
cretane. Totul era gata și armata s-a îmbarcat pe vasele 
aflate la ancoră. Apropierea unei flote atât de mari nu avea 
cum să rămână un secret și arabii așteptau pe țărm, gata de 
atac în momentul debarcării, momentul când invadatori 
sunt cât se poate de vulnerabili. Dar Nicefor plănuise totul 


! Sfântul Atanasie Athonitul (n.tr.). 

in vederea acelei situatii. Echipase galerele cu rampe in asa 
fel încât, ajungând în apropierea țărmului, să poată fi lăsate 
jos si infanteria și cavaleria să poată cobori înarmate până in 
dinți, gata de luptă. Arabii au fost atât de surprinși, încât au 
rămas pe loc si bizantinii au fost cei care au lansat atacul, 
alungându-i pe arabi în spatele zidurilor principalului oraș, 
Chandax!. În iarna lui 960-961, bizantinii au ocupat majori- 
tatea insulei, lăsându-i pe arabi impresurati in Chandax. 

Inevitabil, știrea succesului a fost întâmpinată la Marele 
Palat cu sentimente amestecate. Firesc, perspectiva recuce- 
ririi Cretei stârnea o enormă satisfacție, în schimb au început 
să umble și zvonuri că marele general va profita de victorie 
ca să urce pe tron. Principalul dregător al împăratului, 
eunucul Iosif Bringas, care conducea cu mână de fier toate 
compartimentele administraţiei, se temea mai mult decât 
oricine altcineva de Nicefor și l-a îndemnat pe Romanos 
al II-lea să-l recheme pe primejdiosul lui subordonat. Din 
fericire, Romanos nu a ascultat sfatul lui Bringas și în martie 
961 o breșă în zidurile cetății Chandax a permis un atac în 
forță: Creta a revenit sub dominaţia bizantină. 

După ce a luat măsurile de siguranţă cuvenite și a lăsat 
o garnizoană în insula proaspăt cucerită, Nicefor s-a întors 
la Constantinopol cu o parte a flotei. Și-a făcut o intrare 
triumfală in oraş, iar prada de război, de la armuri si scu- 
turi până la monede de aur și covoare, a fost expusă la 
Hipodrom. Parte din câștiguri au fost folosite pentru înte- 
meierea unei noi mănăstiri, Marea Lavră din Muntele 
Athos, sub supravegherea monahului Atanasie. Se poate 
ca Nicefor să fi plănuit să intre în cinul călugăresc, dar nu a 
fost lăsat să facă asta - Romanos al II-lea nu i-a dat pace si 
l-a trimis aproape imediat la frontierele de răsărit. Sayf 

al-Dawla profitase de prezenta unei mari párti din armata 
bizantiná in Creta ca sá efectueze un raid in Asia Micá. 
Leon, fratele lui Nicefor, îl surprinsese si il alungase, iar 
Nicefor venea acum să ducă pedeapsa până la capăt. El a 
pornit o invazie pe scară largă în Siria, mergând până la 
cucerirea și prădarea Alepului, capitala hamdanizilor; 
apoi bizantinii s-au retras. 

Energia si eficacitatea fraților Focas erau într-un fla- 
grant contrast cu felul cum se prezentau lucrurile în capi- 
tală. Dacă tatăl lui, Romanos al II-lea, se simțea cel mai in 
largul lui în bibliotecă, tânărul împărat se arăta cel mai 
interesat să se distreze în cercul lui de prieteni. Era încura- 
jat în acest sens de principalul lui funcționar, Bringas, care 
prefera ca împăratul să nu-i stea în cale și să poată admi- 
nistra imperiul așa cum își dorea el. Era o pornire care 
avea să-l coste. În Postul Mare al anului 963, Romanos a 
plecat la vânătoare în afara Constantinopolului, iar la 
întoarcere se vedea limpede că nu se simţea bine. A murit 
după doar câteva zile, victimă a unui atac de apoplexie. 
Dispariţia subită a tânărului împărat a luat toată lumea pe 
nepregătite. Patriarhul Constantinopolului, Polieuct, a 
intervenit imediat, declarându-i împărați legitimi pe ambii 
fii ai lui Romanos, dar Vasile al II-lea era un copil, iar 
Constantin al VIII-lea era încă în fașă. Imperiul se afla din 
nou în situația din 913. Văduva fostului împărat a devenit 
regentă alături de patriarh si de Bringas, dar toată lumea 
era de acord că, aproape inevitabil, în asemenea circum- 
stante un comandant militar puternic va încerca să preia 
puterea, la fel cum procedase Romanos Lekapenos în 919. 
Împărăteasa îl displăcea profund pe Bringas și nu avea 
încredere în el și s-a gândit că, în cazul unei foarte posibile 
lovituri militare, ea trebuia să se afle de partea învingătorilor. 

Din câte se pare, Teofana i-a trimis un mesaj lui Nicefor 
Focas, implorându-l să vină la Constantinopol. El a ajuns 

după nici o lună de la moartea lui Romanos, aducând 
prada de la Alep, pe care a depus-o, ostentativ, in trezore- 
ria publică. În următoarele câteva zile, nu s-a întâmplat 
nimic. Împărăteasa Teofana a continuat să acționeze ca 
regentă în numele fiilor ei și Bringas să se ocupe de admi- 
nistratie. Nicefor Focas trăia liniștit în casa lui din Con- 
stantinopol, în vreme ce Bringas îl urmărea cu atenţie. 
Într-o seară de la începutul verii, când Bringas se pregătea 
să cineze, la ușă casei lui s-a auzit o bătaie și a fost înștiin- 
tat că îi făcea o vizită distinsul general în persoană, însoțit 
de un singur om de pază. Bringas a rămas atât de uluit 
încât nu a putut decât să-l invite pe Focas într-o cameră 
lăturalnică, unde să poarte o conversaţie confidențială. 
Acolo, Focas i-a arătat eunucului cămașa aspră din păr de 
capră pe care o purta pe sub tunică si l-a asigurat că nu-l 
mână nici cea mai mică dorinţă să fie împărat, ci doar călu- 
gár. Bringas pare să-i fi dat crezare si chiar s-a scuzat față 
de Focas pentru că îl bănuise de rele intenţii. După câteva 
zile, generalul a plecat din capitală înapoi, la armata lui. 
Este cât se poate de posibil ca declarația solemnă a lui 
Focas să fi fost sinceră, însă Bringas și-a forțat norocul. 
Regretând ceea ce el a considerat retrospectiv credulitatea 
sa atunci când a luat drept bune asigurările lui Nicefor, 
Bringas a trimis scrisori secrete unor subordonați ai lui 
Nicefor, inclusiv nepotului generalului, loan Tzimiskes, 
promitándu-le recompense si avansare în grad dacă își 
arestau comandantul. Nu tinuse seama de fidelitatea de 
care se bucura inamicul său în rândul soldaţilor: Tzimis- 
kes și ceilalți pur si simplu i-au dat scrisorile lui Focas. În 
aceste circumstanţe, Nicefor a permis trupelor să îl pro- 
clame împărat la Cezareea, pe 2 iulie 963, după care a por- 
nit spre Constantinopol. Vestea apropierii sale a produs 
un adevărat pandemoniu. Bardas, tatăl uzurpatorului, 
împreună cu celelalte rude, s-au refugiat în altarul de la 

Hagia Sofia, iar Leon, îmbrăcat ca un om de rând, a reușit 
sá scape din oras printr-o conductá de apá si s-a grábit sá 
iasá in calea fratelui sáu. Ínsá Nicefor trimisese un episcop 
cu scrisori adresate patriarhului si cetátenilor de seamá, 
prin care promitea cá, dacá va fi acceptat ca impárat, va 
proteja drepturile tinerilor reprezentanti ai dinastiei mace- 
donene. La curte erau multi, in afara impárátesei, care 
considerau cá este preferabil sá il accepte pe Nicefor ca 
impárat. Unul dintre eunucii importanti era Vasile Leka- 
penos, fiul nelegitim al lui Romanos I, castrat in copilárie 
ca sá nu incerce mai tárziu sá acceadá la tron. El se numára 
de mult printre administratorii de la Marele Palat si era 
rival al lui Bringas. Lekapenos a înarmat 3 000 dintre ser- 
vitorii casei sale si a pornit un atac asupra casei lui Bringas 
și a celor ale susținătorilor lui, venind astfel rândul lui 
Bringas să se ascundă în altar. La 16 august, Nicefor a sosit 
la bordul unei nave și și-a făcut intrarea în oraș prin Poarta 
de Aur din zidurile dinspre uscat, întâmpinat de oameni 
care strigau „Bun venit lui Nicefor cel dăruit cu o coroană 
divină!“ În vreme ce partizanii au pus mâna pe Bringas și 
l-au trimis în exil, marele general a venit călare la Hagia 
Sofia pentru încoronarea sa ca Nicefor al II-lea (963-969). 
O lună mai târziu și-a legitimat funcția imperială prin 
căsătoria cu Teofana, devenind tatăl vitreg al celor doi 
băieți. S-au repetat aceleași măsuri ca în vremea lui 
Romanos I Lekapenos, Nicefor al II-lea și Vasile al II-lea 
fiind ambii reprezentați pe monede, însă bărbatul mai în 
vârstă era conducătorul incontestabil al imperiului. 


Acum, când în fruntea imperiului se afla una dintre 
familiile de seamă ale aristocrației militare, de pe agendă 

au iesit definitiv tacticile precaute ale lui Fotie si Constan- 
tin al VII-lea. Războiul din Răsărit a continuat fără ince- 
tare. În 965 a fost cucerit Tarsus, iar Ciprul, stăpânit mai 
multe secole de-a rândul împreună, de arabi și bizantini, 
s-a întors acum sub dominaţia exclusivă a Bizanțului. 
Emiratul hamdanid de la Alep a fost silit să accepte suze- 
ranitatea împăratului, iar în 969 marele oraș Antiohia, 
pierdut în fata arabilor cu trei sute de ani înainte, a reve- 
nit în sfera bizantină. Aceste campanii au fost purtate 
într-o înflăcărată atmosferă religioasă, care amintea de 
războiul persan al lui Heracliu. Nicefor al II-lea a insistat 
chiar ca patriarhul să-i declare martiri ai credinţei pe sol- 
datii morti în luptele împotriva arabilor, dar nu a reușit 
să-și impună punctul de vedere. Sirul victoriilor a conso- 
lidat statutul aproape legendar al lui Nicefor din armată, 
iar locuitorii Asiei Mici par să-l fi privit cu tot respectul. 
În timpul domniei lui a fost pictată o frescă într-o biserică 
din Capadocia, reprezentându-l cu Teofana, cu tatăl şi 
fratele său, purtând inscripția „Domnul să le fie veșnic 
pavăză cucernicilor nostri cârmuitori...“ Nu apărea nicio 
menționare a tânărului Vasile al II-lea sau a fratelui sáu, 
Constantin al VIII-lea. 

Însă este semnificativ că Nicefor se bucura de mult mai 
puţină stimă la Constantinopol față de provincii, mai ales 
după primele zile de violenţă ce au urmat urcării sale pe 
tron, în 963. Printre curtenii educati ai palatului, noul 
împărat, cu politica lui de confruntare, cu manierele lui 
brutale și directe, trebuie să fi părut periculos. Trebuie să 
fi îngrijorat lipsa lui de tact diplomatic, deoarece obișnuia 
să dea replici caustice ori de câte ori se întâmpla ca amba- 
sadorii unor ţări străine să-l nemultumeascá într-un fel 
sau altul. Trimisul bulgar a auzit cum îl califica pe țarul lor 
drept „un vodă roade-piei înveșmântat în vestă tot din 
piei“. Unui episcop venit la Constantinopol ca reprezentant 

al impáratului german i-a spus cá soldatii stápánului sáu 
nu știau să se bată pentru cá erau prea ocupați să-și umple 
burtile. Episcopul s-a plâns cá nu fusese tratat într-un ase- 
menea mod cu prilejul vizitei sale dinainte, când la cârmă 
era Constantin al VII-lea. Adevărul este că plecase încărcat 
de daruri. Oficialii de la palat au fost obligaţi să explice: 


„Împăratul Constantin, un om blând, care stătea mereu la 
palat, împăca popoarele prin felul acesta de lucruri. 
Nicefor, în schimb... este dornic de luptă, evită palatul ca 
pe ciumă... el nu este genul să-și apropie alte neamuri 
plătindu-le, ci le supune prin sabie, răspândind teroare.“ 


Împăratul avea printre administratorii palatului un 
susținător veritabil în persoana lui Vasile Lekapenos, 
care ajunsese în fruntea funcţionarilor după înlăturarea 
lui Bringas. Nu încape îndoială că Lekapenos și cercul 
său impártáseau punctul de vedere constantinopolitan în 
ce privește dinastia macedoneană, dar apreciau la justa 
valoare victoriile militare ale lui Nicefor și erau cât se 
poate de conştienţi că împăratul prezenta marea calitate 
de a nu avea urmași. Singurul sáu fiu murise cu câțiva 
ani mai devreme, fiind lovit accidental de o lance, în 
timpul unor exerciții militare. Împăratul se apropia acum 
de șaizeci de ani și părea puţin probabil ca din căsătoria 
lui cu Teofanasă apară vreun copil, prin urmare practic nu 
exista primejdia ca dinastia macedoneană să fie înlocuită 
de propriul lui clan. Așadar, acel aranjament convenea 
tuturor părților. 

În afara palatului si pe străzile Constantinopolului, pe 
de altă parte, impáratul-soldat era urât cu insufletire 
pentru felul în care plasa nevoile trupelor lui mai presus 
de cele ale supușilor. Când intrase în Constantinopol să fie 
încoronat împărat, în 963, multi soldati au profitat de 

ocazie ca sá prade casele cetátenilor, bogati si sáraci deo- 
potrivá. Noul impárat nu fácuse nicio incercare sá-i 
oprească sau să le dea pedepse, remarcând în treacăt că 
„nu trebuia să surprindă pe nimeni că, dintr-un corp atât 
de mare de bărbaţi, câțiva nu se poartă cum se cuvine“ 
Ca să-și aprovizioneze și să-și plătească armatele din ce 
în ce mai numeroase, Nicefor a făcut rechizitii ori de câte 
ori avea nevoie și a introdus noi taxe. A recurs până și la 
trucul ieftin de a se amesteca în fabricarea monedelor de 
aur. Secole la rând, numisma a fost moneda standard de aur 
bizantină, cântărind 4,55 grame. Acum a fost introdusă o 
monedă mai ușoară, tetarteronul, numisma rămânând și ea 
în circulaţie. Nicefor a decretat că plățile către trezorerie, 
cum ar fi impozitele, trebuiau făcute în numisme, în schimb 
propriile sale cheltuieli să se facă în tetarteron. Prin urmare, 
scotea un profit în aur cu prilejul fiecărei tranzacții. 
Nestatornicii constantinopolitani au început curând 
să-și dezvăluie sentimentele. Într-o vizită pe străzile capi- 
talei, mulțimea l-a apostrofat pe Nicefor și a aruncat după 
el cu noroi si pietre. Două femei, mamă și fiică, s-au urcat 
pe acoperișul casei lor ca să azvârle cu bolovani. Nicefor, 
călare, și-a văzut de drum fără să se uite în stânga sau în 
dreapta, iar până la lăsarea întunericului zarva se potolise. 
Insulta nu a rămas însă nepedepsită. Cineva avusese grijă 
să noteze casa unde locuiau cele două femei. A doua zi au 
fost arestate, scoase în afara orașului și arse fără multe dis- 
cutii. Si Nicefor era îngrijorat, îi ciuda aparentei lui indife- 
rente. A ordonat să se înalțe un zid solid în jurul Marelui 
Palat, poate amintindu-și de demonstraţia populară care 
contribuise la căderea familiei Lekapenos, în 945. Chiar 
dacă se izolase cu zidul lui de popor, Nicefor își păstrase 
simțul umorului și capacitatea să comunice cu oamenii de 
rând. Odată, a întâlnit un om cu părul cărunt care dorea să 
se înroleze și i-a dat să înțeleagă că ar putea fi prea bătrân 

pentru armatá. ,Absolut deloc", i-a replicat bárbatul, 
,Sunt chiar mai puternic acum decát in tinerete." Pe vre- 
muri, i-a explicat el, avea nevoie de un mágar ca sá care 
grâu în valoare de o numismá, dar acum putea să poarte 
pe umeri grâne în valoare de două numisme. Era o aluzie 
vicleană la adresa politicii inflationiste a lui Nicefor însă, 
spre lauda lui, împăratul i-a apreciat gluma. 

Ironia face că, până la urmă, Nicefor a căzut victimă nu 
gloatei constantinopolitane, ci unui membru al propriei 
sale clase. Seniorii războiului din Asia Mică s-au așteptat 
probabil ca, odată ajuns pe tron, Nicefor să anuleze legis- 
laţia care îi împiedica să achiziționeze pământuri. Noul 
împărat avea toată înțelegerea, dar legile respective au 
rămas practic în vigoare. Acum, când se simţea în sigu- 
rantá pe tron, nu ar fi fost deloc în interesul lui să susțină 
prosperarea unor potenţiali rivali. Când a fost pusă la cale 
o uneltire, în fruntea ei s-a aflat nimeni altul decât fostul 
locotenent loial și nepot al lui Nicefor, loan Tzimiskes, 
care fusese alături de el în multe campanii și era urmaș al 
marelui loan Kurkuas. La fel ca unchiul lui, Tzimiskes era 
scund de statură, dar vestit pentru curajul vecin cu impru- 
denta: in mai multe rânduri se năpustise de unul singur 
împotriva câte unui întreg pâlc de dușmani. În toamna 
anului 969, Tzimiskes a primit un mesaj de chemare la 
Constantinopol. Scrisoarea era de la Nicefor, însă împăratul 
o trimisese la îndemnul soţiei sale, Teofana, care îi spusese cá 
lui Tzimiskes, de curând rămas văduv, trebuie să i se găsească 
o nevastă potrivită. Când a ajuns în oras, Tzimiskes a aflat cá 
Teofana avea cu totul altceva în gând. L-a implorat să o scape 
de soțul ei necioplit și exagerat de pios si să-i ia locul, ca 
împărat. Tzimiskes s-a lăsat ușor convins, sugerând că are 
motive de nemulțumire, și complotul a fost imediat urzit. 

Planul presupus secret a ajuns să fie bine cunoscut în 
cercurile palatului și au existat încercări de a-l preveni pe 

Nicefor. Íntr-o seará, a gásit in dormitorul sáu un bilet care 
îl indica pe Tzimiskes drept potential asasin. Câteva zile 
mai târziu, când era la biserică, un preot i-a înmânat o scri- 
soare misterioasă, în care se spunea „Pregătește-te, o, Împă- 
rate! Căci te pândește o grea capcană...“ Nu se ştie din ce 
motiv, suveranul nu a reacționat. Într-o noapte de decem- 
brie, Tzimiskes și complicii lui au sosit într-o barcă la cheiul 
Marelui Palat şi au intrat printr-o fereastră, ajutați să urce 
de susținători din interior. Între timp, Vasile Lekapenos 
aflase de complot, dar simțind dincotro bătea vântul a 
rămas la pat, pretinzând că nu se simte bine. Până și Nicefor 
a suspectat că se întâmpla ceva în acea seară și i-a trimis un 
bilet fratelui său, Leon, cerându-i să vină la palat cu un grup 
de oameni înarmaţi. Dar Leon era ocupat, juca zaruri cu 
prietenii şi era în mână bună. A făcut mototol biletul, l-a 
băgat sub pernă și și-a văzut de joc. Astfel conspiratorii au 
ajuns la dormitorul lui Nicefor si au găsit ușa neîncuiată. 
Când au intrat însă, au descoperit patul gol. Pusi în incurcá- 
tură, s-au retras convinși că se aflase de planul lor, până 
când unul dintre servitorii Teofanei a venit să-i asigure că 
totul era în ordine: Nicefor se afla în încăpere, dar după obi- 
ceiul lui dormea pe podele, pregătindu-și viața monastică 
la care încă visa. Bulucindu-se înapoi în cameră, complo- 
tiştii l-au găsit pe împăratul buimac de cealaltă parte a 
patului. L-au trezit cu o lovitură zdravănă şi unul dintre ei 
i-a pus sabia la gât. Nicefor a mai reușit să strige după aju- 
tor, așa că i-au tăiat capul și l-au arătat la fereastră, astfel 
încât cei ce veneau să-l scape să vadă bine că era prea târziu. 
La ordinul lui Tzimiskes, în seara zilei următoare trupul a 
fost aruncat într-un sicriu și dus la Biserica Sfinţii Apostoli, 
unde a fost înmormântat într-un sarcofag gol. Abia mult 
mai târziu, cineva știind bine rolul jucat de Teofana în 
complot, a adăugat pe mormânt un epitaf în amintirea lui: 
„Nicefor, cel care i-a biruit pe toti, afară de Eva". 

Íntorcándu-ne la Marele Palat, incá inainte de crápatul 
zorilor Vasile Lekapenos isi revenise miraculos dupá boalá 
şi s-a înfățișat noului conducător, care l-a recompensat, 
confirmându-l în poziția de care se bucurase sub fostul 
regim. Toti membrii familiei Focas din oras au fost strânși 
şi expediati pe nave către diferite insule din Egee. Leon 
Focas a ajuns pe Lesbos, regretând amarnic, fără îndoială, 
că își prelungise jocul de zaruri. Tzimiskes și sprijinitorii 
lui s-au grăbit spre Hagia Sofia, încrezători că lovitura va 
fi confirmată cu o încoronare. Nu îl luaseră însă în calcul 
pe vârstnicul patriarh Polieuct, care le-a ieşit în cale şi i-a 
oprit, spunându-le că un bărbat care tocmai ucisese pe 
cineva din același sânge nu se cuvenea să intre în lăcaş și cu 
atât mai puţin să poarte coroana de împărat. S-a trecut la 
negocieri. loan a protestat, susținând că nu el fusese uciga- 
şul, nu el era cel care aplicase unchiului său lovitura fatală. 
Nici măcar instigator al complotului nu fusese - de la împă- 
răteasa Teofana pornise totul. A acceptat să ispășească pen- 
tru contribuţia lui la crimă și a promis să le împartă săracilor 
toată averea lui personală. Atunci Polieuct a cedat și a fost 
de acord să-l încoroneze, dar nu și să încheie căsătoria 
dintre el și Teofana. Fosta aliată a lui loan se transforma 
astfel într-un obstacol în calea lui spre putere: uzurpato- 
rul a pus să fie prinsă și trimisă sub pază pe o insulă, la 
fel ca rudele lui Nicefor. Teofana nu a acceptat să plece 
fără să lupte. A trebuit să fie târâtă din Hagia Sofia, unde 
se refugiase, iar în inválmásealá a reușit să-i tragă un 
pumn în cap lui Vasile Lekapenos. Cei doi bărbaţi care îl 
omorâseră pe Nicefor au fost si ei exilați, ceea ce trebuie să 
li se fi părut nedrept, având în vedere că-i serviseră cu 
fidelitate lui Tzimiskes. Ioan I (969-976) a fost încoronat in 
ziua de Crăciun, când a preluat, la fel ca predecesorul lui, 

si rolul de protector al celor doi impárati legitimi minori, 
Vasile si Constantin. 

Cát despre populatia din Constantinopol, oamenii au 
acceptat lovitura ca atare, deoarece pe Nicefor oricum nu-l 
plăcuseră. loan a mai atenuat uzurparea prin căsătoria cu 
Teodora, fiică a lui Constantin al VII-lea și mătușă a tineri- 
lor pe care îi avea în grijă. Această mișcare a fost foarte 
bine primită de constantinopolitani, deoarece astfel dinas- 
tia macedoneană își păstra puterea. La Hipodrom s-a 
organizat un spectacol fastuos și loan a putut să constate 
că se bucura de popularitate în capitală. Pe străzi se auzeau 
cântece deocheate despre dezonoarea Teofanei și despre 
amorurile ei și viața a continuat ca de obicei. În schimb, în 
provincii a apărut o opoziţie față de preluarea puterii de 
către Ioan. Nu este deloc surprinzător că familia Focas, 
consternatá de pátania rudei lor, a conceput un plan ca 
să-și reafirme puterea. În vara de după lovitura lui Ioan, 
un alt Bardas Focas - fiu al lui Leon şi nepot al nefericitu- 
lui Nicefor al II-lea — a reușit să fugă din exilul de la Amaseia, 
în thema Armeniakon, şi să ajungă până în centrul de forță 
al familiei de la Cezareea, unde trupele l-au proclamat 
împărat. Fiindu-i imposibil să plece de la Constantinopol, 
Ioan a delegat misiunea de rezolvare a acestei ameninţări. 
Soţia sa decedată făcuse parte din clanul militar Skleros, 
iar acum el i-a atribuit comanda armatei din est cumnatu- 
lui său, Bardas Skleros. În scurt timp, Skleros l-a incoltit pe 
Focas într-o fortăreață, l-a silit să se predea și l-a expediat 
într-un exil mai sigur, pe insula Chios. 


Familia Focas fusese poate complet înlăturată de la 
putere, însă politicile urmate de noul împărat si de aliații 

lui Skleros au rámas practic identice. Aristocratia militará 
si-a pástrat cu fermitate pozitia si rázboaiele de agresiune 
au continuat. Ínsá in urma unui sir neasteptat de eveni- 
mente, intáia campanie a lui Ioan ca impárat nu s-a desfá- 
surat in Asia Micá ori in Siria, ci in Bulgaria. Potrivit 
tratatului incheiat cu tarul Simeon in 924, bizantinii se ará- 
taserá de acord sá-i recunoascá titlul si sá-i facá anual un 
cadou in monede din aur, ideea fiind cá, in schimbul cado- 
ului, bulgarii aveau sá previná raidurile pe teritoriul 
bizantin ale popoarelor turcice din stepe. Petru, fiul lui 
Simeon, in mod vádit nu respectase intelegerea, iar Nicefor 
al II-lea oprise plățile în 966. Când, ca o consecinţă, rázbo- 
iul a izbucnit, Nicefor s-a deplasat cu trupele la frontieră și 
a ocupat mai multe fortărețe bulgărești însă, amintindu-și 
de soarta înaintașului său care purtase același nume, în 
811, nu a dorit să meargă mai departe, mai ales că trebuia 
să-și concentreze toată atenţia asupra unei campanii în 
Orient, împotriva arabilor. Nicefor a hotărât în schimb să 
revină la genul de tactici la care aristocrația militară renun- 
tase în bună măsură, preferând confruntarea directă. A 
decis să plătească pe altcineva pentru a-i pune la punct 
pe bulgari. Un ambasador a fost trimis cu 1 500 de pfunzi 
de aur la prinţul rus Sviatoslav din Kiev. 

Sviatoslav era fiul lui Igor și al Olgăi și tată al acelui 
Vladimir care mai târziu avea să determine convertirea 
rușilor la creștinism, desi Sviatoslav însuși a rămas păgân 
statornic până la sfârșitul vieții. Era un războinic formida- 
bil, care îi zdrobise puțin mai devreme pe khazari, vechii 
aliaţi ai Bizanțului, iar în vara anului 968 a mers cu arma- 
tele sale în Bulgaria, potrivit cererii lui Nicefor. Incursiu- 
nea a fost atât de pustiitoare, încât țarul Petru s-a grăbit să 
cadă la înțelegere cu bizantinii şi chiar să abdice în favoa- 
rea fiului său, Boris al II-lea. Apoi, în anul următor, ceea ce 
păruse un succes însemnat al abilității şi al diplomaţiei 

bizantine s-a destrămat cu o viteză înspăimântătoare. În 
timpul raidului, lui Sviatoslav nu-i scăpase bogăţia și fer- 
tilitatea regiunii dintre Dunăre și Munţii Balcani si nici 
slăbiciunea apărării bulgare. În vara următoare a pornit o 
nouă invazie, pe cont propriu, de data asta cu forte mult 
mai mari. Armata rusească a traversat Dunărea fără să 
întâmpine vreo împotrivire și a continuat drept spre 
vechea capitală a lui Simeon, Preslav. Bulgarii s-au barica- 
dat în spatele zidurilor, apoi au ieșit într-o incursiune 
împotriva atacatorilor, cu oarecare succes. Rușii au răs- 
puns cu un asalt masiv, reușind să străpungă apărarea si 
să năvălească în oraș. După căderea Preslavului, întregul 
sistem de apărare bulgar s-a prăbușit. Țarul Boris fusese 
luat prizonier de Sviatoslav şi rușii au ocupat cu repezi- 
ciune tot restul țării. A rezistat o vreme doar Filipopolis!, 
dar Sviatoslav s-a răzbunat după ce a pătruns în oras, tră- 
gând în ţeapă pe multi dintre apărători. În doar câteva 
luni, bizantinii au asistat la înlocuirea unui vecin creștin 
slab şi, în general, inofensiv cu un altul, puternic și păgân. 

Acest nedorit efect trebuie să-l fi convins pe Ioan 
Tzimiskes că nici diplomaţia, nici „alte mijloace“ nu erau 
potrivite în context și a început să facă pregătiri pentru un 
război total, la fel cum procedase regența împotriva lui 
Simeon, în 917. De-a lungul întregii ierni din 970-971, 
a strâns arme și rezerve de alimente la Adrianopol și a 
concentrat o flotă care să poată susține armata pe Marea 
Neagră și pe Dunăre. În aprilie, a traversat Munţii Balcani 
cu un grup de 5 000 de luptători aleși cu grijă, urmaţi de 
grosul armatei, aflat sub comanda lui Vasile Lekapenos. 
Această avangardă s-a deplasat atât de rapid, încât rușii 
au fost luaţi absolut prin surprindere și au prins de veste 

despre campania împăratului abia când el se găsea foarte 
aproape de zidurile Preslavului. Circa 8 000 de soldati ruși 
se aflau în afara zidurilor cetăţii, efectuând manevre, când 
armata bizantină s-a apropiat, obligându-i să se refugieze 
rușinos la adăpostul fortificațiilor. În scurt timp a sosit și 
corpul principal al armatei bizantine și a pornit un atac 
masiv asupra Preslavului. La 13 aprilie, bizantinii au 
năvălit în oraș, dar mulți dintre ruși au refuzat să accepte 
înfrângerea şi s-au baricadat în palatul fortificat al țarului 
Simeon. Împăratul loan a hotărât că soluția cea mai simplă 
era să recurgă la incendiere. Soldaţii lui au aprins focuri de 
jur-împrejurul clădirii si au lansat săgeți aprinse, care au 
pătruns prin ferestre. Tactica a avut efectul scontat: unii 
dintre ruși au ieșit fugind, alti au pierit în flăcări. Dar 
incendiul a distrus și ceea ce fusese odată mândria lui 
Simeon, Biserica de Aur, și frumoasele clădiri care, sperase 
el, ar fi rivalizat cu cele din Constantinopol. Tzimiskes a 
sărbătorit Paştele printre ruine. 

Sviatoslav nu se aflase la Preslav în momentul atacului, 
iar acum a venit spre oraș cu forțele lui armate principale, 
sperând să întoarcă soarta războiului. S-au purtat o serie 
de bătălii lângă orașul Silistra!, din care în cele din urmă 
bizantinii au ieșit victorioși. Mii de ruși au pierit în acele 
lupte și Sviatoslav a înțeles că, oricât de neplăcută îi era 
această soluţie, trebuia să renunţe la Bulgaria. A trimis la 
împăratul loan un sol de pace, propunând să cedeze Silistra 
şi să plece din Bulgaria. loan a acceptat condiţiile, deoa- 
rece își dorea să încheie cât mai repede campania. Cu acest 
prilej s-a reînnoit și vechiul tratat comercial, care le permi- 
tea rușilor să-și aducă mărfurile la Constantinopol, la fel 
ca în trecut. Atunci rușii au ieșit din cetate şi au pornit în 

lungul mars înapoi, spre Kiev. Cei mai multi nu au reușit 
să ajungă acolo. Pecenegii stăteau la pândă pe Nipru si 
s-au năpustit asupra rușilor extenuati. Sviatoslav s-a 
numărat printre cei uciși. 

După obținerea acestei victorii totale, asa cum rar se 
întâmplase, și după ocuparea întregii Bulgarii, loan trebuia 
să decidă ce să facă în continuare. În timpul campaniei 
dăduse de știre că acel conflict era pornit exclusiv împotriva 
rușilor și că venise acolo ca să-i elibereze pe bulgari. După 
căderea Preslavului, bizantinii îi puseseră în liberate pe 
Boris al II-lea si pe familia lui. Împăratul i-a tratat cu bună- 
voinţă, la fel cum a dat drumul si tuturor celorlalți bulgari 
luaţi prizonieri în timpul campaniei. Însă curând s-a văzut 
limpede că nu avea de gând să retrocedeze Bulgaria foști- 
lor ei conducători. Tara dintre Munţii Balcani şi Dunăre 
fusese teritoriu bizantin în trecut, iar acum avea să revină 
la vechiul statut. S-a anunţat public că Preslav avea să se 
cheme de atunci înainte loanopolis, „Orașul lui Ioan", în 
onoarea împăratului, si acolo a fost instalat un guvernator 
bizantin. Nefericitul Boris a trebuit să-l însoțească pe 
împărat la Constantinopol și să participe la parada de 
sărbătorire a victoriei, străbătând tot orașul, de la Poarta 
de Aur din zidurile dinspre uscat și până la Hagia Sofia. 
I s-au luat în văzul tuturor coroana și celelalte însemne 
regale, care au fost depuse în altarul catedralei, ca 
ofrandă adusă Domnului. Țarului i s-a permis în schimb 
să trăiască în tot confortul la Constantinopol, acordân- 
du-i-se si un titlu lipsit de vreo semnificație, dar care îi 
permitea să ia parte la ceremonii și procesiuni. 

Ioan și-a concentrat aproape imediat atenția asupra 
frontierei siriene, unde evenimentele se precipitaseră. În 
969, fatimizii din nordul Africii se extinseseră spre est și 
ocupaseră Egiptul, lipsindu-i pe abbasizi de una dintre 
cele mai bogate provincii și înființând propriul lor califat 

siit, opus celui din Bagdad. Mai târziu, in același an, arma- 
tele lor au pătruns în Siria si in Palestina, amenințând să 
ajungá la hotarele bizantine. Cu cincizeci de ani mai 
devreme, un impárat bizantin si sfetnicii lui ar fi conside- 
rat dezbinarea dintre abbasizi si fatimizi o ocazie perfectá 
pentru a obtine concesii. Nu insá si Ioan Tzimiskes, care a 
profitat de starea de agitație ca să atace orașele din acea 
regiune. Cel mai îndrăzneţ raid al său a pornit în primăvara 
anului 975. Armata bizantină a pătruns adânc în teritoriul 
sirian, arzând și prădând tot ce-i ieşea în cale. A ocupat și 
jefuit orașul Heliopolis în urma unui asediu de câteva zile, 
însă Ioan ar fi fost la fel de mulțumit să obțină același 
rezultat şi prin simple amenințări. A ajuns curând în 
preajma Damascului, un teritoriu unde armata bizantină 
nu mai fusese de secole întregi; locuitorii de aici nu au 
vrut să aibă aceeași soartă ca aceia din Heliopolis. Au ieșit 
în calea împăratului cu daruri constând în bani, cai și 
catâri. În schimbul recunoașterii suzeranității bizantine și 
a plăţii unui tribut anual, orașul a fost cruțat și împăratul 
a plecat mai departe. După ce a primit tributuri în Beirut, 
Tripoli si alte orașe, Ioan a pătruns în Palestina în luna 
septembrie, ajungând până departe, în sud, la Cezareea. 
Există o distanță enormă între gesturile hotărâte și 
semete ale lui Ioan - anexarea Bulgariei și campaniile 
agresive de pradă din Siria si Palestina - și politicile urmate 
mai înainte de bizantini. Domnea același sentiment de răz- 
boi drept ca în vremea campaniilor lui Nicefor al II-lea. În 
971, când s-a întors în triumf din Bulgaria la Constantinopol, 
Ioan a avut grijă ca icoana Hodighitria a Maicii Domnului 
să deschidă procesiunea așezată într-un car, iar el să vină 
în urmă, călare, atribuind în acest fel victoria, cu toată 
umilința, lui Dumnezeu. La scurt timp, loan a pus să fie 
îndepărtat chipul imperial de pe monedele din cupru, 
înlocuindu-l cu cel al lui Hristos. În campaniile din răsărit, 

Ioan a fost si in cáutare de obiecte si moaste sfinte. A desco- 
perit sandalele lui Hristos si cáteva dintre firele de pár 
ale lui Ioan Botezátorul. Ín Beirut, a gásit o icoaná repre- 
zentând Răstignirea lui lisus care, se spunea, sángerase o 
dată, când fusese străpunsă de un evreu cu lancea. Când 
s-a apropiat cu armata de Ierusalim, in 975, Ioan a fost 
atras de ideea de a elibera Sfântul Mormânt, stăpânit de 
musulmani din 638. 

Dar chiar și în asemenea momente, când lui loan nu-i 
stătea nimic în cale, Bizanțul, prin natura lui, îi pretindea 
să fie mereu prevăzător, ca să vadă ce se petrece la Con- 
stantinopol, centrul puterii politice. Oare ce plănuia Vasile 
Lekapenos, acum când tânărul Vasile al II-lea se apropia 
de vârsta bárbátiei si era gata să-și intre în drepturi? Pe 
împărat îl tulbura adânc, când trecea cu armatele prin 
pământurile fertile, abia cucerite de la arabi, să afle că ele 
intrau, aproape toate, în posesia lui Lekapenos. Toţi banii 
cheltuiţi pe campanii şi greutăţile îndurate de oamenii 
lui serviseră doar ca să crească averea și forța celui care 
avea mijloacele să-l îndepărteze de la tron. Consideraţii 
de acest fel explică probabil faptul că Ioan nu a încercat 
să ocupe lerusalimul, ceea ce avea să realizeze Prima 
Cruciadă, în 1099. În schimb, el a preferat să revină în 
Antiohia în toamna lui 975, pentru ca apoi să se întoarcă la 
Constantinopol. Ajuns cu armata lângă Prousa, în vestul 
Asiei Mici, împăratul s-a oprit pentru câteva zile în casa 
unui nobil de seamă. Acolo i s-a întins o cupă cu vin din 
care a băut fără să fie atent, simțindu-se în siguranță ală- 
turi de un supus loial. A doua zi, Ioan s-a simțit foarte rău, 
acuzând o amortealá neplăcută in membre, pe care medi- 
cii nu au stiut sá o explice. Ín loc sá rámáná acolo, a hotárát 
cá trebuie sá ajungá cu orice pret in capitalá, prin urmare 
a pornit inconjurat de gárzile lui spre Bosfor, in peisajul 
posomorât al începutului de ianuarie. Când vasul a acostat 

lângă Marele Palat, a fost imediat purtat la el in cameră, 
unde s-a interesat neliniștit dacă mormântul îi era pregătit. 
S-a stins la 10 ianuarie 976, multi fiind de părere că fusese 
otrăvit la ordinul lui Lekapenos. Însă este la fel de posibil ca 
Ioan să fi căzut victimă dizenteriei, acel flagel care pândea 
mereu armatele medievale. 

Moartea neașteptată a lui Ioan I a instalat o stare de 
imensă incertitudine, pentru că nimeni nu se gândise forte 
serios cine avea să conducă imperiul după el. Avea să vină 
la putere încă un senior al războiului, dispus să guverneze 
în numele împăraților legitimi, Vasile şi Constantin? Avea 
să-și asume Vasile Lekapenos acest rol, devenind stăpân 
peste o putere de care fusese oficial ținut departe, prin cas- 
trare? Sau avea să se impună iarăși dinastia macedoneană, 
ca în 945? Poate cea mai arzătoare întrebare dintre toate 
era dacă Bizanțul avea să continue războaiele agresive de 
la frontiere sau avea să revină la vechile metode de protecție, 
care în trecut se dovediseră atât de oportune. 

O URMĂ ADÂNCĂ 


„Căci [familia Focas] s-a aflat mereu la cârmă, as indrázni 
să spun, până când am intrat noi în scenă.” 
Legea rurală a lui VASILE AL II-LEA (996) 


Dintre cele trei grupuri care isi disputau puterea în 976, 
dinastia macedoneană părea să aibă cele mai mici șanse de 
succes. Trecuseră mulți ani de când un împărat din familia 
domnitoare condusese efectiv treburile statului si unii 
observatori ar fi putut trage concluzia că ea avea să se 
stingă sau urma curând să fie scoasă în decor. Dar acest 
calcul s-a dovedit greşit. Macedonenii aveau să conducă 
destinul Bizanțului încă optzeci de ani. În vremea lor, 
imperiul urma să-și extindă si mai mult hotarele si să 
cunoască o perioadă de relativă pace si prosperitate. Tot ei 
aveau să adâncească prăpastia dintre Constantinopol si 
provincii, provocând încă o criză inversunatá, asa cum 
s-au petrecut mereu de-a lungul istoriei bizantine. Supra- 
vietuirea, expansiunea, pacea, prosperitatea si în oarecare 
măsură criza finală, toate au fost opera bărbatului care a 

condus imperiul vreme de cincizeci de ani si care a marcat 
profund urmátorii cincizeci de ani: tiranul sumbru, Vasile 
al II-lea (976-1025), cunoscut drept Bulgaroctonul. 


La început, în 976, se presupunea, mai ales în rândul 
armatelor din Asia Mică, că vidul de putere rămas în urma 
morţii lui Ioan I Tzimiskes va fi rezolvat de un războinic 
sau de o altă persoană care va ieși în față ca să preia rolul de 
împărat și de protector al suveranilor legitimi, Vasile al II-lea 
și fratele său mai tânăr, Constantin al VIII-lea. Cel mai 
îndreptățit candidat era Bardas Skleros, cumnatul lui Ioan, 
împăratul decedat. Skleros avea un palmares militar 
excepțional. Se distinsese în campania lui Tzimiskes 
împotriva lui Sviatoslav, unde se spune că în luptă 
dreaptă îl spintecase pe un rus în două. Tot el fusese cel 
care îi zădărnicise mai tânărului Bardas Focas urcarea pe 
tron în 970. Funcţia de Domestic al Scholelor fiind acum 
împărțită, el deținea rangul de Domestic al Orientului; pe 
scurt, existau toate motivele ca oamenii să se aștepte că 
Skleros se va ridica la înălțimea lui Tzimiskes. 

La Constantinopol, unde populația orașului rămăsese 
fidelă dinastiei macedonene, multi gândeau altfel. Pe 
Nicefor al II-lea îl urâseră, iar pe Ioan I îl acceptaseră numai 
după ce se căsătorise cu cineva din familia macedoneană. 
Multi curteni din palat împărtășeau aceleași sentimente si 
considerau că a venit momentul ca dominaţia seniorilor 
războinici să ia sfârşit. Este semnificativ că omul cel mai 
puternic de la curte, Vasile Lekapenos, unchiul celor doi 
tineri împărați, ajunsese să fie de acord cu acest punct de 
vedere. Chiar dacă el mijlocise aducerea lui Nicefor Focas 
la Constantinopol în 963, Lekapenos a procedat acum în 

așa fel încât șirul războinicilor să se încheie. Actionànd 
aparent în numele tinerilor împărați, l-a scos pe Skleros de 
la comandă și l-a trimis undeva pe frontiera de est, în 
fruntea unor regimente de grăniceri. Vasile, în vârstă de 
optsprezece ani, și Constantin, fratele lui mai mic, au fost 
proclamati conducători ai imperiului, Lekapenos rămânând 
forța de necontestat din spatele tronului. 

Indiferent cât de abil era Lekapenos, subestimase foarte 
mult susținerea lui Skleros în Asia Mică. Fostul domestikos 
a plecat furios spre est şi, după ce a fost sigur că toate 
rudele sale apropiate sunt în siguranţă, în afara Constanti- 
nopolului, a acceptat să fie proclamat împărat de către 
suita sa din castelul Charpete. Voluntarii s-au adunat sub 
stindardul lui și, punând mâna pe toti perceptorii de taxe 
din jur si ușurându-i de banii strânși, Skleros și-a asigurat 
fonduri pentru campanie. Avea legături bune în acea regi- 
une, inclusiv cu emirii arabi de dincolo de graniță, care 
i-au asigurat și ei oameni pentru armată. Împotriva lui au 
fost trimise trupe și abia după mai mult de un an i s-a 
deschis calea spre Constantinopol, iar în clipa în care 
Skleros a intrat în Niceea, la nici 200 de kilometri de capi- 
tală, Lekapenos a fost cuprins de disperare. Era o chesti- 
une de viață sau de moarte să găsească pe cineva capabil 
să i se opună lui Skleros, dar singurii oameni cu asemenea 
pricepere militară erau la fel de periculoși ca uzurpatorul 
însuși. Totuşi era obligatoriu ca Lekapenos să-și asume 
riscul şi astfel a decis să-l recheme pe Bardas Focas, cel pe 
care Skleros îl adusese la ascultare în 970 și care acum lân- 
cezea în continuare exilat pe Chios. La fel ca ilustrul lui 
unchi, Bardas era absolut lipsit de farmec personal, având 
ofireaspră si mohorâtă. Pe de altă parte, era soldat cu expe- 
rientá si impunea prin prezenta lui fizicá. Se zicea cá 
dintr-un urlet al lui făcea să tremure o întreagă armată si 
că putea ucide un om dintr-o singură lovitură, cu mâna 

goalá. Adus din Chios in Tracia pe o navá rapidá, a fost ina- 
intat Domestic si trimis la Dardanele, sá se batá cu Skleros. 

Vreme de un an, cei doi titani s-au hártuit pe intinde- 
rile Asiei Mici, avantajul fiind, in general, de partea lui 
Skleros. Când cele două forte s-au ciocnit la jumătatea 
drumului dintre Ankara și Cezareea, în martie 979, s-a 
văzut limpede, după scurt timp, că trupele lui Skleros sunt 
pe cale să le pună pe fugă pe cele ale lui Focas. Hotărând 
că o moarte glorioasă e preferabilă unei înfrângeri umili- 
toare, Focas a dat pinteni calului şi l-a atacat direct pe 
Skleros. În scurta inclestare, Skleros a reușit să reteze ure- 
chea calului lui Focas, dar Focas i-a aplicat adversarului său 
o lovitură la cap cu buzduganul, înainte de a se îndepărta. 
Ínsotitorii lui l-au întins pe Skleros la pământ, ajutându-l 
să-şi revină din soc, dar n-au izbutit să-i priponească si 
calul. Armásarul bine cunoscut de toti a pornit printre siru- 
rile armatei lui Skleros, fără călăreț și pătat cu sânge. Firesc, 
soldaţii au tras concluzia că șeful lor căzuse în luptă și au 
fugit de pe câmpul de bătălie. Când şi-a revenit, Skleros a 
înţeles că totul era pierdut și s-a refugiat pe teritoriul arab, 
ajungând în cele din urmă la Bagdad, unde a apelat la mila 
califului abbasid. Asa l-a scăpat Bardas Focas pe Lekapenos 
din primejdie, aproape întâmplător. 

Eunucul a devenit astfel cel mai puternic personaj din 
Constantinopol, în vreme ce la frontierele din est tăia și 
spânzura Domesticul Bardas Focas. În tradiția străbunilor 
lui, el organiza adevărate raiduri pe teritoriul arab, cerând 
bani de la orașele lipsite de apărare si imbogátindu-se 
împreună cu oamenii lui. Acest echilibru fragil s-a rupt 
când în arenă a apărut un participant nou si absolut neas- 
teptat: tânărul împărat Vasile al II-lea. În adolescenţă și 
până după douăzeci de ani, la fel ca tatăl său, Romanos al 
II-lea, Vasile dusese o viaţă liberă şi plină de plăceri, fără 
să se arate deloc interesat de politică, bucurându-se de ce 

era bun pe lume, potrivit averii si puterii lui fárá limite, si 
lăsându-l pe Lekapenos să se ocupe de imperiu. La fel 
cum procedase Bringas cu Romanos al II-lea, unchiul său 
îl încurajase cu toată grija pe Vasile să-și vadă de ale lui, 
tinándu-l cât mai departe de treburile guvernării. Din 
momentul înfrângerii lui Skleros însă, Vasile începuse să 
se arate interesat de ce se petrecea în imperiu şi să pre- 
tindă să-i fie îngăduit să-și îndeplinească rolul de drept. 
În 980, când de la Bagdad au sosit ambasadori ca să 
negocieze soarta lui Bardas Skleros, Vasile a insistat să-i 
primească personal, chiar dacă Lekapenos intervenea 
mereu în conversație. După ce a suportat câţiva ani acest 
tratament, într-o zi din anul 985, Vasile l-a anunţat brusc 
pe unchiul său că era destituit, că vastele lui proprietăți 
erau confiscate și că va pleca în exil. Vasile a decretat până 
şi ca o mănăstire ctitorită de Lekapenos să fie demolată, în 
aşa fel încât să nu mai rămână nicio urmă a puterii exerci- 
tate de el până atunci. Aproape peste noapte, eunucul a 
pierdut totul si cariera lui a luat sfârșit. 

Lovitura era îndrăzneață, dar riscantă. Vasile se lipsise 
de cel mai versat şi de nădejde consilier, iar acum nu-i 
rămânea decât să-și demonstreze capacitatea de a conduce 
singur imperiul. Împrejurările erau cât se poate de potrivite, 
pentru că, aproape imediat după moartea lui loan 
Tzimiskes, bulgarii se revoltaseră împotriva includerii lor 
în imperiu. În timp ce bizantinii erau ocupați cu rebeliu- 
nea lui Skleros, conducătorul bulgar Samuil a ocupat 
Preslavul si până în 985 făcuse cuceriri spre sud, până la 
Larissa, în Tesalia. În vara anului 986, Vasile al II-lea a iesit 
cu armata din Constantinopol ca să pună capăt acelei situ- 
atii, iar prima lui campanie s-a soldat cu un fiasco, lăsân- 
du-se prins in capcana bulgará clasicá, intr-o trecátoare din 
Muntii Balcani. Armata a scápat cu greu din stránsoare, 
fiind silită să lase în urmă majoritatea echipamentului. 

Această înfrângere era exact ceea ce aștepta Bardas 
Focas. Se vedea limpede că imperiul mergea spre distru- 
gere în mâinile unui tânăr nesocotit. La cârmă trebuia să 
treacă un bărbat matur și cu experienţă. În vara următoare, 
pentru a doua oară în viață, Focas a fost proclamat impá- 
rat la Cezareea. Numele Focas își păstrase puterea de 
atracţie și multe dintre familiile de frunte au trecut de par- 
tea uzurpatorului. Până și vechiul său adversar, Bardas 
Skleros, a hotărât să se întoarcă din exilul de la Bagdad și 
să se alăture rebeliunii, după ce Focas îi promisese funcția 
de Domestic, la instalarea lui în Constantinopol. Focas 
l-a întâmpinat în Cezareea, dar apoi, cu înțelepciune, l-a 
închis într-un castel. Bardas Skleros era cu mult prea 
primejdios să poată fi lăsat în libertate. 

Sansele ca Vasile al II-lea să scape cu față curată erau cu 
adevărat mici, deoarece împotriva lui se ridicaseră majori- 
tatea nobilimii din Asia Mică și partizanii ei. Dar Vasile era 
un bizantin. Avea în sânge jocul lipsit de orice şansă, 
împotriva a nenumărați dușmani, singurul lui atu fiind 
controlul asupra Constantinopolului. Astfel avea la înde- 
mână resursele vaste ale trezoreriei si a căutat în jur aliați 
dispuși să-i vină în ajutor contra plată. Atunci a intrat în 
legătură cu Vladimir, fiul lui Sviatoslav, suveran al rușilor 
de la Kiev, oferindu-i o sumă generoasă și mâna surorii 
lui, Ana, în schimbul ajutorului militar, un acord care avea 
să ducă la creștinarea lui Vladimir. Cu 6 000 de ruși voinici 
în spate, tânărul împărat avea motive să fie mai optimist. 
A zdrobit o armată comandată de fratele lui Focas la 
Crisopolis, în 988, iar în primăvara următoare a dat piept 
chiar cu uzurpatorul la Abydos. La fel cum i se întâmplase 
lui Skleros, deznodământul bătăliei a fost decis de un 
capriciu al sorții, si nu de iscusinta militară. Focas era con- 
vins cá modul cel mai sigur de a rezolva problema era să-l 
omoare sau să-l ia captiv pe rivalul său. Prin urmare, a 

pomit la atac in fruntea celor mai bune unități, urcând 
panta în vârful căreia se aflau Vasile şi fratele lui, Constan- 
tin. Focas ajunsese la doar câțiva pași de tel, îi inláturase 
din cale pe toti adversarii, când, pe neașteptate, a tras de 
frâul calului și a pornit într-o parte. A descălecat, nesigur 
pe picioare, și apoi s-a lăsat încet la pământ. Când l-au 
ajuns din urmă oamenii lui, era mort. Nu s-a putut afla ce 
anume l-a ucis. Unii susțin cá ar fi fost atins de un proiectil 
oarecare: fratele lui Vasile, Constantin, a pretins că el l-ar fi 
lansat. Au circulat și zvonuri că servitorul lui Focas ar fi 
fost mituit să-l otrăvească. Alţii au atribuit întâmplarea 
intervenţiei Maicii Domnului, a cărei icoană Vasile a tinut-o 
strâns la piept, pe tot parcursul bătăliei. Indiferent de 
cauză, odată ce a dispărut capul rebeliunii, ea s-a stins cu 
victime minime de ambele părți. 

Vasile și armata lui au străbătut în triumf Asia Mică, 
ajungând în noiembrie 989 la Antiohia, unde li s-a predat 
Leon, fratele lui Focas. În plasa lui a căzut şi Skleros, după 
ce scăpase din închisoare și încercase, pentru scurt timp, 
să intre din nou în lupta pentru tron. În cazul lui, Vasile a 
preferat să se poarte cu milă, ținând seama că Skleros 
ajunsese la o vârstă înaintată. I s-a acordat titlul de kouro- 
palates, i s-a permis să se retragă cu cinste pe domeniile din 
Asia Mică, iar susținătorii lui urmau să fie scutiți de perse- 
cutii. Vasile a insistat să se întâlnească pentru a pecetlui inte- 
legerea și, în ziua hotărâtă, Skleros s-a prezentat în tabăra lui 
Vasile. Cei doi bărbați s-au așezat să bea vin în cortul împără- 
tesc, iar Vasile a ținut să guste din cupa lui Skleros înainte de 
a o întinde spre oaspetele său: fără îndoială, niciunul nu-și 
putea alunga amintirea sfârșitului lui Focas. Bărbatul mai 
tânăr i-a cerut apoi un sfat celui mai vârstnic. În ce fel 
putea feri imperiul de vrajba civilă care îl tulbura înce- 
pând din 976? Foarte deschis, Skleros l-a sfătuit pe 
împărat să țină în frâu puterea celor din casta lui: 

,laie-le aripile guvernatorilor care devin prea mândri. 
Nu permite niciunui general să dispună de resurse 
prea mari în campanii. Istovește-i cu impozite exagerate, 
nedrepte, ca să fie ocupați cu propriile lor afaceri.“ 


Întrevederea se încheiase. Aspirantul la tronul împărătesc 
a plecat și Vasile nu l-a mai întâlnit niciodată. Dar 
împăratului nu i-a ieșit multă vreme din minte sfatul lui 
Skleros. Aproape de la începuturi, între capitala monu- 
mentală a Bizanțului si periferia imperială au existat 
unele tensiuni. Adevărul politic absolut care dicta că 
nimeni nu putea fi împărat dacă nu se afla în stăpânirea 
Constantinopolului constituia un stimulent puternic ca 
suveranul să rămână acolo și să delege altcuiva apărarea 
hotarelor. În acest fel însă, apărea primejdia ca un general 
popular și victorios să se întoarcă în fruntea armatei și 
fie să-l detroneze pe suveran, fie să-l transforme într-o 
marionetă, așa cum făcuseră Romanos I, Nicefor al II-lea si 
Ioan I. Ca răspuns la această dilemă, Vasile al II-lea pare să 
fi conceput un stil de guvernare unic și extrem de personal. 
Pe de altă parte, a preluat direct comanda armatelor, fiind 
primul împărat din dinastia macedoneană care a procedat 
astfel după stră-străbunicul său, Vasile I, înfruntându-i pe 
seniorii războinici din Asia Mică cu propria lor armă. A mers 
până acolo încât să le imite atitudinea marţială și disprețul 
față de curtea de la Constantinopol și ceremonialul ei. 
Când acorda audienţe, a început să poarte o robă simplă, 
purpurie, si câteva bijuterii, în locul veşmintelor fastuoase, 
mătăsurilor și pietrelor preţioase preferate de înaintași. În 
timpul domniei lui, intelectualii ca Fotie nu erau bineve- 
niti la Marele Palat si a insistat ca documentele să fie 
redactate într-un limbaj limpede și direct. Dar asta era 
doar o față a monedei. Căci altfel insista cu intransigentá 
asupra legitimitátii sale de Porfirogenet, într-un stil la fel 

de ostentativ ca strămoșii lui. Această insistență, împreună 
cu asumarea conducerii militare, aveau să justifice și să 
susțină asaltul total al împăratului împotriva puterii şi 
privilegiilor aristocrației militare. 

În ceea ce privește comanda armatelor bizantine, după 
fiascoul iniţial din 986, Vasile a avut un succes neaşteptat, 
deși este ușor de remarcat că și-a purtat campaniile cu 
totul altfel decât aristocrația militară și având în vedere un 
scop diferit. Pe frontiera siriană, a pus capăt raidurilor de 
dincolo de frontiere, asupra orașelor arabe, și nu există 
niciun indiciu al acelei fervori a războiului împotriva 
necredincioșilor atât de pregnante în vremea lui Nicefor al 
II-lea si Ioan I. Vasile s-a mulțumit să apere pozițiile deja 
obținute şi mai ales să contracareze amenințarea reprezen- 
tată de regimul fatimid din Egipt, care urmărea să-i scoată 
cu totul pe bizantini din nordul Siriei. În 995, în timp ce se 
afla în campanie în Balcani, Vasile a primit știrea că fatimizii 
amenințau Alepul, vechea capitală a hamdanizilor. A por- 
nit fulgerător spre est cu cei 17 000 de soldaţi, ajungând în 
Antiohia câteva săptămâni mai devreme decât s-ar fi 
aşteptat oricine. După o serie de ciocniri inversunate, cali- 
ful fatimid al-Hakim After a fost de acord cu armistițiul 
în 1001 și ostilitățile s-au încheiat în bună măsură. Şi în 
timpul domniei lui Vasile s-a desfășurat o expansiune spre 
răsărit, dar mai degrabă pe seama creştinilor decât a 
musulmanilor şi obținută nu prin cuceriri, ci prin tratate. 
Regatele armenești învecinate se fragmentau și mai mult, 
din pricina războiului civil și a incursiunilor turcești la 
granițele lor de est, iar acei suverani căutau din ce în ce 
mai mult protecţia și ajutorul împăratului bizantin. Unul 
dintre ei era David, care domnea în Tao, un principat de la 
Marea Neagră, dintre Armenia propriu-zisă și Georgia. Îl 
ajutase pe Vasile al II-lea în timpul revoltei lui Bardas 
Skleros, iar în 990, cum nu avea moștenitor, a făcut un 

testament in favoarea impáratului. La moartea lui, in anul 
1000, Vasile al II-lea a transformat Tao in thema bizantiná Ibe- 
ria. Si alti suverani au urmat aceeași cale, uneori renunțând la 
ţinuturile lor din Armenia în schimbul unor domenii în Asia 
Mică și a unui titlu la curte, cât mai răsunător cu putință. 
Până la sfârşitul domniei lui Vasile, granițele s-au extins până 
dincolo de Lacul Van, mai la est decât fuseseră vreodată. 

Dacă în răsărit războaiele lui Vasile au fost defensive și 
limitate, în vest și-a asumat recuperarea teritoriilor pierdute 
de imperiu începând cu răzvrătirea bulgarilor din 976, dar 
în acest caz tactica lui a fost iarăși alta decât a celor doi 
predecesori ai săi. În vreme ce loan Tzimiskes cucerise 
Bulgaria într-o campanie fulger de doar câteva luni, lui 
Vasile i-a luat ani întregi, purtând un război neîncetat de 
uzură. În fiecare an, când îi permiteau angajamentele din 
Orient, pătrundea adânc cu armata în teritoriul bulgar, 
arzând si prădând ce îi ieșea în cale. Generatiile următoare 
i-au atribuit înfrângerea unei armate bulgare și orbirea 
tuturor celor 15 000 de prizonieri, cu excepția unui grup 
de aleși care au fost lăsaţi cu un singur ochi, ca să-și poată 
conduce acasă camarazii nevăzători. Este aproape cu sigu- 
rantá o legendă: orbirea a 15 000 de bărbaţi ar fi scos din 
circuit o proporție semnificativă din populaţia activă a 
Bulgariei, însă niciun contemporan nu a menționat un ase- 
menea fapt. Chiar şi așa însă, povestea confirmă hotărârea 
necruțătoare cu care Vasile a îngenuncheat Bulgaria încetul 
cu încetul. Această îndelungată poveste a ajuns în sfârșit la 
capăt în vara anului 1018, când conducătorii bulgari au 
depus armele și teritoriul de la sud de Dunăre a intrat 
iarăși sub stăpânire bizantină. 

Pe câmpul de bătălie Vasile se dovedise la fel de price- 
put ca aristocratia militará, chiar dacá metodele si telurile 
sale erau diferite, insá acest pas nu era suficient. Amenin- 
tarea pe care o reprezenta aceastá categorie la adresa 

dinastiei de la Constantinopol trebuia neutralizatá pentru 
totdeauna. Împăratul a așteptat până la consolidarea sufi- 
cientă a poziţiei sale, apoi a început să pună în aplicare 
întocmai sfatul lui Skleros. În vara anului 995, când Vasile 
se întorcea la Constantinopol prin Asia Mică, după cam- 
pania din Siria, i-a ieșit în cale o delegaţie dintr-un mic sat. 
Oamenii i s-au plâns de un anume Filokales care, spuneau 
ei, se folosise de bogăţie ca să cumpere pământ în sat și în 
împrejurimi, transformând totul într-un domeniu personal. 
Vasile a dispus imediat confiscarea proprietății şi retroceda- 
rea ei către săteni, în vreme ce vila măreaţă a lui Filokales a 
fost dărâmată până la temelii. Mergând mai departe, împă- 
ratul si suita lui au fost întâmpinați cordial la Cezareea, 
în casa lui Eustathios Maleinos, unul dintre cei mai bogați 
reprezentanţi ai micii nobilimi din Asia Mică. Vasile a 
acceptatprimirea ospitalieră, fără să uite însă că Bardas Focas 
fusese proclamat împărat în aceeași casă, cu nouă ani înainte. 
La sfârșitul şederii, împăratul i-a propus lui Maleinos să se 
întoarcă împreună cu el în capitală, formulându-și cererea 
în termeni de nerefuzat. Odată ajuns la Constantinopol, 
Maleinos s-a trezit într-un, de altfel confortabil, arest la 
domiciliu, situaţie care nu s-a schimbat până la sfârșitul 
vieţii lui. La moarte, domeniul i-a fost confiscat. 
Campania lui Vasile nu era îndreptată împotriva unor 
persoane izolate, ci a unei întregi clase. Întors la Constan- 
tinopol în acea iarnă, împăratul a introdus o nouă lege de 
rău augur intitulată „Noua Constituţie a cucernicului 
împărat Vasile cel Tânăr, prin care sunt condamnaţi acei 
oameni bogaţi care își adună averea pe seama săracilor.“ 
Intrată în vigoare la 1 ianuarie 996, legea înăsprea vechea 
politică de limitare strictă a achiziţionării de pământ de la 
țărani, stabilind că orice teren ilegal dobândit după 922 putea 
fi acum restituit fără compensație. Alte texte legislative 
din 1004 au schimbat felul în care era colectat principalul 

impozit datorat de tárani, allelengyon. Ín trecut, orice 
neajuns din partea unei persoane individuale trebuia 
compensat de cátre ceilalti membri ai comunitátii sátesti, 
dar de acum înainte trebuia să intervină chiar marele pro- 
prietar de pământuri din acea regiune. Raționamentul din 
spatele legii era cât se poate de limpede: ea reprezenta o 
lovitură financiară dată magnatilor, în vreme ce împăratul 
avea mai multă siguranță că își va colecta impozitele. 
Mai mult decât atât, ușurând povara țăranilor scădeau și 
şansele ca ei să fie siliți, din cauza sărăciei, să se pună sub 
protecția unui stăpân energic. 

O asemenea politică agresivă față de cele mai puternice 
personaje ale imperiului nu avea cum să nu fie întâmpinată 
cu proteste. O delegaţie a clerului și călugărilor condusă de 
patriarhul Constantinopolului i-a solicitat împăratului să se 
înduplece, dar fără niciun efect. Revolta s-a aprins încet, iar 
în fruntea ei s-a aflat familia Focas. Chiar dacă fuseseră 
înfrânți în lupta pentru tron din 989, clanul dispunea încă 
de bogăţie si influență. Vasile nu-și ascundea aversiunea 
față de ei, mergând până acolo încât îi mentionase in mod 
expres în textul legii din 996, drept unul dintre cele mai 
rele exemple printre cei care acumulau bogății și pămân- 
turi. În 1021, în vreme ce Vasile era ocupat cu o campanie în 
Armenia, un anume Nicefor Focas, fiul nefericitului Bardas, 
s-a unit cu un alt magnat din Asia Mică, Nicefor Xiphias, și 
s-a proclamat împărat. Acest Focas pare să fi moștenit 
înfăţişarea neatrăgătoare a familie sale, fiind cunoscut în 
popor sub porecla de „Gât-Strâmb“, în schimb numele sáu 
era suficient să-i asigure o susținere largă în Asia Mică. Ten- 
tativa lui de a pune mâna pe putere nu a avut viață lungă, 
fiind asasinat chiar în propria tabără, după ce se certase 
cu Xiphias, tovarășul lui de conspirație. După dispariția 
lui Focas, rebeliunea s-a destrămat, oferindu-i lui Vasile 
pretextul să confiște domeniile tuturor celor implicați. 

Ín ciuda duratei scurte si a esecului ei, revolta aratá cá 
dominatia lui Vasile al II-lea putea fi serios contestatá in 
Asia Micá si cá nu a fost nicio clipá in sigurantá absolutá 
în acea parte a imperiului, nici măcar spre sfârşitul vieții 
împăratului. Baza puterii lui era la Constantinopol, unde, 
ca reprezentant al dinastiei macedonene, se putea bizui pe 
loialitatea populaţiei. Asta nu înseamnă că urmărea popu- 
laritatea. Nu s-a pretat niciodată la risipa prin care împă- 
ratii de dinainte și de după el au cumpărat adularea 
mulțimii, iar toată prada strânsă în campanii și câștigurile 
din urma confiscărilor au dispărut în pivnițele de sub 
Marele Palat. Nu a făcut niciun efort să cultive imaginea 
principelui creştin virtuos și aparent era fericit să fie mai 
degrabă temut decât iubit. Vasile nu s-a străduit nici să 
intre în grațiile administratorilor de la Marele Palat. Şi-a 
făcut o reputaţie din ignorarea sfaturilor lor și din pedep- 
sirea drastică a tuturor celor pe care îi bănuia de infideli- 
tate. Se spune că l-a decapitat cu mâna lui pe unul dintre 
funcţionari și că a pus ca un cămăraș imperial care încer- 
case să-l otrăvească să fie aruncat leilor de la palat. Aura 
mistică în care era învăluit ca porfirogenet al dinastiei 
macedonene îi îngăduia să facă exact ceea ce dorea. 

Nu numai bravura lui militară si susținerea populară 
i-au permis lui Vasile să domnească în bună măsură fără 
opoziţie. A existat un lucru pentru care a fost dispus să-și 
cheltuiască banii și care a fost poate factorul hotărâtor. Așa 
cum cumpărase ajutorul trupelor rusești împotriva lui 
Bardas Focas în 989, Vasile avea nevoie de mercenari stră- 
ini ca să-și asigure o rezervă de trupe pentru cazul în care 
unul dintre generalii săi ar fi pus la cale o răzvrătire și ar fi 
atras susținerea soldaţilor. Prefera armenii și rușii, creștini 
ale căror ţări se aflau în orbita influenţei culturale bizan- 
tine, iar manualele militare din acele zile arată limpede că 
ei reprezentau o parte semnificativă din armată. În această 

privintá, Vasile proceda exact ca si Constantin I, Iustinian 
I si Constantin al V-lea, folosind in avantajul sáu vastele 
rezerve de resurse umane aflate dincolo de hotare. 

Apoi, intr-o seará de decembrie a anului 1025, la scurt 
timp dupá ce numise un nou patriarh al Constantinopolu- 
lui, Vasile al II-lea a murit, după o domnie atât de indelun- 
gată încât aproape că nu mai existau contemporani care 
să-și aducă aminte de vremea când el nu se aflase pe tron. 
Enigmatic până în ultima clipă, a fost înmormântat, după 
dorinţă, nu în Biserica Sfinţii Apostoli de la Constantinopol, 
ca majoritatea înaintașilor lui, ci în satul Hebdomon, din 
afara zidurilor orașului, unde existau un mic palat şi o bise- 
rică închinată Sfântului loan Evanghelistul. Ca și cum, la fel 
ca în timpul vieţii, Vasile ar fi ţinut să rămână la distanță de 
funcţionarii de la Marele Palat si de magnații din provincii. 
Epitaful său, scris poate chiar de el, anunța solemn că fusese 
„vigilent de-a lungul întregii mele vieți, veghindu-i pe 
copiii Noii Rome“. Nu era o laudă deşartă, însă moştenirea 
lăsată de el era echivocă: un tezaur plin şi frontiere mai 
largi, dar si o aristocrație provincială posacá si indignatá. 


Lui Vasile al II-lea i-a urmat la tron fratele lui, Constantin 
al VIII-lea. În teorie, Constantin fusese împărat încă de la 
moartea tatălui lor, în 963, domnind alături de Vasile, dar 
fusese complet scos din joc, mai întâi de Nicefor Focas şi 
Ioan Tzimiskes, iar mai târziu de fratele lui, niciunul dis- 
pus să-şi împartă puterea. Vasile îi asigurase lui Constantin 
toate condiţiile să vâneze, să facă băi și să gătească, 
hobbyul lui preferat, în schimb nu i-a atribuit niciun rol 
politic și i-a repartizat doar o gardă de onoare firavă. 
Faptul că el a ajuns pe neașteptate acum, când se apropia 

de saptezeci de ani, in fruntea imperiului a fost urmarea 
unei omisiuni extraordinare din partea lui Vasile al II-lea. 
Își petrecuse întreaga viață stráduindu-se să consolideze 
dominația dinastiei macedonene de la Constantinopol, fără 
amestecul seniorilor războiului din Asia Mică, și totuși nu 
se căsătorise, nici nu se îngrijise de un moștenitor care să-i 
ia locul. În schimb Constantin se însurase, cu o doamnă 
numită Elena Alipia, si împreună aveau trei copii, numai 
fete. În mod normal, urmașelor ar fi trebuit să li se găsească 
soți potriviti, în vederea perpetuării dinastiei. Una dintre 
ele, Zoe, a fost logodită cu împăratul german Otto al III-lea, 
însă când a ajuns în Italia, în drum spre locul unde avea să 
se desfășoare nunta, a primit ştirea că el murise şi s-a întors 
imediat la Constantinopol. După aceea, aparent nu s-a mai 
întâmplat nimic și, în 1025, toate cele trei fiice, ajunse acum 
la vârsta mijlocie, erau în continuare necăsătorite. Cea mai 
mare dintre ele, Evdochia, se călugărise de fapt și intrase 
într-o mănăstire. Omisiunea lui Vasile este poate de înţeles. 
Dacă nepoatele lui s-ar fi măritat în interiorul imperiului, 
alesul ar fi trebuit să fie bogat şi de rang înalt: adică exact 
din grupul de care împăratul se temea cel mai mult. 

Însă în toamna anului 1028 problema succesiunii nu 
mai putea fi amânată. Constantin al VIII-lea s-a simțit 
bolnav și, neliniștit, a făcut ceea ce Vasileevitase întotdeauna: 
a cerut curtenilor săi să-l sfătuiască. Era limpede că trebuia 
chemat un om remarcabil care să-și asume conducerea, 
aşa cum făcuse Mauriciu în 582, însă cel puţin transferul 
de putere putea fi pus la cale de administratorii Marelui 
Palat, prin urmare puteau alege un candidat care să nu 
sacrifice interesele lor şi ale familiei macedonene spre 
folosul armatei și al provinciilor îndepărtate. Mai presus 
de orice doreau să evite ca un general de succes să se 
impună, făcând uz de reputaţia sa în rândul trupelor. Așa 
se face că, deși l-au luat în considerare pe Constantin 

Dalassenos, soldat capabil, cu domenii vaste in thema 
Armeniakon, ideea a fost respinsá, deoarece Dalassenos le 
aducea prea mult aminte de Nicefor Focas. Până la urmă, 
s-au oprit asupra unui anume Romanos Arghiros, care era 
rudă îndepărtată cu Macedonenii, deținea funcţia de guver- 
nator al Constantinopolului și părea mult mai puțin pericu- 
los. Operaţiunea prin care a fost făcut împărat a fost grăbită 
şi stângace. Alesul a fost convocat la palat și curtenii i-au 
adus la cunoştinţă că trebuia să divorțeze şi să o ia de soție pe 
Teodora, mezina lui Constantin. Ambitiosul Arghiros s-a 
supus cu bucurie, dar după ce soţia sa a fost pusă la loc 
sigur într-o mănăstire şi patriarhul persuadat să aprobe 
demersul, Teodora a refuzat să participe la ceremonie. A tre- 
buit convinsă în loc Zoe, fiica mijlocie. Constantin al VIII-lea 
a murit la trei zile după cununie si Arghiros a fost procla- 
mat împărat, cu numele de Romanos al III-lea (1028-1034). 

Nunta a reprezentat începutul unei perioade de aproape 
treizeci de ani când la domnie s-a aflat o serie de împărați, 
în virtutea unirii cu nepoata lui Vasile al II-lea. În general, 
Zoe se amesteca prea puţin în politică. În vreme ce soțul ei 
conducea imperiul, ea era ocupată până peste cap, disti- 
lând parfumuri inedite și exotice în apartamentul din 
palat. În acest scop, își instalase cuptoare cu mangal în 
dormitor și era atât de obsedată de hobbyul ei încât căl- 
dura inábusitoare degajată de foc în lunile de vară nu o 
tulbura deloc. În afara lui Iustinian, Zoe este unul dintre 
puţinii bizantini pentru care s-au păstrat atât un portret 
realist, cât și o descriere făcută de o persoană care i-a 
cunoscut direct. Portretul ei este un mozaic din cele rămase 
în Catedrala Sfintei Íntelepciuni. Aparent, autorul a avut 
grijă să o pună într-o lumină măgulitoare pe femeia care 
trebuie să fi avut atunci aproape șaptezeci de ani, dar ima- 
ginea este confirmată de o descriere a cuiva care o cunoștea 
foarte bine, curteanul Mihail Psellos: 

„Avea ochii mari, indepártati între ei, cu sprâncene impo- 
zante. Nasul ei era acvilin, dar cu măsură. Avea părul de 
aur $i pielea atât de albă, încât întregul ei trup radia. Vârsta 
lăsase prea puține semne asupra ei.“ 


În 1043, când Romanos s-a înecat în baie în împrejurări 
misterioase, Zoe s-a măritat din nou imediat, de data asta 
alegându-și singură soțul, pe unul dintre comandatii găr- 
zii palatului, un bărbat mai tânăr decât ea cu zeci de ani, 
cu care se bănuia că avusese o relaţie încă dinainte de 
moartea lui Romanos. Noul suveran a domnit sub numele 
de Mihail al IV-lea (1034-1041) până la decesul său, cauzat 
de epilepsia de care suferise toată viața. A urmat o scurtă 
perioadă de domnie a nepotului împăratului dispărut, 
Mihail al V-lea (1041-1042), după ce Zoe l-a adoptat ca fiu. 
Guvernarea lui a încetat brusc atunci când a încercat să-și 
dea la o parte mama adoptivă și să preia întreaga putere, 
ca împărat. Loialitatea constantinopolitanilor față de 
Macedoneni nu slăbise și pe străzile capitalei a izbucnit 
revolta. Mihail al V-lea a fost silit să fugă din palat și Zoe 
s-a întors în triumf. După câteva luni de domnie împreună 
cu sora ei, Teodora, în vara anului 1042 Zoe s-a căsătorit 
din nou cu cel de-al treilea și ultimul ei sot, Constantin 
Monomahul, devenit Constantin al IX-lea (1042-1055). 

Desi intre 1028 si 1055 s-au perindat pe tron patru 
împărați, continuitatea a fost asigurată de birocratii de la 
Marele Palat. Ín vreme ce Vasile al II-lea preferase sá con- 
ducá in mare másurá fárá sá apeleze la sfetnici, dupá iesirea 
din scenă a lui Vasile Lekapenos, in 985, deceniile de după 
moartea lui s-au caracterizat prin reîntoarcerea figurii puter- 
nice din spatele suveranului. Cel dintâi a fost un eunuc venit 
din zona asiatică a Mării Negre, cunoscut sub numele de 
Ioan Orfanotropul, deoarece una dintre îndatoririle sale era 
să se ocupe de orfelinatul din Constantinopol. Lucrase la 

Marele Palat in vremea lui Vasile al II-lea, iar succesorii 
máretului impárat l-au considerat prea util ca sá se dis- 
penseze de serviciile sale. Lui i se puteau lása in seamá 
toate muncile administrative de zi cu zi, iar zelul si atentia 
pe care o acorda fiecárui detaliu au devenit legendare. 
Obisnuia sá plece intempestiv de la palat, cálare, si sá-si 
facá aparitia oriunde in oras, unde era mai putin asteptat. 
Si vai de functionarul care isi neglijase indatoririle, atunci 
cánd eunucul ii verifica registrele contabile cu ochiul lui 
ager. Cel mai înspăimântător era darul lui de a se imbáta 
teribil in timpul petrecerilor, pástrándu-si insá capacitatea 
de a asculta atent si de a tine minte orice vorbá spusá de 
subordonatii sái la fel de beti. A doua zi, cánd erau mai 
mahmuri si mai jenati, seful lor le aducea aminte de 
imprudentele comise, cáci el párea sá nu sufere deloc in 
urma noptii grele. Cariera lui Ioan s-a ridicat pe culmi si 
mai înalte in 1034, când Mihail, comandantul gărzii 
palatului, s-a căsătorit cu Zoe și a devenit împăratul Mihail 
al IV-lea - noul lider era chiar fratele eunucului. În peri- 
oada suferinţei lui Mihail, loan este cel care a condus de 
fapt imperiul. În cele din urmă însă, nici Orfanotropul nu 
a rezistat în arena atât de alunecoasă a politicii bizantine: 
a fost demis din funcţie de novicele Mihail al V-lea, în tim- 
pul scurtei lui domnii, și trimis într-o mănăstire. De cum 
s-a suit pe tron în 1042, împăratul Constantin al IX-lea a 
pus ca loan să fie orbit, un mod brutal, dar eficient de a-i 
pune definitiv capăt carierei. Eunucul atât de puternic 
cândva a murit în scurt timp. 

Nu peste multă vreme, palatul a intrat sub influența 
unei alte redutabile eminente cenușii. Mihail Psellos nu 
era eunuc, pătrunderea sa în serviciul imperial civil reali- 
zându-se gratie elocventei de care dăduse dovadă. După 
cum a relatat mai târziu, cu prilejul primei lui întrevederi 
cu împăratul Constantin al IX-lea, suveranul a fost 

„Cuprins de un straniu simțământ de plăcere“ si a resimțit 
impulsul nestăvilit să-l imbrátiseze pe tânăr. Este puțin 
probabil ca emoția să fi fost de natură sexuală, deoarece 
nevoile împăratului în acest sens erau satisfăcute de 
numeroasele lui iubite, ci mai degrabă Constantin și-a dat 
seama cât de util îi va fi Psellos şi l-a făcut principalul sáu 
sfetnic. Psellos întocmea corespondenţa oficială, tinea dis- 
cursuri publice în care prezenta politicile lui Constantin, 
justificându-le, fiindu-i „încredințate cele mai de cinste 
îndatoriri“, după cum ne spune el. Și-a păstrat acest rol 
aproape fără întrerupere până în jurul anului 1075, perioadă 
în care a exercitat asupra politicii aproape aceeaşi influența 
ca un împărat. A lăsat în urmă o relatare a vieții și activității 
sale într-un ciclu de memorii care, oricât de părtinitoare ar 
fi, oferă o imagine extraordinar de detaliată asupra vieții 
de la Marele Palat. 

În vremea acestui regim al împăraților cu domnii scurte 
şi administratorilor atotputernici, asistăm la o întoarcere 
la situaţia din zilele lui Constantin al VII-lea, politica fiind 
formulată de un grup cu viziune ferm centrată asupra 
Constantinopolului, indiferent că era vorba de aristocrați 
ca Romanos al III-lea și Constantin al IX-lea sau de oameni 
cu origini umile, ca Mihail al IV-lea și Mihail Psellos. Toţi 
nutreau cea mai profundă neîncredere în război ca instru- 
ment al acțiunii politice și au abandonat curând expansio- 
nismul agresiv din trecut. S-au executat puţine campanii 
în afara granițelor. În 1030, când emirul din Alep a rupt 
angajamentul său față de Bizanţ, Romanos al III-lea a 
intrat în Siria, dar expediţia nu a avut succes. Armata lui a 
fost atacată şi risipită de arabi, iar Romanos a trebuit să se 
retragă dezonorat la Antiohia. A existat și o tentativă de 
cucerire a Siciliei în anii 1030, iar în 1045 bizantinii au ane- 
xat orașul Ani din Armenia, lăsat moștenire împăratului 
de suveranul lui. După aceea însă, tendinţa predominantă 

a fost aceea de consolidare. Rázboaiele au fost de obicei 
defensive, asa cum s-a întâmplat în 1041, când a fost înă- 
bușită o revoltă din Bulgaria, și în 1043, când a fost respins 
un atac naval rusesc asupra Constantinopolului. S-au 
încheiat în schimb tratate cu inamicii potenţiali. Din 1001, 
Bizanțul respectase un armistițiu cu principala putere 
musulmană de la hotarul estic, califatul fatimid al Egiptu- 
lui, iar în 1027 armistițiul s-a transformat în tratat oficial. 
În 1045 s-a încheiat pacea cu rușii. Fiul cneazului Iaroslav, 
Vsevolod, a primit mâna fiicei lui Constantin al IX-lea 
dintr-o căsătorie anterioară şi de atunci Constantinopolul 
nu a mai fost atacat dinspre Kiev. 

În paralel cu reducerea angajamentelor militare s-a 
desfășurat reorganizarea provinciilor, pentru a permite 
capitalei să exercite un control mai strict asupra adminis- 
tratiilor din theme. Initial, strategul dirijase atât aspectele 
civile, cât și cele militare, dar în secolul al X-lea rolul său 
s-a limitat la chestiunile militare. Afacerile civile, inclusiv 
procesele, au fost încredințate unui judecător local. În anii 
1040, la Constantinopol a fost înființat un fel de minister al 
justiţiei care să controleze activitățile acestor judecători. 
A fost regândit și rolul militar al themelor. Armatele lor, 
destinate să neutralizeze raidurile arabe din profunzimea 
Asiei Mici, deveniseră în mare măsură inutile odată ce 
aceste incursiuni încetaseră, în vreme ce tagmata formată 
din luptători plătiţi cu soldă devenise stâlpul armatei 
bizantine. La mijlocul domniei sale, Constantin al IX-lea a 
hotărât să desființeze armata themei Iberia din Armenia și 
să le ceară celor 50 000 de țărani să-și plătească impozitele 
în bani, în locul serviciului militar, ceea ce a făcut ca veni- 
turile trezoreriei să crească substanţial. 

Pe scurt, cercurile conducătoare de la Constantinopol 
se întorceau la vechea tehnică bizantină de a obține securi- 
tatea nu prin război, ci prin alte mijloace si mai ales prin 

folosirea inteleaptá a banilor. A revenit in centrul atentiei 
darul diplomatic bogat. Demnitarii stráini veniti sá vizi- 
teze Constantinopolul erau coplesiti cu aur, argint, ves- 
minte de mătase si cu propuneri de a se înscrie în rândul 
aliaților împăratului. Au fost abandonate cu totul cumpă- 
tarea și antipatia față de ceremonial și paradă specifice 
vremii lui Vasile al II-lea. Romanos al III-lea și Constantin 
al IX-lea au construit la Constantinopol mănăstiri noi, de 
mari dimensiuni, cheltuind cu generozitate bani publici 
pentru decorarea interioarelor. Nu era o risipă, în înțelesul 
simplu al cuvântului. Romanos și Constantin ridicau 
prestigiul imperiului prin bogăţie, artă și frumuseţe, 
metodă ce își dovedise eficiența în procesul de convertire 
a rușilor. Tehnica funcționa și acum. În 1045, conducătorul 
peceneg Kegen a vizitat Constantinopolul, unde a fost bote- 
zat. I s-au acordat titlul de patrician si trei castele lângă 
frontiera dunăreană. Kegen a fost însoţit la plecare de un 
călugăr care i-a botezat în fluviu pe cei 20 000 de oameni ai 
lui. La fel ca Vasile al II-lea, noul regim a fost foarte intere- 
sat în continuare să recruteze mercenari pe care să-i poată 
controla și menţine sub comanda sa, tot mai multi dintre ei 
fiind acum apuseni, si in special normanzi si scandinavi, 
mai degrabá decát rusi si armeni. 

Aceste politici nu erau nerezonabile si aveau prece- 
dent, insá cu sigurantá cá exista un grup care nu le aprecia 
cátusi de putin: aristocratia militará din Asia Micá, care 
dupá 989 fusese in mare másurá exclusá din procesul de 
luare a deciziilor. Din punctul ei de vedere, grandioasele 
proiecte de constructie de la Constantinopol erau o risipá 
de bani, iar negocierea de tratate cu puteri stráine repre- 
zenta o formá de lagitate si nimic mai mult. Aristocratia 
militará stia la fel de bine cá reforma administratiei provinci- 
ale avea si alt scop, in afará de randamentul financiar. Supra- 
veghindu-i mai strict de la Constantinopol pe judecátorii 

locali, birocratii din Marele Palat se asigurau cá nu depin- 
deau de bunávointa strategilor. Nobilii erau nemultumiti 
şi de recrutarea de mercenari din afara imperiului. După 
cum îl avertiza unul dintre ei pe împărat: 


„Dacă străinii nu se trag din regi, de la ei din ţară, nu ii 
coplesi cu onoruri si nici nu le încredința slujbe înalte. 
Deoarece procedând astfel nici nu te vei alege cu vreun 
folos, nici nu vei fi pe placul ofițerilor tăi de stirpe 


romană.“ 


Cei ce au guvernat Bizanțul în umbra lăsată în urmă de 
Vasile al II-lea au împărtășit, fără discuţie, neîncrederea 
lui profundă în seniorii războiului, temându-se de apariția 
unui alt Focas dispus să îi înfrunte. Constantin al VIII-lea 
este cel care a zdrobit definitiv acest clan, dispunând ares- 
tarea şi orbirea unui strănepot al lui Bardas Focas pe baza 
unei acuzații false, însă urmașii lui Vasile al II-lea erau 
conștienți că ar fi fost periculos să și-i înstrăineze complet 
pe acești războinici. Astfel, pentru început, s-au făcut câteva 
concesii. La urcarea lui pe tron, în 1028, Romanos al III-lea 
a abrogat legea allelengyon a lui Vasile al II-lea din 1004, în 
virtutea căreia aristocrații erau responsabili de acoperirea 
impozitelor neplătite. Nu era nici pe departe o mișcare 
radicală, deoarece Vasile al II-lea și Constantin al VIII-lea 
luaseră și ei în considerare această idee, dar Romanos a 
ţinut să-şi semnaleze astfel bunăvoința. Apoi i-a eliberat 
pe cei ținuți în închisoare pentru că nu plătiseră aceleași 
impozite allelengyon şi l-a rechemat din exil pe Nicefor 
Xiphias, implicat în revolta din 1021-1022. Pe termen lung 
însă, diferendul dintre provinciali și constantinopolitani 
nu a fost rezolvat. S-au pus la cale noi comploturi, urmate 
de pedepse. În 1029, strategul themei Thrakesion, Constan- 
tin Diogenes, a fost arestat pentru trădare și s-a sinucis, 


258 Jonathan Harris 


aruncándu-se dintr-un turn. Spre anii 1040, tensiunile 
atinseserá nivelul critic. 


Rábufnirea s-a produs atunci cánd regimul de la 
Constantinopol a aplicat unuia dintre cei mai stráluciti 
generali ai imperiului același tratament folosit de Vasile al 
II-lea împotriva lui Filokales și Maleinos în 995. Deși nu 
provenea din rândul unei familii de aristocrați militari, ci 
pornise de jos în ierarhia armatei, George Maniakes arăta 
ca un adevărat senior al războiului. La fel ca Bardas Focas, 
era foarte înalt și, cu vocea lui răsunătoare, acoperea cu 
ușurință larma bătăliei. Se distinsese în 1030, după ce 
arabii puseseră pe fugă armata lui Romanos al III-lea și 
împăratul se refugiase în Antiohia. Pe când era strateg al 
themei Teleuch, Maniakes prinsese într-o ambuscadă un 
corp arab în retragere după o victorie și capturase 280 de 
cămile încărcate cu pradă. În anul următor a cucerit 
Edessa, iar în 1038 a fost trimis în sudul Italiei, să recupe- 
reze Sicilia de la arabi. În 1039 a ocupat o mare parte a 
țărmului de răsărit al insulei, inclusiv orașul Siracuza. 

Vestea acestor succese a fost întâmpinată cu sentimente 
amestecate la curtea de la Constantinopol. Maniakes recu- 
pera teritorii pierdute, dar Ioan Orfanotropul nu avea cum 
să uite că victoria din Creta a lui Nicefor Focas fusese ime- 
diat urmată de marșul asupra capitalei și de acapararea 
tronului. Când loan a primit o scrisoare de la cumnatul 
său, care făcea parte din armata lui Maniakes și prin care 
era avertizat că generalul plănuia să ajungă pe tron, a 
procedat fără ezitare. L-a îndepărtat pe Maniakes de la 
comandă și l-a adus la Constantinopol, ca prizonier. De 
această dată, Maniakes a avut noroc. După ce familia lui 

Ioan Orfanotropul si-a pierdut puterea in revoltele din 
1042, impáráteasa Zoe l-a eliberat si l-a trimis inapoi in 
Italia, cu funcţia de comandant. Dar sămânţa neîncrederii 
fusese sáditá, iar atunci cànd Maniakes a auzit cá domeniile 
lui din Asia Micá fuseserá jefuite de unul dintre vecinii cu 
relații la curte şi că acesta scăpase nepedepsit, a început să 
se gândească la o răzvrătire. Ajuns între timp împărat, 
Constantin al IX-lea a aflat de complot și l-a trimis pe un 
funcţionar al său numit Pardos să-i ridice din nou comanda 
lui Maniakes. Dar era prea târziu. La sosirea lui Pardos, 
Maniakes fusese proclamat împărat, iar trupele lui, fidele 
comandantului până la fanatism, l-au prins pe Pardos 
intrând călare în tabără și l-au omorât. Nu mai exista cale 
de întoarcere. Maniakes a traversat cu armata Marea 
Adriatică și apoi a pornit în marș spre Constantinopol. 

În primă instanţă, a părut că Maniakes va da lovitura, 
la fel ca Nicefor Focas în 963. Eșecul lui a fost urmarea 
unui accident care amintește de moartea subită a lui 
Bardas Focas din 989. În februarie 1034, pe când înainta 
spre est, armata lui Maniakes a fost întâmpinată de trupe 
trimise de la Constantinopol să-i taie calea. Corpul 
imperial avea puține speranţe de succes, deoarece simpla 
pomenire a numelui lui Maniakes le strecura soldaților 
spaima în suflet; după o ciocnire confuză, au început să 
se retragă în grabă. Dar atunci o săgeată rătăcită l-a lovit 
în coasta dreaptă pe Maniakes, care era în fruntea urmări- 
torilor. Comandantul s-a prăbușit de pe cal și s-a stins din 
cauza hemoragiei, înainte să-i poată sări cineva în ajutor. 
În lipsa liderului, revolta s-a potolit. Constantin al IX-lea 
avea să fie ferit ca prin farmec de tot felul de neplăceri de-a 
lungul întregii sale domnii. În cursul unei alte revolte mili- 
tare, în 1047, s-a ajuns la asaltul asupra zidurilor dinspre 
uscat ale Constantinopolului; Constantin inspecta dispo- 
zitivul de apárare de pe creneluri, cánd o ságeatá i-a trecut 

foarte aproape de cap. Si aceastá tentativá de rásturnare 
s-a stins atunci când rebelii au înțeles limpede cá nimeni 
din interiorul cetății nu era dispus să le ușureze accesul. 
Pentru moment, militarii păreau lipsiți de orice șansă. 


Două au fost evoluţiile care le-au permis succesorilor lui 
Nicefor Focas să revină la putere. Cea dintâi a fost reapa- 
ritia pericolului la granițele bizantine. Era vorba, în parte, 
de încă una dintre moștenirile lăsate de Vasile al II-lea. 
Odată cu anexarea Bulgariei, dispăruse statul-tampon si 
imperiul se învecina direct cu pecenegii de la Dunăre. În 
trecut, pecenegii fuseseră un aliat util împotriva bulgarilor 
sau rușilor, dar acum teritoriul din calea atacurilor era cel 
bizantin. Raidurile începuseră în 1027, iar prin anii 1040 
deveniseră atât de intense, încât Constantin al IX-lea și 
sfetnicii lui recurseseră la soluţia bine știută de a le per- 
mite pecenegilor să se așeze pe pământul imperial din 
fosta Bulgarie în schimbul serviciilor militare. Din neferi- 
cire, pecenegilor nu le-a plăcut teritoriul primit si în 1048 
s-au mutat spre sud, dincolo de Munţii Balcani, într-o 
zonă pe care bizantinii nu aveau nicio intenţie să o cedeze. 
Luptele s-au prelungit vreme de mai mulți ani, timp în 
care armata bizantină i-a fugărit pe pecenegi prin toată 
peninsula fără niciun folos. Înţelegând că era un război 
imposibil de câștigat, pe la anul 1053 Constantin a fost silit 
să încheie cu pecenegii un armistițiu pe treizeci de ani, în 
condiţii extrem de dezavantajoase, acceptând așezarea lor 
la sud de Munţii Balcani. 

La situaţia din ce în ce mai dificilă de aici s-au adăugat 
şi alte ameninţări, din partea unor dușmani cu care bizan- 
tinii nu avuseseră de-a face până atunci. În sudul Italiei, 

plecarea lui George Maniakes in 1043 a lásat deschisá calea 
normanzilor. Ei erau inruditi cu normanzii care ceva mai 
tárziu aveau sá cucereascá Anglia si au sosit in sudul 
Italiei in 1018 ca sá lupte, ca mercenari, pentru un rebel 
bizantin. S-au certat curând cu angajatorul si au început să 
cucerească pe cont propriu bucăţi din acea zonă. De cea- 
laltă parte a imperiului, în Armenia proaspăt anexată, un 
pericol asemănător îl reprezentau turcii selgiucizi. La fel 
ca pecenegii, selgiucizii erau un popor nomad originar din 
stepele Asiei care migrase până în nord-estul Persiei. S-au 
convertit la mahomedanism și, până la mijlocul secolului 
al XI-lea, deveniseră o mare putere a lumii islamice. În 
1040, sub conducătorul lor, Tughrul, selgiucizii iesiserá 
victoriosi din bătălia dela Dandanaqan, obţinând controlul 
asupra unui teritoriu vast din Asia Centrală și Persia. 
Această zonă se învecina cu spaţiul bizantin din Armenia, 
iar în timpul domniei lui Constantin al IX-lea turcii aşezaţi 
de-a lungul acelei frontiere au început să lanseze raiduri 
pustiitoare pe teritoriul bizantin. 

În această lume nouă, în care apărarea înlocuise brusc 
expansiunea, nobilii provinciali au încetat să mai apară ca 
potenţiali rebeli, ci mai degrabă ca eroi, dovedindu-se la 
înălțimea situaţiei, în vreme ce guvernarea constantinopo- 
litană era total ineficientă. În 1048, după ce devastase ora- 
sul Artze din Armenia, o forță selgiucidă a atacat armata 
bizantină venită să scape cetatea. Comandantul, un print 
georgian numit Liparit, angajat de Constantin al IX-lea să 
se bată cu turcii, a fost înconjurat și luat ostatic. În schimb, 
aripa dreaptă a forțelor bizantine s-a comportat mult mai 
bine. Kekaumenos Katakalon, guvernator la Ani si veteran 
din campania siciliană a lui George Maniakes, i-a pus pe 
fugă pe selgiucizi, urmărindu-i până la căderea nopții. Un 
incident similar s-a petrecut și câțiva ani mai târziu, când 
pecenegii au prins în cursă o coloană bizantină în retragere 

prin Muntii Balcani. Ín vreme ce majoritatea soldatilor 
bizantini s-au imprástiat, devenind tinte sigure, unul din- 
tre ofiteri, Nicefor Botaneiates, si-a pástrat trupa unitá. Se 
povesteste cá vreme de unsprezece zile el si soldatii lui au 
respins atacurile pecenege, fără să mănânce sau să doarmă, 
pentru ca în final să ajungă la Adrianopol si să intre pe porti 
în perfectă ordine. 

Dacă ofițeri viteji, cum erau Katakalon și Botaneiates, 
îşi dovedeau valoarea pe câmpul de bătălie, o a doua evo- 
lutie a lipsit regimul de la Constantinopol de bruma lui de 
legitimitate. Dinastia macedoneană se apropia de sfârșitul 
ei firesc. Zoe a murit în 1050, iar când cinci ani mai târziu 
a dispărut si soțul ei, Constantin al IX-lea, a existat o doză 
de nesiguranță în legătură cu succesiunea. Un număr de 
curteni se arătau dispuși să-l urce pe tron pe un birocrat 
de rang înalt, în schimb alții rămăseseră foarte atașați de 
Macedoneni. Ultima nepoată a lui Vasile al II-lea, Teodora, 
era încă în viață și multora li se părea cel mai normal lucru 
ca ea să-și exercite dreptul cuvenit prin naştere și să con- 
ducă imperiul. Așa se face că, vreme de optsprezece luni, 
vechea familie regală s-a bucurat de ultimele zile de 
putere; apoi Teodora a murit în urma unei ocluzii intesti- 
nale. Câteva zile mai târziu, eunucii si slujitorii din Marele 
Palat au anunţat că un curtean mai vârstnic, membru al 
familiei Bringas, avea să urmeze la tron sub numele de 
Mihail al VI-lea (1056-1057). Aleseseră cu cinism pe cineva 
din propriul lor grup, dar nici măcar ei nu se așteptau ca 
alegerea să rămână necontestată. 


Ruptura s-a petrecut în timpul Săptămânii Mari a anu- 
lui următor, 1057. În acele zile se obișnuia ca împăratul să 

împartă plata anuală a funcţionarilor, consilierilor si admi- 
nistratorilor săi. Se așeza la o masă lungă într-o sală din 
Marele Palat și sfetnicii intrau unul câte unul, în ordinea 
descrescătoare a rangului. Erau plătiți în monede de aur, 
așa că unii dintre înalții funcționari își aduceau cu ei servi- 
tori, ca să le care sacii grei. Cum pe lista funcționarilor 
civili erau sute și sute de nume, ceremonia continua mai 
multe zile la rând. Noul împărat Mihail al VI-lea îndepli- 
nea ca de obicei procedura, dar s-a remarcat că de această 
dată sumele erau considerabil mai generoase. În realitate, 
Mihail datora în întregime urcarea lui pe tron oficialitáti- 
lor de la palat, cei care îl promovaseră propriu-zis în acel 
rang, iar el le era recunoscător. 

Apoi a venit momentul să fie împărțite și onorariile 
militare. Un număr de comandanți dintre cei mai impor- 
tanti veniseră în capitală ca să primească ceea ce li se 
cuvenea. Unul dintre ei era Kekaumenos Katakalon, care 
respinsese raidul selgiucid din 1048. Ioan și Constantin 
Ducas reprezentau una dintre mai vechi familii de mili- 
tari; de față mai era și Isaac Comnenul, care avea pămân- 
turi lângă Kastamon, în Asia Mică. Au intrat unul câte 
unul, iar Mihail Psellos, stând în spatele împăratului, a 
notat toată scena. Soldaţii nu au fost trataţi cu aceeași 
generozitate ca birocratii de la palat. Nu numai cá împă- 
ratul nu a făcut nicio avansare sau creștere de salariu, 
dar i-a si mustrat pe comandanţi pentru cá nu și-au 
făcut datoria împotriva selgiucizilor și a pecenegilor, 
acuzându-i că încearcă să profite de poziția lor pentru 
ascensiunea personală. 

Generalii au părăsit sala într-o stare de mare uluire 
şi umilință. L-au căutat pe sfetnicul principal al lui 
Mihail al VI-lea, Leon Paraspondilas, și i-au cerut să-l 
facă pe împărat să-şi schimbe părerea, fără să găsească 
înţelegere nici din partea lui. Au ieșit tantos din palat, au 

traversat Augusteionul si au intrat in Hagia Sofia, ca sá 
discute despre mutarea lor urmátoare. Au stabilit planul 
rebeliunii chiar acolo, singurul aspect asupra cáruia nu au 
reușit să cadă de acord fiind cine să o conducă. Katakalon 
ar fi părut candidatul firesc, însă el a refuzat. Până la urmă, 
au decis să fie Isaac Comnenul și au plecat din oraș fără 
întârziere. O lună mai târziu, Isaac a fost proclamat împă- 
rat la Gunaria, pe domeniile lui din Asia Mică. 

Mihail al VI-lea a grăbit chiar fenomenul de care cercu- 
rile conducătoare de la Constantinopol se temeau cel mai 
tare, iar dacă el spera ca Isaac Comnenul să pice mort la 
momentul oportun, la fel ca Bardas Focas și George Mania- 
kes înaintea lui, avea să fie dezamăgit. Isaac Comnenul și 
armata lui au mărșăluit către vest, spre Niceea, au pus pe 
fugă o forță trimisă să li se opună, apoi au mers la Nicome- 
dia. Mihail al VI-lea a încercat să negocieze cu el, trimi- 
tànd o delegaţie condusă de Psellos care să-i ofere lui Isaac 
Comnenul succesiunea la tron după moartea lui. Liderul 
rebel ar fi fost încântat să accepte aceste condiții, însă după 
cum avea să se dovedească nu a fost nevoie. La Constanti- 
nopol, mulțimea se adunase pe străzi, opoziția împotriva 
lui Mihail al VI-lea fiind orchestrată de patriarh. Când și-a 
dat seama că nu-l susțineau nici măcar propriii săi sfetnici, 
Mihail a abdicat. Două zile mai târziu, Isaac Comnenul a 
intrat în Constantinopol fiind întâmpinat cu entuziasm de 
populaţia care acum, când Macedonenii nu mai existau, se 
arăta fericită să acorde o șansă unui soldat din provincii. 

Odată ce și-a asigurat Constantinopolul, Isaac a avut 
înţelepciunea să evite oprobiul pe care îl atrăsese asupra 
sa Nicefor Focas. Şi-a plătit repede soldaţii, pentru ca ei să 
nu fie tentaţi să prade locuințele cetățenilor, apoi i-a retras 
în Asia Mică. Nu a inițiat nicio vânătoare de vrăjitoare 
împotriva susținătorilor fostului regim, care se străduiseră 
atât de mult să împiedice accesul la putere al soldaţilor. 

Psellos, care se asteptase sá fie arestat, a fost primit cu pri- 
etenie de noul impárat si confirmat in postul lui din admi- 
nistratie. Însă nimeni nu se indoia că lucrurile aveau să fie 
diferite începând din acel moment. Isaac a dat un semnal 
al acestei schimbări încă de la prima emisiune de bani din 
aur. Spre deosebire de monedele dinaintea lor, împăratul 
era reprezentat în picioare și cu o sabie în mână: noul 
stăpân avea gânduri serioase. 


Asa cum li se întâmplă multora reveniti la putere 
după ani lungi petrecuţi în opoziţie, împăratul Isaac şi 
susținătorii lui militari au subestimat probabil cât de difi- 
cilă avea să fie răsturnarea politicilor fostului regim. Pri- 
oritatea era evidentă: restabilirea sistemului de apărare 
al imperiului, a cărui slăbiciune fusese dezvăluită atât de 
evident de invaziile selgiucizilor, normanzilor și pecene- 
gilor. Pentru asta era nevoie de bani, iar trezoreria era 
secătuită la momentul venirii pe tron a lui Isaac. În doar 
câteva săptămâni el a pus în aplicare un program drastic 
de reducere a cheltuielilor, oprind risipa practicată de 
predecesorii săi. Privilegiile și pensiile acordate de Mihail 
al VI-lea au fost revocate, donațiile către Biserică anulate, 
proiectele de clădiri márete oprite. Principalii págubiti ai 
noului regim de austeritate erau curtenii şi oficialii de la 
palat, dar până și Mihail Psellos, unul dintre ei, era dis- 
pus să recunoască necesitatea reducerilor. Problema a 
fost că Isaac a procedat cu prea mare viteză, provocând o 
rezistență vehementă față de reforme din partea clerului 
şi a poporului din Constantinopol, la fel cum i se întâm- 
plase și lui Nicefor Focas. Dar în vreme ce Focas era ado- 
rat de soldaţii lui, Isaac a procedat echitabil si a extins 

másurile de economisire si asupra salariilor militarilor, 
provocánd si aici resentimente. 

Totul ar fi fost in ordine dacá Isaac ar fi izbutit o victo- 
rie spectaculoasá, dar in lunile de dupá venirea pe tron 
evenimentele au luat o intorsáturá si mai nefericitá. Ín pri- 
mávara lui 1059, un detașament selgiucid a asediat orașul 
Melitene, care fusese multá vreme un már al discordiei in 
rázboaiele de granitá cu arabii. Majoritatea civililor din 
oras au avut intelepciunea sá plece inainte sá fie prinsi in 
capcană, dar cei rămași au fost cásápiti când cetatea a 
căzut, câteva săptămâni mai târziu. O armată bizantină a 
pornit în urmărirea turcilor care se retrăgeau cu prada, dar 
nu s-a angajat într-o luptă directă și a lăsat dușmanul să se 
retragă netulburat pe propriul teritoriu. Nu era deloc răs- 
punsul viguros promis de Isaac cu sabia sa scoasă din 
teacă. Câteva luni mai târziu, împăratului i s-a oferit șansa 
să dea o lovitură unui grup de pecenegi veniţi in Bulgaria 
peste Dunăre. A pornit el însuși în fruntea armatei, în sti- 
lul lui Vasile al II-lea, dar din nefericire pecenegii s-au 
retras aproape de îndată ce a intrat în scenă împăratul. În 
marșul de înapoiere la Constantinopol, armata bizantină a 
fost prinsă de o ploaie torențială. Multi și-au găsit moartea 
încercând să traverseze un râu ieșit din matcă. La doar 
câteva săptămâni după întoarcerea în capitală, descurajat 
şi deprimat, Isaac a fost cuprins de friguri şi a ajuns în pra- 
gul morţii. Dispariţia lui ar fi declanșat goana după tron 
din partea tuturor soldaţilor de seamă din imperiu. Dorin- 
du-și cu disperare să evite asemenea evenimente, curtenii 
l-au convins pe Isaac să abdice pe loc, în favoarea unui alt 
conspirator de la 1057, Constantin Ducas. 

Împăratul Constantin al X-lea (1059-1067) a preferat o 
abordare mai puțin frontală decât Isaac. Desi provenea 
dintr-o străveche familie de militari, nu a lăsat deloc 
impresia unui împărat-soldat. Dornic de popularitate, 

a restituit multe dintre privilegiile si pensiile desfiintate 
de Isaac si a acordat si altele noi. S-a arátat deosebit de 
atent fatá de modul in care este administratá justitia si si-a 
consacrat o mare parte din timp pentru a asista la procese 
civile. Când se produceau crize la frontiere, încerca să 
evite o confruntare și niciodată nu a luat personal comanda 
unei armate. A recurs în schimb la diplomaţie, reînnoind 
tratatul cu fatimizii în 1063, conștient fiind că regimul de 
la Cairo se temea la fel de mult de selgiucizi ca si el. Dar 
șirul dezastrelor a continuat. În 1060, o ceată de selgiucizi 
a jefuit orașul Sebasteia fără să fie deranjată de nimeni 
vreme de opt zile, iar patru ani mai târziu sultanul sel- 
giucid Alp Arslan a invadat Armenia bizantină și a prădat 
Ani, oraş pe care bizantinii îl preluaseră cu doar douăzeci 
de ani mai devreme. Răspunsul incredibil al lui Constan- 
tin a fost ca în mod deliberat să nu pună suficiente mij- 
loace la dispoziția armatei. Sebasteia căzuse atât de ușor 
pentru că îi lipsea o garnizoană. Pentru început, turcii 
ezitaseră să atace orașul căci, de la distanţă, clopotnitele 
bisericilor păreau corturi ale unei tabere militare, dar au 
intrat pur si simplu de îndată ce și-au dat seama că orașul 
era absolut fără apărare. 

În pofida apartenenţei sale la casta militarilor, odată 
ajuns împărat la Constantinopol, Constantin al X-lea şi-a 
schimbat modul de percepţie. Era extrem de conştient că 
în acel moment, când nu mai exista o dinastie a cărei legi- 
timitate să fie unanim recunoscută, nimic nu îl scutea să 
devină victima unei lovituri din partea oricărui soldat de 
succes, așa cum pátise Mihail al VI-lea. Constantin si fami- 
lia lui puteau oricând să fie următoarele victime. Așadar, 
conștient sau nu, a urmat sfatul dat de Bardas Skleros 
lui Vasile al II-lea, de a „nu permite niciunui general să 
dispună de resurse prea mari în campanii“. Dacă ar fi să 
tragem linie, dezbinarea nu era între civili si soldati, ci 

intre nevoile metropolei si cele ale provinciilor indepár- 
tate si recent alipite. Si tocmai aceastá dezbinare avea sá 
ducá la catastrofá. 


Ín decembrie 1067, Mihail Psellos a fost chemat la o 
discutie cu impáráteasa. Constantin al X-lea murise in 
mai, iar de atunci imperiul fusese guvernat, potrivit 
traditiei, de un consiliu de regentá, format din váduva lui 
Constantin, Evdochia, fratele lui, Ioan Ducas, si Psellos, 
actionánd in numele lui Mihail al VII-lea, fiul fostului 
împărat, pe atunci adolescent. „Trebuie cá vezi prea bine", 
a spus împărăteasa Evdochia, „pierderea prestigiului și 
declinul sorții imperiului nostru.“ Era un fapt greu de 
contestat: selgiucizii atacaseră cu puţin timp înainte Ceza- 
reea, oraș nu din Armenia, ci din mijlocul Asiei Mici, 
departe de hotare. Chiar și în aceste condiţii, Psellos a pre- 
ferat să temporizeze situația, temându-se ca soluția împă- 
rătesei să nu fie plăcută și a replicat că subiectul este 
într-adevăr demn de luat în considerare, ceea ce i-a stârnit 
doamnei un hohot de râs. Împărăteasa l-a anunţat că luase 
o decizie — intenționa să se recásátoreascá, pentru a 
încredința imperiul unui nou conducător. Alesul ei era 
Romanos Diogenes, aristocrat din Capadocia, fiul lui 
Constantin Diogenes, cel care se sinucisese în 1029 după 
ce fusese acuzat de trădare. Romanos avea un palmares 
militar impecabil, iar în regimul trecut, fiind guvernator în 
Serdica, ieşise victorios în mai multe rânduri împotriva 
pecenegilor. Evdochia spera astfel ca imperiul să benefici- 
eze de un împărat-militar puternic, așa cum nici pe departe 
nu fuseseră Isaac I si Constantin al X-lea, domnind alături 
de împăratul legitim Mihail al VII-lea, la fel cum Nicefor al 

II-lea Focas domnise cu Vasile al II-lea si Constantin al 
VIII-lea. Ceremonia s-a desfásurat in prima zi a anului 
1068 si Diogenes a fost proclamat impárat sub numele de 
Romanos al IV-lea (1068-1071). 

Noul împărat a intervenit cu adevărat drastic în poli- 
tica imperială. Tratatele și plata de tributuri au dispărut 
din nou de pe agendă, fiind înlocuite de confruntarea mili- 
tară directă. La fel ca Heracliu înaintea lui, Romanos a 
hotărât să se ocupe mai întâi de inamicii răsăriteni, apli- 
când o lovitură mortală turcilor selgiucizi. Îndată după 
instalarea pe tron, a adunat o mare armată și a pornit spre 
zona de est a Asiei Mici. Prezenţa lui a fost suficientă pen- 
tru ca selgiucizii să nu întreprindă niciun raid în acel an, 
astfel că împăratul nu a reușit să aibă o ciocnire majoră cu 
inamicul, care se retrăgea ori de câte ori se apropia el. În 
anul următor, a preluat exemplul lui loan Tzimiskes și a 
invadat Siria, probabil pentru ca Bizanțul să rămână un 
jucător în rivalitatea dintre turcii selgiucizi și fatimizi 
legată de emiratul din Alep. Dar asta nu i-a împiedicat pe 
turci să invadeze teritoriul bizantin și să prade Iconium. 

În acest stadiu, se poate ghici din partea lui Romanos o 
anume frustrare pentru că îi scăpa visata victorie totală. 
Știa prea bine că de acea victorie depindea nu numai 
securitatea frontierelor, ci și supraviețuirea lui politică, 
pentru că avea multi dușmani la Constantinopol. Când își 
negociase căsătoria cu Romanos, Evdochia evitase cu bună 
știință ca manevra să fie cunoscută de cumnatul ei, Ioan 
Ducas, şi de Mihail Psellos, fiind perfect conștientă că ei ar 
fi privit avansarea lui Diogenes ca o amenințare atât la 
adresa drepturilor tânărului Mihail al VII-lea, cât şi a pozi- 
tiei lor la curte. Psellos fusese prietenul personal al lui 
Constantin al X-lea și contribuise la urcarea lui pe tron, 
prin urmare viitorul său politic era strâns legat de cel al 
familiei Ducas. În cazul unui eșec al lui Romanos, Psellos 

şi aliaţii lui Ducas abia ar fi așteptat să-l înlăture. Din 
această cauză, în primăvara anului 1071, împăratul a por- 
nit din nou în marș spre estul Asiei Mici, în căutarea unei 
victorii depline, ca aceea din Bulgaria, din 971. 

La început, campania s-a desfășurat bine. Romanos a 
recucerit orașul armenesc Manzikert. Când iscoadele 
i-au adus vestea prezenţei în zonă a unei armate turcești 
sub comanda sultanului Alp Arslan, Romanos s-a simțit 
suficient de sigur pe forțele lui mai numeroase ca să res- 
pingă propunerile de pace ale sultanului și a ordonat ata- 
cul asupra armatei turceşti. În primă instanță, bizantinii 
au părut să iasă victorioși. Selgiucizii s-au clătinat în fata 
atacului lor și s-au retras precipitat. Împăratul a condus 
urmărirea până spre înserat, dar în cele din urmă el și 
garda sa personală au rămas izolați de restul armatei. Gru- 
pul a opus o rezistență înverșunată, a fost ucis şi calul de 
sub împărat si totuși Romanos şi-a ținut ore întregi 
inamicii la distanță luptând cu sabia în mână, însă în cele 
din urmă a fost luat prizonier. Apoi s-a lăsat noaptea și 
bătălia de la Manzikert, desfășurată la 26 august 1071, s-a 
încheiat. Această luptă a rămas în istorie drept o catastrofă, 
deşi de fapt nu a fost vorba de așa ceva. Au existat puţine 
ciocniri directe și relativ puţine victime de ambele părți, 
ceea ce era cu siguranță departe de înfrângerile grele sufe- 
rite de bizantini în fata bulgarilor în 811 și 917. Majoritatea 
soldaţilor bizantini au scăpat. Ba unul dintre ofițerii 
lui Romanos, Andronic Ducas, fiul nemultumitului Ioan 
Ducas, i-a îndemnat să se pună la adăpost chiar înainte ca 
împăratul să fie prins. Desigur, partizanii lui Romanos au 
judecat acțiunea lui drept o trădare, dar putea la fel de 
bine să fie considerată un gest logic, de prevenire a altor 
pierderi. Capturarea împăratului a fost desigur o lovitură, 
dar sultanul l-a eliberat după doar opt zile si l-a lăsat să se 
întoarcă la armata sa: pe Alp Arslan îl interesa cu mult mai 

mult sá reviná in Siria si sá-si continue rázboiul impotriva 
fatimizilor. Prin urmare, presupusa catastrofá nu a fost 
decát o intorsáturá nefericitá si jenantá. 

Adeváratul dezastru a fost reprezentat in schimb de 
evenimentele care au urmat bátáliei, provocate de nepotri- 
virea dintre capitalá si provincii. La sfársitul lui august, la 
Constantinopol au inceput sá ajungá diversi mesageri, 
aducând știri confuze despre înfrângere, unii anunțând 
chiar moartea lui Romanos, alții susținând că fusese luat 
prizonier. În aceste circumstanţe, Psellos și familia Ducas, 
care oricum nu și-l doriseră niciodată ca împărat pe 
Romanos, au cerut ca de acum Mihail al VIl-lea să dom- 
nească pe cont propriu, fiind suficient de matur. Soldaţii 
din garda varegă s-au adunat în jurul tânărului și au 
început să-și izbească scuturile, proclamându-l unic suve- 
ran. Apoi, după câteva zile, în capitală au ajuns alți mesa- 
geri: de fapt, Romanos nu era mort și nici măcar prizonier 
nu mai era - se alăturase trupelor sale și împreună mársá- 
luiau spre vest. Bineînțeles, membrii familiei Ducas ar fi 
putut să accepte realitatea și să îngăduie ca Mihail al VII-lea 
să revină la poziția sa subordonată, însă ei au refuzat să 
facă acest pas și au trimis imediat în provincii ordinul ca 
Romanos să nu mai fie recunoscut ca împărat. În ciuda 
experienței si prestigiului sáu, Romanos al IV-lea a pier- 
dut repede rázboiul civil care a urmat. Ín mai 1072, fortele 
sale au fost puse pe fugă de Andronic Ducas lângă Adana. 
În loc să prelungească o luptă fără speranță și să încerce să 
reziste în oraș, Romanos a capitulat, primind în schimb 
asigurarea că nu are de ce să se teamă. Ducas a revenit 
imediat asupra angajamentului și a pus ca împăratul 
detronat să fie orbit, sentinţa fiind îndeplinită cu atâta bru- 
talitate, încât Romanos a murit după câteva luni. 

Era o victorie incontestabilă pentru Mihail al VII-lea și 
susținătorii lui, ceea ce însemna că își consolidase poziția 

de unic impárat la Constantinopol. Pe vremuri, ar fi fost o 
garantie suficientá, insá deceniile de alienare dintre capi- 
talá si provincii si-au cerut acum tributul. Multi dintre cei 
loiali lui Romanos al IV-lea au refuzat sá accepte suverani- 
tatea lui Mihail al VII-lea si si-au creat propriile lor 
formule independente in Asia Micá. Mercenarul francez 
Roussel de Bailleul, prezent in armata lui Romanos în 
timpul campaniei de la Manzikert, s-a rázvrátit si s-a 
instalat ca sef independent impreuná cu cei patru sute de 
soldati din subordinea lui lângă orașul Amaseia din thema 
Armeniakon. Localnicii, care pierduserá orice nádejde 
sá mai primeascá un ajutor eficace de la indepártatul 
Constantinopol, au preferat sá-i pláteascá lui impozitele, 
cumpărându-și astfel o forță locală de protecție împotriva 
raidurilor turcești. Filaret (Philaretos), un armean care se 
aflase si el alături de Romanos al IV-lea la Manzikert, a 
preluat controlul asupra orașului Edessa și unei bune părți 
din Cilicia. În 1077, Nicefor Botaneiates, comandantul care 
îşi salvase soldaţii din ambuscada pecenegă din anul 1047, 
a fost proclamat împărat și și-a pornit marșul asupra 
Constantinopolului. Ín același an, ceva mai târziu, Nicefor 
Bryennios, un alt general, și-a anunţat candidatura la tron 
de la Adrianopol. 

Asemenea frământări interne au produs inevitabil 
începutul prăbușirii sistemului de apărare a frontierelor, 
iar raidurile turcești din Armenia și Asia Mică au fost 
reluate. Ele nu erau puse la cale de sultanul selgiucid în 
persoană, ci de supușii lui care trăiau de-a lungul fronti- 
erelor, asupra cărora avea cel mult un control limitat. 
Constatând că nu întâmpină nicio rezistenţă, ei au început 
să nu se mai retragă după incursiuni, ci să se stabilească în 
acele locuri, si in special în podișul Anatoliei. Unul dintre 
grupuri, condus de un bărbat numit Danishmend, a cuce- 
rit orașul Sebasteia, obținând controlul asupra ținutului 


BIZANȚ 273 


din jur. O altá ceatá, condusá de Suleiman ibn Kutulmush, 
vár al lui Alp Arslan, a pátruns in vestul Asiei Mici, unde 
a fost recrutat de Nicefor Botaneiates ca să-l ajute in tenta- 
tiva lui de a obţine tronul. După ocuparea orașului Niceea, 
Botaneiates l-a lăsat pe Suleiman să-l guverneze, permitàn- 
du-le turcilor să se așeze si acolo. Până spre 1080, împăratul 
de la Constantinopol pierduse controlul asupra majorității 
Asiei Mici, cu excepţia câtorva mici enclave de pe tármuri. 

În urma unor asemenea pierderi drastice de teritoriu, 
reproșurile și insultele reciproce erau inevitabile. Supor- 
terii lui Romanos acuzau familia Ducas pentru că-l răstur- 
naseră prin trădare pe curajosul împărat-soldat. Psellos și 
familia Ducas îl acuzau pe Romanos de nechibzuintá si de 
incompetentá militară. Unii și-au amintit de întâmplări 
mai vechi, când cel de-al treilea sot al împărătesei Zoe, 
Constantin al IX-lea, desfiintase armata themei Iberia si 
cheltuise bani ca să înalțe o splendidă nouă mănăstire la 
Constantinopol. Fără îndoială, fiecare dintre cei mentio- 
nati de ei jucase un rol, dar întregul proces fusese declan- 
şat cu mult mai devreme. Trăgând linie însă, în ciuda 
calităților de soldat ale lui Vasile al II-lea și a faptelor lui de 
vitejie pe câmpul de bătălie, el a fost cel care începuse 
ruperea Asiei Mici de capitală, zdrobind chiar clasa care îi 
asigurase apărarea, împingând-o la indignare față de cen- 
trul puterii, care le inghitea toate resursele fără să ofere 
mare lucru în schimb. Cu timpul, Bizanțul avea să demon- 
streze abilitatea lui legendară de a se salva de pe marginea 
prăpastiei, dar relația zbuciumată dintre Constantinopol 
şi regiunile dependente avea să continue pentru tot restul 
existenţei lui. 


8 


DUSMANUL DIN INTERIOR 


„În timpul domniei lui Manuel, cel plăcut lui Dumnezeu, 
latinii s-au bucurat de mari favoruri din partea lui — o 
răsplată binemeritată, ținând seama de fidelitatea si de 
vitejia lor.“ 

GUILLAUME DE TYR, cca. 1130-1186 


La un secol după înfrângerea de la Manzikert, Imperiul 
Bizantin nu numai că își continuase existenţa, dar se pre- 
zenta înfloritor. Provinciile occidentale ale imperiului, 
care avuseseră nevoie de atâta vreme ca să se refacă după 
apăsarea slavilor și a bulgarilor, erau acum prospere. 
Atena, Teba sau Corintul se transformaseră în centre 
manufacturiere si negustoresti în dezvoltare rapidă. 
Porturi ca Tesalonicul și Dyrrachion cunoșteau și ele un 
adevărat boom comercial. Imperiul recuperase și o bună 
parte a teritoriului din Asia Mică pierdut în ultimele dece- 
nii ale secolului al XI-lea. Niceea, Smirna și Amorion reve- 
niseră sub guvernarea bizantină, la fel ca și majoritatea 
litoralului Asiei Mici, cea mai fertilă și mai dezvoltată 

parte a regiunii. Cea mai prosperá dintre toate era cetatea 
Constantinopolului, unde comertul inflorea mai mult ca 
niciodată, aducând in trezoreria imperială un suvoi sáná- 
tos de dári, impozite si taxe vamale. Pe Cornul de Aur era 
o imbulzealá de vase comerciale, iar etalarea epatantá a 
bogátiei de pe strázi era prilej de comentarii si de uluire 
pentru vizitatori. Încă o dată, Bizantul își dovedise extraor- 
dinara capacitate de a se reface după cel mai grav dezastru. 

Stabilitatea politică fusese reinstaurată după tulburările 
mergând până aproape de anarhie ale anilor 1070. Se 
instalase o nouă dinastie, cea a Comnenilor, adică aceiași 
seniori ai războiului din Asia Mică din care provenise și 
Isaac I, împăratul cu o domnie scurtă. Alexie I, nepotul lui 
Isaac, s-a instalat la Constantinopol în anul 1081, de Paști, 
după care s-a bucurat de o domnie îndelungată (1081-1118). 
Urcarea sa pe trons-a petrecut în lipsa oricărei legitimitáti, 
în afară de faptul că era căsătorit cu o membră a familiei 
Ducas. S-a întâmplat doar ca el să ajungă la Constantino- 
pol cu puțin înaintea unui alt pretendent la titlul imperial, 
pe care a trebuit apoi să-l mituiască, oferindu-i titluri și 
domenii. Stigmatul de uzurpator nu s-a șters niciodată cu 
totul, domnia lui Alexie fiind marcată de permanente 
comploturi și tentative de lovituri de stat. La moartea sa, 
în schimb, familia lui fusese acceptată ca dinastie regală. 
Tranzitia puterii s-a petrecut aproape fără incidente către 
fiul său adult, Ioan al II-lea (1118-1143), născut în incápe- 
rea purpurie, el fiind primul Porfirogenet după 959. La 
moartea lui loan, în timpul unei campanii în Siria, în anul 
1143, la tron a urmat fiul său Manuel, deși din nou a inter- 
venit o uşoară neregularitate: Manuel I (1143-1180) era 
fiul cel mic si a trebuit să-l intemniteze pe fratele sáu mai 
mare ca să-și asigure succesiunea. Însă, în comparație cu 
răsturnările de la sfârșitul secolului al XI-lea, perioada 
dintre 1118 si 1180 a fost una de pace si armonie internă, iar 

constantinopolitanii le atribuiserá Comnenilor aceeași aură 
de legitimitate rezervată un timp atât de îndelungat Mace- 
donenilor. Astfel, nașterea unui fiu al lui Manuel în 1169 a 
fost un prilej de mare bucurie, deoarece se evita întoarcerea 
la zilele în care la Constantinopol se putea prezenta orice 
general în fruntea trupelor, ca să pună mâna pe putere. Mai 
mult decât atât, Comnenii, la fel ca Vasile al II-lea, condu- 
ceau personal armatele în timpul campaniilor, având mai 
puțină nevoie să se bizuie pe subalterni periculoși. 

Noii stăpâni imperiali şi-au pus amprenta asupra ima- 
ginii Constantinopolului, ridicând alte clădiri lângă Hagia 
Sofia, columna lui Iustinian și Biserica Sfinții Apostoli. În 
centrul orașului a apărut o nouă biserică și mănăstire. 
Fondată de Ioan al II-lea si de soţia lui Irina în 1136, Panto- 
crator a fost destinată şi ca mausoleu pentru împărații 
Comneni. O capelă mortuară închinată Arhanghelului 
Mihail de lângă biserica principală a devenit locul de odihnă 
veşnică pentru Ioan si Irina. Pardoselile din marmură si 
mozaicurile din Pantocrator s-au realizat fără să se țină 
seama de cheltuieli, însă mănăstirea nu a fost construită 
exclusiv pentru a flata vanitatea unui împărat. Ca multe 
alte instituţii ecleziastice bizantine, ea îndeplinea și o func- 
tie socială, în acest caz mănăstirea adăpostind un spital 
unde locuitorii mai săraci ai Constantinopolului erau 
tratați gratuit. Cu grija sa obişnuită față de detalii, Ioan al 
II-lea a redactat un act constitutiv al mănăstirii care pre- 
ciza ce fel de tratamente urmau să fie oferite aici. Spitalul 
era specializat în fracturi, oftalmie și tulburări stomacale, 
iar o parte din paturi urmau să fie rezervate femeilor, pen- 
tru îngrijirea cărora existau doctorite. Alexie, tatăl lui Ioan, 
înființase un complex similar în extremitatea de est a ora- 
şului. Cunoscut sub numele de Orphanotropheion, aici se 
asigurau pe cheltuiala statului hrană și adăpost pentru mii 
de persoane cu invaliditáti grave și școală pentru copiii 

orfani. A fost schimbată și reședința imperială. Împărații 
Comneni au renunţat în bună măsură la Marele Palat și 
s-au mutat la Vlaherne. Situat la capătul de nord al ziduri- 
lor dinspre uscat, cu vedere la Cornul de Aur, acest palat 
punea la dispoziție spaţii de locuit mult mai confortabile 
şi acces ușor spre zona rurală a Traciei, unde împărații 
puteau vâna în voie. Manuel I a reconstruit complexul de 
dimensiuni márete, adăugând o impozantă sală a tronului 
şi colonade lungi, cu pereţii acoperiți cu mozaicuri descriind 
nenumăratele lui victorii. 

În anii 1170 se schimbase nu numai înfăţişarea 
Constantinopolului, ci și componenţa lui demografică. 
Orașul fusese mereu cosmopolit, cu străzi aglomerate de 
negustori arabi, pelerini ruși și mercenari pecenegi. Însă 
în acest moment s-a remarcat un alt grup de străini. 
Bizantinii îi numeau, cu un termen destul de vag, „latini“ 
Aceştia erau creștini vest-europeni veniți de pe tot conti- 
nentul, din nord, din Scandinavia, Normandia, Anglia şi 
Flandra, şi până în sud, din orasele-stat italiene. Ei atră- 
geau atenţia cel mai mult pe fâșia de pământ întinsă de-a 
lungul Cornului de Aur - cartierul comercial al Constan- 
tinopolului. Negustorii din Veneţia, Genova și Piza aveau 
aici case, debarcadere și antrepozite. Dar nu erau pre- 
zenti doar aici. În palatul Vlaherne ei alcătuiau în majori- 
tate garda varegă, paza personală a împăratului, care pe 
vremuri le fusese rezervată rușilor. Când împăratul pleca 
în campanii, tot latinii reprezentau o parte importantă 
din armata lui, predominanti fiind normanzii si alții veniţi 
de pe pământul actual al Franţei. În multe privinţe, pre- 
zenta lor aducea enorme beneficii si astfel s-ar putea 
justifica afirmaţia că ei au asigurat în bună măsură supra- 
vietuirea și refacerea imperiului după dezastrele din anii 
1070. Însă acești creştini occidentali aveau să se dovedească 
în cele din urmă un fel de dușman din interior, provocând 

Bizantului o catastrofá mai mare decát cele pe care le 
depásise cu bine in trecut. 


Comnenii nu erau singurii responsabili de importanta 
pe care au dobândit-o latinii în Bizanţ. Fenomenul înce- 
puse în urmă cu zeci de ani. Dacă Vasile al II-lea se bazase 
pe ruși ca să se păzească de aristocrația militară, succesorii 
lui și-au dat seama de calitățile de luptători ale occidenta- 
lilor si au început să-i recruteze în masă, ca mercenari. Ei 
l-au ajutat în 1047 pe Constantin al IX-lea Monomahul să 
iasă cu bine dintr-o revoltă militară de amploare, iar în 
anii 1070 latinii ajunseseră să reprezinte o proporţie consi- 
derabilă din armatele bizantine desfășurate pe câmpurile 
de bătălie. În calitatea sa de comandant de armate, era 
firesc pentru Alexie Comnenul să conducă numeroase for- 
matiuni alcătuite din latini, iar atunci când a revendicat 
tronul imperial la începutul anului 1081, ei au fost soldații 
în fruntea cărora a pornit spre Constantinopol. Așa cum se 
întâmpla întotdeauna în asemenea ocazii, avântul lui Alexie 
a pierit brusc în fata zidurilor dinspre uscat. Armata și-a 
organizat tabăra şi apoi au fost luate în considerare diverse 
mijloace de a pătrunde în oraş. Mita părea calea cea mai la 
îndemână, dar Alexie aflase că două dintre tronsoanele de 
zid erau apărate de Nemuritori, un regiment format din 
bizantini, si de garda varegă. Ambele formațiuni erau ves- 
tite pentru fidelitatea față de împăratul în funcție si pentru 
incoruptibilitatea lor. O altă secțiune fusese însă încredin- 
tatá regimentului de mercenari germani, nemitzoi-i, care ar 
fi putut fi tentaţi de primirea unui bonus. Unul dintre sol- 
datii latini ai lui Alexie a fost trimis, sub acoperirea intune- 
ricului, să negocieze cu liderul nermitzoi-lor, care s-a aplecat 

cu grijá peste creneluri, pentru schimbul de cuvinte. El 
este cel care la 1 aprilie 1081 a deschis o poartá intr-unul 
dintre turnuri, permițând trupei lui Alexie să pătrundă in 
oraș. Odată intraţi, Alexie a pierdut complet controlul și 
soldaţii lui, atât latini, cât și localnici, au prădat o zi 
întreagă biserici şi case particulare. Noul împărat a fost 
nevoit să-și petreacă primele patruzeci de zile de domnie 
sub un canon strict, impus de Biserică pentru a ispási 
aceste atrocități: a purtat o cămașă din păr aspru de capră 
pe sub veșmintele imperiale si a dormit pe podeaua goală, 
cu o piatră în loc de pernă. 

În ciuda finalului nefericit al acestui episod, rămâne 
faptul că Alexie a venit la putere și cu ajutorul latinilor. 
Nu este surprinzător că ei au devenit și mai vizibili la 
Constantinopol, în timpul domniei lui. Un călugăr englez 
care a vizitat orașul în jurul anului 1090 a fost uimit când 
una din gărzile palatului i s-a adresat pe neașteptate în 
limba lui natală. Latinii nu funcționau doar ca paznici, ei 
se numărau și printre cei mai apropiaţi sfetnici ai lui Ale- 
xie. Într-un tratat semnat de el în 1107, şase dintre ceilalți 
opt semnatari de la curtea imperială aveau nume latine — 
spre exemplu, Geoffroy de Mailli. Încrederea în ei era pe 
deplin justificată, deoarece Alexie a reuşit în bună măsură 
graţie ajutorului latinilor să rămână la putere și să iasă din 
situația disperată în care se găsea imperiul la începutul 
domniei sale. 

În jurul anului 1081, imperiul pierduse controlul 
asupra întregii Asii Mici. Zona sudică a Ciliciei intrase sub 
stăpânire armenească, în vreme ce tot restul, până la vest, 
în Niceea, se afla sub controlul diverselor cete de turci. 
Dominația imperială a persistat în avanposturi izolate, 
spre exemplu în Antiohia, dar si acest oraș avea să cadă in 
mâinile turcilor în 1084. În Balcani, pecenegii au rămas 
nesupusi, gata oricând să atace orașe și sate bizantine, în 

vreme ce sudul Italiei fusese pierdut in favoarea norman- 
zilor. Evenimentele au luat o intorsáturá si mai dramaticá 
în vara anului 1081, când cármuitorul normand al Italiei 
de Sud, Robert Guiscard, a traversat Marea Adriatică și 
a lansat o invazie a Balcanilor, asediind portul Dyrra- 
chion şi amenințând să pornească în marș către est, spre 
Constantinopol. 

În aceste circumstanţe, era riscant să se recurgă la 
mercenari latini. Normanzii, adesea recrutați până atunci, 
ar fi putut să sufere de un conflict de loialitate fiind trimişi 
împotriva lui Guiscard. Prin urmare, Alexie a angajat mai 
multe mii de soldaţi dintre turcii din Asia Mică și i-a adus 
pe nave în Europa, dar i-a tintit si pe acei latini despre care 
ştia că nu-i îndrăgesc pe normanzi. Grupul cel mai nimerit 
era format din exilatii anglo-saxoni fugiţi din Anglia după 
cucerirea normandá din 1066, ei fiind prezenti intr-o 
unitate a armatei lui Alexie in ciocnirea cu trupele lui 
Guiscard petrecutá la Dyrrachion, in octombrie 1081. 
Dacá acesti mercenari englezi sperau sá se rázbune pentru 
bátália de la Hastings, au rámas crunt dezamágiti. Armata 
bizantină a fost máturatá de pe câmpul de luptă si, desi 
Alexie nu a fost prins ca Romanos Diogenes la Manzikert, 
totusi a trebuit sá fugá in mod rusinos, urmárit de cáláretii 
normanzi. Multi dintre soldatii englezi nu au fost la fel de 
norocosi. S-au refugiat intr-o bisericá, dar normanzii nu 
au arátat niciun respect fatá de sanctuar si i-au dat foc, 
distrugând clădirea si omorându-i pe toti cei dinăuntru. 

Ascuns in spatele zidurilor Constantinopolului, impá- 
ratul a inceput sá sondeze pe cái diplomatice disponibili- 
tatea altor aliati latini, si mai ales aceea a impáratului 
german Henric al IV-lea, despre care stia sá se afla la cutite 
cu normanzii din Italia. Trimișii lui i-au oferit 144 000 de 
numisme de aur pentru ca Henric sá loveascá domeniile 
lui Guiscard din Italia. Henric a luat banii, dar s-a dovedit 

un aliat nedemn. A invadat Italia abia in 1084, obiectivul 
lui de atunci fiind Roma si nu normanzii, dar amenintarea 
a avut cel putin efectul cá Robert Guiscard a traversat 
Adriatica întorcându-se în Italia si lăsându-l pe fiul sáu 
Bohemond să ducă mai departe războiul cu Alexie. Însă 
un alt aliat occidental a avut un impact mai direct asupra 
invaziei normande. Situată în partea de nord a Adriaticii, 
republica maritimă Veneţia era ideal plasată ca să poată 
tăia, cu flota ei, fluxul de oameni și provizii spre capetele 
de pod normande din Balcani. În plus, era interesată să 
vină în ajutorul bizantinilor, deoarece nu dorea să vadă o 
singură putere în posesia ambelor maluri ale Adriaticii. 
Fără îndoială, atacurile venețiene asupra flotei normande 
care transporta întăriri și provizii au stânjenit invazia, care 
în cele din urmă și-a pierdut avântul în fata rezistenței 
incápátànate. Ín 1085, normanzii s-au retras. 

Ajutorul latinilor a fost util si pentru a pune punct unei 
vechi calamitáti: pecenegii neîmblânziţi, care îşi făceau în 
continuare de cap în Balcani. În timpul iernii aspre din 
1090-1091, raidul lor a ajuns până în suburbiile Constanti- 
nopolului si săptămâni întregi nimeni nu a îndrăznit să se 
aventureze dincolo de ziduri, în satele troienite. În primă- 
vara următoare, Alexie a pornit în forță împotriva lor. 
Armata cuprindea cinci sute de cavaleri trimiși lui de 
curtea din Flandra și un alt corp de latini sosiți de la Roma, 
precum și reprezentanţi ai unui alt trib venit din stepe, 
cumanii. La 29 aprilie, pe câmpul de bătălie de la Levou- 
nion, în Tracia, aceste forte eterogene i-au strivit pe pece- 
negi, nimicind practic cele câteva mii de luptători. La o zi 
după luptă, învingătorii au fost siliți să părăsească în 
grabă zona, din cauza duhorii grămezilor de cadavre. 
Fericiti cá scápaserá de un asemenea necaz, constantino- 
politanii au ieșit să cânte pe străzi: „O zi a fost de-ajuns, pe 


I^ 


cai, pecenegii sá n-apuce luna lui mai 

Ţinând seama de importanţa latinilor in venirea la 
putere a lui Alexie si de înfrângerea normanzilor si a 
pecenegilor, nu trebuie să ne surprindă că el a căutat să 
strângă din ce în ce mai multi recruți și aliați din rândul 
lor. Spre deosebire de înaintașii lui, care se multumiserá 
să îi atragă pe pelerinii veniţi în trecere, Alexie și-a aruncat 
năvodul din ce în ce mai departe, trimițând ambasadori 
în țări occidentale aflate la distante tot mai mari — regelui 
englez, contelui din Flandra, dar chiar și papei de la 
Roma. Impulsul de a face recrutări era cu atât mai pre- 
sant cu cât acum, când se rezolvaseră problemele din 
jumătatea de vest a imperiului, Alexie și sfătuitorii lui 
plănuiau să recupereze teritoriile din est şi să-i alunge pe 
turci de pe pământurile ocupate după înfrângerea de la 
Manzikert. În acest proces, Alexie poate să fi modificat 
subtil maniera tradițională în care erau recrutaţi aliații și 
mercenarii. Se oferea, ca întotdeauna, aur din belșug, dar 
este posibil să se fi adăugat cu fineţe și alte forme de con- 
vingere. Este cât se poate de probabil să se fi accentuat că, 
în vreme ce bizantinii și latinii erau creștini, turcii din 
Asia Mică nu erau. Lupta împotriva acestor „necredin- 
ciosi" în numele împăratului creștin reprezenta astfel o 
cauză dreaptă, capabilă să atragă o răsplată spirituală, pe 
lângă cea obișnuită, materială. Este posibil ca trimişii lui 
Alexie să fi adus în discuţie Ierusalimul, care, deși aflat 
mult timp în afara teritoriului bizantin, exercita o atracție 
puternică asupra imaginației latinilor, ca locul de pe 
pământ cel mai apropiat de ceruri. Niciuna dintre aceste 
afirmaţii nu poate fi demonstrată, deoarece nu s-au con- 
semnat cu exactitate spusele trimișilor bizantini. Dar 
dacă ei au subliniat aceste puncte de vedere la indicatia 
împăratului, atunci Alexie a fost parţial răspunzător de 
cele întâmplate în continuare. 

Ín primávara lui 1096, la Constantinopol au sosit stiri 
cá se formau mai multe mari armate latine care aveau sá 
porneascá spre rásárit si sáse uneascá in capitala Bizantului 
înainte de a traversa Bosforul ca să se bată cu turcii si apoi 
să-și continue marșul, pentru eliberarea Ierusalimului. 
Chiar dacă în cursul eforturilor lui de recrutare împăratul 
Alexie invocase și recompensele religioase și perspectiva 
unui pelerinaj în Tara Sfântă, este puţin probabil că se 
aşteptase la o reacție atât de puternică. Nu ar fi avut cum 
să ştie nici că misiunea lui trimisă la papa Urban al II-lea 
în primăvara lui 1095 avea să aibă repercusiuni neaștep- 
tate. Pontiful a fost puternic afectat de apelul trimișilor 
bizantini la ajutor împotriva turcilor din Asia Mică și, în 
toamna următoare, pe când se afla în Franţa, a ținut o pre- 
dică impresionantă in fata unei adunări imense de cavaleri 
şi de nobili. I-a îndemnat să pornească spre Răsărit ca să 
ajute Bizanțul şi apoi să cucerească Ierusalimul, promi- 
tánd că oricui va lua parte la expediţie i se vor ierta 
păcatele, iar dacă va fi să moară în campanie, va fi imediat 
primit în Paradis, fără să fie nevoie să ispășească în 
Purgatoriu pentru faptele rele comise. Apelul papei a 
determinat o reacţie în masă și a condus la declanșarea a 
ceea ce avea să fie cunoscută drept Prima Cruciadă. 

Apropierea acestor enorme armate le-a stârnit lui Alexie 
şi sfetnicilor lui de la Constantinopol oarecare îngrijorare 
şi nedumerire. Pe de-o parte, cruciații susțineau că vin ca 
să ajute imperiul împotriva dușmanilor lui, însă altfel 
semănau izbitor cu unii dintre multii invadatori care trecu- 
seră peste frontierele bizantine de-a lungul secolelor. De 
fapt, printre cruciați erau bărbaţi care nu de mult luptaseră 
împotriva Bizanțului, spre exemplu Bohemond de Taranto, 
fiul lui Robert Guiscard. Mai mult, armatele puneau, prin 

dimensiunile lor, enorme probleme logistice, provocând 
temeri că aveau să prade orașele si satele din calea lor ca 
să-şi procure hrană. Prin urmare, împăratul a recurs tot la 
vechile tactici încercate, prin care bizantinii evitau porni- 
rile războinice ale potenţialilor inamici, făcându-i să se 
înfrunte între ei. Când armatele au ajuns la Constantino- 
pol, Alexie i-a invitat pe comandanții lor la palatul 
Vlaherne, unde i-a copleșit, ca de obicei, cu obișnuitele 
cadouri și măguliri, luând în același timp măsuri ca ofen- 
siva ce avea să urmeze să fie spre avantajul bizantin. A 
insistat ca șefii cruciați să depună un jurământ că îi vor 
retroceda orașele cucerite din fostele teritorii bizantine. 
Însă când ei i-au cerut să-i însoțească la Ierusalim, Alexie 
s-a scuzat politicos. În cercul lui restrâns, este sigur că 
împăratul considera toată acțiunea o nesábuintá, sortită să 
se încheie printr-un dezastru. Tot ce-i rămânea de făcut 
era să profite cât mai mult cu putinţă înainte de deznodă- 
mântul așteptat. 

Alexie a procedat conform acestui plan, odată ce arma- 
tele fuseseră aprovizionate și trecute de partea asiatică a 
Bosforului. Când cruciații au început asediul în forță la 
Niceea, în primăvara lui 1097, Alexie a deschis negocierile 
cu turcii impresurati si i-a convins să-i predea orașul. 
Când cruciații au pornit in marș spre răsărit, in urmátoa- 
rea etapă a campaniei, si au zdrobit o armată turcească la 
Dorylaion, Alexie a profitat de diversiune ca să trimită un 
corp militar în sud și să recupereze Smirna și coasta Mării 
Egee. În doar câţiva ani, părţile cele mai fertile și mai 
prospere ale Asiei Mici se aflau din nou sub stăpânire 
bizantină. Între timp, armata cruciată ieșise de mult din 
teritoriul bizantin, cucerind Antiohia în 1098 și în final 
chiar Ierusalimul, în vara lui 1099. Întemeierea principa- 
tului Antiohia și a regatului Ierusalim a făcut ca Bizanțul 
să aibă acum la est vecini creștini, pe fostul teritoriu 

musulman. Astfel, la prima vedere, energia si spiritul ráz- 
boinic al latinilor aduseserá iarási mari avantaje Bizantului. 

Ironia face cá tocmai in acest moment de triumf la 
Constantinopol au început să crească bánuielile — oare cât 
de benefici erau de fapt latinii? În vreme ce desfășurarea 
Primei Cruciade le îngăduise bizantinilor să recupereze 
vestul Asiei Mici, comandanții cruciați nu-și respectaseră 
jurământul de a le înapoia bizantinilor toate orașele care 
aparținuseră odată imperiului. Cruciatilor le luase aproape 
un an să recupereze Antiohia de la garnizoana turcească, 
timp în care înduraseră foametea. Împăratul Alexie ple- 
case de la Constantinopol cu armata în ajutorul lor, dar 
făcuse cale întoarsă la primirea veștii că se apropia o uriaşă 
armată turcească. Astfel, când cetatea a căzut în sfârșit în 
iunie 1098, conducătorii cruciați nu s-au grăbit deloc s-o 
predea împăratului. Când s-au îndreptat spre Ierusalim, 
Bohemond de Taranto și-a revendicat Antiohia și a instalat 
acolo o garnizoană formată din soldati de-ai săi, întemeind 
un principat care a durat până la 1268. Alexie a protestat, 
în primă instanţă, apoi a trimis trupe pe mare, încercând 
să-l împiedice pe Bohemond să ocupe zona din jur, dar nu 
a reușit să-i alunge pe latini din Antiohia. Aliaţii lui creștini 
îl jefuiseră pur şi simplu de una dintre cele mai importante 
cetăți bizantine, făcându-i pe unii constantinopolitani să 
se îndoiască, în taină, de priceperea lui Alexie în gestionarea 
Primei Cruciade. 

Aceleași dubii au apărut și față de o altă putere latină 
cu care Alexie încheiase alianță: venețienii. Fără îndoială, 
flota lor îi ajutase să-i înfrângă pe normanzi, în anii 1080, 
dar oare nu cumva împăratul plătise un pret prea ridicat 
în schimbul intervenţiei latine? Pe lângă aurul, mătăsurile 
şi titlurile obișnuite, venețienii primiseră și ceva mult mai 
valoros, având în vedere interesul lor în comerțul maritim 
dintre Constantinopol si lumea apuseană. Negustorii lor 


286 Jonathan Harris 


au avut din acel moment permisiunea de a face comert cu 
tot felul de márfuri, peste tot in Imperiul Bizantin, fárá sá 
plătească taxa vamală obișnuită, de 10%. Au primit și o pro- 
prietate pe Cornul de Aur, la Constantinopol, măsurând 
aproximativ o jumătate de kilometru lungime și cuprin- 
zând trei debarcadere, ceea ce a devenit baza propriului 
lor district comercial. Zona s-a transformat într-un soi de 
enclavă latină ai cărei locuitori nu ráspundeau în fata 
autorităţilor bizantine. Nu trebuie să ne surprindă că ase- 
menea concesiuni au provocat o doză de indignare în rân- 
dul supușilor lui Alexie, nu în ultimul rând pentru că ei 
trebuiau în continuare să plătească impozite de care vene- 
tienii rămâneau scutiți. „Îmbogăţindu-se nemăsurat“, se 
plângea unul dintre ei, „au devenit curând fuduli.“ Dacă 
taxele vamale și stăpânirea asupra Antiohiei ar fi fost sin- 
gurele probleme la ordinea zilei, relaţiile cu latinii nu ar fi 
fost probabil un subiect atât de fierbinte. Exista însă și un 
alt element care complica nemăsurat lucrurile. Și bizanti- 
nii și latinii erau creștini, însă în ambele tabere exista o 
percepție tot mai acută că partea cealaltă comitea o eroare. 
În 1054, trei legati papali aflați în vizită la Constantinopol 
intraseră într-o dispută cu patriarhul. Principalul motiv al 
neintelegerii era o chestiune de autoritate. Patriarhul se 
opunea pretențiilor tot mai insistente ale papei de supre- 
matie asupra întregii Biserici, inclusiv asupra celei din 
Constantinopol. Existau diferențe de practică: de exem- 
plu, dacă la Împărtășanie să se folosească pâinea dospită 
sau azima. În fine, cea mai gravă dintre toate era disputa 
în legătură cu formularea Crezului de la Niceea. Biserica 
occidentală adăugase sintagma Filioque („și [de la] Fiul”) 
în versiunea latină a Crezului, în următoarea lectură: 
„Cred în Duhul Sfânt, Domnul și de viață dătătorul, care 
de la Tatăl si de la Fiul purcede...“ Bizantinii considerau 
adăugirea incorectă și potenţial o erezie. Nu s-a ajuns la 

nicio intelegere si cei trei legati papali au intrat in Catedrala 
Hagia Sofia si au depus pe altar o scrisoare de excomunicare 
a patriarhului. 

Cu sigurantá cá evenimentele de la 1054 nu au repre- 
zentat o ruptură completă între Bisericile bizantină si occi- 
dentală, însă Prima Cruciadăurma să agraveze și să scoată în 
evidenţă aceste deosebiri. Când Bohemond a ocupat Antio- 
hia, una dintre primele lui măsuri a fost să-l expulzeze pe 
patriarhul bizantin si să pună în locul lui un altul latin si la 
fel s-a întâmplat și la Ierusalim, unde noii stăpâni latini și-au 
ales un patriarh propriu. Alexie a continuat să numească în 
ambele orașe patriarhi, care stăteau la Constantinopol. În 
condiţiile în care existau două ierarhii paralele, Bisericile 
bizantină și occidentală se aflau efectiv în stare de schismă. 
În lumea medievală, în care religia ocupa un rol atât de 
esenţial în viața de zi cu zi, schisma nu se limita la niște 
episcopi puși pe sfadă, ci la întreaga societate, având 
repercusiuni politice importante. Când Bohemond a pornit 
un atac asupra teritoriului bizantin în 1107, ca răzbunare 
pentru incursiunea lui Alexie din Antiohia, i-a spus papei 
că are toată indreptátirea să procedeze astfel, bizantinii 
fiind schismatici. Așa a creat un precedent periculos pentru 
agresiuni latine viitoare, intetind îngrijorările celor care se 
întrebau cât de binefăcători sunt latinii. 

O parte dintre aceste neliniști erau împărtășite şi de fiul 
şi succesorul lui Alexie, Ioan al II-lea, care socotea probabil 
şi că era indicat din punct de vedere politic să se arate ferm 
față de latini. La înscăunarea lui, prin urmare, a refuzat să 
reînnoiască acele concesii acordate de tatăl său venetieni- 
lor, iar în două rânduri, în 1137 și în 1142, a pornit cu 
armata spre răsărit, pe urmele lui Nicefor Focas, cu inten- 
tia de a sustine revendicarea Antiohiei si de a-și reafirma 
suzeranitatea asupra principatului armenesc Cilicia. A eșuat 
pe toată linia. Venețienii nu aveau nicio intenție să-și 


288 Jonathan Harris 


piardă imunitatea fiscală câștigată atât de greu. O flotă pe 
cale să aducă ajutoare în regatul cruciat al Ierusalimului a 
primit ordin să atace porturile și insulele bizantine din 
Marea Egee. Efectul a fost atât de devastator, încât lui loan 
nu i-a rămas decât să cedeze și să reînnoiască tratatul în 
aceleași condiţii acordate de tatăl său. În Antiohia, succe- 
sorii lui Bohemond se multumeau să recunoască stăpâni- 
rea teoretică a lui loan asupra orașului ori de câte ori în 
vecinătate se afla o armată puternică, găsind însă pretexte 
ca să amâne predarea lui până când, cu un prim prilej, 
împăratul a trebuit să se retragă, iar cu al doilea a suferit 
un accident fatal la vânătoare. În plus, loan a descoperit 
cât de periculos era să actionezi în acele circumstanțe reli- 
gioase împotriva Antiohiei. Când papa a aflat că Ioan 
izgonise episcopii latini din orașele din jurul Antiohiei, 
înlocuindu-i cu unii bizantini, s-a înfuriat și a emis o enci- 
clică chemând toti latinii din armata bizantină să dezer- 
teze, sub ameninţarea damnării veșnice. 

Perspectiva unei dezertări în masă a soldaților lui latini 
era extrem de îngrijorătoare pentru loan deoarece, dincolo 
de atitudinea lui dură față de Venetia și de Antiohia, era 
tot atât de dependent de latini pe cât fusese şi Alexie. La fel 
ca în cazul tatălui său, ei jucaseră un rol în întronarea lui: 
garda varegá îl considerase pe Ioan moștenitor legitim si 
acceptase să îl lase să intre în palat și să preia controlul — 
refuzând accesul surorii sale, Ana, şi soțului ei, Bryennios. 
Ioan era un general foarte capabil, iar soldaţii latini au 
jucat un rol de seamă în victoriile lui. În 1128 i-a învins pe 
unguri gratie ajutorului unui corp de cavaleri italieni, iar 
când s-a avântat în luptă împotriva pecenegilor, în 1122, 
era încadrat și protejat de o gardă personală latină, care 
mânuia topoare grele. Mai mult decât atât, fie că Ioan era 
conștient sau nu, el si imperiul beneficiau de pe urma pre- 
zentei venețienilor. În foarte scurt timp, în afara comerțului 

international desfásurat in capitalá, acestia au ajuns sá 
domine comerțul maritim intern din imperiu, transportând 
produse alimentare, ulei și vin din Pelopones și Tesalia la 
Constantinopol. Venețienii au devenit un element vital în 
lantul de aprovizionare a capitalei. Prin urmare, problema 
latinilor a rámas la ordinea zilei. Erau utili, dar periculosi 
şi, dacă de-a lungul secolelor Bizanțul absorbise cu succes 
val după val de invadatori si se folosise de energiile lor 
spre beneficiul imperiului, acești oameni erau altfel. 


Așa stăteau lucrurile în 1143 la venirea pe tron a celui 
de-al treilea împărat al liniei Comnenilor, Manuel I. Noul 
suveran era foarte diferit de tatăl si de bunicul său. Alexie I 
şi Ioan al II-lea páruserá constiinciosi si competenti, dar 
destul de lipsiti de imaginatie. Ráspunsul lor la afirmarea 
tot mai pregnantá a latinilor fusese sá apeleze la vechile 
tactici: daruri bogate si impresionarea ,barbarilor" prin 
splendoare. Manuel era o personalitate cát se poate de 
diferitá, fiind inzestrat cu o curiozitate intelectualá si cu 
un farmec personal considerabil. Nu-i privea pe latini ca 
pe niste simple instrumente utile, asemenea inaintasilor 
lui, ci îi aprecia in mod activ si era in admiraţia unor 
aspecte ale culturii lor. Se spune cá i-a scris regelui englez 
Henric äl II-lea ca să-i ceară informaţii despre regatul si 
poporul său. Îi plăcea să ia parte la turniruri după moda 
occidentală și, probabil graţie influenţei sale, aristocrația 
bizantină a adoptat o vreme elemente ale costumatiei din 
vest: spre exemplu, pălăriile cu borul lat și pantalonii trei 
sferturi, de ceremonie. Manuel a continuat să se bizuie pe 
mercenarii latini din armate, însă a atras la curtea sa și 
intelectuali vestici care să lucreze ca secretari și consilieri 

de afaceri occidentale. Era cát se poate de nefericit cá 
Bisericile bizantiná si apuseaná erau divizate dupá 
schismá si a fácut tot ce-i státea in puteri ca sá incurajeze 
dialogul dintre ele, in vederea vindecárii acestei rupturi. 
Asa se face cá şi-a câștigat reputaţia de „prietenul latinilor", 
în Bizanţ ca și în vest. 

Simpatia lui Manuel față de latini și înțelegerea lui mai 
bună a felului cum gândeau aceștia a inspirat direct 
politica lui față de vecinii latini. A priceput că tacticile 
tradiționale, indiferent cât succes avuseseră în trecut, 
trebuiau subtil adaptate atunci când aveai de-a face cu 
apuseni creștini. Ţinând seama că ei aveau propria lor 
concepție creștină, conform căreia papa şi apărarea Ieru- 
salimului erau mai presus decât orașul Constantinopol şi 
împăratul bizantin, nu avea niciun rost să încerci să arăţi 
că Bizanțul e împărăţia lui Dumnezeu pe pământ. Manuel 
a căutat în schimb să-și prezinte politicile și acţiunile 
într-un mod acceptabil în opinia occidentală. A rămas la 
fel de hotărât ca părintele său în ceea ce privea susținerea 
drepturilor bizantine asupra Antiohiei, dar a păstrat tot 
timpul o atitudine care să nu provoace reacția indignată 
a papei. A așteptat până când principele Antiohiei i-a ofe- 
rit un pretext atacând Ciprul, insulă bizantină, şi apoi a 
pornit cu armata spre Siria, în 1159. Cu o bună parte a opi- 
niei vestice împotriva lui, prințul a fost silit să capituleze, 
acceptând suzeranitatea lui Manuel și reinstaurarea patri- 
arhului bizantin. Manuel şi-a câștigat multe laude și pen- 
tru restaurarea Bisericii Nașterii Domnului de la Betleem. 
De fapt, s-a făcut atât de agreabil, încât la un moment dat 
papa i-a propus să-l încoroneze Împărat al Apusului. 

Atitudinea filolatină a lui Manuel nu trebuie excesiv 
subliniată. În niciun caz nu agrea și nu avea încredere în 
toti latinii. La momentul când Cruciada a Doua a trecut 
prin Constantinopol în drum spre Tara Sfântă, în 1147, 

Manuel pare sá-si fi impártásit temerile cá armatele fran- 
cezá si germană ar putea întoarce armele spre capitala 
bizantină. Mai mult decât atât, exista un grup pe care îl 
detesta din toată inima: venețienii. Antipatia lui pornise 
de la un incident din 1149, când bizantinii și venețienii 
erau aliați într-o tentativă de a recupera insula Corfu de la 
normanzii din sudul Italiei. Atacul asupra fortăreței prin- 
cipalului oraș se prelungise mai multe luni, iar asediatorii 
începuseră să fie plictisiti si nervoși. Într-o zi, în piața ora- 
șului a izbucnit o încăierare între bizantini și venețieni. 
Venețienii au ieșit bătuţi din inválmásealá şi s-au retras pe 
navele lor, dar s-au răzbunat remorcând galera imperială. 
Sub punte au găsit veșminte purpurii şi o coroană, cu care 
l-au împodobit pe un african si apoi l-au aclamat în batjo- 
cură, ca pe un împărat. Toată scena s-a desfășurat de față 
cu bizantinii și împăratul lor rămași pe mal, iar Manuel 
a considerat această parodie o insultă de moarte, nu 
numai la adresa rangului, ci și a tenului său măsliniu. Tot 
scandalul a fost aplanat pentru moment, însă Manuel a 
rămas foarte dispus să plece urechea la cei care spuneau că 
sosise timpul să-i lipsească pe venețieni de privilegiile lor 
comerciale. În 1171, Manuel a ordonat pe neașteptate ca 
toți negustorii venețieni de pe cuprinsul imperiului să fie 
arestaţi și proprietăţile lor confiscate. Venețienii au rămas 
în mare măsură excluși din comerțul constantinopolitan 
tot restul domniei lui Manuel, însă urmaşii lui i-au repus 
în drepturi si i-au compensat pentru pierderi. Ca si alti 
latini, erau pur și simplu indispensabili. 

Reputația de filolatin a lui Manuel trebuie cântărită si 
dintr-un alt punct de vedere. Era deschis spre orice străini 
pe care îi considera prietenoși și folositori imperiului. Turcii 
selgiucizi sunt un bun exemplu. Slábiti după trecerea 
Primei Cruciade, ei transformaseră apoi oraşul Iconium în 
centru al sultanatului lor din Asia Mică. loan al II-lea și 

Manuel I au purtat războaie împotriva turcilor și au împins 
frontierele lor de vest, fără să fie vorba de niște cruciade. 
Existau şi lungi perioade când între împărat și sultan 
domnea pacea și mercenarii turci erau la fel prezenți în 
armatele bizantine ca și latinii. Cu prilejul vizitei la 
Constantinopol, în 1161, sultanului selgiucid Kilidj Arslan 
al II-lea i s-a făcut o primire somptuoasă. A rămas în oraș 
opt zile si a luat parte chiar si la o procesiune la Hagia Sofia. 
Sultanul și suita lui au beneficiat de exact același ceremonial 
ca delegaţia rusească în secolul al X-lea, care, după câte se 
spune, a fost atât de impresionată, încât a recomandat cnea- 
zului Vladimir să adopte creștinismul bizantin. Mai târziu, 
Manuel a propus ca solemnitatea de acceptare a musul- 
manilor convertiți la Biserică să fie modificată, în așa fel 
încât să nu fie obligaţi să-l renege pe „Dumnezeul lui 
Mohamed". Într-un cuvânt, Manuel a fost un împărat care 
credea cu tărie în vechea tradiție de atragere a străinilor pe 
tărâmul culturii si gândirii politice bizantine. 

Prin urmare, este cât se poate de surprinzător că, pe 
măsura desfășurării domniei lui Manuel, au apărut tot 
mai multe critici la adresa felului cum aborda problema 
străinilor. La vremea vizitei lui Kilidj Arslan din 1161, unii 
au protestat discret că nu se cuvenea ca un necredincios să 
ia parte la slujba creștină. Un cutremur petrecut la Con- 
stantinopol în timpul vizitei a fost interpretat drept semn 
al mâhnirii divine. Poziţia privilegiată de care se bucurau 
unii occidentali si faptul cá Manuel prefera să-i folosească 
în serviciul său pe ei, şi nu pe bizantini, stârneau murmure 
de nemulțumire și plângeri. După cum pretindea un curtean 
care încerca să-i asigure unchiului său un post în adminis- 
tratie, „cei de limbă barbară“ făceau o concurenţă neloială. 
Favorurile necuvenite acordate străinilor reprezentau 
doar una dintre acuzaţiile aduse lui Manuel de supuși. 
Curteanul și istoricul Nicetas Choniates spune că mulți îl 

luau pe impárat in derádere pentru cá ,nutrea ambitii 
nemásurate si tintea cu ochii spre capătul pământului“ 
Politica externá a lui Manuel a fost fárá indoialá ambiti- 
oasá, pentru cá, din cáte se pare, avea sperante sá cuce- 
reascá sudul Italiei si Egiptul si sá fie recunoscut impárat 
nu doar al Rásáritului, ci si al Apusului. Niciuna dintre 
aceste sperante nu s-a implinit, iar in 1176 Manuel a suferit 
o puternicá loviturá: intr-un nou rázboi impotriva sel- 
giucizilor, armata lui a fost zdrobitá in bátália de la 
Myriokephalon. Dárile din ce in ce mai grele pretinse 
pentru a sustine aceste acțiuni si perceptorii puși să 
strângă impozitele provocau o indignare tot mai acută. 
Mânie stârnea și felul cum se cheltuiau banii, de multe ori 
sub formă de cadouri făcute suveranilor străini, pentru a-i 
convinge să se alieze cu imperiul. 

Cu toate astea, la moartea lui, în septembrie 1180, 
după o domnie lungă de treizeci si opt de ani, Manuel a 
lăsat în urmă un autentic sentiment de gol. A fost înmor- 
mântat în capela laterală a mănăstirii Pantocrator, con- 
struită de tatăl său, și s-a luat hotărârea ca amintirea lui 
să fie cinstită și prin aducerea în același paraclis a unor 
moaște de preţ: lespedea din marmură roşie pe care 
fusese aşezat trupul lui lisus Hristos după răstignire. 
Manuel poruncise să fie adusă de la Efes la Constantino- 
pol în 1169 și, când nava acostase în portul Marelui Palat, 
împăratul însuși cărase lespedea în spate până la Biserica 
Maicii Domnului din Pharos, care adăpostea şi celelalte 
moaște prețioase. Mutarea ei în Pantocrator era o onoare 
fără precedent. Retrospectiv privind, gestul este cât se 
poate de îndreptăţit, căci așa cum confirmă și opinia unor 
contemporani, printre care și Choniates, „după ce inte- 
leptul cârmuitor a fost aruncat peste bord, corabia statului 
s-a scufundat“ 

Dupá moartea lui Manuel, instabilitatea politicalá si 
separatismul provincial, ţinute zeci de ani in frâu de 
impáratii Comneni, au început din nou să bântuie Bizan- 
tul. Frământările s-au datorat in parte faptului cá Manuel 
a lăsat ca moștenitor pe un minor, fiul său Alexie al II-lea, 
în vârstă de doar unsprezece ani. S-a alcătuit regența 
obișnuită, condusă de mamă, împărăteasa Maria, și, în 
calitate de Porfirogenet, tânărul Alexie trebuie să fi spe- 
rat că aura lui de legitimitate avea să-l protejeze de orice 
încercare din partea vreunei căpetenii militare care să 
repete lovitura stră-străbunicului său de la 1081. Din 
nefericire, nu avea cum să-l apere de propria lui rube- 
denie, Andronic Comnenul. 

Andronic, văr al lui Manuel I, își petrecuse anii dintre 
1143 și 1180 într-un șir nesfârșit de răzvrătiri și de reabili- 
tări. Din cauza conspiratiilor si uneltirilor sale, stătuse 
întemnițat nouă ani în închisoarea de sub Marele Palat, 
până când reușise să scape, trimițând susținătorilor lui un 
mulaj din ceară al cheilor. Urmase un exil de mai multi 
ani, fiind iertat și lăsat să se întoarcă doar cu câteva luni 
înainte de moartea lui Manuel, în 1180. Chiar și atunci, era 
considerat indezirabil în capitală, dar a fost lăsat în pace, 
la castelul lui de pe coasta asiatică a Mării Negre. La urma 
urmei, ajunsese la o vârstă înaintată și era de așteptat să-și 
petreacă acei ani în liniște. Însă, prinzând de veste despre 
lipsa de popularitate a regenței de la Constantinopol, 
Andronic nu a rezistat tentatiei. A strâns o armată formată 
în cea mai mare parte din recruți localnici și a pornit asu- 
pra capitalei. La fel ca în cazul inaintasului său Isaac 
Comnenul, în 1057, lovitura lui Andronic a fost susținută 
de revolta mulțimii ieșit pe străzi, porţile cetăţii fiind 
deschise în fața armatei sale în aprilie 1182. 

Până aici, acţiunea lui Andronic urmase un tipar cunos- 
cut, însă apoi a apărut o diferenţă. Initial, la fel ca uzurpa- 
torii din secolul al X-lea, Andronic a domnit alături de 
legitimul Alexie al II-lea, dar cam după un an, apreciind că 
imaginea lui de împărat se fixase în opinia publică, a pus 
în secret ca tânărul său protejat și mama lui să fie lichidati. 
Ambii au fost sugrumati si trupul lui Alexie a fost pus 
într-o ladă de plumb și aruncat în Bosfor, ca să se ascundă 
urmele. Mai multi alti membri ai familiei Comnenilor au 
avut aceeași soartă. De la masacrarea lui Mauriciu si a 
familiei lui de cátre Focas in 602, niciun alt uzurpator nu 
înlăturase atât de radical toate legăturile cu predecesorul. 
Nu se poate să fi trecut mult înainte ca populaţia din Con- 
stantinopol să înțeleagă că i se întâmplase ceva tânărului 
Porfirogenet, dar probabil că oamenii au acceptat schim- 
barea, pentru că Andronic însuşi era membru al familiei 
imperiale și pentru că, odată instalat, își mărturisise sco- 
pul de a pune capăt exceselor din partea perceptorilor de 
impozite detestati de mase. Cert este că nimeni nu a pro- 
testat pe față la încoronarea lui ca Andronic I (1183-1185). 

Pe de altă parte, exista un curent de opinie care nu putea 
fi la fel de ușor escamotat. Din cauza unui incident petrecut 
în 1182, atunci când Andronic a intrat în Constantinopol, 
Apusul latin privea lovitura lui cu indignare și groază. 
După ce soldaţii uzurpatorului pătrunseseră în oraș prin 
porţile zidurilor dinspre uscat, se nápustiserá însoțiți de o 
adunătură de constantinopolitani asupra vecinilor italieni, 
din zona Cornului de Aur. După ce Manuel Iii expulzase în 
1171, în oras mai existau puțini venețieni, în schimb erau 
alți negustori italieni, din Genova și din Piza mai ales, și ei 
la fel de nesuferiti din cauza privilegiilor lor comerciale. 
Mulţi dintre ei au înțeles ce se întâmpla și s-au refugiat pe 
vase, în schimb cei care nu au putut să fugă au fost masa- 
crati. Gloata a năvălit într-un spital al latinilor și i-a ucis pe 

pacienti in paturi; femei gravide si copii au fost cásápiti pe 
strázi. Printre victime s-a numárat un preot roman, aflat la 
Constantinopol in misiune oficialá. Este putin probabil ca 
Andronic sá fi ordonat mácelul, pentru cá nu ar fi avut 
nimic de cástigat si nici nu era in mod deosebit ,antilatin" 
Ca toti cei de dinaintea lui, avea mercenari latini si negocia 
tratate comerciale cu italienii. De fapt, chiar el a fost cel care 
a ajuns la o intelegere cu venetienii, ingáduindu-le sá se 
întoarcă în oras, cu aceleași privilegii, după expulzarea lor 
de către Manuel. Dar chiar dacă atrocitatea de la 1182 nu 
fusese autorizată de la vârf, ea a avut urmări dezastruoase 
asupra imaginii Bizanțului în Occidentul creștin, imagine 
care nu a fost niciodată îndreptată definitiv. 

A fost primul dintr-o serie de dezastre din scurta dom- 
nie a lui Andronic. Încă si mai dăunătoare a fost reînnoirea 
tensiunilor dintre împărat şi aristocrația provincială. Pier- 
derea Asiei Mici și relansarea economică și militară din 
vremea Comnenilor puseseră pentru o vreme capăt frec- 
ventelor răscoale ale comandanților de armate nemultu- 
miti, dar acum ele au revenit. Abia se instalase Andronic la 
Constantinopol când a descoperit că majoritatea oraşelor 
din Asia Mică, aflate sub comanda familiei Vatatzes, refu- 
zau să-i accepte autoritatea. Revolta a fost brutal înăbușită 
în primăvara anului 1184, însă Andronic a început să 
devină tot mai paranoic, considerând că orice persoană de 
seamă și bogată era dispusă să comploteze împotriva lui. 
Mergând cu mult mai departe decât Vasile al II-lea, a pus 
să-i fie pictat un portret uriaș pe peretele exterior al unei 
biserici din centrul Constantinopolului. Era înfățișat in 
haine de țăran, ţinând în mână o seceră, sugerând cá lua 
partea săracilor împotriva celor puternici, așa cum pre- 
tindea. Se lăuda față de fiii lui că-i va scăpa de toti uriașii, 
pentru ca după ce el nu va mai fi ei să domnească doar 
peste pitici. A urmat un regim de teroare. Nici cei mai 

apropiati sustinátori ai lui Andronic nu mai erau in sigu- 
rantá. Ín mai 1184, a dat ordin ca doi nobili care il ajutaserá 
să vină la putere să fie lapidati până la inconstientá și apoi 
trași în ţeapă. Din câte se pare, vina lor fusese că garan- 
taseră pentru buna credinţă a unui prieten bănuit de tră- 
dare care pe urmă fugise din oraș. Nu este surprinzător că 
mulți oameni importanţi care locuiau la Constantinopol 
nu au mai așteptat să audă pașii grei ai soldaţilor lui 
Andronic veniţi să-i aresteze, ci au preferat să fugă peste 
graniţe, la suveranul normand din Sicilia sau la curtea sul- 
tanului ayyubid Saladin care, după ce îi răsturnase pe fati- 
mizi, domnea acum în Siria şi în Egipt. 

În afara Constantinopolului, regimul de teroare al 
lui Andronic a avut un efect și mai nefericit, stimulând 
separatismul provincial. În anul 1184, una dintre rudele 
lui Andronic, Isaac Comnenul, fost guvernator al Ciliciei, 
a traversat marea din Asia Mică în Cipru, însoțit de un 
corp de armată. Ajuns acolo, a prezentat documente 
imperiale false, potrivit cărora ar fi fost numit guvernator 
al insulei. Odată ce a preluat controlul, a dat totul pe față 
şi s-a proclamat împărat. Telul lui Isaac era să ajungă la 
Constantinopol, însă efectul revoltei sale a fost separarea 
Ciprului de imperiu. Isaac a condus insula independent 
până în 1191, când, în urma invaziei, a fost cucerită de 
regele Angliei, Richard Inimă de Leu, care era în drum 
spre cruciada din Tara Sfântă. Ciprul nu avea să mai facă 
parte niciodată din teritoriul bizantin. 

Regimul de teroare al lui Andronic s-a sfârșit abrupt în 
septembrie 1185. Câţiva dintre călăii lui s-au dus la casa 
unui nobil tânăr și bogat, numit Isaac Anghelos, cu inten- 
tia să-l aresteze pentru trădare. Știind că arestarea echivala 
cu o moarte sigură, Anghelos a încălecat pe cal și i-a atacat, 
omorând pe unul din grup, apoi a galopat pe străzi până 
la Hagia Sofia. Acolo s-a proclamat împărat, iar poporul 

din Constantinopol, care rămăsese pasiv atunci când 
Andronic îl eliminase pe Alexie al II-lea, s-a alăturat acum 
cauzei lui Isaac. Văzând cum evoluează evenimentele, 
Andronic a încercat să fugă din Constantinopol, dar a fost 
prins şi adus înapoi. A sfârşit violent, linșat pe Hipodrom 
de mulțimea înfuriată. 

Impunerea unui nou împărat, Isaac al II-lea Anghelos 
(1185-1195), şi a unei noi dinastii, nu a pus capăt separa- 
tismului sau instabilității. Isaac era pe tron de mai puţin de 
un an când a început să piardă controlul asupra Bulgariei. 
Evenimentele nu se petreceau în contextul unei răscoale 
generale menite să spele rușinea după dezastrul național 
umilitor din 1018, ci erau provocate de nemulțumirea 
nobilimii locale în legătură cu poziția ocupată în cadrul 
ierarhiei imperiale și de impozitele prea ridicate. Mai 
mult, liderii iniţiali ai revoltei nu erau cátusi de puţin bul- 
gari, ci vlahi. La începutul lui 1186, când Isaac al II-lea s-a 
aflat în Tracia, la Kypsella, a fost vizitat de doi frati vlahi, 
Petru și Asan, care i-au făcut genul de propunere pe care 
suveranii bizantini erau cât se poate de obișnuiți să o audă. 
Cei doi îi ofereau să îndeplinească servicii militare în 
armata bizantină în schimbul unei recompense, în acest 
caz fiind vorba de domenii din zona Munţilor Balcani. 
Cererea a fost respinsă și frații s-au supărat. În schimbul 
aprins de replici care a urmat, Asan a fost lovit peste obraz 
de una dintre rudele împăratului. Cei doi au plecat jurând 
să se răzbune și, profitând de nemulțumirea din rândul 
vlahilor din cauza unei dări recent impuse pentru a plăti 
nunta împăratului, au strâns o armată şi au pornit spre 
Preslav. Armata bizantină a reacționat repede și i-a respins 
pe vlahi dincolo de Dunăre, unde Petru, Asan și cumanii 
turcici au încheiat o alianţă. S-au întors în forță anul urmă- 
tor şi i-au pus pe fugă pe bizantini, silindu-i să abando- 
neze spaţiul dintre Dunăre şi Munţii Balcani. Cum Asan 

avea acum controlul militar asupra a ceea ce fusese centrul 
vechiului hanat bulgar, s-a proclamat suveran al Bulgariei. 
Ín 1202, bizantinii au fost obligati sá accepte un fapt evi- 
dent si au incheiat un tratat de recunoastere a indepen- 
dentei Bulgariei. 

Pierderea acestui teritoriu tinea de un fenomen mai 
larg. Peste tot in imperiu, seniorii locali isi asumau rolul 
de suverani în regiunile lor, colectând impozite și sfidând 
autoritatea centrală. La Strumnitsa, în Macedonia, un mer- 
cenar vlah numit Dobromir Chrysos (Hriz), care luptase 
alături de bizantini împotriva lui Petru si Asan, a ocupat 
fortăreaţa si și-a extins controlul asupra regiunii din jur. 
La Filadelfia, în Asia Mică, Teodor Mangaphas a fost pro- 
clamat împărat și a început să bată monede din argint cu 
portretul lui. În Grecia, Leon Sgouros a pus mâna pe Argos 
şi Corint. Aceşti rebeli nu erau o noutate. Ei profitau de 
resentimentele pe care multi provinciali le nutreau impo- 
triva metropolei indepártate, a cererilor insistente de 
impozite venite de acolo si a apárárii ineficiente. Noi erau 
doar proportiile atinse acum de acest gen de revolte. 

Separatismul din provincii era insotit de lipsa de stabi- 
litate dela centru. Ín 1187, Isaac al II-lea și-a văzut domnia 
contestată de unul dintre cei mai buni generali ai imperiu- 
lui, Alexie Vranas, care a pornit în marș împotriva capita- 
lei. Isaac a ieșit cu bine din această criză, ca să fie răsturnat 
de pe tron în 1195 de propriul său frate, care l-a înlocuit, 
domnind sub numele Alexie al III-lea Anghelos (1195- 
1203). Şi acest Alexie a trebuit să înfrunte frecvente com- 
ploturi şi revolte. Una dintre cele mai serioase mișcări s-a 
petrecut în 1200, când loan Comnenul Axouchos, stră-stră- 
nepot al împăratului loan al II-lea, și-a forțat pătrunderea 
în Marele Palat cu o ceată de susținători și s-a aşezat pe 
tron, înainte ca o trupă de soldaţi să-l fugărească pe cori- 
doare, să-l prindă și să-i reteze capul. 

În şirul fără sfârşit de lovituri si contralovituri din anii 
1180 si 1190, împărații din familia Anghelos ar putea fi 
iertati pentru convingerea lor cá exista o sursă de putere 
pe care puteau întotdeauna conta - latinii. Ei contribuiseră 
la salvarea imperiului după pierderea Asiei Mici și fără 
îndoială că aveau să o facă din nou. La fel ca Manuel I, cei 
doi împărați Anghelos se foloseau de ei ca secretari și ca 
ambasadori, mai ales în relațiile cu puterile apusene, dar 
mai presus de orice îi pretuiau pentru iscusinta lor mili- 
tară. În 1187, când înfricoșătorul senior al războiului Ale- 
xie se îndrepta spre Constantinopol, hotărât să pună mâna 
pe tron, reacţia instinctivă a lui Isaac al II-lea a fost să se 
adăpostească în spatele zidurilor dinspre interior şi să 
spere că revolta se va stinge. S-a întâmplat însă că la Con- 
stantinopol tocmai sosise Conrad de Montferrat, urmaș al 
unei case princiare italiene, în vederea căsătoriei sale cu 
sora lui Isaac, Teodora. Conrad a intrat la împăratul Issac 
în timp ce acesta era la masă și l-a pus într-o situație 
jenantă, spunându-i cu voce tare viitorului său cumnat că, 
în loc să mănânce, ar face bine să depună mai multe efor- 
turi pentru pregătirile militare. La sfatul lui Conrad, 
armata lui Isaac a ieșit să-l înfrunte direct pe Vranas. 
Conrad însuși a comandat grupul de forte din centru, 
unde se aflau cei mai buni soldati latini, evidentiindu-se în 
tunica lui roșie și fără să-și acopere fata cu o cască. A trecut 
la un atac de cavalerie frontal împotriva corpului din cen- 
tru al lui Vranas, zdrobind orice opoziţie si ajungând față 
în față cu generalul rebel, pe care a dat să-l doboare de pe 
cal. Total năucit, Vranas l-a implorat să-l crute, iar Conrad 
l-a asigurat cá nu i se va întâmpla nimic neașteptat — i se va 
tăia gâtul, nimic mai mult! Capul generalului, împreună 
cu un picior, au fost expuse public în Augusteion. 

Împărații bizantini au fost salvati de nenumărate ori din 
circumstanțe asemănătoare. Când poporul din Constanti- 
nopol i s-a împotrivit patriarhului ales de Isaac al II-lea, 
garda varegă este cea care l-a însoțit pe noul ierarh la Hagia 
Sofia si a pus capăt crizei. În 1200, garda personală latină a 
lui Alexie al III-lea a fost cea care a luat cu asalt Marele Palat 
şi a pus capăt rázmeritei lui Ioan Comnenul Axouchos. Însă 
acest grad de dependenţă față de latini era acum mai 
periculos ca oricând. Nu numai că schisma bisericească nu 
fusese depășită, lăsând deschisă calea justificării unei posi- 
bile agresiuni, dar imaginea Bizanțului în Occident fusese 
grav pătată în ultimele decenii ale secolului al XII-lea. 
Masacrul negustorilor italieni de la Constantinopol, în 
timpul loviturii de stat a lui Andronic din 1182, făcuse ca 
în Apus să domine percepţia că bizantinii nutreau o 
profundă ură secretă la adresa tuturor latinilor. Când 
Saladin a ocupat din nou Ierusalimul, în 1187, bizantinii au 
fost primii învinuiți, cu totul pe nedrept, sub acuzaţia că 
i-ar fi sprijinit şi instigat pe musulmani. Au ajuns să fie 
consideraţi, în cel mai bun caz, susținători căldicei ai 
eforturilor de eliberare a Sfântului Mormânt, iar în cel mai 
rău caz drept niște fátarnici sinistri si duplicitari, urzind 
fără încetare să-i trădeze pe cruciați prin mijloace ascunse. 
În consecință, cruciați de seamă au ajuns la părerea că impe- 
riul trebuia silit să-și folosească bogăţiile pentru finanțarea 
efortului de redobândire a Ierusalimului. O asemenea per- 
ceptie transforma utilizarea pe scară largă a forțelor latine 
într-un mare pericol pentru bizantini. 


Asa cum împărații bizantini se bizuiau pe trupele de 
latini ca să-i ţină la putere, la fel procedau și cei dornici să-i 

răstoarne: in 1181, când principesa Maria, fiica lui Manuel 
I, a condus o răscoală împotriva regenței care conducea în 
numele tânărului Alexie al II-lea, în primul rând a recrutat 
italieni care să-i susțină cauza. În 1201, când s-a pus la cale 
un nou complot împotriva lui Alexie al III-lea Anghelos, a 
părut cât se poate de normal ca persoanele implicate să ia 
în considerare cum să-și facă rost de forţe latine dispuse să 
le vină în ajutor. În centrul conspirației era Isaac al II-lea 
cel detronat, care in 1195 fusese orbit si trimis să locuiască 
într-un port de pe Bosfor, la nord de Constantinopol. Acest 
loc de detenţie era confortabil și atmosfera destinsă. Fostul 
împărat putea primi vizitatori, iar mulți dintre ei erau latini. 
Prin ei a reușit să transmită scrisori adresate fiicei sale, care 
era în Germania, căsătorită cu ducele Suabiei, și să organi- 
zeze fuga fiului său, Alexie, de pe teritoriul bizantin în 
Italia, în octombrie 1201, pe o navă din Piza. La întoarcere, 
după vreo optsprezece luni, în 1203, Alexie era însoțit de o 
flotă venețiană și de o armată latină formidabilă. 

Armata era cea angajată în a Patra Cruciadă, ai cărei con- 
ducători fuseseră de acord să amâne expediția împotriva 
Egiptului doar pentru că Alexie le promisese vaste sume de 
bani și provizii pentru campania ce avea să urmeze. Princi- 
pele mai promisese ca după recucerirea Ierusalimului să 
întrețină o armată pentru apărarea orașului si să pună 
capăt schismei dintre Biserici. Târgul avea tot rostul. Chiar 
dacă pierdeau ceva timp la Constantinopol ca să-l repună 
în drepturi pe Isaac al II-lea, cruciații aveau să fie după 
aceea mai bine dotati pentru îndeplinirea misiunii, în con- 
ditiile în care bizantinii urmau să joace în sfârşit un rol pe 
măsura bogăției și rangului lor în apărarea Ţării Sfinte. 

Aşa cum se întâmpla de fiecare dată în asemenea 
cazuri, a urmat o perioadă de ezitări şi tatonări între cei 
doi pretendenți la tronul imperial, cei din afara zidurilor 
încercând să convingă pe cineva din interior să deschidă o 

poartă. Tânărul Alexie Anghelos a fost plimbat într-o navă 
cu vâsle în susul și în josul zidurilor dinspre mare, ca să 
poată face apel la cetățeni să nu se mai supună unchiului 
său, Alexie al III-lea. Apelurile au rămas fără ecou, iar în 
iulie au avut loc ciocniri, atunci când armata latină a rupt 
lanţul întins peste Cornul de Aur, permițând flotei veneti- 
ene să intre în port. A urmat un atac asupra zidurilor din- 
spre mare. Ceea ce a fost suficient pentru Alexie al III-lea, 
care și-a pierdut orice nădejde să-și poată menţine tronul 
şi a fugit din oraș, la adăpostul întunericului. Isaac al II-lea 
a fost repus pe tron, domnind alături de fiul său, devenit și 
el împărat sub numele de Alexie al IV-lea. Încă o dată, la 
fel ca în 1081, intervenţia latinilor a avut ca efect căderea 
unui împărat și întronarea altuia. 

Imediat după restauratie însă, s-a văzut limpede cât de 
periculoși puteau fi latinii. Serviciile lor atât de utile trebuiau 
întotdeauna plătite. Odată cu pierderea unei părți bune 
din teritoriu după 1180, scăzuseră și veniturile din impo- 
zite ale împăratului și, odată cu ele, capacitatea lui de a 
menţine în funcțiune o fântână de aur aparent nesecată, 
care atrăgea în serviciul său atâția mari războinici. În 1187, 
când Conrad de Montferrat îl scăpase pe Isaac al II-lea de 
Alexie Vranas, trupele lui de latini fuseseră satisfăcute prin 
permisiunea de a jefui satele si gospodăriile din afara zidu- 
rilor dinspre interior. În schimb principele italian fusese 
ofensat de meschinăria recompensei pe care i-o oferise Isaac 
pentru serviciile sale si părăsise Constantinopolul. Același 
obstacol a apărut si acum. Alexie al IV-lea a descoperit cá 
resursele trezorerie bizantine îi permiteau să le plătească cru- 
ciatilor și venețienilor doar o fracțiune din ceea ce se pripise 
să le promită. Le-a dat cât a putut, confiscând chiar și odoare 
bisericești în acest scop, însă deficitul a rămas enorm. 

În acest moment, flota cruciată ar fi putut să plece, evi- 
tând pierderi și mai mari. La urma urmei, cruciații nu 

aveau cu adevárat ce cáuta la Constantinopol, chiar si 
papa le interzisese cát se poate de limpede sá meargá 
acolo. Pe de altá parte, proviziile lor erau pe cale sá se ter- 
mine si venise iarna, cánd putea fi riscant sá navighezi in 
largul márii. Prin urmare au asteptat, nádájduind, acolo 
unde nu era nicio nádejde, cá Alexie al IV-lea le va da aju- 
torul promis. Toate sperantele lor s-au evaporat in ianua- 
rie 1204, când Alexie al IV-lea si Isaac al II-lea au fost 
rásturnati in urma unei lovituri de palat conduse de un 
curtean — Alexie Murtuflos. Noul împărat, Alexie al V-lea, 
a suspendat fără întârziere toate plățile către flota si armata 
latină și s-a pregătit să apere Constantinopolul de un atac. 

Se poate ca bizantinii să fi sperat ca asaltul să nu se pro- 
ducă. În definitiv, cruciații și venețienii erau în continuare 
legati prin jurământul de a se bate cu necredinciosii si de a 
elibera Sfântul Mormânt. Și, într-adevăr, mulți din armata 
cruciată aveau sentimentul că a întoarce armele împotriva 
unui oraș creștin ar echivala cu o încălcare a legământului. 
Índoielile lor au fost însă alungate de preoții din armata 
latină, care i-au asigurat pe ostenii de rând că bizantinii 
erau schismatici, adversari ai cauzei cruciadei, și că era 
absolut legitim să fie atacați. Flota venețiană se afla in 
Cornul de Aur, ceea ce permitea navelor să traverseze apa 
şi să atace zidurile dinspre mare în punctul cel mai sensibil. 

Când s-a produs asaltul, în aprilie 1204, bizantinii au 
manifestat aceeași curioasă ambivalentá care marcase din- 
totdeauna atitudinea lor față de latini. Desi existau nenu- 
márati bizantini gata să-i considere nişte schismatici 
barbari, împotrivirea în fata atacului a fost lipsită de avânt. 
S-ar fi zis că mulți dintre apărători priveau asaltul ca pe o 
simplă nouă încăierare între doi pretendenți la tron și nu 
ca pe o acțiune de pază în fata unui inamic străin și prin 
urmare nu aveau niciun motiv să lupte pe viață si pe 
moarte. Ca atare, rezistența opusă de ei a fost fără tragere 

de inimá, actiunile cele mai hotáráte de respingere a cruci- 
atilor din fata zidurilor dinspre mare venind, ca întot- 
deauna, din partea latinilor aflati in serviciul bizantin: 
mercenarii englezi si danezi. Ín schimb, trupele bizantine 
păreau să se risipească de îndată ce cruciații reușeau să-și 
creeze un punct de sprijin. Un soldat din Picardia s-a stre- 
curat printr-o poartă ascunsă, după ce fusese străpunsă cu 
topoarele, iar când şi-a fluturat sabia spre soldaţii de cea- 
laltă parte, ei au fugit cu toții. Când cruciații victorioși care 
au intrat prin zidurile de la malul mării au ajuns pe străzi, 
au avut surpriza să fie întâmpinați de unii oameni cu stri- 
gătul „Sfântul Împărat, Marchizul!“ Pentru ei era cât se 
poate de limpede că omul din fruntea cruciadei, Bonifa- 
ciu, marchiz de Montferrat și frate al lui Conrad, avea să 
fie noul împărat bizantin. Mulţi au continuat să creadă 
asta chiar și atunci când cruciații au ajuns în inima 
Constantinopolului şi au început să prade și să fure după 
pofta inimii, fără să crute nici bisericile. De fapt, așa si era 
de așteptat. Trupele lui Nicefor Focas procedaseră la fel 
în 963, ca si mercenarii latini ai lui Alexie I în 1081. Fără 
îndoială, multi sperau ca lucrurile să revină la normal, 
odată ce zarva se potolea. 

Se înșelau însă și abia în zilele următoare a ieșit la 
iveală enormitatea erorii lor. Bizantinii își pierduseră 
capitala, bunul lor de pret care le ingáduise în trecut să le 
supraviețuiască persanilor, avarilor si arabilor. Pierduseră 
Constantinopolul, deoarece atacul nu venise din partea 
necredincioșilor, ci a unora care, după cum spunea 
cineva, „purtau pe umerii lor crucea lui Hristos“, oameni 
pe care îi considerau întrucâtva parte a lumii lor, ba chiar 
o parte esenţială. Creștinii latini au fost cei care au dat 
lovitura pe care, până atunci, bizantinii fuseseră mereu 
capabili să o pareze. 

NOUL CONSTANTIN 


„Constantinopol, citadela pământului locuit!, capitala 
imperială a romeilor, intrase, prin voia Domnului, sub 
stăpânirea latinilor. Din darul lui Dumnezeu, el a fost îna- 
poiat romeilor, prin noi.“ 

MIHAIL AL VIII-LEA PALEOLOGUL 


La 16 mai 1204, în catedrala Hagia Sofia s-a desfășurat 
o mare încoronare, urmată de o procesiune bogat colorată, 
care a traversat Augusteionul spre Marele Palat. De-a lun- 
gul secolelor, Constantinopolul asistase la nenumărate 
asemenea ceremonii, dar cea de acum era cât se poate de 
diferită. Pe noul împărat nu-l chema Constantin, Leon sau 
Alexie, ci Balduin. Nu venea din Asia Mică sau din Balcani, 
ci din Ţările de Jos, unde fusese conte de Flandra și de 
Hainaut înainte de a se alătura Cruciadei a Patra. El repre- 
zenta exact modelul așteptat de bizantini din partea unui 


! Din grecescul oikuméne gé, ecumenic, general, universal (n. tr.). 


BIZANT 307 


latin, adicá era un bárbat de actiune, in a cárui familie 
exista tradiția îndelungată si mândria de a fi pornit călare 
spre Rásárit, in Cruciadá. Mai erau si alte diferente. Balduin 
a fost incoronat nu de patriarhul Constantinopolului, ci de 
arhiepiscopul de Soissons si, bineinteles, nu era Porfirogenet. 
Ajunsese în funcţia supremă gratie alegerii lui de către un 
consiliu format din conti francezi și din venețieni din rân- 
dul conducătorilor Cruciadei a Patra. Dar în alte privinţe 
ceremonia nu s-a deosebit cu mult de cele organizate cu 
prilejul încoronării împăraţilor dinainte. Balduin era gătit 
în aceleași veșminte pe care le purtaseră și predecesorii și 
avea aceleași cizme purpurii. Atârnat de gât purta marele 
rubin pe care Manuel I obișnuia să-l etaleze la ocazii 
speciale. La eveniment erau prezenți nu numai latini, ci 
şi o mulțime de constantinopolitani vorbitori de greacă, 
care-l aclamau cu toată vigoarea pe noul împărat. 

Se părea că noul regim avea să fie acceptat nu numai 
în capitală, ci că va reuși să-și extindă autoritatea şi în 
provinciile bizantine. În toamnă însă, Balduin a trecut la 
împărţirea oficială a teritoriilor imperiului între apropiații 
săi, gest foarte asemănător cu divizarea Angliei de către 
Wilhelm Cuceritorul după ce a ocupat tara în 1066. Fiecare 
a primit o bucată de pământ pe măsura rangului, iar în 
schimb se aștepta ca ei să se alăture armatei imperiale, 
împreună cu oamenii lor, atunci când li se cerea. Bonifaciu 
de Montferrat a primit Tesalonicul, Niceea a revenit conte- 
lui Louis de Blois, Filadelfia lui Etienne de Perche. În 
primă instanță populaţia locală a acceptat, cu plăcere 
chiar, aceste schimbări. În acel august, când împăratul 
Balduin și armata lui porniseră de la Constantinopol spre 
vest, poporul din Tesalonic a ieșit să-i întâmpine şi să 
predea oraşul, fără nicio rezistență. La Lopadion, în Asia 
Mică, reprezentantului noului împărat i-a ieșit în cale o 
procesiune purtând cruci şi Evanghelii, care să-l primească 

asa cum se cuvine pe fratele lor crestin. Tocmai fortele 
separatismului provincial, care dăduseră atâtea bătăi de 
cap împăraţilor bizantini, au venit acum în ajutorul 
cuceritorilor latini. Renier de Trith și cei o sută douăzeci de 
însoțitori ai săi au fost primiți cu entuziasm în orașul 
Filipopolis din Tracia, acordat lui Renier de împăratul 
Balduin. Localnicii sperau că acest senior latin le va asigura 
o apărare eficientă împotriva bulgarilor şi vlahilor, ceea ce 
Alexie al III-lea Anghelos și înaintașii lui reușiseră în prea 
mică măsură. Minoritățile nemultumite au fost si ele 
bucuroase de noii stăpâni. Când Pierre de Bracieux şi 
Payen d'Orleans au traversat în Asia Mică spre sfârșitul lui 
1204, și-au găsit aliați în comunitățile de armeni, care îi 
urau pe foştii conducători de la Constantinopol. Astfel, la 
finalul anului 1204, părea cu adevărat posibil ca Bizanțul 
să-și continue existența și chiar să înflorească sub o nouă 
înfățișare. Se întâmplase doar ca regimul epuizat şi 
incompetent de la Constantinopol să fie înlocuit de altul, 
dinamic și cu succes din punct de vedere militar. Chiar 
oamenii care salvaseră de nenumărate ori imperiul în 
ultimii o sută cincizeci de ani îi controlau acum destinul. 

Bineînţeles, nu toată lumea era mulțumită de venirea la 
putere a latinilor. Vechii potentati s-au văzut excluși, sárá- 
citi și fără prieteni. Fugarul Alexie al III-lea Anghelos a 
fost prins de Bonifaciu de Montferrat și trimis ca prizonier 
în Italia. Alexie al V-lea Murtuflos, cel cu o domnie atât de 
efemeră, încercase să improvizeze o rezistență de ultimă 
clipă în aprilie 1204, înainte de a se refugia în Tracia, unde a 
fost prins şi executat prin aruncare de pe coloana lui Teodo- 
siu, cea mai înaltă din Constantinopol. Văzând că sub noul 
regim nu era loc pentru ei, multi dintre curtenii și sfetnicii 
care sustinuserá dinastia Anghelos au început să plece de 
la Constantinopol în săptămânile de după cucerirea latină. 
În zonele rurale au fost priviți cu prea puţină simpatie. 

Multi tárani din Tracia au profitat de prilej ca sá-i ia in 
derâdere pe cei care până nu demult îi stăpâniseră si îi 
copleșiseră cu impozite, acum ajunşi și ei în mizerie. 

Până la urmă, umilinţa vechii elite s-a dovedit trecă- 
toare. Bizantinii care se grăbiseră să se bucure de victoria 
latinilor au constatat curând că noul regim era nu numai la 
fel de rapace ca si cel de dinainte, dar pe deasupra era lip- 
sit de capacitatea Bizanțului de a-i integra pe străini, de a-i 
recompensa şi de a se folosi de aptitudinile lor. Poporul 
din Tracia și din Macedonia a făcut primul această desco- 
perire. După ce a preluat controlul Tesalonicului, toată 
bunăvoința lui Bonifaciu de Montferrat s-a evaporat. 
Asupra populaţiei au fost puse biruri grele, iar cele mai 
bune case au fost confiscate și date în folosință cavalerilor 
săi. Chiar și în aceste circumstanţe, unii dintre cei mai de 
seamă oameni din oraș au sperat să-și găsească un loc în 
noua ordine. O delegaţie a lor l-a întrebat pe Bonifaciu 
dacă se pot înrola în armata lui. Au fost respinşi cu dispreț. 
Aceeași cerere a fost adresată și împăratului Balduin. Si el 
i-a refuzat. Latinii nu aveau nevoie de efeminatii „greci“ 

A mai fost un factor care a împiedicat ca o mare parte 
din populaţia vechiului imperiu să se acomodeze cu noile 
condiţii: schisma îndelungată dintre Bisericile Bizantină și 
Catolică. Prăpastia dintre ele a crescut din cauza purtării 
armatei latine în momentul când Constantinopolul a ajuns 
la mila ei, în aprilie 1204. Aceşti pretinși cruciați nu s-au 
mulțumit să prade biserici. Au intrat chiar și în catedrala 
Hagia Sofia, pătrunzând în zona sacră din spatele catape- 
tesmei și luând de acolo tăvile și potirele liturgice. Au scos 
acoperămintele din aur și argint de pe uși şi de pe altar și 
au adus în sanctuar măgari ca să care poverile. Colecţia 
fără egal de moaște din capela Pharos a Marelui Palat a 
fost jefuită și majoritatea odoarelor au fost duse în Apus. 
Coroana de Spini a ajuns la Paris, iar Mandylionul de la 

Edessa a dispárut fárá urmá. Nu mai era un jaf, ci un sacri- 
legiu. Dupá aceea, patriarhul de la Constantinopol a fugit 
din oras, prin urmare latinii l-au inlocuit cu omul lor, un 
venetian numit Tommaso Morosini, care a anuntat trium- 
fátor cá schisma se incheiase. Unii clerici bizantini s-au 
agátat de speranta cá traditiile lor religioase se puteau 
adapta la dominatia latiná. I-au scris chiar papei Inocentiu 
al III-lea, propunându-i să convoace un mare sinod biseri- 
cesc care să rezolve schisma, cerând în același timp să li se 
îngăduie să aibă propriul lor patriarh, vorbitor de greacă. În 
1206, un grup de prelati s-a întâlnit cu Morosini si cu nun- 
tiul papal la Constantinopol, ca să-și prezinte doleantele. 
Au primit răspunsul sec că trebuie să asculte de patriarhul 
lor legiuit, Morosini. Când au ridicat obiecţii, Morosini le-a 
strigat: „Trebuie să mă acceptaţi. Sunteţi nesupusi si vá 
vom trata după cum meritati!" S-a ţinut de cuvânt și a închis 
multe biserici constantinopolitane. A urmat un exod al 
clerului bizantin spre provincii. 

Latinii ar fi reușit poate chiar și în aceste circumstanţe 
să-și păstreze devotamentul supușilor bizantini, dacă și-ar 
fi menţinut reputaţia de a fi invincibili în război, dar și 
acest mit s-a prăbușit la un an după preluarea puterii. La 
începutul lui 1205, un grup de nobili bizantini nemultu- 
miti din Tracia s-a revoltat împotriva stăpânirii latine, iar 
împărat Balduin a pornit curând împotriva lor, asediind 
cetatea Adrianopol. În disperare de cauză, bizantinii au 
apelat la un vechi dușman, țarul noii Bulgarii indepen- 
dente, Caloian, care a venit spre sud, în fruntea unei 
armate de cáláreti-arcasi cumani. Ciocnirea s-a produs 
lângă Adrianopol, iar cavalerii apuseni în armură i-au pri- 
vit cu destul dispreț pe cumanii îmbrăcați în piei de oaie si 
înarmați doar cu arcuri mici. Cu toate că primiseră ordin 
să nu procedeze așa, cavalerii i-au atacat frontal, în galop. 
Au oferit astfel cumanilor ocazia să-și pună în aplicare 

tactica lor preferatá: s-au prefácut cá fug, dupá care s-au 
intors brusc si au lansat asupra urmáritorilor o ploaie de 
ságeti. Speriati de siretlicul neasteptat, unii dintre soldati 
au fugit, insá impáratul Balduin si cavalerii lui au rámas 
neclintiti, căzând de pe cai unul câte unul, sub lovituri. 
Printre cei ucisi in luptá s-au numárat Louis, conte de 
Blois, si Etienne de Perche, care abia primiserá Niceea si 
Filadelfia. Balduin a fost prins si dus la Tárnovo, capitala 
lui Caloian, de unde nu a scápat cu viatá. Despre soarta lui 
au circulat ani întregi după eveniment cele mai macabre 
poveşti: se spunea că, la ordinul lui Caloian, i-au fost 
retezate brațele și picioarele si a fost aruncat într-o râpă 
stâncoasă. Ar fi agonizat trei zile nesfársite, ciugulit de 
păsări și incapabil să se miște. 

Balduin a fost urmat de fratele lui, Henric, un om de 
valoare, şi Imperiul Latin a reușit să supraviețuiască, deși 
lovitura dată prestigiului său a fost enormă. Bizantinii îi 
admiraseră întotdeauna pe latini pentru calitățile lor de răz- 
boinici, dar acum, când își dezvăluiseră deodată slăbiciunea, 
a început să se consolideze și rezistența împotriva lor. 
O mareparte din Asia Mică, Grecia și Balcanii de Vest încă 
nu intraseră cu adevărat sub stăpânirea latină si în aceste 
regiuni apusenii nu au mai fost bine primiți. Încă înainte 
de înfrângerea din Bulgaria, orașul Prousa refuzase să-și 
deschidă porţile, ca Tesalonicul, la apropierea unei armate 
latine. Pentru început, rezistenţa a fost condusă de o parte 
dintre magnații locali care sfidaseră dinastia Anghelos — 
spre exemplu, Teodor Mangaphas din Filadelfia şi Leon 
Sgouros din Grecia - dar ei dispuneau de mijloace limitate 
şi provocarea lor s-a dovedit inutilă, chiar și după dezastrul 
de la Adrianopol. Mangaphas a fost zdrobit de Henric de 
Flandra la Adramyttion în 1206, iar Sgouros a fost blocat 
de forțele lui Bonifaciu de Montferrat în fortăreața Acroco- 
rint, care domină orașul Corint. După cinci ani, s-a sinucis 

de disperare, sárind cu calul in prápastie. Íntre timp, se ridi- 
caserá alti doi conducátori care au pus mai multe probleme 
latinilor. Ín Epir, in vestul Greciei, Mihail Anghelos, un vár 
al impáratilor Isaac al II-lea si Alexie al III-lea, si-a asumat 
rolul de stăpân al orașului Arta, in vreme ce Teodor Lasca- 
ris, ginerele lui Alexie al III-lea, s-a instalat la Niceea, in 
Asia Micá. Ín acele locuri, li s-au aláturat acei membri ai 
fostei elite care plecaserá de la Constantinopol. Ín jurul 
lacului Niceea a crescut chiar un mic oraș de colibe, unde 
stăteau acești refugiați care pierduseră totul în 1204. 

Arta și Niceea au devenit centrele de contestare a împă- 
ratului latin, din punct de vedere nu numai militar, ci și 
ideologic. Conducătorii ambelor orașe au anunţat fiecare 
că este împăratul bizantin legitim, trimis de Dumnezeu 
să-i izgonească de la Constantinopol pe latinii schismatici 
şi să redea imperiului vechea strălucire. Teodor Lascaris a 
fost încoronat împărat la Niceea în 1208, de către patriarhul 
constantinopolitan în exil, rivalul lui Morosini. Conducăto- 
rul din Epir a așteptat până în 1225, după ce dăduse o mare 
lovitură si recucerise de la latini Tesalonicul, ceremonia 
fiind condusá de arhiepiscopul din Ohrida. Curtile de la 
Arta si Niceea urmau modelul celei de la Constantinopol, 
copiind până în detaliu administraţia, serviciile civile si 
casa imperială. S-a reluat educaţia bazată pe clasicii greci, 
care a devenit testul pentru cooptarea în administraţie, la 
fel cum fusese la Constantinopol. Aceste orașe de provin- 
cie au beneficiat enorm de statutul lor de capitală dobân- 
dit atât de brusc, fiind transformate de o adevărată furie 
constructivă. O biserică impresionantă, cu cinci turle, a 
devenit piesa de rezistență din Arta, în vreme ce la Niceea, 
în secolul al XIII-lea, s-au înălțat nu mai puţin de șase bise- 
rici noi, pe lângă palatele pentru împărat si patriarh. 

Provocarea nu s-a limitat la retorică și imagine. Statele 
succesoare au fost în scurt timp capabile să scoată la luptă 

armate formidabile. Gospodárirea grijulie a agriculturii si 
comerțului le-a permis să prospere, acumulând resursele 
de care aveau nevoie. Mai mult, acești bizantini din exil 
nu uitaseră cum trebuie să te porți cu nenumăratele valuri 
de popoare migratoare sosite la frontiere. În prima jumătate 
a secolului al XIII-lea, atât creștinii, cât și musulmanii au 
trăit cu spaima mongolilor, al căror imperiu se extindea 
spre vest cu o viteză înspăimântătoare. Spre 1241, acești 
luptători care se deplasau extrem de repede pe caii lor au 
ajuns la hotarele Ungariei, unde au înfrânt o coaliţie a lati- 
nilor care încerca să-i oprească. Doi ani mai târziu au apli- 
cat același tratament turcilor selgiucizi din Asia Mică. 
Sultanul de la Iconium a fost lăsat la locul său, cu condiţia 
să plătească hanului mongol un tribut anual. Alte triburi 
nomade au fugit din calea măcelului. În 1237, un grup de 
cumani au traversat Dunărea și Munţii Balcani și s-au 
refugiat în Macedonia, cauzând pagube considerabile pe 
teritoriul bulgar. Bizantinii de la Niceea, care nu se înveci- 
nau cu mongolii, au reușit să profite de această situație. 
Cumanii au fost invitați să se așeze pe valea râului Meandru 
din Asia Mică şi au devenit un element important în arma- 
tele imperiului de la Niceea. Nu doar popoarele stepei, așa 
cum erau cumanii, au servit suveranilor de la Niceea și 
Epiros ca mercenari. Acolo existau corpuri chiar şi mai 
mari de latini, la fel ca înainte de 1204. Bizantinii erau per- 
fect conștienți că un om oarecare, din Normandia sau din 
zona lombardă, nu se simţea prin nimic legat de împărații 
flamanzi si de aliaţii lor venețieni de la Constantinopol si 
avea să le servească loial doar dacă era bine plătit. Aștep- 
tările lor în această privință nu au fost inselate. 

Graţie acestui proces de regrupare, spre anii 1220 țelul 
de a recupera orașul imperial părea tot mai la îndemână. 
Și mai importantă a fost moartea capabilului împărat latin 
Henric, în 1216, deoarece următorii împărați au fost trecători 

şi ineficienti. Teritoriile latine din afara capitalei s-au 
restrâns drastic, iar regimul de la Constantinopol era sus- 
ţinut doar de venețieni, care reuşeau să aprovizioneze ora- 
şul pe mare. Dar deși era evident că Imperiul Latin avea să 
se prăbușească mai devreme sau mai târziu, nimeni nu ar 
fi putut spune care dintre cei doi împărați bizantini rivali 
avea să-i dea lovitura de gratie. Între Arta și Niceea a 
izbucnit un război al cuvintelor. La Niceea se pretindea că 
împăratul din Arta era un impostor, din cauză că fusese 
înscăunat de un simplu arhiepiscop. Curtenii din Arta răs- 
pundeau că încoronarea lui Teodor Lascaris nu era vala- 
bilă, deoarece fusese îndeplinită de un așa-zis patriarh, 
care cumula funcţii, fiind și arhiepiscop de Niceea. Con- 
troversa ar fi durat o eternitate dacă nu ar fi fost făcută 
inutilă de desfășurarea evenimentelor. În 1230, împăratul 
din Epir s-a certat cu ţarul bulgar Ioan Asan al II-lea. Inva- 
zia sa nesocotită în Bulgaria s-a încheiat cu înfrângerea şi 
capturarea lui în bătălia de la Klokotnita şi pierderea unei 
mari părți a teritoriului. În 1241, suveranul din Epir a 
renunţat la titlul imperial și s-a mulțumit cu cel de despot, 
adică de „guvernator autonom“. Împăratul de la Niceea a 
rămas unic lider necontestat al campaniei de alungarea 
latinilor. Sub domnia lui loan al III-lea (1221-1254), care 
venise la putere căsătorindu-se cu una dintre fiicele lui 
Teodor Lascaris, Niceea și-a extins foarte mult teritoriul 
controlat. Tesalonicul a fost cucerit în 1246. Odată ce s-a 
văzut în stăpânirea majorităţii spaţiului din jurul capitalei 
pierdute, Ioan al III-lea părea la un pas să facă gestul final, 
dar tocmai atunci acest împărat extrem de eficient a murit. 
Fiul și succesorul lui, Teodor al II-lea, a domnit doar patru 
ani şi l-a lăsat drept moștenitor la tron pe Ioan al IV-lea, 
atunci în vârstă de șapte ani. Campania s-a împotmolit și 
împăratul latin a fost lăsat să domnească în continuare, 
sărac, dar teafăr, în Marele Palat de la Constantinopol. 

Pe cánd era in campanie in Tracia, in ultimul sáu an de 
viatá, impáratul de la Niceea, Ioan al III-lea, a primit infor- 
matii cá unul dintre tinerii subordonati ar putea sá fie in 
negocieri secrete cu tarul bulgar si cu despotul Epirului. 
Împăratul a fost cu atât mai deranjat de această știre cu cât 
guvernatorul respectiv era Mihail Paleologul, pe care îl 
crescuse în palat ca pe propriul fiu. Problema era că Mihail 
prezenta toate semnele unui potenţial uzurpator. Familia 
lui, care plecase din Constantinopol după cucerirea latină, 
stabilise legături de sânge cu familiile Comnen și Anghe- 
los, prin urmare putea revendica tronul, făcând apel la 
descendență. Avea și celelalte calități necesare unui împă- 
rat, căci, abia trecut de douăzeci de ani, era un foarte com- 
petent administrator și lider. loan îl numise guvernator al 
orașelor Serres și Melnik, recent recuperate. Era un soldat 
capabil și se bucura de popularitate în rândul trupelor, 
inclusiv cele de mercenari latini, element vital pentru ori- 
cine se gândea să pună mâna pe putere. Paleologul a fost 
arestat si adus pentru judecată în fata împăratului, dar 
zvonurile nu au putut să fie considerate argumente solide 
împotriva lui și a fost achitat. Ca să-i arate că nu are resen- 
timente, Ioan i-a dat lui Paleologul de soţie pe nepoata sa, 
Teodora, și l-a numit în funcţia de Mare Conetabil, coman- 
dant al mercenarilor latini. 

În pofida reabilitării, asupra lui a continuat să planeze 
bănuiala, chiar si după ce Ioan al III-lea a murit și locul i-a 
fost luat de Teodor al II-lea. Dacă ne gândim la evenimentele 
ce au urmat, suspiciunile erau cât se poate de întemeiate. 
Paleologul trăia cu teama continuă de a fi arestat și cu frica 
de a fi orbit, ca simplă măsură de precauţie. Teodor al 
II-lea arătase cu alte prilejuri că la nevoie putea fi nemilos. 
Stabilise ca fiul despotului din Epir s-o ia de soţie pe fiica 

sa, dar când tânărul și mama lui au sosit la Tesalonic in 
vederea ceremoniei, a pus să fie închiși și a refuzat să-i 
elibereze până când nu i s-a cedat portul Dyrrachion. Pale- 
ologul a decis că nu era cazul să riște. În toamna anului 
1256, în timp ce împăratul era plecat în Balcani, a fugit 
peste graniţă la curtea sultanului selgiucid de la Iconium. 
A fost de acord să se întoarcă în anul următor, după ce 
Teodor al II-lea jurase să nu-i facă vreun rău, iar Paleologul 
promisese să nu încerce să-i ia tronul. 

Poate că lucrurile s-ar fi oprit aici dacă Teodor al II-lea 
nu s-ar fi îmbolnăvit, stingându-se din viață în august 
1258. Teodor l-a numit prin testament pe cel mai de încre- 
dere slujitor al său, George (Georgios) Mouzalon, tutore și 
regent al copilului-împărat loan al IV-lea. Alegerea nu era 
pe placul numerosilor dușmani pe care reușise să şi-i facă 
Teodor al II-lea în scurta lui domnie si regimul nici nu a 
rezistat mult. La trei zile după funeraliile împăratului s-a 
ținut un parastas în mănăstirea unde era îngropat. În afara 
lăcașului s-a adunat o mulțime ostilă, alcătuită din oameni 
de seamă, supăraţi dintr-un motiv sau altul. La un semnal, 
aceștia și-au scos săbiile si au intrat în biserică — corul s-a 
oprit din cântări și preoții s-au retras prudent. Regentul 
Mouzalon și fraţii lui, crezând cá ei erau cei căutați de 
intruși, au încercat să se ascundă. Un mercenar latin cu 
privire ageră a observat genunchii lui Mouzalon ieșind de 
sub masa altarului, l-a tras din ascunzătoare și l-a tăiat lite- 
ralmente în bucăți. 

Mihail Paleologul nu era printre făptași, dar ar fi dificil 
de crezut că nu era implicat, într-un fel sau altul, ținând 
seama că a fost beneficiarul direct al asasinatului. El si fra- 
tii lui l-au luat imediat pe micul împărat Ioan sub protecția 
lor şi, în câteva săptămâni, Mihail era unanim recunoscut 
drept regent şi păzitor al lui Ioan. După alte câteva luni, 
s-a simţit suficient de sigur pe sine să facă următorul pas 

şi să se incoroneze si el ca împărat, sub numele de Mihail 
al VIII-lea (1259-1282), înțelegerea fiind cea tradițională, 
că va domni alături de legitimul Ioan al IV-lea. Chiar dacă 
pătrunsese ca intrus în dinastia Lascaris, Mihail a conti- 
nuat cu fidelitate politica socrului său Ioan, clamând cu 
aceeași vigoare retorica renașterii imperiale și îndatorirea 
sacră de a redobândi Constantinopolul. Nu scăpa niciun 
prilej să se prezinte drept moștenitor de drept al împăraţilor 
bizantini din trecut. O ocazie i s-a ivit pe când se afla în 
campanie în Tracia, in 1260. Ofițeri de-ai lui l-au înștiințat 
că o patrulă ajunsese până într-un loc de unde se vedeau 
zidurile dinspre uscat ale Constantinopolului. Pe fortifica- 
tii stăteau latini bine organizaţi si nu era vreo speranţă cá 
ar fi putut pătrunde în oraș, prin urmare soldații s-au 
retras în suburbia Hebdomon. Acolo au găsit o mănăstire 
părăsită, folosită drept grajd pentru vite. Intrând în bise- 
rica în ruine, au fost surprinși să descopere un schelet 
omenesc proptit într-un colt. Scheletul isi pierduse brațele 
şi picioarele si un glumet oarecare îi vârâse în gură un 
fluier de trestie, ca de cioban. Alături era un sarcofag gol 
şi, când s-au aplecat, soldații au citit pe el cuvintele: „Neo- 
bosit cât a fost viața mea de lungă, de strajă pentru copiii 
Noii Rome.“ Atunci au înțeles că se aflau chiar în fata 
mormântului Bulgaroctonului Vasile al II-lea. Auzind 
acestea, Mihail a pus ca rămăşiţele să fie învelite cu respect 
în pânze de mătase și puse într-o raclă ornamentată. 
Aceasta a fost apoi purtată nu departe, la Selymbria, şi 
reînhumată cu toate onorurile imperiale, ca din partea 
unui împărat bizantin către altul. 

Gesturile simbolice şi propaganda erau bune, dar 
Mihail nu-şi putea justifica uzurparea decât prin victorie. 
Acum, când împăratul de la Niceea stăpânea tot ţinutul 
din jurul Constantinopolului, era de așteptat să cucerească 
orașul curând, iar despotul Epirului s-a unit cu regele 

Siciliei si alti potentati latini ca să-l împiedice. În toamna lui 
1259, fratele lui Mihail, loan Paleologul, s-a bătut cu această 
coaliție ostilă la Pelagonia, în Epir. Cu toate că erau depășiți 
numeric, bizantinii din Niceea au ieșit victorioși, omorân- 
du-i pe toti cei patru sute de cavaleri trimiși de regele Sici- 
liei. În mod caracteristic însă, bizantinii nu au învins doar 
prin forța armelor, ci un rol în victorie l-au jucat și zvonurile 
false abil răspândite. În noaptea dinaintea bătăliei, loan 
Paleologul a trimis un mesaj către despotul Epirului, averti- 
zându-l că aliaţii lui latini plănuiau să-l trădeze. Guvernato- 
rul s-a lăsat prins în cursă și a fugit cu mulți dintre oamenii 
săi, contribuind astfel la echilibrarea șanselor. 

Mihail trecea acum prin aceeași situaţie ca o mulțime de 
alti aspiranti la cucerirea Constantinopolului. La fel ca 
hanul Simeon, ieșise victorios din toate bătăliile, însă avea 
încă de trecut de zidurile inexpugnabile ale cetății. În pri- 
măvara anului 1260 a asediat Galata, de cealaltă parte a ora- 
şului si a Cornului de Aur, dar fără succes. Singura speranță 
rămasă, la fel ca la 1081, era ca armatei sale să i se ofere acces 
de către cineva din cetate și exact asta s-a întâmplat în cele 
din urmă. În iulie 1261, unul dintre generalii lui, Alexie 
Strategopulos, se afla în apropiere împreună cu armata 
când a aflat că practic orașul era lipsit de apărare. O mare 
parte din garnizoana latină plecase să atace insula Daphnu- 
sion, posesiune a Niceei. A mai venit și știrea că una dintre 
micile porti ascunse din ziduri fusese lăsată deschisă de un 
simpatizant. Generalul a profitat de ocazie și un grup de 
cincisprezece bărbaţi s-a strecurat prin poartă în noaptea de 
25 iulie. Informaţiile erau corecte: pe ziduri nu era aproape 
nimeni. Singurul străjer apărut în cale a fost luat de picioare 
şi aruncat cu capul înainte de pe metereze. Apoi au fost 
deschise porţile principale si armata a pătruns înăuntru. 
Practic, nu a întâmpinat nicio rezistenţă și, a doua zi în zori, 
orașul era în mâinile lui Strategopulos. 

Mihail al VIII-lea se afla pe malul asiatic al Bosforului 
cu trupele lui cánd a aflat de ocuparea Constantinopolului. 
Era incá foarte devreme de dimineatá si impáratul dormea 
la el în cort. A fost nevoie ca vestile să-i fie transmise surorii 
lui Mihail, Eulogia, care a intrat în cortul împăratului și l-a 
gâdilat la tălpi cu o pană ca să-l trezească. La început, 
Mihail n-a vrut să creadă, dar apoi a sosit un mesager, 
aducând coroana și sceptrul împăratului latin Balduin al 
II-lea, pe care le lăsase în urmă în graba lui de a scăpa din 
Marele Palat. Mihail însuși a descins la Constantinopol 
trei săptămâni mai târziu, pe 15 august. Data a fost aleasă 
cu grijă, fiind sărbătoarea Adormirii Maicii Domnului, 
protectoarea orașului. Împăratul a intrat prin Poarta de 
Aur, mergând pe jos, cu toată umilința, în spatele icoanei 
Hodighitria, procesiunea urmând drumul până la Hagia 
Sofia, pe străzile mărginite de mulțimi entuziasmate. 
Interludiul stăpânirii latine se încheiase. 


Mihail realizase visul lungilor decenii de exil ale suve- 
ranilor de la Arta și Niceea. Pusese din nou Constantino- 
polul sub pavăza unui împărat si a unui patriarh care 
respectau adevărata Credință Ortodoxă, și nu versiunea 
greșită predicată de latini. Prin urmare, se putea pretinde 
un nou Constantin, al doilea întemeietor al orașului a 
cărui construcţie fusese începută de ilustrul lui înaintaș. Se 
folosea într-adevăr de acest titlu în documentele oficiale, 
dar simțea nevoia să comunice acest fapt unei audiente 
mai largi, prin urmare a dat ordin de ridicare a unei 
columne în fata Bisericii Sfinții Apostoli. În vârful ei era o 
statuie a Arhanghelului Mihail, în fata căruia stătea înge- 
nuncheat un împărat, care-i oferea Arhanghelului o 

machetá a orasului. Lumea stia cát se poate de bine cá 
Arhanghelul Mihail era patronul impáratului, iar imaginea 
Sfântului era de multe ori prezentă si pe monedele emise in 
timpul domniei lui. Prin urmare, împăratul reprezentat pe 
columnă putea fi Constantin sau însuși Mihail. 

Aceeași idee de a pune toate lucrurile la punct a stat 
şi la baza programului lui Mihail de reconstrucţie și 
renovarea capitalei recent recuperate. Unele proiecte erau 
strict practice, cum ar fi creşterea înălțimii zidurilor din- 
spre mare de-a lungul Cornului de Aur, pentru a-i împie- 
dica pe alții să repete mișcarea tactică a latinilor din aprilie 
1204. S-au reparat străzi și portice, s-au întemeiat școli 
şi spitale. Unele au servit să arate credinţa și grija față 
de Biserică ale lui Mihail, spre deosebire de latini, care 
lăsaseră numeroase clădiri religioase să cadă în ruină. La 
multe dintre ele s-au clădit acoperișuri noi din ţiglă sau 
plumb, aducându-se mobilier nou, care să-l înlocuiască pe 
cel furat. Hagia Sofia a fost împodobită cu un nou deisis 
în mozaic: reprezentarea lui lisus între Maica Domnului si 
Ioan Botezătorul. Palatul Vlaherne a fost redecorat cu 
scene din victoriile lui Mihail, alături de cele comandate 
mai înainte de Manuel I Comnenul. 

Noului Constantin nu-i reveneau doar restaurările din 
capitală, ci și renașterea rolului ei de centru al creștinismului 
ortodox. Influenţa culturală si ecleziastică a Bizanțului in 
acele țări convertite de el la creștinism fusese serios clăti- 
nată de slăbiciunea de la sfârșitul secolului al XII-lea și de 
cucerirea latină din 1204. În urma dezastrului, domnitorii 
slavi încercaseră să se adapteze la noul regim. În noiem- 
brie 1204, ţarul bulgar Caloian primise o coroană din mâi- 
nile legatului papal și-i promisese suveranului pontif că 
Biserica Bulgară va fi din acel moment supusă Sfântului 
Scaun. În 1217, suveranul Serbiei, Ștefan Nemanjic, fusese 
şi el încoronat și primise titlul de rege de la Roma. Dar 

legăturile culturale si emotionale din trecut nu erau atât 
de usor de desfácut, mai ales atunci cánd slábiciunea 
Imperiului Latin a devenit la fel de limpede pentru bulgari 
şi sârbi, cât si pentru toti ceilalți. Curând toată suflarea a 
ajuns să-l recunoască pe patriarhul în exil de la Niceea 
capul de drept al Bisericii, în detrimentul rivalului său 
latin de la Constantinopol. În 1219, o delegaţie din Serbia 
a sosit la Niceea ca să ceară înscăunarea unui arhiepiscop 
al Serbiei, ceea ce patriarhul a acceptat cu bucurie. Bulgarii 
s-au întors și ei la matcă în 1235, când ţarul lor a recu- 
noscut oficial primatul patriarhului din Niceea. Si ruşii 
procedaserá la fel, trimitándu-si arhiepiscopii la Niceea, 
în vederea întronării. 

Acum, odată ce patriarhul și împăratul se întorseseră la 
Constantinopol, întâietatea religioasă bizantină putea fi 
afirmată cu și mai mare tărie. În 1272, Mihail al VIII-lea a 
anunţat că Bisericile din Serbia si Bulgaria aveau de atunci 
înainte să fie sub oblăduirea arhiepiscopului din Ohrida, 
oraș aflat acum pe teritoriu bizantin, nu bulgăresc. Era 
dispus să folosească forța pentru a reafirma influența 
bizantină în Balcani. În 1279, a trimis o mică expediţie 
peste Munţii Balcani, pe calea urmată de Ioan Tzimiskes si 
de Vasile al II-lea, în susținerea țarului bulgar Ioan Asan 
al III-lea împotriva rebelului Ivailo. Din nefericire, desi au 
ocupat Târnovo, trupele bizantine nu au fost suficient de 
numeroase ca să câștige războiul și loan Asan a trebuit să 
se refugieze din nou la Constantinopol. 

În ciuda unor asemenea piedici, Mihail al VIII-lea a 
avut un succes remarcabil în menţinerea pe linia de plutire 
a imperiului, într-o conjunctură în care erau dramatic 
copleșiți numeric şi impresurati din toate părţile, un rol pe 
care împărații bizantini l-au jucat începând din 378, la 
Adrianopol. Ca întotdeauna, utilizarea forței militare brute 
reprezenta rareori o opţiune, iar lui Mihail al VIII-lea nu 

i-a rámas decát sá apeleze la obisnuita gamá de mijloace 
alternative. Mai mult, era in mare dezavantaj si fatá de 
împărații care domniserá la Constantinopol înainte de 1204. 
Imperiul sáu, asa cum fusese reconstituit in 1261, era mult 
mai mic, fiind alcátuit din circa o treime din Asia Micá, 
unele insule din Marea Egee si o fásie de teritoriu dincolo 
de Balcani. Ín Grecia, Peloponesul, recuperat de la slavi in 
secolul al IX-lea, a rámas in buná parte sub dominatie 
latină, desi Mihail reușise să câștige o parte din sudul 
peninsulei, zona din jurul orașelor Mistra și Monemvasia. 
Creta, recucerită atât de spectaculos de Nicefor Focas în 
961, era acum colonie venețiană, iar Ciprul era stăpânit de 
familia franceză Lusignan. Pe coastele din Asia Mică ale 
Mării Negre, Trapezuntul și perimetrul înconjurător for- 
mau un stat independent cu o dinastie proprie, revendi- 
când poziția de autentici împărați bizantini. Epirul a 
rămas o entitate separată chiar dacă despotul ei a renunţat 
la titlul imperial. Diminuarea teritoriului însemna cá 
Mihail al VIII-lea strângea doar o fracțiune din impozitele 
de care se bucurau pe vremuri înaintașii săi, iar posibilită- 
tile lui de acţiune erau limitate în aceeași măsură. 

În concluzie, Mihail al VIII-lea a avut noroc, pentru că 
multi dintre inamicii tradiționali ai imperiului nu mai 
reprezentau o amenințare. Puterea militară a bulgarilor a 
slăbit considerabil după moartea țarului Ioan Asan al 
II-lea din 1241 și, chiar dacă la Arta mai exista o curte 
bizantină rivală, despotul ei avea resurse suficiente doar 
pentru intrigi şi comploturi. Nici puterile musulmane nu 
prezentau pericol prea mare. Turcii selgiucizi căzuseră în 
pasivitate după înfrângerea teribilă suferită în fata mon- 
golilor în 1243. Egiptul și Siria erau acum stăpânite de 
agresivii mameluci, care lichidau încetul cu încetul ulti- 
mele puncte de rezistență ale cruciaților din Tara Sfântă, 
fără să aibă vreun conflict cu bizantinii. Dimpotrivă, 

mamelucii incheiaserá un tratat cu Mihail al VIII-lea, care 
i-a permis impáratului sá-si impuná propriul candidat la 
demnitatea de patriarh al Ierusalimului, de vreme ce ei 
controlau acum Orașul Sfânt. În schimb, împăratul a mij- 
locit ca mercenari cumani să fie transportaţi pe nave din 
Crimeea în Egipt, pentru a servi în armatele mamelucilor. 
Nici măcar cei mai temuti războinici ai acelor zile, mongolii, 
nu amenințau Bizanțul. Imperiul lor se desfăcuse între 
timp în două părți, Hoarda de Aur si statul Ilkhan. Hoarda 
de Aur s-a aliat cu bulgarii și a invadat Tracia bizantină în 
1265, dar în general Mihail a făcut toate eforturile să men- 
ţină bunele relații cu ambele grupuri, máritándu-si două 
dintre fiice cu șefi mongoli. 

Pe de altă parte, se ridica o amenințare mai mare decât 
oricare alta de la cea arabă din secolul al VII-lea. Venea 
dinspre Apus și era în mare măsură creația papei de la 
Roma. În anul 1203, planul de a abate Cruciada a Patra 
spre Constantinopol îl înfuriase pe papa din acea vreme, 
Inocenţiu al III-lea. El le scrisese conducătorilor expediției 
ca să le amintească de jurământul lor de a elibera Tara 
Sfântă si le-a interzis cât se poate de limpede să se ducă 
spre capitala bizantină. Liderii l-au ignorat si in mai 1204 
au trimis o scrisoare foarte atent formulată ca să-i aducă la 
cunoștință ocuparea Constantinopolului, determinându-l 
pe Inocenţiu să-și schimbe atitudinea de până atunci și să 
accepte cucerirea Constantinopolului ca pe un dar al lui 
Dumnezeu. În lunile care au urmat, Inocenţiu primise și 
alte rapoarte, mai puţin părtinitoare, care nu omiteau 
detaliile neplăcute, cum ar fi atrocitățile și profanările 
comise în timpul prădării orașului, dar a hotărât să nu le ia 
în considerare. Mijloacele prin care acțiunea fusese dusă la 
bun sfârșit puteau fi condamnabile, însă scopul în sine 
fusese în vederile papilor de multe generaţii. După con- 
vingerea lui Inocenţiu, cucerirea vindecase vechea schismă 

dintre Bisericile rásáriteaná si apuseaná si ii adusese pe 
bizantini din nou sub ascultarea Sfántului Scaun. Din acest 
motiv, Inocentiu a admis acest fait accompli si i-a acordat 
binecuvântarea sa, recunoscándu-l pe Balduin drept împărat 
legitim si pe Morosini drept patriarh. 

Așa se face că atunci când papa în funcţie, Urban al 
IV-lea, a auzit că Mihail al VIII-lea recucerise Constantino- 
polul, a rămas stupefiat, se spune. Ceea ce păruse o inter- 
ventie divină pentru a-i reda Bisericii unitatea fusese 
distrus dintr-o singură lovitură. Așadar, Urban a chemat 
la o cruciadă pentru recuperarea Constantinopolului, pro- 
mițând participanţilor cá se vor bucura de aceeași răsplată 
spirituală ca și cruciații din Tara Sfântă. Pentru început, 
reacția a fost redusă, deoarece prea puţini occidentali erau 
convinși că defunctul Imperiu Latin reprezenta o cauză 
pentru care merita să lupti. Apoi, in 1266, Carol, conte de 
Anjou, fratele regelui Franţei, a reuşit să se impună ca rege 
al Siciliei, în sudul Italiei. În același timp, a reînnodat firul 
vechilor ambiţii ale lui Robert Guiscard și Bohemond de a 
ocupa și malul opus al Adriaticii. Era acum în interesul 
acestui suveran puternic și orgolios să pună la cale o expe- 
ditie spre Constantinopol si, în mai 1267, s-a întâlnit la 
Viterbo cu Balduin al II-lea, împăratul latin în exil, ca să se 
pună de acord asupra detaliilor campaniei. 

Reacţia lui Mihail la această primejdie a fost o campa- 
nie diplomatică extraordinar de energică. Carol pregătea o 
flotă în portul Palermo, prin urmare Mihail avea nevoie de 
sprijin naval. Cum Veneţia fusese o susținătoare fermă a 
Imperiului Latin de la Constantinopol, Mihail s-a adresat 
rivalei ei, Genova, punându-i la dispoziţie orașul Galata, 
situat pe malul opus al Bosforului față de Cornul de Aur 
constantinopolitan, și asigurându-i acces preferenţial la cir- 
cuitele comerciale ale Constantinopolului. Dar la scurt timp 
după aceea Mihail a reușit să dezamorseze și dușmănia cu 

Venetia. În ciuda susţinerii Imperiului Latin, venețienii 
erau la fel de dornici să nu permită niciunei puteri contro- 
lul asupra ambelor maluri ale Adriaticii, ceea ce ar fi putut 
să blocheze accesul Veneţiei la Marea Mediterană. Aro- 
ganta nemásuratá a lui Carol de Anjou îl făcea să pară 
extrem de periculos și Veneţia a ratificat și ea un tratat 
cu Mihail în 1268, oferindu-și neutralitatea în schimbul 
concesiunilor comerciale. 

În final, nu a fost nevoie de ajutorul genovez si venețian 
împotriva lui Carol de Anjou, deoarece flota lui nu a ridicat 
pânzele. Mihail al VIII-lea l-a doborât în cele din urmă 
apelând la alte mijloace. Au fost trimiși ambasadori în 
Spania, la curtea regelui Petru al III-lea al Aragonului. Ei 
i-au promis regelui suma de 60 000 de monede de aur dacă 
avea să invadeze Sicilia, punctul sensibil al regatului lui 
Carol de Anjou. Chiar în același timp, agenţii bizantini 
circulau prin Sicilia, stârnind populaţia locală și profitând 
de nemulțumirea ei față de seniorii francezi. Ambele iniția- 
tive au avut succes. La 30 martie 1282, poporul din Sicilia 
s-a răzvrătit împotriva stăpânilor francezi — eveniment 
cunoscut sub numele de Vecerniile siciliene — iar regele Petru 
a invadat insula câteva luni mai târziu. Carol de Anjou a 
fost silit să lase deoparte atacul asupra Constantinopolu- 
lui și să acorde toată atenția apărării propriului regat. 
Invazia a fost înfrântă fără ca măcar să fi fost pornită. 


Desi lovitura dată lui Carol de Anjou a fost strălucită, 
refacerea bizantină din timpul domniei lui Mihail al VIII-lea 
nu se poate compara cu cele din trecut. Diferenţa consta 
nu numai din suprafaţa teritorială redusă. Intervenise și 
o schimbare de mentalitate. În viziunea suveranilor lui, 

Bizantul nu se bizuise niciodatá pe dimensiunile fizice, ci 
mai degrabá pe o idee: aceea a continuitátii trecutului 
roman, care îi conferea împăratului statutul lui unic. În 
perioada exilului, chiar dacă ideologia tradițională fusese 
enunțată mai vehement ca oricând pentru a zdruncina 
legitimitatea cuceririi de către latini a Constantinopolului, 
punctul de vedere si mentalitatea poporului din imperiu 
şi chiar și ale suveranului lui se schimbaseră. În trecut, 
Bizanțul îmblânzise si asimilase val după val de războinici 
distrugători, de multe ori angajându-i în propriul serviciu 
şi folosindu-i împotriva altor duşmani, dar în 1204 această 
politică se soldase cu o catastrofă. Reacţia populaţiei 
bizantine a fost să se retragă într-o acceptiune mult mai 
îngustă a identității, iar un simptom a fost termenul prin 
care se refereau la ei înșiși. Oficial, în greacă, erau „romei“: 
cuvânt lipsit de orice conotaţie etnică. Un romeu era pur și 
simplu un supus al împăratului roman creștin. Cam în 
această perioadă însă, unii dintre bizantini au început să-și 
spună „elini“: cuvântul nu era nou. Așa își ziseseră grecii 
Antichității, a căror literatură era atât de admirată de bizan- 
tini. Bizantinii timpurii evitaseră termenul, care ajunsese să 
însemne „păgân“, dar el a început să renască acum, proba- 
bil pentru a exprima una dintre trăsăturile care îi deose- 
beau pe bizantini de latini: limba lor. Nicetas Choniates, 
înalt funcţionar în vremea împăraţilor Anghelos, care 
după 1204 şi-a trăit ultimii ani din viață în mizerie, in car- 
tierul de cocioabe din afara zidurilor de la Niceea, exprimă 
situația cât se poate de succint: „E o greșeală“, spunea el, 
„Să-i slujesti pe latini, care vorbesc o limbă diferită.“ Astfel, 
bizantinii începuseră să se definească acum pe criteriul 
limbii și etniei lor și nu în termenii unui ideal universal. 
Ironia face că în această privință au urmat practica Apusu- 
lui latin, unde bizantinii erau cunoscuţi de secole sub 
denumirea de „greci“ Dar nu este dificil de înţeles de ce 

avea loc aceastá schimbare: infrángerea si ocupatia au 
intotdeauna darul sá ascutá constiinta etnicá si nationalá. 

Aceastá evolutie nu se petrecea pe fatá. Oficial, suvera- 
nul care a recuperat Constantinopolul in 1261 era succeso- 
rul lui Constantin si impáratul roman universal care 
domnea peste toti creștinii. În culise însă, se intrevedea 
când și când o cu totul altă concepție. Pe la 1255, împăratul 
de la Niceea, Teodor al II-lea Lascaris, a scris o epistolă în 
care îşi descria planurile în privința armatei sale. El 
anunţa că nu trebuie să te bizui pe mercenarii străini. 
Avea, în schimb, de gând să construiască o armată alcă- 
tuită din elini, singurii care meritau încredere. Ca expresie 
a acestei politici, scrisoarea rămânea o pură fantezie, deoa- 
rece mercenarii au jucat și în vremea lui Teodor același rol 
major ca întotdeauna. Semnificativă este însă pretenţia că 
singurii „romani“ autentici erau cei care vorbeau grecește, 
total opusă ideologiei universaliste care era în continuare 
predicată la curtea de la Niceea. 

Mentalitatea dezvoltată în timpul perioadei de exil a 
intrat în contradicţie cu universalismul tradițional și 
într-un alt mod. Prin îndepărtarea curții de cadrul gran- 
dios de la Constantinopol și instalarea ei în două orașe de 
provincie, autoritatea imperială și-a pierdut o parte din 
detașarea si din mistica ei. Fapt pozitiv, în unele privințe. 
S-a şters astfel străvechea alienare a provinciilor de guver- 
narea capitalei — distantă, dar plină de pretenţii. Anghelos 
şi Lascaris, dinastiile la putere, erau înconjurate de un 
intens devotament local, cultivat și susținut cu atenţie. 
Teodor al II-lea Lascaris își mărturisea „iubirea patriotică 
față de Niceea“ într-un discurs public. Dar împăratul se 
transforma dintr-un monarh universal într-un rege local. 

Însă ambele evoluţii aveau să-i provoace greutăți lui 
Mihail al VIII-lea odată ce s-a instalat din nou în Constan- 
tinopol, în 1261. Patriotismul local însemna că nu toată 

lumea, nici măcar din rândul vorbitorilor de limbă greacă, 
era fericită să-l recunoască pe noul Constantin, iar Mihail a 
întâmpinat aceleași tendințe de înstrăinare care îl nelinisti- 
seră așa de mult și pe Vasile al II-lea. În parte, problema 
s-a datorat felului cum l-a tratat Mihail pe Ioan al IV-lea 
Lascaris. Până în 1261, a domnit alături de împăratul legi- 
tim, chiar dacă tânărul loan nu avea niciun cuvânt de spus 
în chestiunile politice. Mihail s-a simţit însă suficient de 
sigur pe poziţia sa în mijlocul adulatiei generate de recu- 
perarea Constantinopolului și a considerat că putea să 
scape de ficțiunea domniei în comun. Cam la cinci luni 
după întoarcerea triumfală în capitală, Mihail a trimis la 
Niceea ordinul secret ca băiatul în vârstă de unsprezece 
ani să fie orbit. După împlinirea faptei, copilul a fost expe- 
diat în grabă într-un castel de la Marea Neagră, unde a 
rămas pentru tot restul zilelor. Vestea despre fapta atroce s-a 
răspândit, în ciuda dorinței de a se păstra secretul. Patriarhul 
l-a anatemizat pe împărat si la regiunea de frontieră de 
lângă Niceea a izbucnit o revoltă. Fermierii din regiune s-au 
raliat în jurul unui băiat orb, care susținea cá ar fi fost Ioan al 
IV-lea. Răscoala nu a durat mult. Rebelii s-au văzut încon- 
jurati de o armată imperială, prin urmare l-au făcut scăpat 
pe pretinsul împărat peste graniţă, la turcii selgiucizi. 
Mihail a avut înțelepciunea să nu-i pedepsească pe răscu- 
lati, care erau parte a sistemului de apărare a hotarelor lui. 

În vechiul fief al Lascarizilor, indignarea posacă a luat 
locul revoltei deschise. Împăratul a devenit din nou un 
personaj distant, interesat de provincii doar în măsura în 
care trăgea un profit de pe urma lor, oferindu-le în schimb 
prea puţine beneficii. Resentimentul a crescut cu atât mai 
mult cu cât în anii 1260 și 1270 frontiera bizantină din Asia 
Mică a devenit din nou ţinta atacurilor. Sultanul selgiucid 
din Iconium nu era direct vinovat. Agresiunile erau lan- 
sate de un alt grup de turci refugiați din fata mongolilor 

pe teritoriile lui. Dornic sá-i cástige drept aliati in rázboaiele 
civile care îi măcinau încet statul, sultanul le oferise pămân- 
turi la graniţele de vest, unde, pe măsură ce autoritatea lui se 
stingea, ei s-au consolidat ca șefi independenţi. Acești emiri 
autonomi sunt cei care au pornit în fruntea grupurilor de 
călăreți în raiduri asupra vecinilor bizantini. La început, au 
fost doar mici incursiuni, pentru a fura oi si vite, apoi au 
devenit mai serioase. Preocupat de amenințările dinspre 
apus, Mihail a golit Asia Mică de trupe și resurse, spre tot mai 
marea neliniștea locuitorilor din acea regiune, care se temeau 
pentru siguranța lor. Nelinistea s-a transformat în isterie in 
masă după un incident curios petrecut la Niceea în 1265. 
Totul s-a întâmplat într-o dimineaţă de luni, altfel cât 
se poate de obișnuită. Fără îndoială, viața se schimbase 
întrucâtva după ce curtea imperială plecase de aici, cu 
vreo patru ani înainte, si orășenii isi vedeau de treburile 
lor obișnuite. Din motive inexplicabile, pe străzi s-a stârnit 
un zvon că avangarda armatei mongole i-ar fi surprins pe 
paznicii porţilor cetăţii și i-ar fi căsăpit. Iar acum náváli- 
seră în oraş, omorând pe oricine le ieșea în cale. Povestea 
căpăta amploare pe măsură ce se răspândea. Unii istori- 
seau chiar, cu respirația tăiată, atrocitățile oribile văzute 
cu ochii lor. Groaza și panica au cuprins întreaga popula- 
tie. Oamenii s-au năpustit in case, ciocnindu-se unii de 
altii in graba lor. Unii s-au ascuns in pivnite, altii s-au stre- 
curat în vechi morminte. Au fost şi câțiva care au pus mâna 
pe arme și s-au adunat în jurul guvernatorului cetății, por- 
nind apoi spre poarta de la răsărit, ca să vadă ce se petre- 
cea. l-au găsit pe gardieni nevátámati, la postul lor, 
dezorientati, pentru că nu înțelegeau de unde atâta agita- 
tie. Temându-se că incidentul se petrecuse la o altă intrare 
dintre cele patru ale orașului, trupa pestriță a mers pe 
rând la fiecare dintre ele. Peste tot aceeași poveste. Nu 
exista niciun mongol şi Niceea nu era în nicio primejdie. 


330 Jonathan Harris 


Însă nu toate alarmele erau false. Cum nu întâmpinau 
rezistenţă, raidurile turcilor au devenit mai îndrăznețe. În 
1280, o armată comandată de un senior al războiului numit 
Menteşe a ajuns departe, până pe valea râului Meandru, o 
regiune fertilă, care înflorise sub dinastia Lascaris. Turcii 
au împresurat orașul Tralles, ai cărui locuitori au rezistat 
cu vitejie, chiar dacă sufereau de foame și de sete, până 
când s-a săpat pe sub zidurile de apărare și ele s-au prăbu- 
sit. În năvala care a urmat, o mare parte din oraş a fost 
mistuită de incendiu. În timpul acestor întâmplări, Andro- 
nic, fiul lui Mihail al VIII-lea, se afla cu armata sa la 
Nymphaion, în sud. Ajunsese aici cu o primăvară în urmă 
și își anunţase intenţia de a reface și dezvolta mult orașul 
Tralles. Acum se dovedise că nu era în stare nici măcar să-l 
apere. Având în vedere incapacitatea guvernării de la 
Constantinopol de a le veni în ajutor, o parte dintre locui- 
tori și-au pierdut cu totul credința. S-au semnalat cazuri 
de bizantini care li s-au alăturat turcilor în incursiunile lor, 
ghidándu-i prin zonele rurale și indicându-le cele mai bune 
locuri unde să atace. Fără îndoială, Mihail al VIII-lea spera 
să poată redresa situația, odată ce rezolva amenințarea 
dinspre apus, dar nu avea să i se mai ofere această ocazie. 


Înstrăinarea provinciilor ar fi putut să fie remediată, 
dacă Mihail ar fi avut răgazul şi mijloacele să o facă. 
Schimbarea mentalitátii poporului său, pe de altă parte, 
era un proces pe care nu mai putea spera să-l oprească. 
Perioada exilului îngustase sentimentul de identitate 
bizantină în opoziţie față de latini, și nu numai în privința 
limbii și a loialitátilor locale. Ideea de Ortodoxie, în opoziţie 
cu erezia latină, se contopise inseparabil cu această 

identitate. Împărații si curțile lor de la Niceea si Epir 
contribuiserá mult la încurajarea acestei tendințe în 
campania lor de discreditare a Imperiului Latin. Acum, 
după recástigarea Constantinopolului, Mihail avea să 
descopere că ea reprezenta oarecum o piedică în încercarea 
de a-și asigura securitatea într-un nou fel. 

Având în vedere că după 1261 cea mai mare primejdie 
la adresa Constantinopolului venea dinspre vest, Mihail a 
căutat să o dezamorseze înlăturând pretextul pe care îl 
invocaseră adversarii latini de mai devreme ca să-și justifice 
atacurile asupra Bizanțului creștin. În 1273, împăratul i-a 
scris papei, exprimându-și dorința vie de a face eforturi în 
vederea unirii Bisericilor, pentru a pune capăt schismei. 
Predecesorii săi prezentaseră propuneri asemănătoare, dar 
formulările rămăseseră vagi şi cu siguranță nu cuprinseseră 
promisiuni în privința autorității papale si a Crezului. 
Mihail, cu impetuozitatea lui tipică, a hotărât să rezolve 
impasul dintr-o lovitură. În iunie 1274, o delegaţie bizan- 
tină a sosit în orașul francez Lyon, unde era deja in desfásu- 
rare un conciliu al Bisericii apusene. Fără să fie admisă în 
dezbateri, delegaţia a citit o scrisoare a lui Mihail în cate- 
drala Sfântul loan. Prin ea, împăratul se arăta de acord să 
pună capăt schismei în termenii agreati de papă. Mesajul 
cuprindea o acceptare oficială a clauzei Filioque, o recunoas- 
tere a autorităţii Bisericii de la Roma asupra întregii Biserici 
şi o aprobare a poziției apusene în anumite chestiuni de mai 
mică importanţă, cum ar fi doctrina Purgatoriului și folosi- 
rea pâinii nedospite la cuminecătură. După aceea, a fost 
ţinută o liturghie în care preoții din delegaţia bizantină au 
pronunţat limpede Filioque în Crez, nu o dată, ci de trei ori, 
ca să fie siguri că fuseseră auziti. La întoarcerea delegației la 
Constantinopol, ceremonia s-a desfășurat din nou la Hagia 
Sofia, în prezența împăratului. Dintr-o singură mișcare, 
Mihail înlăturase vechiul obstacol din calea relaţiilor dintre 

bizantini si Occident. Papa s-a delimitat imediat de orice plan 
de a reocupa Constantinopolul si de a restaura Imperiul 
Latin. Un asemenea atacar fi fostilicit, atâta timp cát bizantinii 
erau catolici cucernici, in stránsá unire cu Roma. 

Mihail trebuie sá fi stiut cá acestei solutii mai degrabá 
arbitrare i se va opune rezistentá la Constantinopol. Cu 
siguranţă și-a amintit de istoriile martirilor iconoduli si de 
opozitia lor fatá de impáratii iconoclasti. Spera, fárá 
indoialá, sá scape si din aceastá furtuná, asa cum trecuse de 
orbirea lui Ioan al IV-lea. Furtuna s-a stárnit cu adevárat, 
condusá, printre altii, chiar de Eulogia, sora lui Mihail, care 
declara sfidător „Mai bine piară imperiul fratelui meu decât 
curăţenia credinței ortodoxe“ Călugării, mai ales cei de la 
Muntele Athos, au fost cei mai vehementi, răspândind pam- 
flete în care Uniunea de la Lyon reprezenta o capitulare în 
fata ereziei. Împăratul nu s-a dat în lături nici de la mijloace 
violente în eforturile sale de a asigura acceptarea înţelegerii. 
Adversarii ei au fost biciuiti și întemnițați. Unui călugăr 
deosebit de turbulent i s-a tăiat limba. Până și Eulogia a 
fost închisă, dar mai târziu a reușit să se refugieze în 
Bulgaria. Toate aceste evenimente nu se deosebeau radical 
de controversele teologice care divizaseră mereu Bizanțul 
de-a lungul secolelor. Exista însă o diferență. Chestiunile 
religioase fuseseră între timp legate de identitatea etnică. 
Cei care sustinuserá și aplicaserá politica imperială erau 
defáimati nu pentru că deveniseră catolici, ci pentru cá se 
considera că-și trădaseră propriul popor. Unul dintre curte- 
nii importanţi ai lui Mihail, George Metochites, se plângea 
că oamenii îi strigau că „s-a făcut franc“. Zadarnic a protes- 
tat că el era patriot şi nu un susținător al puterii străine. 
Vechiul universalism dispărea și din chestiunile religioase. 

După obiceiul lui însă, Mihail nu s-a clintit. Când ame- 
nintarea lui Carol de Anjou a dispărut după Vecerniile 
Siciliene, în primăvara lui 1282, demersul lui ar fi putut să 

pară justificat. În luna noiembrie a anului următor se pre- 
gătea să intre în Tesalia, unde fiul despotului din Epir 
menținea un principat independent. Se afla încă în Asia 
Mică, după o scurtă expediție de susținere a frontierelor 
împotriva turcilor și a hotărât să traverseze Marea Mar- 
mara spre Tracia pe o navă, ca să nu piardă timp. Vasul a 
fost surprins de o furtună neașteptată și violentă, fiind la 
un pas să se scufunde. A ajuns în cele din urmă în portul 
Rhaidestos, unde Mihail și fiul său, Andronic, au debarcat 
şi au pornit călare să întâlnească o trupă de mongoli tri- 
misi de aliatul și ginerele lui Mihail - hanul Nogai al Hoardei 
de Aur. Însă până să se așeze în tabără, în acea seară, împă- 
ratul s-a simțit foarte rău, fiind chinuit de durerile intesti- 
nale de care suferea de o vreme. Nu a putut să încalece ca 
să țină obisnuitul discurs de întâmpinare în fata tătarilor, 
stârnind temeri în rândul suitei sale: mongolii ar fi putut 
începe să prade satele din jur dacă nu-l vedeau pe împăratul 
pe care fuseseră trimiși să-l susțină. Atunci Mihail a fost 
urcat pe cal cu mari eforturi, curtenii sprijinindu-l din 
ambele părţi, și a rostit câteva cuvinte de bun-venit către 
comandantul pâlcului. După ce împăratul a fost din nou 
pus în pat, medicul i-a mărturisit în mod confidential lui 
Andronic că tatăl lui nu mai avea mult de trăit. Andronic 
s-a întors lângă Mihail și apoi în cort a intrat si un preot, pe 
tăcute, fără ca împăratul să-l observe. Când împăratul a 
întors capul și l-a văzut pe preot, a înțeles că era pe moarte. 
După împărtășanie, s-a stins, la 11 decembrie 1282, mongolii 
jelindu-l la fel de tare ca oamenii săi. 


Succesiunea s-a produs fără incidente. Deşi Mihail 
pusese mâna pe putere pe căi ilicite și brutale, reușise, grație 

recuperárii Constantinopolului, sá-si impuná familia ca 
dinastie conducătoare a Bizanțului. Si așa avea să rămână 
până la prăbușirea finală a imperiului. Andronic al II-lea 
Paleologul (1282-1328) a fost considerat de mulți un 
înlocuitor nepotrivit al tatălui său, un bărbat nemilos, dar 
strălucit, pe când urmașul era evlavios și bine intenționat, 
însă ineficient din punct de vedere politic. În realitate, 
Andronic a fost un realist, asa cum Mihail nu fusese nici- 
odată. Mai degrabă decât să se declare noul Constantin, 
capabil să refacă trecutul, el a pătruns firea imperiului pe 
care îl guverna, fiind mai receptiv la viziunea poporului său. 
A înţeles pasiunea cu care acest neam pretuia Ortodoxia și 
aspiraţia provinciilor de a avea o conducere locală eficientă 
şi a făcut tot ce îi stătea în putinţă să le asigure pe ambele. 

În circumstanțe normale, trupul unui împărat decedat 
în afara Constantinopolului ar fi fost adus în capitală și 
înmormântat într-una dintre marile biserici. Mihail al 
VIII-lea se gândise probabil că avea să se odihnească la 
mănăstirea Sfântul Dimitrie, pe care o refăcuse și redeco- 
rase. La ordinele lui Andronic însă, trupul a fost purtat la 
o mănăstire din apropierea locului unde murise si înmor- 
mântat acolo. În primăvara următoare, a fost mutat la o 
mănăstire din Selymbria, aceeași unde fusese adus schele- 
tul lui Vasile al II-lea, cu douăzeci de ani mai înainte. Nu 
au existat funerarii publice la Constantinopol și împăratul 
dispărut nu a fost nici măcar pomenit în liturghie cu prile- 
jul comemorării morții sale, asa cum era obiceiul. La câteva 
zile după decesul tatălui său, Andronic i-a amnistiat pe cei 
închiși sau exilați din cauză că se opuseseră Uniunii de la 
Lyon si l-a demis pe patriarhul Constantinopolului, Ioan 
al XI-lea, numit de Mihail pentru a aplica înțelegerea. 
Anul următor, în aprilie, toti episcopii care sustinuserá 
unirea au fost demiși și înlocuiţi. Noul împărat a renunțat 
astfel la un acord lipsit de popularitate, chiar și cu prețul 

amintirii tatálui sáu. Acum, cánd amenintarea unui atac 
dinspre vest scázuse mult, Carol de Anjou fiind ocupat 
cu invazia Aragonului in Sicilia, nu mai era nevoie de unire. 
Mai mult decât atât, gestul de renunțare s-a bucurat fără 
îndoială de simpatie unanimă și i-a adus lui Andronic 
devotamentul și admiraţia poporului său: eliberarea deti- 
nutilor antiunionisti a scos pe străzile capitalei mulțimi 
bucuroase de restaurarea Ortodoxiei. 

Andronic mai spera să reducă înstrăinarea provinciilor 
şi să se facă vizibil si popular în acele regiuni. A ținut să 
viziteze castelul unde trăia încă nefericitul Ioan al IV-lea 
Lascaris, acum în vârstă de vreo patruzeci de ani, pe care 
unii îl considerau încă împăratul de drept. Andronic i-a 
cerut iertare lui loan pentru nelegiuirea tatălui său și pen- 
tru recunoaşterea sa ca împărat. De acolo, a pornit mai 
departe spre vechea capitală a Lascarizilor de la Niceea. 
Avea să rămână trei ani în Asia Mică, consolidând siste- 
mul de apărare de la frontiere împotriva turcilor. În aprilie 
1299, Andronic se afla la Tesalonic, iar în anul următor a 
vizitat orașul Monemvasia, enclava izolată de teritoriu 
bizantin din sudul peninsulei Pelopones. Lui i se atribuie 
întemeierea bisericii Hagia Sofia din Monemvasia, care se 
înalță precar pe un vârf de stâncă, dominând marea. Chiar 
şi pe soţia sa ales-o cu intenţia de a opri tendințele sepa- 
ratiste ale provinciilor. În 1284, a încheiat cea de-a doua 
căsătorie cu Irina, o italiancă aparținând aceleiași familii 
ca Bonifaciu de Montferrat, care purtase coroana regală la 
Tesalonic din 1204 și până în 1207. Parte a înţelegerii lor 
matrimoniale a fost ca familia Irinei să renunțe pentru 
totdeauna la pretenţiile asupra orașului. Fără îndoială, 
Andronic nu uitase că poporul din Tesalonic îi primise cu 
braţele deschise pe latini, în 1204. 

Andronic a mai fost preocupat de felul în care să asi- 
gure în acele zone o prezenţă imperială permanentă, când 

el nu se afla acolo. Ín aceastá privintá, se prea poate sá fi luat 
în considerare o politică gândită de tatăl sáu, dar pe care 
acesta nu putuse să o aplice. La sfârșitul vieții, Mihail al 
VIII-lea plănuise să lase răspunderea pentru Tesalonic și 
Macedonia în seama fiului mai mic, Constantin, iar restul 
imperiului lui Andronic. Socotise probabil că atât timp cât 
un membru al dinastiei domnitoare își avea reședința acolo, 
provincialii se vor simți mai puțin respinși si neglijati. Chiar 
dacă Andronic agrease ideea, ea a fost pusă în aplicare în 
timpul domniei lui în bună măsură accidental. Împăratul a 
ajuns să aibă o relaţie tensionată cu soția lui Irina si, în 1303, 
ea a plecat de la Constantinopol ca să trăiască la Tesalonic, 
departe de el. Aici și-a înființat un fel de curte proprie, cu o 
reședință rurală la Drama, în estul Macedoniei, unde se 
putea retrage ori de câte ori dorea. Începând de atunci, la 
Tesalonic a locuit întotdeauna un membru al familiei impe- 
riale, de multe ori conducând orașul, cu titlul de despot. 
Astfel, în ciuda tuturor eșecurilor din îndelungata lui 
domnie, Andronic cel puţin a înțeles problemele cu care se 
confrunta imperiul și a încercat să le rezolve. Nu a fost vina 
lui că eforturile depuse nu au avut efectul dorit. Bizanțul se 
transformase într-un stat etnic de dimensiuni mult mai mici 
Si, la fel ca restul statelor creștine din Balcani, nu a fost 
capabil să supraviețuiască sosirii noului val de invadatori 
dinspre răsărit. De-a lungul întregii lui istorii, Bizanțul 
trecuse printr-un șir nesfârșit de catastrofe: Adrianopol în 
378, invaziile persană, avară și arabă, Anchialos în 917, 
Manzikert în 1071 și cucerirea Constantinopolului în tim- 
pul Cruciadei a Patra, în 1204. Îşi revenise de fiecare dată. 
Scena era pregătită acum pentru coborârea spre uitare. 

AMINTIRILE UNUI BĂTRÂN 


„Am fost îndemnat la această scriere nu de vreo ură sau 
de vreo prietenie, din care minciuna este îndeobște adusă 
pe lume...“ 

IOAN CANTACUZINO 


În comparaţie cu mulțimea de splendide mănăstiri ale 
Constantinopolului, cea cunoscută sub numele de Charsianit 
era mică și obscură. Nu era o măreaţă ctitorie imperială, ca 
Myrelaion a lui Romanos I sau Pantocrator a lui Ioan al 
II-lea, ci fusese fondată ca un act de credinţă de un nobil 
bogat, Ioan Charsianit, la mijlocul secolului al XIV-lea. Ajuns 
la bătrânețe, Ioan s-a retras si el aici, in cálugárie. În anii 
1360, în mănăstire trăia un călugăr cu numele de Iosif. La 
o privire superficială, Iosif era la fel cu ceilalți monahi de 
la Charsianit: înveșmântat în aceeași rasă lungă si neagră 
şi cu un culion strâns pe cap. Si totuşi, desi nu era starețul 
aşezământului, fraţii îi acordau pe negândite tot respec- 
tul, dându-i întâietate pe coridoare și păstrând tăcerea 
când el vorbea. De la Marele Palat soseau frecvent mesaje 

pentru el si era chemat adesea sá plece, cu treburi grabnice. 
Căci Iosif era fostul împărat, Ioan al VI-lea (1347-1354), 
care, ca atâţia alti premergători, isi sfârşea viața retras la 
o mănăstire. 

Când nu avea o ocupație oficială, și anume aceea de sfă- 
tuitor al ginerelui său, loan al V-lea Paleologul (1341-1391), 
Iosif muncea din greu la pupitru. Fostul împărat își scria 
amintirile și asta era o obligaţie urgentă. De la înălțimea 
zidurilor dinspre uscat ale Constantinopolului, bizantinii 
vedeau pământuri pe care le pierduseră în cea mai mare 
parte. Nici măcar Adrianopolul nu mai era în mâinile lor, 
iar Tesalonicul, deși încă oraș bizantin, fusese despărțit de 
capitală de ținuturi controlate de dușmani. Iar scrierea lui 
Iosif era atât de presantá deoarece peste tot se vorbea că el 
era răspunzător de situaţia dificilă în care se găsea acum 
imperiul, astfel cá era dornic să se dezvinováteascá de 
această acuzație. 


Din chilia lui monastică, losif evoca acele vremuri 
îndepărtate când el, pe atunci loan Cantacuzino, creștea în 
mijlocul uneia dintre cele mai bogate și mai vechi familii 
ale imperiului. Cantacuzini existaseră în armatele lui 
Alexie I Comnenul si ale lui Ioan al III-lea Vatatzes, iar pe 
domeniile lor întinse din Tracia pășteau 5 000 de vite şi 
70 000 de oi. Între ei și Paleologi se stabiliseră legături de 
sânge în trecut si, fiind strâns înrudiți cu dinastia condu- 
cătoare, membri ai familiei lui se numărau deseori printre 
curtenii de la Marele Palat. Prin urmare, nu era de mirare 
că, în copilărie, Cantacuzino s-a aflat în grupul celui de-al 
treilea moștenitor la tron în linie directă, Andronic, nepo- 
tul împăratului Andronic al II-lea. După cum afirmă în 

memoriile sale, cei doi báieti au inceput atunci o prietenie 
care a devenit atât de strânsă, încât „sufletele lor lucrau 
împreună“ Legătura a devenit si mai puternică atunci 
când, ajuns la maturitate, loan Cantacuzino s-a căsătorit 
cu Irina, verișoară de gradul doi cu Andronic. 

Cei care, asemenea lui loan Cantacuzino, trăiau la Con- 
stantinopol în primele decenii ale secolului al XIV-lea, ar fi 
fost indreptátiti să considere că totul rămăsese la fel ca 
întotdeauna. Este foarte probabil că orașul arăta în continu- 
are înfloritor si prosper. Apáreau clădiri noi si opere de artă. 
Mănăstirea și Biserica Mântuitorului din Chora, aflată în 
apropierea zidurilor dinspre uscat, a fost renovată și rede- 
corată între 1316 și 1321 pe cheltuiala principalului sfetnic 
al lui Andronic al II-lea, Teodor Metochites, fiind înzestrată 
cu o bibliotecă devenită cea mai mare din Constantinopol. 
Vizitatorii orașului erau în continuare impresionați de ceea 
ce vedeau. Preotul rus Ştefan din Novgorod şi cei opt înso- 
titori ai săi au contemplat muti de uimire, în Augusteion, 
columna înaltă și statuia ecvestră a lui Iustinian din vârf. La 
Poarta de Bronz, ghidul le-a relatat că o dată icoana de acolo 
fusese coborâtă de un iconoclast lipsit de smerenie. Vizita- 
torii au fost de față la procesiunea din fiecare marti, când 
icoana Hodighitria era purtată pe străzi. Stefan si ceilalți au 
străbătut Hagia Sofia cu lacrimi de încântare în ochi si au 
avut fericirea deosebită ca patriarhul Constantinopolului să 
le îngăduie să-i sărute mâna, „pentru că el este foarte iubi- 
tor de ruși“ De mirare este că într-una dintre mănăstiri lui 
Stefan și grupului său li s-a prezentat o raclă plumbuită în 
care au fost asiguraţi cá se află moaștele Patimilor: din câte 
se pare, bizantinii procuraseră un al doilea set, înlocuindu-l 
pe cel luat în timpul stăpânirii latine. La fel ca toti ceilalți 
pelerini ruși, Ştefan a acceptat toate spusele ghidului bizan- 
tin, în schimb un vizitator occidental, Sir John Mandeville, 
s-a arătat mai sceptic, ştiind că multe dintre relicvele 

Patimilor, printre care Coroana de Spini, se gáseau atunci 
în oraşe occidentale. Despre Hagia Sofia spune totuși cá 
este desăvârșită, considerând-o cea mai frumoasă bise- 
rică din lume, lăudând în același timp Marele Palat pentru 
perfecțiunea și măiestria construcției. Un călător arab, Ibn 
Battuta, ajuns aici în 1332, a fost uluit de dimensiunile 
orașului și și-a amintit că se cutremura cerul atunci când 
băteau simultan toate clopotele bisericilor. 

Totul era o iluzie. Constantinopolul nu mai era ceea ce 
fusese mereu, ci se bucura de toamna lui târzie și frumoasă. 
Mai mult decât atât, indiferent ce impresie lăsa capitala, în 
afara ei, la hotarele de est, lucrurile nu mergeau deloc 
bine. Andronic al II-lea se afla pe tron de aproape patru- 
zeci de ani, iar ultima parte a domniei fusese un dezastru 
absolut. Raidurile turceşti din Asia Mică, pe care Mihail al 
VIII-lea a încercat târziu să le stăvilească, se transforma- 
seră în ocupație a unor regiuni, deoarece turcii au încetat 
să se mai retragă după incursiuni şi s-au stabilit acolo, mai 
ales pe valea fertilă a râului Meandru. În 1302 s-a pornit o 
expediție militară de restabilire a situației, încheiată cu un 
fiasco. O parte din armată a fost zdrobită la Bapheus de un 
emir numit Osman, în vreme ce o alta s-a retras umilită de 
la Magnesia, fără să obțină nimic. Până la 1320, majorita- 
tea zonei rurale din vestul Asiei Mici intrase în mâinile 
diverselor grupuri de turci, stăpânirea bizantină limitân- 
du-se la orașe. Constantinopolitanii nu se mai puteau pre- 
face senini că nu se întâmpla nimic. Orașul s-a aglomerat 
cu refugiați din răsărit care, neavând unde să se ducă, erau 
condamnați la o existenţă de mizerie pe gropile de gunoaie 
ale orașului. Patriarhul a organizat cantine pentru săraci 
ca să le ușureze suferința, dar contrastul dintre fugarii 
pauperi și aristocrații bogaţi, precum familia Cantacuzino, 
trebuie să fi fost frapant. Într-o zi din anul 1317, o pală 
violentă de vânt a smuls din mâna statuii lui lustinian 

uriașul glob crucifer, care s-a spart pe pietrele din pavajul 
Augusteionului. Obiectul refăcut a fost în cele din urmă 
pus la loc, dar mai târziu mulți au considerat acest inci- 
dent semnul de rău augur că împăratul era pe cale să-și 
piardă autoritatea păstrată atâta vreme. 


Sirul evenimentelor care aveau să doboare Bizanțul, 
antrenându-l într-o spirală descendentă spre neputinţă, a 
început în toamna anului 1320. Indiferenti la criza în plină 
desfășurare de la frontiere, Andronic, nepotul împăratu- 
lui, si prietenii lui apropriati se bucurau de o viață dezmá- 
tatá, spre marea neliniște a capetelor mai bătrâne și mai 
înțelepte de la curte. Tânărul Andronic se inamorase de o 
nobilă constantinopolitană, dar descoperise că nu era singu- 
rul, având un rival la fel de interesat de iubirea ei. A angajat 
o bandă de huligani care să-i aplice o bătaie seducătorului 
necunoscut și ei l-au pândit într-o noapte lângă casa acelei 
doamne. S-au năpustit asupra lui și l-au lovit din răspu- 
teri, ca să descopere apoi că nu era cel căutat. Întâmplarea 
face că era chiar Manuel, fratele mai mic al lui Andronic, și 
cum bătăușii plătiți se achitaseră prea bine de treaba lor, 
tânărul era mort. Împăratul Andronic a fost îngrozit. Şi-a 
declarat nepotul inapt de domnie și l-a dezmoștenit, adop- 
tând ca urmaș pe un alt nepot de-al său, chiar dacă nelegi- 
tim. Poate nu ar trebui să fim surprinși că în memoriile 
sale Cantacuzino nu pomenește nimic de crimă, punând 
hotărârea împăratului pe seama unui demon: unul dintre 
multele cazuri când a modificat cu grijă realitatea spre 
avantajul său și al prietenilor. 

Imediat a început să se formeze o conspirație pentru 
susținerea drepturilor nepotului dezmostenit, Cantacuzino 

fiind în fruntea ei. Ca să spunem adevărul până la capăt, nu 
era vorba de o simplă vrajbă dinastică. Complotiştii erau 
preocupați de pierderile teritoriale din Asia Mică și aveau 
convingerea că imperiului îi trebuia un bărbat mai tânăr care 
să salveze situația, înainte ca provinciile răsăritene să fie defi- 
nitiv pierdute. Așa se face că, într-o noapte din aprilie 1321, 
tânărul Andronic a plecat în ascuns de la Constantinopol 
şi s-a alăturat unui grup de susținători, printre care și loan 
Cantacuzino, care îl așteptau pe drumul spre Adrianopol. 
Rebelii au găsit mult sprijin în Tracia, supusă de curând unei 
impozitări ruinătoare de către Andronic al II-lea, iar țarul 
Bulgariei s-a oferit să îi ajute cu un pluton de trei sute de 
călăreți. Astfel, până la sfârșitul anului, au fost suficient de 
puternici să pornească asupra Constantinopolului și să 
rămână în obișnuita așteptare de sub zidurile dinspre uscat. 
Andronic al II-lea stătea ferm pe poziții și, cum majoritatea 
tinerilor partizani ai lui Andronic fugiseră din oraș, era prea 
puțin pericol să se găsească vreo persoană din interior care să 
le deschidă rebelilor porțile. Pe de altă parte, împăratul nu 
avea niciun mijloc de a slăbi controlul exercitat de răsculați 
asupra zonei rurale. După şase luni, s-a ieşit din impas prin 
decizia bătrânului împărat de a ceda. Cele două părți s-au 
întâlnit în oraşul Epivatai de pe litoralul Traciei. Andronic 
al II-lea l-a proclamat din nou oficial ca moștenitor pe nepo- 
tul său si i-a alocat din trezoreria imperială o sumă cu care 
să poată trăi potrivit rangului său. Câteva luni mai târziu 
s-a organizat la Hagia Sofia o ceremonie prin care tânărul 
Andronic a primit și el coroana imperială de la patriarh. 
Cantacuzino a fost răsplătit prin înaintarea la rangul de 
Mare Domestic, comandant suprem al armatei bizantine. 
Acordul a pus capăt războiului civil, dar nu a remediat 
circumstanţele funeste din Asia Mică, unde situaţia a con- 
tinuat să se deterioreze. În sud, turcii începuseră în 1322 
blocada asupra orașului Filadelfia, în vreme ce în nord 

Prousa a fost obligată să capituleze patru ani mai târziu. 
Tânărul Andronic l-a implorat pe împărat să i se permită 
să plece cu trupe în ajutorul cetăţii, dar a fost refuzat. 
Cum nu exista niciun indiciu că Andronic al II-lea ar fi 
urmat să moară sau să abdice în viitorul apropiat, în vara 
lui 1327 au apărut semne de nervozitate în jurul reședin- 
tei moştenitorului desemnat din orașul Didymoteichon, 
în Tracia. În acea toamnă, tânărul Andronic și-a făcut din 
nou apariţia sub zidurile Constantinopolului cu armata 
sa. Si de această dată, rebelul se bucura din plin de susti- 
nere în afara orașului. Cetăţenii din Tesalonic i-au trimis 
un apel prin care îl anunțau că orașul i se predă. În cele din 
urmă, în mai 1328, o parte a garnizoanei de pe zidurile 
dinspre uscat a fost convinsă să permită accesul trupelor 
răsculate. Venind călare la Marele Palat, Andronic și-a 
găsit bunicul în lacrimi, ținând în braţe o icoană a Maicii 
Domnului. Impresionat de scenă, tânărul victorios l-a lăsat 
nevătămat pe împărat. Andronic al II-lea a fost izolat la o 
mănăstire, unde a murit după câţiva ani, în vreme ce se 
instala noul regim. 


Transferul de putere se prelungise, însă Andronic al 
III-lea (1328-1341) avea acum control absolut asupra 
imperiului, Cantacuzino fiind principalul lui ministru și 
consilier. Indiferent cât de iresponsabil ar fi fost în tine- 
rete, Andronic a privit cu toată seriozitatea urcarea pe tron 
şi a luat măsuri imediate de refacere a imperiului după 
deceniile de declin. În iunie 1329, la ceva mai mult de un 
an după lovitură, el și Cantacuzino au debarcat cu o 
armată în Asia Mică și au pornit în ajutorul cetății Nicome- 
dia, care era asediată de turci. A avut loc o serie de ciocniri 

sporadice, dar de duratá, in jurul satului Pelekanon, iar la 
căderea nopții situația era si mai confuză. Împăratul 
fusese lovit de o săgeată în picior și se răspândise zvonul 
că ar fi murit. Bizantinii au început să se retragă spre tár- 
mul mării, dar turcii i-au hărțuit nemilos tot drumul. În 
cele din urmă au căutat refugiu în spatele zidurilor unei 
mici aşezări numite Philokrene, împăratul rănit fiind 
purtat pe braţe ultima etapă a drumului. În ziua urmă- 
toare, au pornit în marș forțat spre galere și s-au întors 
la Constantinopol. 

Era un început de domnie sumbru si descurajator, 
urmat, doi ani mai târziu, de pierderea oraşului Niceea. 
Atât Andronic al III-lea, cât și Cantacuzino merită însă 
toată lauda pentru modul calm și plin de imaginație în 
care au gândit în circumstanțe atât de dezavantajoase. 
Asia Mică, au judecat ei, era pierdută pentru moment, 
chiar dacă orașe ca Nicomedia și Filadelfia rezistau în 
continuare. Prin urmare, situația era foarte asemănătoare 
cu aceea din momentul când venise la putere Alexie I 
Comnenul, în 1081. Acesta nu încercase imediat să-i alunge 
pe turci, ci încheiase cu ei tratate, câștigând timp pentru a-i 
înfrunta mai întâi pe inamicii occidentali. Mercenarii turci 
se arătaseră atunci cât se poate de utili în victoria asupra lui 
Robert Guiscard și a normanzilor lui. Andronic al III-lea și 
Cantacuzino urmăreau să recurgă acum la aceeași abor- 
dare, perfect posibilă ținând seama că turcii nu mai por- 
neau în incursiuni disparate, ca pe vremea lui Mihail al 
VIII-lea, ci fuzionaseră în grupuri distincte, conduse de 
şefi incontestabili, capabili să încheie si să respecte tratate. 
Turcii care îi bătuseră pe Andronic și Cantacuzino la Pele- 
kanon și care ocupaseră Niceea erau otomanii, conduși 
acum de emirul Orhan. În august 1333, Andronic al III-lea 
a mers personal în Asia Mică și s-a întâlnit cu Orhan 
undeva, în apropierea Nicomediei. Împăratul a fost de 

acord cu o platá anualá cátre emir, care a promis in schimb 
sá nu atace restul punctelor de sustinere bizantine de pe 
acea parte a Márii Marmara. 

Doi ani mai tárziu, in timp ce erau angajati intr-o cam- 
panie navalá in Marea Egee, impáratul si principalul sáu 
ministru au luat contact cu un alt emir, Umur, cápetenia 
turcilor aidini, stabiliti in portul Smirna si in imprejurimi. 
Íntelegerea stabilitá cu el a fost diferitá. Umur nu-i invin- 
sese pe bizantini in bátálie si nu avea de ce sá fie cumpá- 
rat. Tratatul pare sá se fi referit, in schimb, la furnizarea 
de mercenari pentru armata imperialá. Negocierile 
diplomatice au fost usurate de remarcabila relatie perso- 
nalá apărută între Cantacuzino si emir, mergând până 
acolo încât turcul s-a considerat de atunci înainte frate de 
sânge cu bizantinul. 

În anii care au urmat, când turcii erau pe cale să 
cucerească majoritatea Balcanilor, episodul respectiv a 
fost inevitabil repus în discuţie și lui Cantacuzino i s-a 
reproșat implicarea în aceste pacte. Însă la momentul 
acela, politica urmată fusese rezonabilă. Chiar dacă turcii 
îi eliminaseră pe bizantini din Asia Mică, nu păreau să fie 
o amenințare la adresa existenței imperiului. Așa cum 
spuneam, erau divizați în mici grupări: turcii otomani și 
aidini reprezentau doar două facțiuni din mulțimea 
pestriță de emirate în care se impártise Asia Mică după 
dispariția vechiului sultanat selgiucid de la Iconium. Toţi 
acești turci erau musulmani, însă nu și războinici fanatici, 
insetati de luptă perpetuă împotriva necredincioșilor. 
Motivul iniţial al raidurilor lor dincolo de frontiera bizan- 
tină din zilele lui Mihail al VIII-lea fusese furtul de oi și de 
vite; doar când le-a fost limpede că împotrivirea era 
minimă au trecut la ocuparea pământurilor. Ideea că ar fi 
fost ghazi, luptători pentru credinţă, a fost în bună măsură 
o invenţie mai târzie, când otomanii s-au ridicat deasupra 

celorlalti, urmárind sá justifice inghitirea altor emirate 
turcești, tot așa cum sultanii otomani și-au născocit o 
genealogie falsă, potrivit căreia s-ar fi tras direct din 
Profet. În anii 1330, lucrurile stăteau cu totul altfel și era 
logic să inchei pace cu un grup de dușmani ca să profiti 
de ajutorul lor împotriva celorlalți: recucerirea Asiei Mici 
se putea face mai târziu. Totul în cea mai autentică 
tradiţie bizantină. 

Tactica a avut succes. Chiar dacă Andronic al III-lea și 
Cantacuzino au ratat salvarea Asiei Mici, ei au restabilit 
posesiunea bizantină în teritorii care păreau pierdute 
pentru veșnicie. În 1329, când locuitorii din Chios s-au 
răsculat împotriva stăpânilor genovezi, Andronic a venit 
cu o flotă si a ocupat insula. După alti șapte ani, genovezii 
au fost alungaţi dintr-o altă insulă din Egee, Lesbos. În 
1333, Tesalia, zona din nordul Greciei din jurul orașului 
Larissa, pe care Mihail al VIII-lea nu reușise să o recupe- 
reze, s-a reintegrat în imperiu. În fine, Andronic al III-lea 
şi Cantacuzino au pornit în 1338 spre vest, însoțiți de 2 000 
de turci trimiși de Umur de la Aidin, ca să stingă o revoltă 
izbucnită în Albania. Mișcarea a fost rapid înăbușită, alba- 
nezii fugind ingroziti din calea soldaţilor răsăriteni cu 
aspect straniu din armata bizantină. Cum se afla în zonă, 
împăratul a profitat de moartea survenită cu puțin înainte 
a despotului din Epir ca să trimită curții de la Arat un ulti- 
matum. Noul despot era adolescent, tara fiind condusă de 
un consiliu de regență, care a decis să nu lupte si a capitu- 
lat în fata împăratului. Inevitabil, s-a opus o rezistență, dar 
la sfârșitul lui 1340, Epirul a fost luat în stăpânire și reinte- 
grat în imperiu, după o existenţă relativ îndelungată ca 
monarhie. Avântul bizantin s-a încheiat aici. În vara lui 
1341, pe drumul de întoarcere de la Tesalonic la Constan- 
tinopol, Andronic al III-lea era suferind și extenuat. A murit 
în iunie, la vârsta de patruzeci și cinci de ani. 

Dispariţia lui Andronic al III-lea a lăsat Bizantul într-o 
situaţie în care se mai aflase de multe ori. Moștenitor era 
fiul lui de nouă ani, Ioan al V-lea, așa că s-a format obis- 
nuitul consiliu de regență, în frunte cu mama băiatului, 
Ana de Savoia, şi patriarhul. Dar toată lumea știa că în 
acele circumstanţe trebuia să se aștepte ca frâiele guvernă- 
rii să fie preluate de cel mai de seamă soldat al imperiului, 
cu sau fără voia regenței. Nu este de mirare că majoritatea il 
vedea în acest rol pe Ioan Cantacuzino. În septembrie 1341, 
a avut loc o demonstraţie zgomotoasă în curtea Marelui 
Palat, prin care susținătorii lui au solicitat să i se acorde un 
rang mai înalt în ceremonialul imperial. Cantacuzino 
însuși pretinde în memoriile sale că a fost cât se poate de 
jenat de acel incident si că sub niciun motiv nu tintea tro- 
nul. Indiferent dacă asta era sau nu adevărat, bănuielile 
oricum nu se puteau stinge. După ce a plecat de la Con- 
stantinopol, în aceeași lună, ca să-și reia comanda armatei 
la Didymoteichon, consiliul de regență i-a confiscat pro- 
prietátile si i-a întemnițat familia. Lui Cantacuzino i s-a 
trimis un ordin să renunţe la funcţia de comandant și să se 
întoarcă imediat la Constantinopol. Deloc surprinzător, 
nu s-a supus, fiind în schimb proclamat împărat de către 
soldaţii săi pe 26 octombrie, la Didymoteichon. 

Dacă evenimentele s-ar fi desfășurat ca de obicei, 
chestiunea ar fi fost rezolvată în câteva luni. Fie cineva ar 
fi asigurat accesul armatei prin zidurile dinspre uscat, fie 
regența ar fi rămas fermă pe poziţii si revolta s-ar fi stins 
de la sine. De data asta însă starea de incertitudine s-a pre- 
lungit șase ani. Durata și intensitatea conflictului au fost 
influențate cel puţin partial de suprapunerea dintre liti- 
giul de succesiune și o înfruntare socială. Cum imperiul se 
micsorase, multi dintre locuitori ajunseseră într-o stare de 

sárácie lucie. Unii fuseserá deposedati prin violentá de 
cátre turci de casele si de celelalte proprietáti ale lor din 
Asia Micá, dar nu le mersese cu mult mai bine nici celor 
rámasi sub tutelá imperialá. Odatá ce populatia plátitoare 
de impozite se diminuase, autoritátile au impus dári si mai 
grele pentru a putea întreține armata si capitala. Însă nu 
toată lumea suferea. Proprietarii de pământuri din Tracia si 
Macedonia, precum familia Cantacuzino, dispuneau de 
domenii imense si plăteau doar o contribuţie infimá la fisc, 
în comparaţie cu bogăţia lor. Nemulțumirea care mocnise 
de mai multe decenii s-a revărsat odată cu războiul civil, 
care a atins dimensiuni necunoscute până atunci. De această 
dată, masa populaţiei nu a mai asistat pasivă în așteptarea 
deznodământului, ci s-a implicat activ în ostilitáti. 

Esenţa conflictului s-a dezvăluit de îndată ce Cantacuzino 
şi-a asumat purpura imperială. Când vestea a fost anunțată 
în piața principală din Adrianopol, cetățenii mai bogați au 
fost încântați. Nu și vecinii lor mai puțin avuti, care în acea 
seară s-au răspândit pe străzi si au început tulburările. Tinta 
lor au fost casele susținătorilor cunoscuţi ai lui Cantacuzino, 
pe care le-au prădat, obligându-i pe proprietari să fugă la 
Didymoteichon, ca să scape cu viață. La fel s-a petrecut 
peste tot în Tracia și în Macedonia. La Tesalonic, un grup de 
lucrători și fermieri care se autointitulau zeloti au preluat 
controlul asupra orașului si s-au declarat fideli regenței de 
la Constantinopol. La sosirea lui Cantacuzino cu armata, 
porţile orașului erau zăvorâte, fiind oprit să intre. 

În acest moment, aspirantul la tronul împărătesc ar fi 
putut să-și recunoască înfrângerea și să renunţe la revoltă. 
Mai ales că unii dintre partizanii lui începuseră să se risi- 
pească. Fără îndoială ar fi fost spre binele imperiului dacă 
ar fi procedat așa. Dar asta ar fi însemnat pentru el exilul 
sau, mai degrabă, să fie prins, orbit și chiar ucis. Așa că a 
perseverat, căutând sprijin în afara imperiului. În iulie 

1342, Cantacuzino a semnat un pact cu un suveranul orto- 
dox invecinat, Stefan Dusan, regele Serbiei, care i-a pus la 
dispozitie trupe. I s-a adresat apoi si vechiului sáu prieten 
Umur din Aidin, care a acostat in Tracia cu o fortá 
importantá, in 1342. Aceste aliante trebuie sá-i fi dat 
speranțe mai mari lui Cantacuzino, dar tot nu a câștigat 
războiul. Corpul de sârbi era limitat si, desi armata lui 
Umur era mult mai numeroasă, evenimentele au luat apoi 
o asemenea turnură încât emirul a fost obligat să se 
întoarcă acasă și să-și apere propriul stat. Venețienii erau 
foarte alarmati din cauza atacurilor piraterești lansate asupra 
navelor lor de la baza lui Umur din Smirna. L-au convins 
pe papă să inițieze o cruciadă împotriva lui, o flotă creștină 
atacând și cucerind portul în 1344. După retragerea din 
Tracia, Umur a fost ucis într-o bătălia împotriva cruciaților 
din 1348. Din acea parte nu avea să mai vină niciun fel 
de ajutor. 

În Tracia, războiul a continuat. Armatele oponente au 
manevrat și s-au încercuit, au cucerit și pierdut orașe și 
sate. Spre 1345, era limpede că avantajul era de partea lui 
Cantacuzino. Ocupase Adrianopolul, cu alte cuvinte avea 
o bază avansată pentru marșul asupra Constantinopolului. 
Cu toate astea, îi lipsea forța să dea lovitura de grație. 
Prin urmare, a fost extrem de interesat când la Adrianopol 
au sosit soli de la Prousa, reședința emirului otoman 
Orhan. Propunerea lor era ca emirul să o ia de soție pe 
fiica lui Cantacuzino, Teodora. Cantacuzino a fost încântat, 
deoarece o asemenea asociere strânsă i-ar fi asigurat 
numerosi soldati otomani, pe lângă pâlcul care deja îl ajuta 
în campanie în acel moment. Căsătoria s-a desfășurat prin 
imputerniciti la Selymbria, în vara anului 1346. Cam după 
opt luni, s-a pus în sfârșit capăt războiului civil: câțiva 
dintre susținătorii secreti ai lui Cantacuzino au reușit să 
facă din interior o bresá în zidurile dinspre uscat, 

permițând trupelor lui să preia în foarte scurt timp puterea 
la Constantinopol. 


„Mai rămâne acum“, scrie călugărul Iosif, vorbind 
despre el însuși la persoana a III-a, „să relatez ce a împlinit 
Cantacuzino ca împărat.“ Nu a încercat să ascundă că, 
deși fusese recunoscut drept Ioan al VI-lea, moştenirea lui 
era dificilă. Anii indelungati de război civil, după cum 
spune chiar el, lăsaseră „din marele imperiu al romeilor o 
umbră palidă a ceea ce fusese“. Statul era practic în fali- 
ment. La încoronarea lui Cantacuzino din mai 1347, 
diadema așezată pe fruntea sa era împodobită cu imitații 
de pietre prețioase din sticlă. Coroana autentică și celelalte 
însemne imperiale fuseseră date venețienilor de către 
regență în timpul războiului civil, drept garantie a unui 
împrumut. La banchetul care a urmat, oaspeţii au fost ser- 
viti din vase din aliaj de cositor si de pământ, pentru cá 
vesela din aur și argint luase aceeași cale ca si bijuteriile. 
Trezoreria era goală și posibilitățile de a o umple din nou 
limitate. Veniturile vamale care aduceau sume atât de 
mari reprezentau acum doar o fracțiune din cât fuseseră 
odată, una dintre cauze fiind că multe dintre navele 
comerciale intrate pe Cornul de Aur ancorau în fata Gala- 
tei genoveze, și nu pe malul bizantin, achitând taxele tot 
acolo. Pierderea Asiei Mici a făcut ca singura cale de a 
crește veniturile să rămână impozitarea şi mai cruntă a 
locuitorilor din restul teritoriilor: Tracia, Macedonia și 
Pelopones. Cantacuzino a încercat să distribuie mai echili- 
brat povara prin taxarea bunurilor de lux, ca vinul, şi a 
rezolvat problema împrumutului venețian pur și simplu 
renunțând să-și mai îndeplinească obligaţiile, prin urmare 

bijuteriile coroanei nu au mai fost niciodatá ráscumpárate, 
insá, pe de altá parte, másurile luate nu au reusit sá 
redreseze situatia financiará. 

Ca si cum asta nu ar fi fost destul, la doar cáteva luni 
dupá victoria lui Cantacuzino, Constantinopolul a fost 
lovit de o nouá calamitate: ciuma neagrá. Molima pornise 
din Asia Centralá si fusese adusá la Constantinopol din 
Crimeea, pe vase genoveze, in vara anului 1347. Nápasta a 
lásat un gol enorm in populatie si a oprit in loc toate 
activitățile comerciale si politice, oamenii evitându-se 
între ei de frică să nu se molipsească. Epidemia a făcut 
ravagii vreme de un an și printre miile de victime s-a 
numărat și fiul cel mic al lui Cantacuzino, Andronic, care 
avea doar treisprezece ani. „În fiecare zi ne scoatem pri- 
eteni din case, ca să fie duși la groapă“, scrie un supravie- 
tuitor. „De la o zi la alta, marele oras se pustiește si 
mormintele sunt tot mai numeroase.“ Chiar și în aceste 
condiţii, Constantinopolul, cu străzile lui largi și spaţiile 
deschise încadrate de zidurile dinspre uscat, pare să fi 
avut un ușor avantaj în comparaţie cu oraşele aglomerate 
din vestul Europei, peste care avea să se întindă epidemia 
în anul următor. 

Cantacuzino a judecat la rece consecințele catastrofale 
ale războiului civil și asta l-a făcut probabil ca, după toată 
amărăciunea și vărsarea de sânge, să ofere condiții de pace 
deosebit de conciliante. Nu a dezlántuit o vânătoare de vrá- 
jitoare împotriva foștilor opozanți, iar tânărul Ioan al V-lea 
Paleologul nu a avut soarta lui Ioan al IV-lea Lascaris. S-a 
stabilit ca el să o ia de soţie pe fiica lui Cantacuzino, Elena, 
şi să domnească împreună cu socrul sáu. Ioan al VI-lea 
urma să fie împăratul senior vreme de zece ani, după care 
statutul celor doi avea să se egalizeze. Ioan al V-lea urma 
să fie moștenitorul tronului la moartea socrului său. 
Pentru început, această înțelegere neobișnuită a părut să 

functioneze si multi au sperat din tot sufletul ca intronarea 
lui Cantacuzino sá marcheze un nou inceput, de naturá sá 
repete renașterea din vremea lui Andronic al III-lea. Si, 
într-adevăr, anii de mijloc ai domniei lui Cantacuzino au 
lăsat o vreme sentimentul că Bizanțul se refăcea. Chiar dacă 
hotarele imperiului s-au restrâns, Cantacuzino a făcut tot ce-i 
stătea în puteri pentru a asigura prosperitatea zonelor rămase 
sub controlul bizantin. Urmând exemplul lui Andronic al 
II-lea, a numit guvernatori semiindependenti sau despoti, 
dintre membrii familiei imperiale. L-a trimis pe fiul lui mai 
tânăr, Manuel, în Pelopones, care sub administraţia acestuia 
s-a bucurat de relativă pace si siguranță. Mistra, principalul 
oraș al provinciei, înzestrat cu un castel inexpugnabil, a înce- 
put să crească și să prospere. Tesalonicul a fost încredințat 
ginerelui lui Cantacuzino, loan al V-lea, și mamei sale, Ana 
de Savoia. Astfel rudele erau ținute departe de Constantino- 
pol, iar orașul a fost bine administrat. 

Cantacuzino a mai fost avantajat de lipsa unor dus- 
mani mari și puternici ai Bizanțului. A păstrat relații 
extrem de cordiale cu principala putere musulmană, sul- 
tanatul mameluc din Egipt. În vara anului 1349 a trimis la 
Cairo o delegaţie, cerându-i sultanului să le acorde tot 
respectul supușilor săi creştini de la Ierusalim. A primit 
un răspuns atât de satisfăcător, încât l-a transcris cuvânt 
cu cuvânt în memorii. Sultanul i se adresa cu formula 
„temelia credinţei și învăţăturii creștinilor, stâlpul neclin- 
tit al tuturor celor botezați“ si promitea să permită ca bise- 
ricile din Ierusalim să fie menținute în bună regulă si să le 
îngăduie pelerinilor să viziteze orașul fără să fie supăraţi 
de nimeni. Nu venea nicio primejdie nici dinspre cele 
două puteri slave, Bulgaria si Rusia, care amenintaserá în 
trecut Bizanțul. Bizantinii se bucurau în continuare de 
mult prestigiu în rândul popoarelor initial convertite la 
creștinismul de la Constantinopol și care se considerau 

ortodoxe, nu catolice. Rușii rămăseseră cei mai fideli: 
trimiteau de fiecare datá pe arhiepiscopii lor nou alesi la 
Constantinopol, pentru a fi acceptați si ungi de către 
patriarh, iar decorarea bisericilor o incredintau mesterilor 
bizantini. „Imperiul romeilor“, îl asigura Ioan Cantacuzino 
pe suveranul de la Moscova, „este izvorul a toată evlavia şi 
propovăduitorul legii și al sfinteniei", iar când acel suveran 
a auzit că Hagia Sofia suferise stricăciuni în urma unui 
cutremur din 1346, a trimis bani ca ajutor pentru reparații. 
Din această direcţie nu era de așteptat niciun atac. 

Relaţiile cu puterile latine se imbunátátiserá si ele în 
ultimele decenii. Mai existau urmași ai lui Balduin al II-lea 
care pretindeau că fuseseră izgoniți pe nedrept din Impe- 
riul Latin, dar nimeni nu le mai dădea atenţie. Legăturile 
cu papalitatea se amelioraseră. Deși Andronic al II-lea 
fusese excomunicat pentru anularea Unirii de la Lyon, 
spre sfârșitul domniei contactele dintre el și curia papală 
fuseseră reluate si se discutase si posibilitatea de a pune 
capăt schismei. Sub Andronic al III-lea, nave bizantine lua- 
seră parte la o cruciadă împreună cu latinii împotriva tur- 
cilor din Marea Egee. Aproape imediat ce se instalase la 
Constantinopol, Cantacuzino a profitat de ocazie ca să tri- 
mită o ambasadă la curtea papală de la Avignon, prin care 
să anunțe întronarea sa. A primit un răspuns binevoitor 
din partea papei, în care era lăudată blàndetea noului 
împărat față de dușmanii lui înfrânți, iar Cantacuzino 
era invitat să i se alăture într-o nouă cruciadă împotriva 
necredinciosului. Bizantinul trebuie să fi știut foarte bine 
că necredinciosul în discuţie era vechiul lui prieten și aliat 
Umur de la Aidin, dar s-a arătat de acord cu entuziasm, 
fără îndoială fiind convins că nu-l va obliga nimeni să-şi 
onoreze angajamentul. 

Cantacuzino a reușit să găsească o cale de ieșire până și 
din extrem de complicatele relații cu republica maritimă 


354 Jonathan Harris 


Genova, care profitase de rázboiul civil ca sá ocupe din 
nou Chiosul si care domina acum o mare parte din comer- 
tul Constantinopolului prin colonia ei de la Galata. În vara 
anului 1348, genovezii au început să aibă bănuieli când au 
văzut că împăratul construia o flotă în docurile aflate 
vizavi de Galata. Temându-se că avea să fie folosită împo- 
triva lor, genovezii au dat o lovitură preventivă, traver- 
sând Cornul de Aur și incendiind majoritatea galerelor pe 
jumătate terminate. Primăvara următoare, Cantacuzino 
a ordonat un contraatac încheiat cu un fiasco: echipajele 
vaselor bizantine au pierdut controlul asupra lor când s-a 
stârnit un vânt brusc, multi dintre marinari fiind cuprinși 
de panică și sărind în apă. Au apărut atunci genovezii și au 
remorcat galerele părăsite. A doua zi, în semn de provocare, 
vasele genoveze au început să se plimbe în sus si în jos 
prinfata Marelui Palat, trăgând dupăeleprinapă drapelele 
bizantine capturate. Cantacuzino a ieșit totuși destul de 
bine din acest incident. Când guvernul de la Genova a 
aflat de atacul de peste Cornul de Aur, s-a grăbit să îi poto- 
leascá pe concetátenii iresponsabili din Galata. A oferit 
bizantinilor o despăgubire pentru pagube și toată lumea a 
fost de acord să simuleze în continuare convingerea într-o 
ficţiune: Galata era ocupată de genovezi doar cu permisi- 
unea bizantinilor. Administratorul ei, podestă, era numit la 
Genova, dar la sosire trebuia să se prezinte înaintea 
împăratului si să depună un jurământ, ca oricare alt oficial 
bizantin. Blazonul împăratului bizantin a fost încorporat 
în cel al Genovei pe stemele expuse pe zidurile Galatei — și 
în acest fel toată lumea a rămas cu onoarea nepătată. 
Astfel, nici arabii, nici latinii, nici rușii, nici oricare alți 
vechi dușmani nu au fost cei care au împins Bizanțul într-o 
criză din care nu și-a mai revenit niciodată, ci un mic stat 
lipsit de importanţă, un fost aliat cât se poate de sincer. 

La originea cáderii imperiului au stat evenimentele din 
timpul rázboiului civil, cànd Cantacuzino recrutase suve- 
rani stráini care sá-i trimitá in ajutor trupe. Nu era nimic 
nou in asta, desigur, suveranii bizantini procedaserá la fel 
de multe secole. Acum însă, lui Cantacuzino îi lipsea acel 
instrument minunat de care se bucuraseră înaintașii săi: 
izvorul aparent nesecat de monede din aur, cu care să 
ungă roțile diplomaţiei și să-și asigure loialitatea aliaților. 
În trecut, sârbii fuseseră o putere balcanică minoră, dis- 
pusă să se supună oricând i se cerea să-i atace pe bulgari. 
Poate tocmai aceste antecedente i-au dat lui Cantacuzino 
un fals sentiment de siguranță când a negociat cu Ştefan 
Dușan în iulie 1342. Regele sârb a fost de părere că o por- 
tiune apreciabilă din Macedonia bizantină ar reprezenta o 
recompensă potrivită pentru eforturile sale, dar Cantacu- 
zino l-a refuzat ferm. Odată discuţiile ajunse în acest sta- 
diu, pe vremuri s-ar fi oferit o cantitate mare de aur, dar 
aparent Cantacuzino a fost precaut și în această privință. 
Aşa se face că, din câte se pare, trupe sârbești au luptat în 
armata lui Cantacuzino fără să le fi fost promisă o răsplată 
concretă; inevitabil, serviciile lor trebuiau plătite într-un 
fel sau altul. Pe măsura desfășurării războiului civil, Dușan 
şi-a luat ceea ce a considerat că este partea sa de drept, 
ocupând mai multe oraşe. Ar fi putut să pară că acţiona în 
numele aliatului său doar până în primăvara lui 1346, 
când Dușan s-a încoronat „Ţarul sârbilor si al grecilor”, 
dezvăluind măsura ambițiilor sale. La fel ca Simeon al 
Bulgariei înaintea lui, spera să preia teritorii bizantine pe 
care să le includă într-un nou imperiu ortodox cu centrul 
în Serbia. Cantacuzino nu dispunea de mijloace să-i 
oprească pe sârbi. Odată ce s-a încheiat războiul, ei au 
intrat în ceea ce mai rămăsese din teritoriul bizantin 

aproape fără să întâmpine opoziție si, până in noiembrie 
1349, ocupaseră aproape întreg Epirul, Macedonia și Tesalia. 
Toate regiunile recuperate în anii de optimism de sub 
Andronic al III-lea fuseseră acum din nou pierdute. 
Lovitura de gratie avea să fie aplicată Bizanțului nu de 
sârbi, ci de o altă putere de rang secundar și fostă aliată — 
turcii otomani. Emiratul lor fusese doar unul dintre mul- 
tele apărute în Asia Mică după prăbușirea sultanatului 
selgiucid de la Iconium și nici pe departe cel mai puternic. 
Emiratul karamanizilor mostenise vechea capitală sel- 
giucidă, în vreme ce Umur de la Aidin, care avea acces la 
Marea Egee prin Smirna, le producea mult mai mari griji 
puterilor creştine din apus. Din capitala sa, Prousa, emirul 
otoman Orhan stăpânea un teritoriu modest, cuprinzând 
fostele orașe bizantine Niceea si Nicomedia și se afla față 
în față, peste Bosfor, cu Constantinopolul, fără să reprezinte 
însă o ameninţare directă pentru capitala bizantină. Din 
acest motiv, Cantacuzino a fost cât se poate de mulțumit să 
profite de ajutorul lui Orhan în războiul civil, fiind de acord 
cu cererea de căsătorie a emirului cu fiica lui, Teodora. 
Iniţial, otomanii fuseseră aliați mult mai de nădejde 
decât Ștefan Dușan ori Umur de la Aidin. Orhan a trimis 
constant luptători de-a lungul întregului război civil, iar 
asocierea dintre otomani și bizantini nu s-a încheiat odată 
cu victoria lui Cantacuzino. La câteva luni după instalarea 
acestuia la Constantinopol, în 1347, Orhan a venit la 
Chrysopolis, chiar în dreptul orașului, pe celălalt mal al 
Bosforului. Împăratul a traversat marea și au stat câteva 
zile împreună, la petreceri și vânătoare. La întoarcerea lui 
Cantacuzino la Constantinopol, l-a însoţit și Teodora, 
luând cu ea mai multi dintre copiii lui Orhan. Era limpede 
că emirului îi făcea plăcere prestigiul pe care i-l conferea 
legătura de sânge cu familia imperială și că i se părea cel 
mai normal lucru să asigure în continuare trupe pentru 

armata lui Cantacuzino. Sub comanda fiului lui Orhan, 
Soliman, otomanii s-au dovedit infricosátor de eficienti 
împotriva sârbilor și albanezilor. Cantacuzino era foarte 
conștient de dezavantajul folosirii trupelor de turci. Ştia 
cât de mari fuseseră temerile stârnite în rândul propriilor 
supuși, când l-au văzut intrând în Constantinopol ca 
împărat, alături de acești turci. Existau plângeri cá zgomo- 
tul petrecerilor lor îi deranja pe credincioșii din Hagia 
Sofia, iar în discursul său de încoronare Cantacuzino s-a 
simţit obligat să pronunţe un cuvânt de apărare pentru că 
se folosea de ei. 

Însă cel mai greu era să te descurci odată ce nu mai 
aveai nevoie de ei. Majoritatea soldaţilor l-au urmat pe 
şeful lor, Soliman, retrăgându-se pe teritoriul otoman de 
peste Dardanele atunci când ostilitățile s-au încheiat, dar 
în urmă au rămas câteva bande care prădau zona rurală a 
Traciei și, în general, dădeau mare bătaie de cap. Aceste 
grupuri de soldaţi nu reprezentau avangarda unei cuceriri 
islamice, ci un fenomen comun în beligeranta medievală. 
În perioadele de acalmie din Războiul de 100 de ani, 
desfășurat tot pe atunci, același gen de detașamente for- 
mate din soldati englezi șomeri bântuiau prin Franța, în 
căutarea a orice ar fi putut să fure. Cu trecerea timpului, 
bandele de turci erau întărite cu nou-sositi, așa cum s-a 
întâmplat în vara anului 1348, când vreo 2 000 de turci au 
traversat Dardanelele fără să fie invitați. Cantacuzino i-a 
interceptat pe intruși și, după o ciocnire înverșunată, i-a 
obligat să depună armele. Probabil ar fi preferat să se dis- 
penseze definitiv de serviciile turcilor, dar cum se rezolva 
un conflict apărea următorul. Pe măsura desfășurării 
domniei sale, se ghicea tot mai limpede că războiul civil 
putea să reizbucnească. La Tesalonic, tânărul loan al V-lea 
era tot mai nerăbdător să iasă de sub tutela socrului său și 
acumula tot mai mulți susținători. În acelaşi timp, fiul cel 

mare al lui Cantacuzino, Matei, cerea ca el, si nu Ioan al V-lea, 
să-i urmeze tatălui sáu. Împăratul făcea tot ce-i stătea în 
putere ca să potolească aceste patimi, dar nu a reușit decât 
să amâne criza, iar în vara anului 1352 între loan al V-lea și 
Matei Cantacuzino au izbucnit lupte în Tracia. 

Evenimentele erau foarte atent urmărite la curtea oto- 
mană de la Prousa. Emirul Orhan era în continuare gine- 
rele și aliatul lui Cantacuzino. Nu era în niciun fel vinovat 
de bandele sălbatice ale turcilor din Tracia, care acționau 
exclusiv din proprie iniţiativă. Chiar si în aceste condiții, e 
imposibil să nu-și fi dat seama cât de ușor putea fi cucerită 
Tracia bizantină în acel moment. Atât Ioan al V-lea, cât și 
Matei Cantacuzino recrutau trupe turceşti si Soliman a 
fost trimis cu un detașament să-l ajute pe cel din urmă. 
Acum s-a petrecut o schimbare în comportamentul oto- 
manilor din Tracia. În vara lui 1352, Soliman a ocupat în 
linişte micul port si fortăreața Tzympe de pe malul euro- 
pean al Mării Marmara și a ignorat cererile repetate ale lui 
Cantacuzino de a evacua orașul. Indiferent dacă actionase 
la ordinul tatălui său sau nu, Soliman se gândea cu sigu- 
rantá la un cap de pod. Pentru moment însă, practic oto- 
manii nu aveau cum exploata acest câștig. Deoarece nu 
dispuneau de o flotă, nu aveau cum să transporte o armată 
până la Tzympe, ca să-și susțină garnizoana. 

Apoi, în seara de 1 martie 1354, constantinopolitanii au 
fost speriați de o serie de cutremure foarte puternice. 
Cineva relata cum a asistat neputincios în vreme ce cărțile 
lui prețioase cădeau una câte una de pe raft pe podele, în 
vreme ce el nu se putea ridica în picioare ca să le susțină. 
Din fericire, epicentrul seismului fusese departe, în sud. 
Când s-a făcut din nou lumină, toată lumea a răsuflat 
ușurată: orașul scăpase doar cu zguduitura, avariile 
structurale fiind minime. Portul Gallipoli din Dardanele 
nu a fost la fel de norocos. O mare parte a sa a fost distrusă, 

case întregi dispărând inghitite de pământ. Zidul de apá- 
rare al oraşului dinspre uscat s-a prăbușit pe toată lungi- 
mea. De cealaltă parte a strâmtorii, turcii otomani au simțit 
şi ei unda de șoc și au văzut limpede stricăciunile produse 
la Gallipoli. Înainte să se încheie ziua, o ceată de turci s-a 
urcat în bărci, a traversat marea și a ocupat orașul. Cum 
era plasat în zona cea mai îngustă a Dardanelelor, Galli- 
poli era capul de pod ideal pentru otomani. Aici nu era 
nevoie de o flotă pentru a aduce armata, erau suficiente și 
bărcile. Totul s-a petrecut atât de repede, încât nimeni nu 
şi-a dat seama de pericol înainte să fie prea târziu. Un vas 
bizantin la bordul căruia se afla arhiepiscopul de Tesalonic 
în drum spre Constantinopol a fost capturat când trecea 
prin strâmtoare - din cauză că echipajul nu reușise să inte- 
leagă schimbarea. Ilustrul pasager a fost dus la Niceea, în 
așteptarea răscumpărării. Nu mult după aceea a apărut 
Soliman în persoană, care a declarat Gallipoli teritoriu al 
emirului otoman. 

Reacţia inteleaptá ar fi fost alungarea turcilor din 
Gallipoli înainte ca ei să repare zidurile şi să se fortifice. 
Dar în vara anului 1354, loan al VI-lea Cantacuzino pier- 
dea în ritm rapid controlul asupra imperiului său, încercă- 
rile de a-și împăca fiul cu ginerele dovedindu-se zadarnice. 
I-a scris lui Orhan, cerându-i să se întâlnească pentru a 
discuta despre Gallipoli și Tzympe, dar emirul a susținut 
că nu se simte bine și cei doi nu s-au mai întâlnit niciodată. 
A venit toamna, iar Gallipoli se afla tot în mâinile turcilor. 
Apoi, într-o noapte de noiembrie, Cantacuzino a aflat că 
Ioan al V-lea debarcase într-unul dintre micile porturi ale 
Constantinopolului, cu un detașament de oameni înar- 
mati. Împăratul și susținătorii lui s-au baricadat în Marele 
Palat, în timp ce partizanii lui loan au ocupat Augusteionul. 
Câteva zile, cele două părți s-au mulțumit să se cântărească 
din priviri de pe poziţiile lor. Apoi, ostenit de povara puterii, 

Cantacuzino si-a anuntat abdicarea. I-a predat administra- 
tia lui Ioan al V-lea și a depus jurământul monahal sub 
noul său nume, Iosif. 


După eforturile si stresul din ultimii câțiva ani, viața 
simplă de călugăr trebuie să i se fi părut foarte atrăgătoare 
lui Cantacuzino. Ar fi putut să ia în considerare retragerea 
în enclava monastică de la Muntele Athos. Izolati pe 
peninsula lor stâncoasă, călugării athoniti rămăseseră in 
bună măsură neatinși de războaiele și de răsturnările de la 
mijlocul secolului al XIV-lea. Un călător italian, Cristoforo 
Buondelmonti, a fost profund mişcat de ordinea și de 
liniștea găsite acolo. Printre crângurile de măslini şi 
smochini, călugării isi îndeplineau ascultările — reparau 
năvoade, coseau încălțări și împleteau coșuri. „La orele 
stabilite“, scrie Buondelmonti, „toți laudă pe Domnul. Iar 
asupra lor domnește mereu si pururi pacea.“ 

Însă dacă sperase ceva de acest gen când renuntase la 
putere, Cantacuzino, din păcate, trebuie să fi fost dezamăgit. 
Mănăstirea lui, Charsianit, nu se afla în îndepărtatul 
Athos, ci în miezul Constantinopolului, pentru cá, desi se 
retrăsese, fostul împărat nu era cu totul scăpat de griji. 
Turcii, sârbii si propria lui familie atât de certáreatá îl 
deranjau mereu în refugiul său de contemplare. loan al 
V-lea era în continuare contestat de Matei, fiul lui 
Cantacuzino, iar în decembrie 1357 noul călugăr a fost 
chemat să negocieze între cei doi rivali. A reușit să-l con- 
vingă pe Matei să renunțe la pretenţiile la tron și să se 
retragă în Pelopones, lăsându-l pe Ioan al V-lea să dom- 
nească nestingherit. Cantacuzino s-a putut apoi întoarce 
la existenţa lui monahală. 

Ín vreme ce se petreceau toate astea, isi urma cursul si 
una dintre cele mai discrete si mai minimalizate cuceriri 
din istorie. Pornind de la capul lor de pod din Gallipoli, 
otomanii nu au supus, ci s-au infiltrat in Tracia bizantiná. 
Nu au existat nici bătălii, nici asedii. În 1360, au pătruns in 
vechiul sediu al lui Cantacuzino de la Didymoteichon si 
au ocupat tot orasul. La un moment dat dupá aceea, au 
pus stăpânire și peste Adrianopol, dar nimeni nu și-a bătut 
capul să rețină data. Astfel, otomanii au tăiat legătura pe 
uscat dintre Constantinopol și Tesalonic, cel din urmă 
rămânând o insulă într-o zonă rurală controlată de ei cu 
totul. Simtind că viitorul dinastiei sale era european, 
Murad I, emirul care i-a urmat la tron lui Orhan, și-a mutat 
curtea de la Prousa la Adrianopol și a construit acolo un 
palat, semn elocvent că avea de gând să rămână pe loc. 

După ieșirea din scenă a lui Cantacuzino, lui Ioan al 
V-lea i-a revenit obligația să găsească o cale prin care să-i 
oprească pe otomani. De mulți ani își dorise, mai presus 
de orice, să fie pus în drepturile sale cuvenite prin naștere 
şi să devină împărat unic, iar acum, la cei douăzeci și ceva 
de ani ai săi, își văzuse visul realizat. Dar nu era făcut să 
înfrunte criza: se dovedea incapabil, potrivit unui croni- 
car, să negocieze orice altceva în afara relațiilor sale cu 
doamnele cele mai frumoase și mai fermecătoare. Oricum, 
opțiunile lui erau limitate. Imperiul falit si redus la mini- 
mum pe care-l moștenise nu era în stare să ridice la luptă 
o armată suficient de mare ca să salveze situaţia. loan a 
preferat în schimb să se întoarcă la vechea stratagemă și 
a căutat scáparea la latini. 

Usor de zis, insá mai greu de fácut, deoarece un procen- 
taj apreciabil din populatia bizantiná manifesta in conti- 
nuare fatá de latini o antipatie pronuntatá, alimentatá de 
amintirile de la 1204 si de constiinta schismei dintre cele 
douá Biserici. Atát de profunde erau aceste sentimente, 

încât, după cum se plângea un călugăr din ordinul domi- 
nicanilor care trăia în Galata, localnicii erau capabili să 
spargă o cupă din care băuse un latin, de parcă ar fi fost 
spurcată. Însă pe măsură ce Bizanțul decădea vizibil și ame- 
nintarea otomană devenea tot mai limpede, în rândul curte- 
nilor au început să se distingă prolatini. Unul dintre cei mai 
străluciți dintre ei, Dimitrie Kydones, a hotărât să înveţe 
latina, ca să poată negocia mai bine cu ambasadorii, comer- 
ciantii și mercenarii apuseni care vizitau zilnic curtea 
bizantină. Odată ce le învățase limba, Kydones a devenit 
admirator al literaturii si teologiei latine și chiar s-a conver- 
tit la catolicism. S-a transformat într-un susținător pasionat 
al ideii că latinii ar trebui considerati aliați ai lor si frati 
creştini, şi nu schismatici dușmănoși. Trebuia făcut apel la 
ei pentru ajutor împotriva inamicului musulman comun. 
Ioan al V-lea s-a lăsat si el convins de acest punct de vedere. 

Cea mai apropiată putere catolică era Ungaria, un regat 
întins şi bogat, cu o poziție care îi permitea să-i lovească pe 
otomani. În vara anului 1365, loan al V-lea a luat decizia 
nu numai să facă apel la regele ungur, ci, dată fiind gravi- 
tatea situației, să se deplaseze personal în acest scop. Așa 
se face că în toamna următoare, reprezentantul lui Dumne- 
zeu pe pământ a pornit de la Constantinopol şi a călătorit 
spre nord, până la Buda, capitala Ungariei. Dacă a sperat 
că, la vederea împăratului bizantin odinioară atotputer- 
nic, inimile gazdelor se vor înmuia, a suferit o dezamăgire. 
Solicitantul nu a fost bine primit și, odată sosit, nu a stat 
mult. Pe drumul de întoarcere a fost oprit la graniță de 
bulgari, care au refuzat să-l lase să le traverseze teritoriul. 
A fost obligat să rămână în așteptare luni întregi la Vidin, 
până când să poată fi transportat pe un vas care a coborât 
pe Dunăre. Oricât de enervantă ar fi fost călătoria, ea a 
lămurit adevărul esenţial că orice ajutor latin era conditio- 
nat de rezolvarea schismei. Aceeaşi lecţie fusese primită si 

de locuitorii ultimului oras bizantin din Asia Mică, Filadelfia. 
Cetatea lor era incercuitá si asediatá de mai multi ani de 
turci, fárá sá fi primit vreun ajutor de la impáratul bizantin, 
iar acum au trimis un apel papei. Nu s-au ales decât cu o 
scrisoare prin care erau informaţi să nu se aștepte la sprijin 
înainte de a se converti la catolicism. 

La rândul lui, Ioan al V-lea stia cât se poate de bine că 
orice tentativă de a pune capăt schismei în termenii pro- 
puşi de latini ar fi provocat aceeași indignare și opoziție 
din partea poporului său ca Unirea de la Lyon din 1274. 
În fata acestei dileme, nu-i rămânea decât să se arate gata 
măcar să discute chestiunea și în iunie 1367 o delegaţie 
papală a fost invitată la Constantinopol. loan Cantacuzino 
a fost adus de la mănăstire ca să conducă dezbaterilor care 
au durat câteva săptămâni. Rezultatul a fost neconcludent. 
Bizantinii au insistat să se reunească un sinod ecumenic al 
Bisericii care să decidă asupra schismei, în vreme ce latinii 
considerau că nu era necesar să se procedeze așa. În cele 
din urmă, Ioan al V-lea a propus o nouă soluție pentru a 
ieşi din impas. A pornit iarăşi în călătorie, însoțit de 
Dimitrie Kydones si de alti curteni prolatini. Tinta sa a 
fost de data asta Roma si, in octombrie 1369, a luat parte 
la o ceremonie publică la Bazilica Sfântul Petru. După ce a 
sărutat mâinile, buzele şi picioarele suveranului pontif, 
împăratul bizantin a îngenuncheat cu umilință înainte lui 
şi s-a declarat convertit la catolicism, acceptând autorita- 
tea papală si versiunea apuseană a Crezului. Acţiunea 
fusese gândită cu grijă: supunerea lui Ioan era personală, 
fără să presupună nicio promisiune în numele supușilor 
lui, aga cum făcuseră reprezentanţii lui Mihail al VIII-lea la 
Lyon, în 1274. Papa era și el perfect conștient de asta, dar 
mai ştia şi că în acel moment exista primejdia reală ca 
imperiul creștin bolnav să fie înlocuit de un altul, musulman 
şi puternic. Prin urmare, a emis o declaraţie în care afirma 

cá impáratul meritá acum sustinere si incuraja puterile 
catolice sá viná in ajutorul lui impotriva otomanilor. 

Din pácate, nefericitul Ioan al V-lea pare sá fi fost sortit 
toată viața dezamágirilor si umilintelor. Plecând de la Roma, 
s-a indreptat spre Venetia, de unde voia sá se intoarcá la 
Constantinopol pe mare. Dar ajuns aici, autoritátile l-au 
arestat pentru cá nu-si plátise imprumutul luat ca sá aco- 
pere călătoria la Roma. Împăratul bizantin s-a văzut încă o 
dată izolat într-o ţară străină, în imposibilitatea de a se 
întoarce acasă. A reușit să revină în capitala sa abia după 
ce Manuel, băiatul lui, a sosit cu o flotă si cu bani gheaţă 
pentru plata datoriei. Între timp, se vedea cât se poate de 
limpede că apelul papei fusese total ignorat și că Bizanțul 
nu se putea aștepta la cohorte de cavaleri latini, veniţi să-i 
alunge pe otomani înapoi, peste Dardanele. Demersul 
dezagreabil al lui Ioan al V-lea fusese zadarnic. 

Mai rămânea o singură speranță. Bizanțul nu mai era 
capabil să se confrunte cu otomanii prin mijloace militare, 
nu însă și vecinii lui ortodocși. Marele Ștefan Dușan 
murise în 1355 și multe dintre teritoriile anexate de el în 
anii 1340 se separaseră din nou între timp, dar Serbia 
reprezenta încă o putere de care trebuia ținut seamă. Sârbii 
sunt cei care în vara lui 1371 au pornit o ofensivă pentru 
izgonirea turcilor din Balcani. Însă după ce armata lor a 
fost distrusă în bătălia de pe Marita din luna septembrie, 
nu mai putea exista vreun dubiu: prezența otomană era 
de durată. Unul câte unul, suveranii creştini din regiune i 
s-au supus emirului Murad, acceptând nu numai să 
mențină pacea și să-i plătească un tribut anual, ci şi să-i 
pună la dispoziţie trupe, când erau chemaţi să o facă. Mai 
întâi sârbii, apoi bulgarii şi pe urmă, când nu i-a mai rămas 
nicio altă soluţie, Ioan al V-lea, au devenit toti vasali ai 
emirului otoman. Manuel, fiul lui loan, a fost trimis cu un 
detașament de soldaţi ca să îndeplinească o asemenea 

cerere de servicii militare, luptând alături de otomani in 
Asia Mică, unde își impuneau încet hegemonia asupra 
altor emirate turcești. Ironia face că una dintre acţiunile la 
care a participat Manuel a fost împotriva cetăţii Filadelfia, 
cel din urmă avanpost din teritoriile pierdute în răsărit. 
Când a căzut în urma asaltului în 1390, soldaţii bizantini 
s-au numărat printre cei pătrunși prin spărtura în ziduri. 

În 1372, când loan al V-lea a devenit vasal otoman, 
călugărul Iosif nu se mai afla la Constantinopol, ci se 
mutase în sud, la Mistra. A murit în mănăstirea de acolo la 
15 iunie 1383. Între timp, încheiase de mult scrierea memo- 
riilor prin care prezenta pledoaria sa împotriva acuzatiei 
că ar fi fost răspunzător de aducerea turcilor în Europa. El 
era desigur vinovat, într-o oarecare măsură, dar felul în 
care procedase fusese o simplă imitație a predecesorilor 
săi, care se folosiseră de valurile de migratori spre avanta- 
jul imperiului. Spre ghinionul lui, Cantacuzino nu avusese 
la dispoziție resursele financiare ale acelor înaintași, iar 
fără ele nu a putut stăvili potopul care a măturat cu totul 
lumea sa. 


În momentul dispariției lui Cantacuzino, imperiul se 
apropia cu adevărat de sfârşit. Autoritatea împăratului 
abia dacă se mai întindea dincolo de zidurile dinspre uscat 
ale capitalei, în vreme ce suzeranul lui, emirul otoman de 
la Adrianopol, stăpânea o mare parte din Asia Mică si din 
Balcani, Constantinopolul rămânând stingher în mijlocul 
domeniilor turcești. Puterea împărătească mai era recu- 
noscută în părți din Pelopones și în câteva insule din 
Marea Egee; Tesalonicul își deschisese porţile in fata 
otomanilor în 1387. Chiar și în aceste condiţii, Bizanțul și-a 

mentinut existenta incertá incá saizeci de ani. Monarhii 
Paleologi au continuat să-și spună „împărați ai romeilor”, 
iar capitala si-a pástrat in continuare reputatia de oras 
sfânt si de centru al credinţei în rândul creștinilor orto- 
docsi, chiar dacă influența ei se micșora. După 1448, rușii 
au încetat să-și mai trimită aici arhiepiscopii spre hiroto- 
nire. În acei ani, viața la Constantinopol era extrem de 
diferită de cea din trecut. Împăratul și curtea nu mai repre- 
zentau centrul vital. Marele Palat si palatul Vlaherne înce- 
puseră să se năruie, iar familia imperială fusese obligată să 
se limiteze la doar cele câteva odăi ale unui apartament 
locuibil. Unii dintre supușii împăratului erau infinit mai 
bogaţi decât el, după ce făcuseră averi de pe urma comer- 
tului, în cooperare cu venețienii si genovezii. La Mistra 
exista o curte alternativă, unde un tânăr membru al dinas- 
tiei Paleologilor domnea asupra Peloponesului bizantin. 
Spre deosebire de Constantinopolul în decădere, Mistra 
era înfloritoare, bizuindu-se pe venituri sigure din zona 
agricolă bogată ce o înconjura. 

Această existență incertă nu putea continua la infinit. 
Sfârşitul a părut aproape atunci când precautul Murad I a 
fost înlocuit de un nou suveran otoman, agresivul Baiazid 
I. Acesta a adoptat titlul de sultan, nu de emir, pentru a 
marca întâietatea otomanilor în rândul puterilor musul- 
mane, și a pus capăt politicii tatălui său de a accepta 
vasalitatea dușmanilor învinşi, pretinzând supunerea 
lor absolută. În 1393, Baiazid a invadat şi alipit Bulgaria, 
punând capăt unei perioade de independenţă începute în 
1187. Apoi a considerat că existența unui Bizanţ imputinat 
şi falit în mijlocul stăpânirilor sale nu mai avea nicio rațiune. 
A asediat Constantinopolul începând din 1394, cu gândul 
să forțeze capitularea prin înfometare. Dar orașul a rezis- 
tat chiar și în asemenea condiţii. Baiazid nu a reușit să 
străpungă zidurile dinspre uscat, iar genovezii si venețienii 

au continuat sá facá aprovizionarea pe mare. Criza a durat 
sapte ani, dupá care Baiazid a ridicat asediul ca sá porneascá 
spre Asia Mică, unde trebuia să îl înfrunte pe Timur, hanul 
de la Samarkand. A suferit o înfrângere catastrofală la 
Ankara, în 1402, Imperiul Otoman s-a dezmembrat pentru 
scurtă vreme, permițând Bizanțului să mai supravie- 
tuiascá nişte zeci de ani. A mai fost răgaz și pentru a pune 
în aplicare câteva vechi stratageme, bizantinii susținând 
un pretendent la tronul otoman în dauna altuia, într-un șir 
de războaie civile. 

Nici acest respiro nu s-a prelungit foarte mult și, în 
1450, Imperiul Otoman își revenise. Cel care a pus capăt 
existenței Bizanțului a fost tânărul și ambițiosul sultan 
Mahomed (Mehmed) al II-lea. În primăvara lui 1453, a 
pomit un asediu cum nu mai cunoscuse Constantinopolul. 
O armată numărând aproximativ 80 000 de oameni şi-a 
stabilit tabăra în fata zidurilor dinspre uscat, în vreme ce o 
flotă de peste o sută de vase de război a ocupat poziţii pe 
Bosfor. Niciun alt atac de până atunci nu reuşise să 
mobilizeze asemenea forte combinate enorme, navale și 
terestre. La fel ca la atacul din 1204, Mahomed al II-lea a 
reușit să intre cu flota în Cornul de Aur, însă recurgând la 
trucul de a transporta navele pe uscat, pentru a ocoli lan- 
tul din apă. Dar artileria este cea care a asigurat victoria 
finală. Niciun atacator de până atunci nu avusese la dispo- 
zitie tunuri de dimensiunea celor folosite de armata lui 
Mahomed în fata zidurilor dinspre uscat. Dacă armele pe 
baza prafului de puşcă nu mai erau o noutate la mijlocul 
secolului al XV-lea, acești monștri capabili să lanseze ghiu- 
lele de peste șase sute de kilograme răspândeau spaima și 
consternarea printre apărători. Deşi cel mai mare dintre 
tunuri era atât de complicat încât putea să tragă doar de 
şapte ori pe zi, după o lună de bombardament continuu 
făcuseră spărturi de mari dimensiuni în zidurile odată 

inexpugnabile. Un atac masiv din noaptea de 28 spre 29 
mai i-a coplesit pe cei de pe ziduri, aflati oricum in mare 
inferioritate numerică. Orașul a căzut, în sfârșit, in mâi- 
nile otomanilor. 

Printre victimele măcelului care a urmat s-a aflat și 
împăratul, Constantin al XI-lea, care a fost ucis în luptele 
de pe ziduri în primele ore ale zilei de 29 mai, împreună cu 
circa 3 000 de soldati. El era strá-strá-strá-stránepotul fon- 
datorului dinastiei Paleologilor, Mihail al VIII-lea, si cel 
din urmă într-o lungă linie de succesori ai purtătorului 
aceluiași nume, care adoptase creştinismul si întemeiase 
Constantinopolul. Constantin al XI-lea avea să fie ultimul 
împărat bizantin, deoarece, desi Mistra și Pelopones au 
rămas sub stăpânire bizantină, niciunul dintre fraţii lui 
care i-au supraviețuit nu a revendicat titlul imperial. 
Constantinopolul reprezentase în asemenea măsură 
esența ideologiei și spiritului bizantin, încât era de necon- 
ceput ca imperiul să continue în lipsa lui. Oricum însă, la 
şapte ani după triumful de la Constantinopol, Mahomed a 
invadat Peloponesul şi a încorporat şi această provincie în 
imperiul său. De data asta nu mai exista cale de întoarcere. 


EPILOG 


„Nimic nu ar fi putut să fie mai oportun pentru omenire 
decât distrugerea decăzutului imperiu al grecilor de 
către turci...“ 


DAVID STUART ERSKINE, Earl of Buchan (1742-1829) 


Așa se face că la sosirea la Constantinopol a lui Pierre 
Gilles, la o sută de ani după victoria lui Mahomed al II-lea, 
Bizanțul nu numai că dispăruse ca instituție politică, dar 
erau greu de găsit până și urmele lui materiale. În anii de 
după 1453, clădirile și obiectele care definiseră imperiul 
erau neantizate, una câte una. Cea dintâi a dispărut icoana 
Hodighitria, simbolul protecţiei din partea Sfintei Fecioare 
şi al acelei spiritualitáti vizuale atât de esenţiale pentru 
identitatea bizantină. În timpul asediului de la 1453 se 
aflase în Mănăstirea Chora, ca să-i apere pe soldaţii de pe 
zidurile dinspre uscat, iar la scurt timp după năvălire 
fusese făcută bucăţi de un otoman în căutare de pradă, 
care și-a dorit aurul și pietrele de pe ramă. Au urmat multe 
alte repere importante, căci Mahomed al II-lea a decis să 
renunţe la Adrianopol și să-și mute capitala la Constanti- 
nopol. Asta însemna remodelarea orașului pentru a deveni 

o resedintá potrivitá pentru sultan; multe dintre vechile 
cládiri au disparut, deoarece in anii ultimi, de sárácie, ai 
imperiului, majoritatea marilor biserici, mánástiri si palate 
ajunseserá intr-o tristá stare de deteriorare. Biserica Sfintii 
Apostoli a fost demolatá, fiind inlocuitá cu Moscheea 
Cuceritorului, Fatih, intre 1462 si 1470. Columna si statuia 
ecvestrá a lui Iustinian au fost doboráte in anii 1540, 
pentru ca din metal sá se poatá turna tunuri: Gilles a mai 
avut ocazia sá vadá cáteva fragmente, chiar inainte de a fi 
duse la topitorie. Rámásitele Marelui Palat au fost ingro- 
pate sub Moscheea Albastrá in 1609, iar palatul Vlaherne a 
dispárut, pur si simplu. Hipodromul s-a transformat in 
piatá deschisá. Dar nu toate s-au pierdut. Otomanii au fost 
mulțumiți să poată utiliza clădirile încă funcţionale. Hagia 
Sofia fusese îngrijită până în ultimele zile si a putut uşor să 
fie reconvertită în moschee, prin introducerea unui mihrab 
care să indice direcția spre Mecca şi adăugarea a patru 
minarete. Pantocrator și alte biserici mai mici au supravie- 
tuit si ele, fiind folosite în alte scopuri, dar pierzându-și 
caracteristicile bizantine: decoratiunile figurative bogate 
care împodobeau tot spaţiul interior. 

A supraviețuit și moștenirea literară a Bizanțului, deoa- 
rece Constantinopolul fusese plin de biblioteci cu bogate 
fonduri de carte. În dimineaţa de 29 mai 1453, multe dintre 
aceste cărți au sfârșit pe foc, dar multe au și scăpat, fiind 
mai târziu căutate pentru achiziție de colecționari aşa ca 
Pierre Gilles sau duse în apus de refugiați. Printre ele erau 
nu numai opere ale unor autori bizantini, fie ei Zosimus, 
Procopiu, Mihail Psellos sau Ioan Cantacuzino, ci si exem- 
plare preţioase ale clasicilor greci, care fuseseră până în 
ultima clipă texte de studiu în învățământul superior. Era 
vorba de cele mai vechi exemplare complete din marii 
gânditori, oratori si dramaturgi ai antichităţii — Platon, 
Aristotel, Aristofan, Demostene și Lucian - opere care de 

secole nu mai existau in Occidentul crestin. Ín Italia, au 
fost citite, copiate si traduse cu pasiune de intelectualii 
renascentisti, care au pus la dispozitie in vederea tipáririi 
primele editii ale clasicilor greci la inceputul anilor 1500. 
Datorám astázi exclusiv bizantinilor supravietuirea acestei 
mosteniri literare peste secole de prefaceri. 

Biserica bizantiná s-a salvat si ea din dezastru. Ín parte 
datoritá faptului cá Mahomed al II-lea stia cá este in inte- 
resul sáu sá mentiná schisma dintre ortodocsi si catolici, 
luând astfel bizantinilor ultima speranţă cá frații lor întru 
religie din Occident vor veni să-i salveze. Funcţia de patriarh 
era vacantă în momentul când sultanul a cucerit Constanti- 
nopolul, iar el s-a îngrijit personal de numirea, la câteva 
luni după victorie, a unui ierarh selectat cu atenţie, un per- 
sonaj vestit pentru opoziția sa în fata oricărui compromis 
cu latinii. În acest fel, Mahomed le usura supușilor săi 
crestini si acceptarea noii ordini: dacá otomanii erau necre- 
dinciosi, mácar nu interveneau in credinta strámoseascá, 
asa cum fáceau latinii. Astfel, desi impáratii dispáruserá, 
patriarhul de la Constantinopol a continuat sá fie in frun- 
tea Bisericii Ortodoxe, autoritatea sa fiind respectatá in 
Serbia, Bulgaria si Rusia, tárile care initial acceptaserá 
crestinismul de la Constantinopol. Asa stau si astázi lucru- 
rile siinfiintarea de comunitátiortodoxe in vestul Europei, 
in America de Nord si practic in toatá lumea asigurá reli- 
giei statutul de cea mai vizibilá mostenire a Bizantului. O 
bisericá ortodoxá din Brooklyn, Sydney sau Londra va 
reflecta de cele mai multe ori stiluri arhitecturale si deco- 
ratiuni interioare bizantine. Iconostasul, care desparte 
altarul de spatiul principal al bisericii, este intotdeauna 
acoperit cu icoane ale lui Iisus Hristos, ale Maicii Domnu- 
lui si ale sfintilor. Ín multe locuri, slujbele se tin in greaca 
arhaicá, care ar fi fost inteleasá si in Bizant, sau in vechea 
slavoná, limba literará creatá in secolul al IX-lea cu ajutorul 

lui Chiril si Metodiu. Cea mai directá prezentá vie dintre 
toate este insá enclava monasticá de la Muntele Athos, 
unde funcționează in continuare Marea Lavră, întemeiată 
în timpul domniei lui Nicefor al II-lea Focas, împreună cu 
altele lácase, înălțate mai târziu. Aceste mănăstiri repre- 
zintă o legătură directă cu lumea pierdută a Bizanțului. 

În ciuda acestor reflectări ale lui în lumea noastră, atât 
de mult din Imperiul Bizantin a dispărut cu desăvârșire, 
încât rămânem adesea cu impresia deprimantă că el a fost 
un eșec. De mult ori este comparat, nefavorabil, cu Impe- 
riul Roman clasic, cel care l-a precedat, lăsând o moștenire 
atât de tangibilă în limbă, legislaţie și arhitectură, ca să nu 
mai vorbim despre seria de epopei hollywoodiene. Cuvintele 
citate mai sus ale lui David Erskine, colecționar de antichi- 
táti scoțian din secolul al XVIII-lea, sunt tipice pentru acest 
gen de percepție negativă a Bizanțului. Comparatia cu 
Roma este însă nedreaptă. Imperiul Roman a crescut 
pentru că a putut să-și copleșească vecinii, unul câte 
unul, grație populaţiei sale abundente. A înflorit și s-a 
dezvoltat pentru că, odată întemeiat, hotarele lui au fost 
rareori atacate. Bizanțul, în schimb, a fost produsul unei 
lumi violente și nesigure, suferind peste o mie de ani de 
presiuni aproape constante la graniţe şi nenumărate inva- 
zii, asedii și războaie. În tot acest timp, imperiul a supra- 
vietuit şi și-a păstrat cultura și identitatea, în vreme ce de 
jur împrejurul lui lumea era în stare de mișcare continuă. 
Și a reușit să reziste nu transformându-se într-un stat măr- 
ginit, militarist, care să tragă obloanele si să adopte o 
mentalitate de asediat. Dimpotrivă, s-a străduit să folo- 
sească spre avantajul propriu marea de oameni care se 
revărsa mereu peste graniţele lui, stârnind vrajbă între 
acele popoare, acceptându-le pe unele pe teritoriu, ca să-şi 
crească puterea, și integrându-le în sistemul religios şi în 
cultură. Așa se face că, dacă ar fi să cântărim care este cea 

mai deosebitá mostenire a Bizantului, aceasta s-ar putea sá 
nu fie Ortodoxia sau pástrarea scrierilor Greciei antice, ci 
mai degrabá invátátura cá tária unei societáti constá in 
capacitatea ei de a se adapta si de a-i integra pe stráini 
chiar si in cele mai ostile circumstante. 

330 
337 
378 
381 
391 
415 
451 

527 
533 
540 

565 
568 

Cronologie 


Date de importantá 


incep persecutiile impotriva Bisericii Crestine, 
sub Diocletian 

Constantin se proclamá impárat in York 
bátália de la Podul Milvian: viziunea lui Constantin 
Constantin devine impárat unic 

Primul Sinod Ecumenic de la Niceea 
inaugurarea Constantinopolului 

moartea lui Constantin 

bátália de la Adrianopol 

al Doilea Sinod Ecumenic de la Constantinopol 
distrugerea templului Serapeum din Alexandria 
uciderea filozoafei Hypatia in Alexandria 

al Patrulea Sinod Ecumenic de la Calcedon 
asasinarea lui Iulius Nepos, ultimul pretendent 
la tronul imperial occidental 

intronarea lui Iustinian I 

pacea eternă dintre Bizanţ și Persia 

Bizanțul cucerește Ravenna; 

persanii devastează Antiohia 

încheierea cuceririi Italiei de către bizantini 
moartea lui Iustinian I 

lombarzii invadează Italia 

602 
610 
614 
626 


632 
641 
642 
655 
674 
681 
697 
718 

740 
741 

754 
775 
787 

815 
843 
858 
860 
863 
865 
867 


917 
919 
934 
945 

avarii devin puterea dominantá in bazinul dunárean 
Mauriciu devine impárat prin cásátoria cu fiica 

lui Tiberiu al II-lea 

răsturnarea si asasinarea lui Mauriciu 

întronarea lui Heracliu 

persanii cuceresc Ierusalimul 

asediul persanilor și avarilor asupra 
Constantinopolului 

moartea profetului Mahomed 

moartea lui Heracliu 

arabii ocupă Alexandria 

arabii distrug flota bizantină la Phoinix 

începe primul asediu arab la Constantinopol 

al Saselea Sinod Ecumenic condamnă monoteletismul 
arabii ocupă Cartagina 

sfârşitul celui de-al doilea asediu arab la 
Constantinopol 

începutul probabil al politicii iconoclaste 

arabii sunt înfrânți la Akroinon, in Asia Mică 
întronarea lui Constantin al V-lea, zis și „Copronimul“ 
lombarzii ocupă Ravenna 

sinodul de la Hieria 

moartea lui Constantin al V-lea 

al Şaptelea Sinod Ecumenic restabilește 

cultul icoanelor 

împăratul Nicefor I e înfrânt și ucis de hanul 

bulgar Krum 

renașterea iconoclasmului 

restabilirea definitivă a cultului icoanelor 

Fotie devine patriarh al Constantinopolului 

primul atac rusesc asupra Constantinopolului 
arabii sunt înfrânți în bătălia de la Poson 
convertirea la creștinism a hanului bulgar Boris 
întronarea lui Vasile I, primul împărat al dinastiei 
macedonene 

hanul bulgar Simeon iese victorios la Anchialos 
Romanos Lekapenos preia puterea la Constantinopol 
Ioan Kurkuas ocupă Melitene 

răsturnarea familiei Lekapenos de către 

Constantin al VII-lea 

959 
961 
963 
969 
975 
988 
989 
1018 
1025 
1043 
1056 
1071 
1081 
1099 
1143 
1171 
1176 


1180 
1182 
1185 


1187 
1195 


1203 
1204 


1205 
1208 
1246 
1259 
1261 


1274 
1282 


1328 
1331 

moartea lui Constantin al VII-lea 

Nicefor Focas ocupá din nou Creta 

intronarea lui Nicefor al II-lea Focas 

intronarea lui Ioan I Tzimiskes 

campania lui Ioan I în Siria şi Palestina 

botezarea cneazului Vladimir din Kiev 
infrángerea revoltei lui Bardas Focas 

încheierea cuceririi Bulgariei 

moartea lui Vasile al II-lea 

răscoala lui George Maniakes 

moartea Teodorei, sfârșitul dinastiei macedonene 
bătălia de la Manzikert 

întronarea lui Alexie I Comnenul 

Prima Cruciadă ocupă Ierusalimul 

întronarea lui Manuel I Comnenul 

arestarea negustorilor venețieni din întregul imperiu 
turcii selgiucizi îi înfrâng pe bizantini în bătălia 
de la Myriokephalon 

moartea lui Manuel I Comnenul 

uzurparea lui Andronic I 

răsturnarea lui Andronic I, Isaac al II-lea Anghelos 
urcă pe tron 

revolta vlahilor și bulgarilor 

răsturnarea lui Isaac al II-lea, Alexie al III-lea urcă 
pe tron 

Cruciada a Patra îl repune pe tron pe Isaac al II-lea 
Cruciada a Patra ocupă Constantinopolul; 
întemeierea Imperiului Latin 

bătălia de la Adrianopol 

Teodor I Lascaris este încoronat împărat la Niceea 
Ioan al III-lea Vatatzes ocupă Tesalonicul 

Mihail al VIII-lea Paleologul e încoronat 

împărat la Niceea 

recucerirea Constantinopolului de către 

Mihail al VIII-lea 

Unirea Bisericilor proclamată la Lyons 

moartea lui Mihail al VIII-lea; întronarea lui 
Andronic al II-lea 

Andronic al III-lea preia puterea de la bunicul lui 
Niceea cade în mâinile turcilor otomani 

1341 


1347 
1352 


1354 
1369 
1371 
1383 
1391 
1394 
1402 
1453 


1460 
1544 


moartea lui Andronic al III-lea; 

începutul războiului civil 

Ioan al VI-lea Cantacuzino ocupă Constantinopolul 
turcii otomani cuceresc un cap de pod în Europa, 

la Tzympe 

abdicarea lui Ioan al VI-lea Cantacuzino 

vizita lui Ioan al V-lea la Roma 

bătălia de la Marita: sârbii îi înving pe turci 
moartea lui Ioan al VI-lea Cantacuzino 

moartea lui Ioan al V-lea Paleologul 

suveranul otoman Baiazid I asediază Constantinopolul 
bătălia de la Ankara: imperiul otoman în dezordine 
căderea Constantinopolului în fata turcilor otomani 
conduși de Mahomed al II-lea 

cucerirea otomană a Peloponesului bizantin 

Pierre Gilles vine la Constantinopol 


Împărați bizantini 


Împărații incluși între paranteze drepte au domnit doar în jumătatea de 
apus a imperiului. 


306-337 
337-361 
361-363 
363—364 
364-378 
379-395 


395—408 
408-450 
450—457 
457-474 
474 

474—491 


491-518 
518-527 


378 


Constantin I 

Constanțiu al II-lea 

Iulian 

Iovian 

Valens [364-375 Valentian I; 375-383 Gratian] 
Teodosiu I [383-392 Valentinian al II-lea; 
392-394 Eugeniu] 

Arcadiu [395-423 Honorius] 
Teodosiu al II-lea 

Marcian 

Leon | 

Leon al II-lea 

Zeno [474-475 Iulius Nepos; 

475-476 Romulus Augustulus; 
476-480 Iulius Nepos (in Dalmatia)] 
Anastasiu I 

Iustin I 

527—565 IustinianI 

565-578 Iustin al II-lea 
578-582 Tiberiu al II-lea 
582-602 Mauriciu 

602-610 Focas 

610-641 Heracliu 

641 Constantin al III-lea 
641-642 Heraclonas 

642-668 Constans al II-lea 
668-685 Constantin al IV-lea 
685-695 Iustinian al II-lea 
695—698 Leontios 

698—705 Tiberiu al III-lea 
705-711 Iustinian al II-lea (din nou) 
711-713 Philippikos (Filip) 
713-715 Anastasiu al II-lea 
715-717 Teodosiu al III-lea 
717-741 Leon al III-lea 
741-775 Constantin al V-lea 
775-780 Leon al IV-lea 
780-797 Constantin al VI-lea 
797-802 Irina 

802-811 Nicefor I 

811-813 Mihail I Rangabe 
813-820 Leon al V-lea 
820-829 Mihail al II-lea 
829-842 Theophilos 

842—867 Mihail al III-lea 
867-886 Vasile I 

886-912 Leon al VI-lea 
912-913 Alexandru 

913-959 Constantin al VII-lea 
920-944 Romanos I Lekapenos 
959—963 Romanos al II-lea 
963-969 Nicefor al II-lea Focas 
969-976 Ioan I Tzimiskes 
976-1025 Vasile al II-lea 
1025-1028 Constantin al VIII-lea 
1028-1034 Romanos al III-lea Arghiros 
1034-1041  MihailalIV-lea 

1041-1042 
1042-1055 
1055-1056 
1056-1057 
1057-1059 
1059-1067 
1068-1071 
1071-1078 
1078-1081 
1081-1118 
1118-1143 
1143-1180 
1180-1183 
1183-1185 
1185-1195 
1195-1203 
1203-1204 
1204 

1208-1221 
1221-1254 
1254-1258 
1258-1261 
1259-1282 
1282-1328 
1328-1341 
1341-1391 
1347-1354 
1391-1425 
1425-1448 
1449-1453 


Mihail al V-lea 

Constantin al IX-lea Monomahul 
Teodora 

Mihail al VI-lea 

Isaac I Comnenul 

Constantin al X-lea Ducas 
Romanos al IV-lea Diogenes 
Mihail al VII-lea Ducas 

Nicefor al III-lea Botaneiates 
Alexie I Comnenul 

Ioan al II-lea Comnenul 

Manuel I Comnenul 

Alexie al II-lea Comnenul 
Andronic I Comnenul 

Isaac II Anghelos 

Alexie al III-lea Anghelos 

Isaac al II-lea (din nou) și Alexie al IV-lea Anghelos 
Alexie al V-lea Murtuflos 

Teodor I Lascaris (în Niceea) 
Ioan al III-lea Vatatzes (în Niceea) 
Teodor al II-lea Lascaris (în Niceea) 
Ioan al IV-lea Lascaris (în Niceea) 
Mihail al VIII-lea Paleologul 
Andronic al II-lea Paleologul 
Andronic al III-lea Paleologul 
Ioan al V-lea Paleologul 

Ioan al VI-lea Cantacuzino 
Manuel al II-lea Paleologul 

Ioan al VIII-lea Paleologul 
Constantin al XI-lea Paleologul 

O colectie de formare si rafinare a personalitátii, à la légere, fárá nicio 
declaratie de intentie programaticá. 

Enciclopedii si alte lucrári capabile sá corecteze micile imperfectiuni si sá 
răspundă la marile întrebări cu gratie, umor şi inteligenţă, pentru cititorii care 


îşi caută bucurii oneste într-o lume a sperantelor amânate. 


Dacá existá cu adevárat o mostenire, 
este lectia despre puterea unei societáti 
de a folosi fiecare invazie pentru 
avantajul sáu, punând populaţiile 
năvălitoare să se lupte între ele sau 
acceptându-le între graniţele sale, 
integrându-le în propriul sistem 


religios și cultural. 

a depásit pragul de un mileniu. Cum 
a fost posibil? 

autoritate politicá si religioasá a unui 

stabilitatea politicá. 

Ín al doilea ránd, aceastá autoritate își 
invita supușii să-și exprime consimtá- 
mântul pentru fiecare nou conducător, 
oferindu-le o relație surprinzător de 
directă cu el. 

În al treilea rând, autoritatea punea 
la dispoziţie servicii publice care 
satisfăceau în bună măsură nevoile 
esenţiale ale cetățenilor şi promova 
un etos spiritual care le captiva inimile 
și minţile. 

Si, nu în ultimul rând, Bizanțul a dez- 
voltat o nouă formă de artă și de arhi- 
tectură, care căuta să exprime vizual 


imaterialul și spiritualul. 

